
Domovina hrvatska krasna je i plodna, puk joj bistar, krepak i snažan, 
prošlost joj dična i poštena ; al u budućnosti njezinoj, naslućujem zloisamo zlo 
kud se okrenem. Vidim nju samu raztrganu i poniženu, njezine sine medjusob- 
nom mržnjom razbiesnjene. Vidim u njoj odtudjenu aristokraciju, vidim osiro- 
mašena obrtnika, vidim zanemarena ratara, vidim servilnih činovnika, vidim 
egoističnih odvjetnika, vidim tudjinca trgovca, vidim labkoumnih djaka, vidim 
profesora, koji ni nepojme da im je zadaća biti i odgojiteljem, vidim slabo na- 
obražena i skoro prosjačećega školnika; vidim još i ženski naraštaj jeziku i 
ćudi roda svoga nevjeran, raztrošnosti podan, bez smisla i snage za sbilniji 
umni rAd — — — 


Borbom k slobodi, slobodom k dobru. 
F.J. F.: Zanovetanjaiz IX. dietonklase. 

RANU OLNEGOVIČU 
UZOR-ZNAČAJU 


U ZNAK OSOBITA ŠTOVANJA 


POSVEĆUJE 


PISAC. 


PRIPOMENAK. 


_—_— 


tara čeznja naša — Bosna ponosna, pro- 
stire se evo pred nama poput bašće, u 
koju je nam Hrvatom zasaditi po koj cvie- 
tić zapadne uljudbe, a da si za nagradu na tom 
trudu, opet uberemo koj cvietić pučke samoniklosti, 
kakve je naći samo još u Bosni. 

Nekoliko kitica takova miomirisna cvieća, sa- 
brao sam i ja za svoga dvogodišnjega boravljenja 
godine 1878. i 1879. u Bosni — ne možda u 
finoj gospodskoj bašći, već na livadi narodnoj — 
te sam jih jedan dio i priobćio u obstojavšem 
» Obzoru“, a jedan dio u ,Viencu“. 

Mnogi moji prijatelji, a od prvoga početka 
pokojni Jorgovanić i urednik sadanjega ,Pozora“ 
Klement Božić, opetovano su me nagovarali, da 
Sve crte saberem u jednu knjigu i izdam napose 
tiskom. Ali bivši u vojničkoj službi, nisam se mo- 
gao odazvati toj prijateljskoj ponuci ; tek sada, od 
kako tih zaprieka više neima, a nagovaran pono- 
vice svojimi dosadanjimi i drugimi prijatelji, od- 





lučih se odazvati toj njihovoj želji i evo danas — 
— moj štovani štioče — nudjam ti BOSAN ČICE 
kao božićnicu na mjesto rumene jabuke. 

U tih BOSANČICA, mislio sam iznieti pred 
naš narod brvatski neke osebine i zanimive obi- 
čaje bosanskoga puka, onaj familijarni život nji- 
hov, njihove priče, legende, a i divne pjesmice, u 
kojih se odraziva duševna darovitost onoga na- 
roda, nad kojim smo toliko stoljeća plakali kao 
nad izgubljenim bratom, onih mučenika naših, koje 
je genij čovječanstva iza četiri duga viska oslo- 
bodio robovanja. 

U koliko sam u tom uspio -— neznam, ali 
— nit su te crte krojene po čijoj šabloni, niti 
sustavno, a nit jih je tko naručio: nje je rodio 
slučaj :— izvile se kano busen bilja, koji niče, 
kuda ga i nesiješ. 

 Ajte dakle milovanje moje, male BOSANČICE 
put biela svieta, i gdje mi godar u dom se svra- 
tite rodu — blag vam bio i prijazan susrietaj ! 


Na Vrhoveu kraj Zagreba, u oči božića 1882. 


Pisac. 


Na karaulskoj gori. 





spomenutih okolica. I pravo je! Prem jureći vlak 
mnogo toga očima otme, utisak neki ostaje vazda srdcu 
na trajnu uspomenu. Pa i godi čovječjoj duši ljepota 
naravi! Kada sred ljetna dana opažamo tri razne slike 
u jedan mah, tri razne vegetacije: i proljeće i ljeto i 
zimu — kao da nam dušu osvaja dah poezije, kan da 
imademo otvorenu knjigu pred sobom: punu naravne 
razkoši, punu slasti i nedokučiva milja. Razblažimo se, 
uzbunjena nam čuvstva redaju se u sklad. 

Al mi nedolazi ovdje na um detaillirana ljepota gore 
spomenutih okolica — ne! Nego mi bludi mis južnije 
— medju narod dražega poriekla — u Bosnu. 

Na povratku iz Travnika u Jajce, moradosmo proći 
preko karaulske gore. Bijaše to 11. listopada 1878. Brzo 
nam je letilo vrieme u razgovoru, spuštajuć se sa planine. 

Prešavši karaulskom gorom prvi put, sve bijaše još 
tamno-zeleno — k6 ljeti! Ta onda još bijaše žarko 
ljeto pred dva mjeseca dana — a priroda je iza toga 
veoma promienila lice. Evo jeseni! Nad nami je mo- 
drina nebeskog svoda i nišu se tanane magle u zraku; 
a oko nas? Eno igra pred očima i zelen i žuta boja, eno 

i tamne i jasne rumeni u svih mogućih modulacijah, a 
panu li u tu smjesu boja, traci sunašća — vidi divote, 
vidi slike neopisive! Nemože to kist naslikati, gle ubave 
Švajce! kliktalo mi srdce. 

Što se puta tiče kroz goru, bijaše on vazda, a i 
prije dva mjeseca loš; i pri dobrom se vremenu jedvice 
napredovalo. Sad je bolji, sad se već i na njem opaža čudo- 
tvorna ruka kulture. Na obroncih planine posluje hrpa 
radinih Bošnjaka, popravljaju drum i lome lagum, nose 
kamenje i pjesak, stvaraju grabe za odticanje vode, prave 
mostiće i dižu stupove za brzojavnu žicu; svašta se radi, 
što je za uredjenje glavne i toli važne komunikacije 
nuždno. I rade marljivo, brižno — naslada ih bijaše 
gledati! O nema bez rada blagoslova; nema sreće, na- 
predka, braćo moja draga! 

Ali puna je osobitosti ova karaulska gora! 

Jedno vrieme teče drum uzbrdice, tad nagne opet 
u dol; čas prolazi čistinom il se šulja kroz tjesnac, 
a lievo, desno, uzpinju se nebotične gore. I krene drum 
po boku briega. Sad ga nestane u sjenastoj šumi sred 
gustih orijaških stabala, obraslih mekanom mašinom. Evo 
ogromnih hrastova, eno tanke jelice; tuj viti bor, onamo 
tamna omorika a po zemlji sila covieća. Zrak čist, svjež 
— sav natopljen ugodnim mirisom šumskim. Tiho je! 
Ovu smrtnu tišinu prekida časom naš razgovor, čas 
ptičja pjesma, časak šum i žubor gorskog potoka, koji, obi- 
jajuć hridi, bludi kao srebrna zmija napred. Eto nam 
vrha! Na toj visočini hladno je, ali se i prizor promie- 
nio. Kad se obazreš prema Travniku, prema jugu — — 
eto veličanstvene panorame! Impozantne vrleti i divlje 
romantičke gudure, prijazne doline, šume, zatim male- 
ričke grupe visočina, pa otvoren izgled daleko — da- 
leko — | 

Bajno! Divno! Razkošno! zaklicao bi od srdca. 

Pjeva naš Preradović: 

Ali gdje mi je glas dorastao tvome na svietu, 

Gdje li mi gusle prema tebi jake, da mi nepuknu, 

Kad mi duša, uzplamtiv munjom tvojega žara 

Stane grmljeti po njih. Oj po želji da mogu 

Da si izpredem žice od zlata sunčanijeh zraka, 

Da ih od briega do briega prepnem sinjeg preko mora. 


1 ti redci dugo mi se vrzli po pameti. Nu dalje! 

Na plateau-u bijaše odmor. 

Jedna episoda, iz prvih dana okupacije, koja se odi- 
grala na tom mjestu, dodje mi na um, kada se bacismo 
na cjelinu. 

Da ju kažem. 

. Znate, da je sedma Wirttembergova divizija nakon 
zauzeća Jajca, krenula u Travnik preko Karaule. To ako 
i jest poznata stvar, ali možda nije toliko poznato, kako 
je nekoč Karaula strašna upravo uz svoju nepristupnost 
bila i prijatan refugium pružala škiji Gusta šuma, strme 
hridi, prolomi, sve to je zgodna zasjeda bila za doček, 
svaki čas mogoše iza busije kapaklije planut, na ništa 
zla neslutećega stvora. | 

Nu znalo se je to u stanovitom krugu i s toga, dok 
je pošao jedan odjel upravo, drugi je dio četa krenuo desno 
na Vienac, a treći, zaputi se u lievu stranu, preko Bu- 
lića izpod Huma — na karaulsku goru. 

Sva tri odjela stigoše gore istodobno — u razmjerju 
nit kakova četvrt sata. Hvala bogu! Eto vrha. Pogibelj 
minula tobože. Nu težko se bi ipak u abnormalnih da- 
nih osloniti u sigurnost pravu. 

A kod odjela nekog bijahu vrlo na oprezu. Sve bilo 
tiho, mirno, sve pazljivo ko jeleni, misleć, neće li odakle 
provaliti protivnik. Par momaka bacili se na cjelinu i 
skupiv glave, razpravljaše o tom, ima li bog zna škije 
u gori, nema li; pa dali bi — ako ih ima — znali doći, 
kad, ko munjom ošinuti skoče na noge. 

— Idu! zaviknu jedan. 

— Idu? 

— Evo ih! 

A iz guštare izmole glave ljudi — sigurno 
škija... 

— Halt! viknu jedan, naperiv pušku. Sustave jih. 
Pridju knjima. Čudnovato! Nema u njih ni kapaklije, 
nit male puške, al bome — hoćemo li pravo — ni ma- 
slinove grane. 

— Hajde s nami! poviknuše na nje vojnici. 

— Vodite nas gospodinu, zamoliše neznanci. 

Na tu molbu dopratiše jih k nadvojvodi Salvatoru 
oi tad će jedan od seljaka izmucati: 

— Eto nas k tebi, svitli gospodine, — donosimo: ti 
ručak. Gladan si, a u šumi nema ti poštena zalogaja. 

Kod tieh rieči, smeću ostali pred nadvojvodu hljeba, 
bardak šljive (rakije) i pečeno odojče. 

Obća senzacija. 

A tko ste vi dobri ljudi? Odakle ste, — što vas 
amo nosi ? 

— Mi smo Bošnjaci, seljaci, glasio odgovor, mi smo 
ljudi, koje vi od dušmana izbavljate. Bog vam pomogo! 
Dodjosmo amo, jer nas je ujak poslao, fra Augustin. 
Reko on, neprezirite ovaj darak, malen je, nu od srdca 
darovan. 

Još veća senzacija. Bijahu to seljaci i dobričine, nu 
do zla boga u zabuni, jer se oko njih sletilo soldata 
kano oko pravih dušmanina. 

Jedan jih zapitao ovo, drugi ono, ubogarci puno toga 
ne razumiše, s toga samo i slegoše ramenima. 

A »malen darak“ došao u dobar čas, došao ko iz 
neba poslan, pa se nebi u sred sjajnog dvora zalagalo 
sladje, kano u slobodnoj i prostoj naravi karaulske gore. 

Iza užine vrtio se zanimiv razgovor o temi: boš- 
njačka gostoljubivost. 

Seljake obdariše gospodski, a na put dadne im čast- 
nik neki za dobrog ujaka papirić, na kome bijahu ove 
rieči na hrvatskom jeziku napisane: 


»Prečastni gospodine! 


Po nalogu i u ime njegove cesarske visosti nadvoj- 
vode Ivana, imadem čest i radost — izraziti Vam 0so- 
bitu hvalu i naklonost, — ponajprije zato, što ste nam 
tako točne — i tako valjane vodje našli; a onda i za 
upravo liepi i prijatni pozdrav, koji ste nam u pol 
zelene gore po liepom običaju naših pradje- 
dova — na susret poslali. 

Han Karaula dne 10. kolovoza 1878. 


Vuičić, satnik“. 

5 vedra, bistra noć kao dan. Jasni mjesec — pun 
kao čutura — plovi nebom ; okolicom vlada tišina, 
al talasi Vrbasa žubore i vodopad Plive prekida tajin- 
stveni mir. Svetčano bijaše, bože moj! Na krilih slaba 
lahorića, ugodan letio miris — divan bijaše jesenski 
večer ! 

Al čemu to? Htjedoh napomenuti, kako u rečeno 
vrieme, vratih se opet u poznato nam već Jajce. 

I udjoh s prijateljem u nadjeni stan, pa, kako bi- 
jasmo umorni, naumismo namah na počinak, kad evo 
kuće gazde k nami. 

— Zar spavati, gospodine ? Nemojte gospodine, duše 
vam! Sutra je nedjelja! Ima vremena, naspavat ćemo 
se. I valja da založimo, — da večeramo. Došli ste od ka- 
raulske gore — znam, pa umorni ste, sustali ste. 

— Hvala liepa na ljubavi, dobri čovječe; — nije 
nami do večere. Počinak, počinak je najpreča stvar! Mi 
ćemo namah leći. 

— To bit nemože! Kako bi to bilo! Dajde Anko 
šljiva — oraha, dok večera budne. Poprži malo kafe, svuci 
jim Anko cipele i nosi vode, da se putnici umiju. 

Uzaludu zahvaljivali, badava se opirali gostoljubi- 
vom Stipi, — uzalud! Domaćica već stavila dušek na 

čilim, mi morali leći. Donese i bocu šljive (šljivovice), 
donese oraha, lješnjaka, donesoše na pladnju suhih šljiva 
i nešto krušaka, 

— Zdravi bili! nazdravi Stipo časom rakije, — živili! 
Dobro nam došli braćo, bili nam vazda prijatelji! U 
zdravlje! 

— Živili! U zdravlje naše! dignemo smijuć čašice 
u zrak. 

— Živili! kliče Stipo. Sam bog vas doveo k nami! 

Što ćeš? Nisam obožavatelj ni vinske kaplje, kamo 
li rakijice, al na dobrodošlicu ovaku, stisnuh oči i ja i 
prijan moj, pa iztresli svaki po malu čašu šljive. 

— Uzmi oraba, lipi moj! Uzmi — jedi, ponudka 
domaćina. De ćerko, Anko, još oraha natuci, da bude 
više. Izgladniste putnici, jel'? Kako nebi? Al uzmi, — 
uzmi više. kliknu gazda, dajući mi sad orah pa šljivu, 
pa opet šljivu i orah i krušku. 

— Dobri čovječe!... Vi ste predobri dragi Stipo . . 
Mi smo siranci — —- otimasmo se mi. 

— Uzmi, jedi! Oči moje, zakrči Stipan. Nemojte za» 
mjeriti braćo na tom, što vam pružamo. Sve što imamo, 
sve vam bilo. Moja kuća, vaša kuća, moje dobro — vaše. 
dobro. Uzmite, dobra, mila braćo Hrvati, vi neznate, kako 
vas mi volimo! Vi nas oteste vragu, pa tražite od nas 
krvi — evo je. Bog mi je svjedok! Od onoga časa brate, 
kako Begovićevi momci podigoše ponosan barjak na 
grad, na vrh Ičisara, od onoga časa, kad opazismo junake, 
kako se krste, pjevaju, pa govore kao mi — uh — bože 
dragi! Živim pol vieka na tom bielom svietu ; osiedio 
sam, ostario, al neznah bolan, da imađoh braće, onamo 
preko Save. ... Al pijuenite malo. . . Živili Hrvati, mila 
naša braćo! 

— Živili! 

Skupili se oko nas i sva čeljad kućna. Ala razpredo- 
smo konverzaciju! Stipo pitao je, & mi morali odgovarati. 


8 | Komanje. 


Bilo Stipi mnogo toga novinom, pa je slušao kao 


dječarac od pet godina. A bilo govora o bitki i o Bosni, 
o Hrvatskoj i Slavjanstvu; o neprijateljih i prijateljih, 
o Niemcih i Magjarih, o slogi, sreći, o školah i naobra- 
ženju. Bilo govora o vjeri i toleranciji ljudskoj, o do- 
brih i zlih običajih, o preustrojstvu Bosne i blagodati 
prometa, o narodnom ponosu i hrvatskom sveučilištu — 
jednom rieči — govorili štošta, a skakalo se od pred- 
meta na predmet, kako već to obično biva u razgovoru 
medju dobrimi prijatelji. Stipan zapitkivao i za ovo i 
za ono, prem je dobro znao, kako smo sustali od puta. 

U jednoč prenemo se. Prozor bijaše otvoren, a s one 
strane Vrbasa, dopre nježni u dušu te dirajući glas. 

— Što to? zapitasmo. Zar je to bolni plač planin- 
kinje vile? — — 

— Što pitaš? izlane Stipo nevješto. 

— Čujte — ded čujte! 

Preko Vrbasa romonio ugodan glas pjesme. Uz 
žubor vode razabrasmo dobro ove rieči: | 


Badila Mare vinograd 

Po izbor loze vinove, 

Sve mrko groždje i bilo. — 
Kad Mari groždje obrodi, 
Navrže joj se vran-gavran — 
Pozoblje Mari vinograd. 
Maruša bratu poruči: 
Stipane brate rodjeni, 
Pošalji siva sokola, 

Nek goni vrana gavrana. — 
Al bratac seki poruči: 
Nemogu poslat sokola! 
Skoro je lovak lovio, 

Kraj mora — mora sinjega, 
Desno je krilo slomio... 


= e 

Pjesma zašuti. Prijatelj me pogleda, ja njega. 

— Što znači pjesma u to doba? upitam Stipu. 

— To cure pjevaju, odvrati on nehajno. U komšije, što 
mu kuća tik vode, skupljena je čeljad, pa se veseli; 
komanje imadu... 

— Komanje! kakvo komanje? Molimo vas Stipane, 
kakvo komanje? zapitamo ga mi. 

— Neznate zar —? začudi se Stipan. O to vam je 
lahko kazati. U jesen u nas, kad dozrije kuruz, gospo- 
dar ju spremi na tovarih kući, ali prije nego ju vrže 
na tavan, valja klipovje očistiti od peruša, čemu velimo 
komanje. A u vas tako nerade?... 

Niesmo dali na to odgovora. Dopro glas pjesme opet 
preko Vrbasa: 

Dieva Jelina, po dvoru šetala, 

Po dvoru šetala, rukom lomila, 

Rukom lomila, majku zaklinjala: 

Moja majčice, stara vještice, 

Što me udaješ toli daleko? 

Toli daleko u tuju zemlju! 

Tuja je zemlja, tuga golema, 

A tuji ljudi, neznadu ćudi... 

> Prestala pjesma, al samo časak. S nova nam dopre 

do ušiju: 

Lipo ti je pogledati, 

Priko Drine u vedrine, 

Priko kola. na dragoga! 

U mog dragog bili dvorac, 

A pred dvorcem zelen mejdan. 

Tuj junaci seiri čine, 

A moj dragi konja igra. 

Konjice li je — vila li je, 

Sedlo li je — srebro li je; 

Uzda li je — Zviezda li je, 

Dragi li je — zlato li je itd. 

Zabuni nas domaćica u pozornosti, donesavši večeru 
na sofru -— nizki stolić. Zapitah ju, što najprije meso 
na sofru meće? kad: pripoviedi gazda malu anekdotu. 

— To je turski adet! reče nam Stipo. U Turaka, 
gospodine moj, počmu najprije s mesom, a to još od 
davnih vremena. Vele, kad su Turci obsjedali Beč, pa 
istom počeli jesti čorbu, onda Austrijanci, a pod vodjom 
Sobieskim, navališe na juriš. Čorbu izješe, a meso im 
. ostade. Turci sad — žalostna im majka, najprije meso 
nastoje izjest misleć, nebi 1' koj djavo opet jurišao. .. 

Ovako nas prodje želja za počinkom. Što više! Kašnje 
umolismo Stipu, da nas preko vodi, na komanje. On je 
to drage volje učinio, i mi na ćupriji, kad zaori iz su- 
sjedstva opet: | 


Od kada je ta Krajina postala, 
Nije lipša udovica ostala, 

Nego što je Konstantina nevjesta. 
Prose Ivku tri dilbera lipa: 
Jedan dilber, Serajeva gjeneral, 
Drugi dilber, od Travnika kapetan, 
Treći dilber, banjalučki kadija. 
Neće Ivka tog dilbera nijednog, 
Veće hoće, liepog Ivu u majke... 


Unišavši u dvorište, imadosmo šta vidjeti. Grupa 
radine i vesele čeljadi radi što bolje može, silno trga 
peruše sa klipovlja. Tko trga, tko puni košare, tko iz- 
nosi na polje očišćeno klasje ili perušje. A svima na licu 
sjaji radost i zadovoljstvo ; čini se, da im je vrlo drago, 
što je nastupilo veselo doba komanja. Netko se smije, 
netko kliče, zbija šale, netko razgovara: bruji, zuji — 
pravi pčelinjak. Tu se eglendiše, tu se ašikuje — s da- 
leka samo. Nevidjene slike, bože moj! 

I započmu pjevati: 

Kad puhnuše sabah-zorski vjetrovi, 
Otvoriše na bimbaši kapije, 
Razpuhaše po hasbaši gjulove, 
Po gjulovim sitna trava zelena. 
Na travici prostrta je zilija — 
Na ziliji mladjan sjedi delija. 
Gledala ga lipa Luce s čardaka, 
Lipa Luce, pjesme lipe pjevala: 
»Mili bože i miliji dragi! 
Hoćeš li ti sretnu me načinit, 
Kako mene i mojeg deliju ?“ 
Misli Luce, nitko da nevidi, 

Al ju čuje, mladjanin delija. 
On se skoči na noge lagane, 

I dobra je doru uzjašio. 

Tjera doru, milom svome dvoru, 
Pa on uze divit i kalame, 

Pa on piše listak knjigu bielu, 
Pa ju šalje svome milom babi: 
»sSkupi babo biljadu svatova, 
Od hiljade ni jednoga manje, 
Do trideset mladih jengijica, 
Jengijica sefez-djevojaka!“ . .. 
Babo skupi hiljadu svatova, 
Babo skupi triest jengijica, 

I kad svanu srieda danak bieli, 
Tude leti mladjani delija, 

On ga leti gorika na kulu. 
Uze durbin od sedam kanata, 
Štono fata na sedam sahata. — 
Pomole se kićeni svatovi: | 
Oni idu priko polja ravna, 
Kano zvizda priko nebo sjajna; 
Idu svati Lucinomu dvoru. 
Gledala je Luce sa čardaka. 

Kad vidiše mladi djeverovi, 

Kad baciše okom na čardake, 
Ugledaše kićenu djevojku: 

Ona sjaše, kano žarko sunce — 
Na njoj sije hiljadu dukata. 
Povedoše kićenu djevojku ; 

Oni idu priko polja ravna, 

Kano zviezda priko neba sjajna. 
I kad biše do šimšir-gorice, 

Al iz gore vila progovara: 
»Luce, Luce virna drugo moja, 
Kud to ideš, žalostna ti majka! 
Da ti znadeš svoga djuveglije: — 
Biela mu je brada do pojasa, 

Do pojasa, do svilena pasa . . .“ 
Kad divojka riči razumila, 

Ljuto plače, gorke roni suze, 

A kad biše u sried sinja mora — 
Skoči Luce baš u more sinje, 
Na pučinu u vodu duboku — — — 


Zatiem: 


Pod Budimom ovce plandovala, 
Plandujući Budim podkopala ; 
Otisne se stiena od Budima, 

Pa pogodi Budimliju Ivu. 

Bol boluje godinicu dana. 

Viče vila s visokih planina: 

pŠto ćeš dati, Budimlija Ivo, 

Da izliečim tvoje grdne rane?“ 
»nDat će majka, ruku od ramena, 
Dat će sestra, gerdan, suha zlata ? 
Vierna ljuba, sto žutih dukata.““ 
Vila lieči Ivi grdne rane, | 
A kad vila Ivu izliečila, 

Traži vila, svoje dugovanje. 

Dadne majka ruku od ramena, 

Dade sestra gerdan, suha zlata, 

Neda ljuba sto žutih dukata... 

»Mogu naći, lipšega junaka, 

Naći hoću i lipšeg i višeg...“ 

Vila Ivi rane povriedjuje, 

Umre Ivo žalostna mu majka. 

Zakukaše do tri kukavice: 

Jedna kuka, nikad neprestaje, 

Druga kuka jutrom i večerom, 

Treća kuka, kad joj na um pane... 

Štono kuka, nikad neprestaje : 

Ono jeste Ivanova majka ; 

Štono kuka jutrom i večerom : 

Ono jeste, Ivanova seka ; 

Štono kuka kad joj na um pana: . 

Ono jeste ,virna“ njemu ljuba. — 

Knjigu piše, ljuba Ivanova, 

Na Nikolu, mladjana deliju: 

pAjde brže po me Nikolića, 

Sada nam je umro, Ivo mladjan ...“ 

Skuplja svate, mladi Nikolica, 

Jengijicu, mladu joj dovadja. 

Mandu vode vodioci, 

Ivu nose nosioci; 

Ivu spuste u grobnicu, 

Mandu metnu u ložnicu ; 

Zemljom Ivu zagrnuše, 

Mandi duvak odgrnuše ; 

. Mrtvog Ivu poljubiše, 

Mandalini nazdraviše: 

Sbogom podji mila kćerko! — 

Sbogom ostaj mila majko!... 

Oko ponoći svršilo se komanje. Pošlo je sve u kućne 

sobe, Momci zajedno, a djevojke zajedno sjele, zabava se 
astavila, pre lilo se, pjevalo i vodilo kolo: 

Zmaj preleti s mora na Dunaju, 
1 prenese pod krilom djevojku, 
A pod drugim džeis djevojački. 
Lete oni priko polja ravna. 

Kano zvizda priko neba sjajna. 
A kad biše u sried polja ravna, 
Vrlo zmaja žedja pritjerala. 
Spušća zlato na zelenu travu, 
Zmaj govori svome milom zlatu: 
»Uzmi diko čašu pozlaćenu, 

Pa ti idi za goru na vodu.“ 
Dika ode za goru, na vodu, 

Kad na vodi — tri dilbera mlada: 
Mili bože, ja lipe divojke! 

Jedan veli: ufalit ćemo je; 
Drugi veli: obljubit ćemo je ; 
Treći veli : upitat ćemo je, 
Čijega je roda i plemena. — 
Djevojka je njima govorila: 

Ja sam roda Melićanovića 

A djevojka Kapetanovića, 

Vierna ljuba zmaja žestokoga... 

Pjevajući djevojke, zaklanjahu jednom rukom oči i 
lice, da je s jedne strane nipošto viditi nemožeš. Mi- 
šljasmo, da je to afektacija ili možda rade od stida, al 
nije tako. Laglje jim je glasom dignut, kako nam mlada 
djevojka razjasni; laglje jim je pjevati, ako li se jed- 
nom rukom podboče. Nehvata li se kolo, već onako se 
pjeva, — tad zadju djevojke zajedno, do peći, il sjednu 
prekrštenih nogd u sboru, u kojem kraju sobe. 

U neko doba noći dignu se družba i poče razila- 
ziti. Ajde momci svojim, a djevojke opet svojim putem 
kući, praćene po ukućanih. Sjaje li mjesec — kao ovaj 
put — dobro je; inače svako družtvo sobom ponese je- 
dan ili po dva fenjera. Put je dosta opasan, a često i 

dalek. Djevojka sama iz kuće poći neće; to nije običaj. 
Izuzam na vodu — u crkvu — nikamo! U čaršiju — 
bog zakloni! Gotova sramota. 

— Valja obraza čuvati gospodine! reče mi doma- 
ćica. Bolji je dobar glas, nego svilen pas!. Već mi je 
četrdeset godina blizu, rodjena sam ovdje, al jedva bijah 
pot puta u čaršiji. Žurim se (stid me je)! Tik čaršije 
pako — u gradu, bijah do dva puta; jednoč, kad po- 
djosmo vidjeti špilju ili podzemnu crkvu, a drugoč onda, 
kada mi sred biela dana muža utukoše. Ah... ima 
tomu već mnogo godina — I uzdahnu sirota Manda. 

Ovo je mala slika iz jesenskog života u Bosni, nu 
još će mi dugo buditi u duši sladko-gorke reminiscence. 


Pe 

4, nate li što je šargija ili bugarija # Jamačno ste 
)& vidjeli već taj nastroj. Na Ivanje, na Gospojino, 
& na Sesvete, na Duhove, i kad su svetci — 0s0- 
“  bito dva zajedno — pa uz poklade, igra se na 
tom glasbilu. Nastroj je taj vrlo jednostavan, nalik na- 
šoj tamburi. Šargija jest veća od bugarije ; šargija ima 
deblji, jači glas, a bugarija tanji, sitniji. Ima još neko 
manje glasbilo i nazivlju ga karaduzan. 

Al prije nego li priedjem na samu stvar, valja malo 
s puta zastraniti. 

Dva puna dana iza 7. kolovoza 1878., logorovala je 
hrvatska pukovnija broj 53. puškomet daleko od tvrdje 
Jajea, na obronku Katina brda. Liepo bijaše vrieme 
prvi dan. Sunašce pripicalo ljudski, a na kuli lepršao 
crnožuti barjak carski. Dvoglavi orao — koga Hrvati 
iza stotine godina digoše na mjestu polumjeseca — bude 
od četa nazdravljen, a uz ciku i bučni živio ugledan. 
Te kako mišljah, bit će i drugi dan krasan — uvjerih 
se ob onoj: il faut attendre au soir, pour dire le jour 
beau, jedva minu podne, kad udari plaha kiša. Kud ćeš, 
kamo li ćeš s prostog polja! Prava pobuna. Momci se 
skoče i natrgaju granja oko Plive, donesu odnekle 
slame i počmu graditi kolibe: zaklon veoma illuzoran. 
Ja se desih pod drvetom, i mišljah, prestat će: nu kad 

poče i kroz hvoje prepadati, skupih svoje papire i ponesoh 
je stotinu koračaja dalje, do osamljene kućarke — X%o- 
šare — kako ovdje kažu. U maloj kućici ili košari, 
nadijah se naći zaštitu proti nezgodnomu daždu. 

Unidjoh. Do ognjišta sjedilo mnogo čeljadi: muž- 
kića, žena, djece: netom se povrativši s ,bižanije“, a još 
im sva prtljaga povezana bila. Dječica se čučnula što 
od zime, što od straha u kut; mužkarci puše, razgova- 
raju, a žene pržile kafu i plakale. K6 žene! vele Boš- 
njaci. Unišav ja svi listom ustali — po običaju, kad 
stranac udje — a ja u kratko rekoh, koja me ne- 
zgoda k njima doćerala. Uvedoše me drage volje u 
malenu sobicu izbi nalik, gdjeno sam opremio svoj poso. 
Poslije se i ja k njima pridružih, polag onoga: a Rome 
comme a Rome. Na ognjištu buktila vatra, kafa se re- 
dom redila, a mi govorili, šalili se i postadosmo dobri 
prijatelji. K6 braća jednokrvna! Nu pod večer mi va- 
ljalo bilo otić u logorište, te jim na oprostku morah 
obreći, da ću je ko najbližje komšije češće posjetiti — 
što se medjutim nije zgodilo. Već drugoga dana bilo 
poći napred, preko Vienca, karaulske gore u Travnik 

Odosmo. | 

I kad bi kasnije tkogodice o Jajcu poveo rieč, spo- 
menuo bih se svoga zakloništa, sjetio one trošne ku- 
ćarke i domjenka uz Bošnjake. Zaista, njihov priprost a 
bezazlen, njihov naivan pa iskren način pripoviedanja, 
ostavio mi trajan utisak u duši. Jer kojim čuvstvom 
govoraše za ono vrieme puk, zna svaki onaj, koj ga iza 
29. srpnja god. 1878. pomno slušao. Težko je to pri- 
poviedati. Onakovo čuvstvo puni čovječju dušu, kad se 
probudi od strašna, duga sna. 

S toga još jednoč poželih viditi Jajce i prosboriti 
rieč, dvije, sa svojimi znanci; upitat je za liepo im 
zdravlje. Al minu dosta vremena, minuše i dva puna 
mjeseca — a ništa. Napokon, kad već mišljah, da su 

mi sve nade potonule, dodje nam odluka i za tri dana 
eto nas u Jajce, ne na dan, na dva — već da proba- 
vimo čitavu zimu u njemu. Imadoh sad dosta časaka, 
da vidim svoje prijatelje, imadoh vremena, da posjetim 
i malu kućarku i okolicu jajačku. 

Bijaše mi veoma milo — reć bi — srdce mi Kli- 
calo od radosti. 

* * 
* ' 

Puna je razkoši okolina grada Jajea. Tuj polje i 
livada, ondje briežuljak, dalje brda i zelengore, a sve 
prosieca šumni Vrbas i neznatna Pliva. 

Gledaj prema izvoru Plive! Koj puškomet daleko 
od Jajca, razlilo se bajno jezero; odsievaju u njem kao 
u ogledalu okolišnje planine. Divotno je, ubavo je, sitne 
ribičice kao objestne praćkaju po vodi, a divljih pataka 
rojevi brode pučinom zelenom. 

Gle ogromne hridi! 

Kao ponosan oro, onako se diže i drevna kula na 
pećini i prema oblakom svoju oholu koči glavu. Uzpni 
se gore na vrlet, pa ti je čudno pri duši. Tamne su, 
nieme su zidine Ičisara, i huknu li vjetar, ko da 
otajstveni glas šapće o burnih prošlih vremenih, o smi- 
onih nasrtajih, o junačkih sgodah i dogodjajih. 

Nema mjesta, sa kojega bi mogao cielo Jajce na 
jedan mah pregledati, prem ima na okolo dosta viso- 
kih točaka; al sa koje god ga strane pogledaš, jed- 
hako je izgled zanimiv, čarobit. A želite li vidjeti nešta 
slikovita, a ono se potrudite pogledati gradinu od Luke, 
Pijavica ili još bolje sa desne strane Vrbasa, — tik 
vodopada. Tolike ljepote i naslade očima, tolike ried- 
kosti badava ćete i čitavom Evropom tražiti. 

Kao preširok vienac, vinuo se eno bedem oko pe- 
ćine. Mnogobrojne kuće nanizale se o vrleti u liepih 
hrpah, nad kućami proviruje toranj razrušene crkve sv. 

Luke, o kojoj štokakve zgode i pričice sviet znade. 
Unutar gradskoga zida, kuće su turske i živu u njima 
muhamedanci izključivo. Nad svimi kućarkami pako, kao 
nad nejačkom djecom bdije babo-orijaš : gradina Jajce, po- 
ziruć hladno i prezirno u široki taj sviet, u veličan- 
stvenu božju prirodu. 

Zaokružiš li pogledom sa Ičisara, ugodno ti je. 
Pitomi vrtići i prostrana polja, žitorodne njive i zelene 
guste šume dokazom su ti, kako blagoslov s neba ledbi 
nad tim divotnim predielom. Nešta ipak žališ. Po dru- 
gih krajevih nema pedlja zemlje neobradjene, a tuj pre- 
mnogi kompleks na ugaru leži; isto nam poljodjeljstvo 
svjedoči veoma nizki stepen obće kulture. Zašto to ? pitaš 
ge. Al težak nije odgovor, prem ne valja zdvojit kod 
volje za r4dom. Bit će bolje — morat će da bude bolje! 
ako bog dade. Nesretni odnošaji krivi bijahu mnogo 
čemu, ali rudi zora preporoda, otvara se nova buduć- 
nost. Bit će bolje! 

Već gore spomenuh, da unutar gradskoga zida, bo- 
ravi muhamedanski živalj. Da, mnogo je veća tuj mo- 
notonija i veće mrtvilo s toga, jer nevidiš ženskoga 
lica. Kako je poznato, bule su pritvorene, tek smiju 
po koranu iza rešetke na prozoru, pozirnuti u bieli 
sviet. Štogod iza rešetke biva, svetotajstvo je — ,,terra 
incognita“ ; nesmiju onamo kršćanske oči da zagledaju. 
. . . Sredinom grada jedini teče oširoki sokak, dočim 
sve ostale uzane su, tiesne uličice i viju se kao serpen- 
tine do vrha, sve do gornje kule, gdje posada stoji. A 
tihoća i neki svečan mir stere se u tih uličicah bez 
ljudih — pa se neobično dojmu čovjeka. U pameti se 
bude bizarne slike o kamenom gradu, na velikoj pećini 
sagradjenom i ovitom vazda bielom koprenom magle, da 
ljudi neopaze, kako vile kolo igraju. Jer u zakletom 
gradu . . . itd., polak onih priča iz djetinske dobe. Tad 


kreneš s mjesta, kud ti se sve bezživotno, izumrlo i od- 
* 

seljeno pričinja, gdje neobičnu tišinu prekida jedino 
šum Plive ili žubor kakve na blizu česme. Da, takovih 
česama ili šedrvana sagradjenih od kamena, mnogo 
imade i navadno su blizu džamija namješćene. Iz stiene 
prskaju dva traka vode u kameno korito, nad kojim je 
uzidana od kovine ploča sa nekim nadpisom na turskom 
jeziku. Turci se ovdje peru. Osobito uz Ramazam, često 
si umivaju lice, ruke, noge i mole neku molitvu. 

Ovo nek je dosta o nutrnjem šeheru. 

Izašav na kamena vrata, iz grada — čaršija leži 
pred nami. Nije liepa, al veoma ,interesantna“. Živahno 
je tuj bože dragi! a zanimivo, osobito iza vašara t. 
j. derneka. Desno i lievo su dućani primitivne vrsti, 
sabijeni od dasaka. Netko prodaje svieće, sir, — netko 
orahe, šljive, šeker; netko sječe ovnovinu, toči rum i 
mastiku i šljivu, a netko prodaje luči i nalune, kožu i 
jemenije, fesove, odiela, svilu, nakit itd. Eno terzije 
što kroji koporan, eno i kujundjije, gdje pravi prstene, 
mindjuše, pavte, pretvarajuć srmu od novaca stare dobe. 

Al ima i mehana, gdje se kafa pije, a čudan je 
to ,kafehaus“!.. Po čitav dan u njem gostova ima: 
aga, vezira, begova. Sjede kraj duvara, srču kafu, puše 
i vode razgovore. Priča sad jedan, sad drugi, a ostali 
šute, slušaju. U govoru njihovu ima jedrih, kratkih 
izreka da se čudiš, pomješanih nekim prirodjenim lako- 
nizmom. Govoreći izrazuju se dostojanstvenim pathosom 
i nikad negovore svi ujednoč. Napram starijemu izkazuju 
veliko štovanje i neće zabrundati mladja glava nesmisao, 
dok govori stariji po godinama. Nu kafu zaista veoma 
rado srču. Svaki čas će koji od gostova ,još jedan fingjan“ 
zapovjediti. A sred mehane stoji ognjište, na njem že- 
ravica i nekoliko posuda od mjedi. Kavedjija sjedi do 


vatre, i kad effendija zapovjedi kafe, ulije u posudicu. 


vruće vode, naspe samljite kafe i procedura svršena. Čim 
prokuha, promieša malom drvenom kašikom i ulije u 

fingjan: — ,Evo effendija!“ reče, sagnuv se prema gostu 
sgotoviv napitak: ,uzmi fingjan“! — Kafa je gusta — 
obće poznata stvar, a kad jednoč zapitasmo: što je 
kafa tako gusta? razjasni nam: da je to ,na gospodsku“. 
Nu ostavimo tu zamamnu sliku šehersku. 

Spustiv se sčaršije nizbrdice, dodjemo na križanje, 
što ga zovu: na mejdanu. Ovdje se dieli sokak na 
dvije strane i oba vode kroz kršćanluk. Lievi vodi 
do kršćanskoga groblja, a desni zakreće nizbrdice, do 
mosta preko Vrbasa. Valja oprezno stupati po sokacih, 
kao po jajih, jer ćeš brzo opasti, tek malo da na krivo 
staneš. Osobito je put do Vrbasa neugodan, pače i opa- 
san u zimi, iza poledice. Muka je tada koracati, jer niti 
se posiplje pieskom ni pepelom; mješćanke u svojih 
drvenih nalunah, skaču preko kaldrme kao divokoze, 
al samo ljeti. Zimi bi lako slomio vrat, s toga tovar 
s drvi prolazi drugim putem do čaršije. 

Nego, valja mi se vratiti na put, s koga zastranih, 
Ima dosta prediela širom Bosne, ali dvojim, da bi mi 
i koj više omilio od Jajca. Sve se tuj iz prirode liepa 
usredotočilo, što dušu čovjeka razdraguje i na misao goni. 

* * 
* 

Bijaše jesen, mjesec listopad. Bijaše prva nedjelja 
po svetom Luki, kad se poslie podne dignemo i ja i 
prijan moj, da podjemo u prostu narav, do one košare 
blizu Katina. | 

Pa nije dugo potrajalo vrieme i eto nas izvan va- 
roši. Eno cilja! 

Čim preko praga, nadjosmo se u kuhinji. Na ognji- 
štu bukti vatra kao i nekoč, do ognjišta opazimo 
Mandu — dobru kćerku kuće gospodara, gdje melje 
kafu u ručnom mlinu od žute mjedi. 

— Zdravo Mando! Jesu 1 svi kod kuće? zapitasmo. 

— O gospodine ... zar ste nam došli! preseneti 
se djevojka. Oh, grdna rano naša... 

— Tiho Mande! Kažite jesu li svi u kući i što rade ? 
— Svi gospodine, baš — a] ništa nerade! Pjevaju, 
bugare. Svetac je, pa nam se komšija sletilo. Ded iz- 
voli unići ... unidjite! Ah grdna rano... tko bito... 
na unidjite! ... 
Mande otvori vrata, mi unidjemo u polumrak. Uz 
kucanje šargije romonjala pjesma! Čusmo ove rieči: 
Da idemo u čaršiju, 
Da ti kupim fini fesić, 
I na fesu zlatnu kitu: 
Ti da nosiš, ja da gledam. 
Da ti skrojim svilen fistan: 
Ti da nosiš, ja da gledam. 
Da ti kupim kundurice: 
Ti da nosiš, ja da gledam. 
Da ti kupim srmo-kola, 
Da idemo u mehanu, 
Da pijemo rujno vince, 
Ti da piješ, ja da gledam — — 
— Pomoz bog braćo i dobar dan! pozdravimo 
ukućane. 
— O da bog da brate! Zdravo! odvrate oni u 
jedan glas 
Domaćin si naravna očale, poda mi desnicu — u 
lievoj držao čibuk i Kačićeve pjesme — i poljubi me. 
Umio Ivo i knjigu čitati. Pitasmo se za zdravlje a on 
reče ostalima, kako se mi — t. j. ja i on — već 
odavno poznamo, od bitke itd. Na to me primi za rame 
i rekne: 
— Spusti se brate, sjedi! Nosi Ivko, jastuk gos- 
podinu! 
Sjedosmo. 
— Eh — nadoda Ivo — samo kad si nam došao! 
Umah pripoviedaj, kako je tamo u Travniku bilo. Ostali 
umukoše. Zamre i pjesma i bugarija. 


—— mae s meperoaia gea__ 

— Nezamjerite braćo, što vam zabavu prekidamo! 
Mi vas bunimo, jel? Dodjosmo u nevrieme. Najbolje bi 
da rečemo ,s bogom“! ... | 

— Odlaziti zar? Zakloni bože! će starina Ivo. 
Nismo se tako pogodili! Vrieme je, da si nas posjetio 
iza dva mjeseca dana. 

Udje u sobu i Manda s jastukom, i čuvši ,odla- 
ziti“ i ,s bogom“, pomisli, da se preporučamo, 

— Što to? zapita cura, rukav uzvrnuv za uzicu. 
Zar... kul ćete? ... | 

— Nikuda Mande, nasmijem se naivnoj djevojci. 

Mi ostajemo tuj — pod uvjetom dakako — ako 
nam i vi liepu pjesmicu zapjevate. 

— Hoću boni, ma i dvije! privoli Mande uz sladki 
smieh, pa izadje, da domelje kafu. 

— Heće Mande. ako 'š i deset, prozbori starica, 
koju ,strinom“ zvaše. Sjedila stara u kutu skrstiv noge, 
odbijala dimove iz proste lule. Za moju glavu — 
nastavi ona,'evo ti kažem gospodine, da Manda ne- 
umije u «lova, — biva neumije čitati, asli — kamo li 
više od sto pisama znade. Moraš znati, da nema kola 
bez Manile. nema ni prela bez Mande. I vlače li lan 
i suše li taranu, ajde Mande! Pomozi!  Džen&bet 
drugčije, al dobra. Pa radina kao mrav, vazda radi, veze 
i tke. Ja sam joj strina, a ona mene hrani i na njoj 
počiva sva kuća, Strašljiva je, hm! Vele da je u žene 
duga kosa al kratka pamet. I Mande je takav zec. Uz 
bižaniju ostavi u šumi papuče, a vrativ se natrag — 
nestalo novoga koporana sa rafe. Grdna rano! — nu 
ko sirota u strahu. Ja! Zaboravi ga ženska glavo — 
ode . 

I unidje opet Mande. Došla po fingjane. Izadje opet 


van. Strina presta govoriti, samo odbijala dim za dimom, 
da se čudom čudih. 

Ogledam po sobi. Naokolo množtvo čeljadi: što 
ukućana, što komšija, što prijatelja kuće, koje dosle još 
nevidjeh. Netom zakucaju šargije i bugarije, u sobi 
ozvanjala pjesma. 

Počeh Ivi pripoviedat put svoj kroz karaulsku goru, 
a jaki glas mužki bugario do nas ovako: 

Pošetao Niko mlad 

Kroz bijeli Budim grad, 
Gledala ga Jelina, 
Prelijepa gospoja. 

nVrat se natrag Niko mlad, 
Vrat se ovamo Niko drag! 
Otišo je Dželman ban, 
Neće doći za pet dan. 

Ti ponesi šargiju, 

I sedefii tamburu ; 

I šišeli čemane, 

I tanana čembera.“ 

Prevari se Niko mlad, 
Prevari se Niko drag ; 

I ponese šargiju, 

I sedefli tamburu ; 
I šišeli čemane, 

I tanana čembera. — 

Do pinoći pivaše, 

Po ponoći igraše. 

A kad bilo pred sabah — 
Nešta kuca na vrata: 

I to bio Dželman ban.... 
Pripade se Niko mlad! .... 
Govori mu Jelina, 

Prelijepa gospoja : 

»Li se neboj Niko mlad! 
Ja ću tebe sakriti, 

U devetu magazu, 

U desetu hodaju.“ — 
I unidje Dželman ban, 
Pa govori Jelini, 
Prelijepoj gospoji: 
»Što je lišće bliedjano, 
Što su oči mućene, 
Što su kose mršene ?* — 
»nNepitaj me Dželman ban, 
Nepitaj me Dželman drag ! 
Čedo mi je plakalo — 
Svu noć sam prosidila, 
S tog je lišee bliedjano. 
Ja sam išla na mazar, *) 
Svoju majku plakati — 
S tog su oči mućene. 
Ja sam išla kroz bašću. 
Kroz ruže se verala, 
Ruže kosu mrsile.““ 
Razsrdi se Dželman ban, 
Razsrdi se Dželman drag ; 
On zaište ključeve 
Od devete magaze — 
Od desete hodaje. — 
Al govori Jelina 
Prelijepa gospoja: 
»»Čedo mi je plakalo, 
Ključeve sam davala, 
Neznam gdje sam metnula““... 
Razsrdi se Dželman ban. 
On dohodi vratima 
Vrata mu se otvore — — 
Pripade se Niko mlad, 
Pripade se Niko drag. 

PT Ek ue 


*) groblje tursko. 

Govorio Dželman ban: 
»Ti se neboj Niko mlad, 
Ti si došo i pozvan.“ 
Govorio Niko mlad, 
Govorio Niko drag: 
»» Nebojim se Dželman ban, 
Ja sam došo i nezvan.““ 
Razsrdi se Dželman ban, 
Pa on uze noževe, 
Pa on ide Jelini, 
Prelijepoj gospoji. — 
Govori mu Jelina 
Prelijepa gospoja: 
»nNesici me po vratu, 
Već me sići po pasu““... 
— Liepa je! klikne prijan moj! Al još jednu — 
još jednu. 
I s nova zakucali igrači: 

Kad umiro aga, Hassan-aga, 
Osta mlada Hassan-aginica, 
Osta mlada nad devet sirota. 
Polu ih je po rodu razdala; 

“ Čercu Mejru u Hercegovinu, 
Muhameda na pašanluk dala — 
Na pašanluk devet godin dana, 
Kad je prošlo devet godin dana, 
Eto li ti bega s pašanluka, 

Pa se valja majci po kriocu. 

Ženi mene, mila moja majko! 

Ženi mene iz Hercegovine, 

Ženi mene s Mejrušom djevojkom. — 
Kad su Mejri prsten donosili, 
Mejruša je mlada govorila: 

Ovo prsten baš ko moga babe. 

Kad su Mejri dibu donosili, 

Mejruša je mlada govorila: 

Ovo diba baš ko moje majke. 
Kad su Mejri duhak donosili, 
Mejruša je mlada govorila: 

Ovo duhak baš ko moje seke. 
Kad su Mejri djogu dovodili, 
Mejruša je mlada govorila: 

Ovo djoga baš ko moga brata. 
Kad Mejriju dvoru dovodili, 
Mejruša je mlada govorila: 

Ovo dvori baš ko moga babe. — 
I kad dvoje u gerdak svedoše — 
Biše vedro pa se naoblači ; 

Iz oblaka tiha kiša pada, 

Iz kišice krvave krupice — 

I padale djevi po jataku... 


Zatiem: 


U mahali hajinin-divojka, 

Svoj mahali jade zadavala, 
Ponajviše lipog Ive majci. — 
Poručila lipog Ive majka: 
Kučko jedna, hajinin-divojka ! 
Nečin čina, nemami mi sina. — 
U mog sina, puno roda ima — 
Puno roda — al je sve gospoda; 
A u tebe tanka ruha nema. — 
Nebrini se, jedinkova majko! 

U mene se troje ruho kupi: 
Jedno kupi moja mila majka, 
Drugo kupi, mati materina, 
Treće kupim, ja sebi divojka ; 
Dosta dara i kita behara. 

Štono kupi:mati materina, 

Ono ću ja dara podieliti ; 

Štono kupi, moja mila majka, 
Ono ću ja svekru i svekrvi ; 
Štono kupi ,hajinin-divojka“ — 
Ono ću ja sebi i dragomu... 

Dok ovako pjevaše, pripoviedao sam ja Ivi, i on 
koješta meni o nekadanjih odnošajih Jajca. 

O crkvi svetoga Luke, u sred grada, reče mi ovako: 

— Ta crkva sagradjena je davno, brate moj, još 
je Bosna bila pod kršćanskom vladom. I kad je onda 
Turčin osvojio i Bosnu i Jajce, razrušio je krov crkvi, 
razrušili što bijaše unutra crkveno namišće, a pretvorili 
ju u džamiju — nadjev joj ime careva džamija. Nu 
bila jim zla sreća. Kad su majstori najme sve liepo bili 
namistili, pa izašli — eto, na tri dana kasnije, upali 
se careva džamija — izgori. Sviet govorio, da se sama 
upalila. Još sviet govori i to, da prvi dan, kad je hodža 
ili mujezin pošo na munaru, da zauči podne, biva — 
da ga nešto izbacilo odozgora, na glavu. Ubio se! A dok 
bijah dječakom, čuo sam na vlastite uši od Turkinja, 
da kad bi u nas velik god — biva — božić ili sveti 
Luka bio, čule bi one, gdje u crkvi zvonce udara, gdje 
— biva — pivaju, ko i sada uz misu. DA, lipi moj! 
Tri put su dogradjivali džamiju, tri put jim izgori. 
Ostadoše zidovi, ostao zvonik — odozdo četverokutan, a 
odozgo obal — k6 u munare! Crkva je pusta, bez krova, 
a naokolo raste i trava i drač i ležu se gušterice oko 
hrama božjega. Skoro su ju Turci prekopavali, nu neznam 
zašto. Neki rekoše: radi novaca, neki rekoše: rad silaje, 
a neki rekoše, da se neko čudo opazilo. Što ja znam! 

— Al ima do crkve još neki toranj, Ivane. Okrugao 
je i dobro visok, što je ono? 

— Ono ti je medvedja kula, gospodine. O Med- 
vedkuli čuo sam, gdje kažu, da kad bi tkogodice za 
ubojstvo što skrivio, jal na smrt koga izprebijo, onoga 
bi bacili u nutra. To ti je posve visoka kula, pravo li 

reče, na okrug sagradjena poput zdenca, al bez vraia. 
I stoga vodiše iz vana duge, drvene liestve na vrh kuje. 
Gore bio od brvana namišćen kano ti pod i na njem 
kapak, kroz koga bi bacali ljude dolje u jamu. Grdna 
rano! Tko bi god bio bačen, onomu nema spasa. Taj 
umre od straha padajuć u ponor. Bacivši koga u bezdno, 
svezaše mu noge i ruke natražke. . . 

— Užasno! 

— Strašno d4, e — što ćemo! Tako je bivalo nekad. 
Nekoć se je mnogo više dogadjalo! Vidi tamo kod Ra- 
ševika — iduć u Podmilačje, ima njiva, što ju ladja 
prozvaše. Pa tude ima pečina, što ju oštra stina zovu, 
Na oštroj stini ima mjesto, gdje je uzlazio Kraljević 
Marko na svom djogatu. Ima tu konjska noga u stieni, 
a ima i mjestance, gdje je Kraljević Marko sjedio i 
ručao. Uzpeh se dosta puta na taj kamen, da vidim što 
i borami opazih toga dosta! Ima mjesto, kud mu je 
stojala čaša, iz koje bi pio; zatim bakren sahan — 
pijat ili zdjela, pače i vilica i kašika gdje mu stajala. 
Itd. A blizu Cvjetovice je Daljevac mjesto, a tamo su 
gtiene topovišće zvane. Šta ti sviet o njih znade — 
uh! — Čudio bi se moj brate! 

— A znate li šta o nekoj špilji, u gradu? Gdje 
je ta špilja? 

— Ha! znam, znam. Špilja ili halvet, ko što mi 
zovemo. To ti je velika sužnica na kraj grada, kraj 
medvedkule. Evo tamam za crkvom svetog Luke! Ima 
vrata malešna, kako no može čovjek ući, dočim dolje 
— osobito u gornjem halvetu: — je prostor velik. Za 
starih vremena — dašto prije mnogo stotin godina, kad 
bijaše još kraljevsko vrieme — bilo tude pokopalište, 
grobnica velikaša. Čudnovato! Neki kažu, da je ono 
strašna uza bila. Ima ondje, gdjeno kao — biva ukopano ; 
a tuj posadili mučenike, a za vrat im tekla voda. Mučili 
se — ko uznici! Ja. Drugi kažu, da bi za vrieme 

neznabožaca, ulazili u špilju pravovjerni; sve kriomice 
dakako i molili se bogu i tu mu služili misu. Ima 
unutra kameni žrtvenik, u njem usječen krst, sunce i 
mjesec. Pa što još pripoviedaju! 

Kažu, da kad je turski car pao u Bosnu, i pao na 
Katinu — Carevo polje, bijaše u gradu Jajcu — 
kraljica Katarina. I vidjela ona, da dobro biti neće, nu 
da joj je jadnoj bježati. Pa da sakrije svoje bježanje, 
namjeri uteć noćju. Još dade podkovati konje —ne kako 
se obično kuju — jok! ona je dala okrenuti ploču konja 
naopako: nek se čini, da je došlo a ne izašlo iz grada... 
Razumiješ? Ha! — i dodje noć. Pobježe. Ima u festi 
malešna vratašca kraljeva vrata, — na ova uskoči 
družba — izbavi se. Medjutim je dvaest dana bio 
grad opasan janjičari a nesmjedoše udariti. Grdna rano, 
mišljaše sve, da je četa došla a nije otišla. — Ovako 
si Kate zavara trag, pobjegavši na Dubrovnik i odanle 
u Rim po moru, gdje je —- kažu — od groznice umrla. 

Kad mi ovako pričao Ivo, slušah ga neobičnom na- 
sladom radi priprostog mu i ugodnoga načina u pripo- 
viedanju. Kašnje počeo govoriti i o drugih stvarih, naročito 
o bajkah, odnosećih se na Jajce, kod čega mu strina“ 
vierno podpomagala. Pravo veli Saphir: m 

Ein jeglich Volk, ein jeglich Land 
Hat seine Mihrchen, seine Sagen, 
Die gleich wie Volkstracht und Gewand. 
Den Volks-Charakter an sich tragen . . . 

U večer se valjalo dignut i poći. Strina nas izprati 
i zamoli da dodjemo opet. Ona će zaklati oroza — reče 
— kojega ćemo mi izjesti. Sad se i Mande skoči, i 
kad se opraštasmo, zaori iz kola djevojakah: 

Divojka sidi kraj mora, 
Pa sama sebi govori: 
Oj mili bože i dragi! 
Ima ! što šire od mora, 

Ima l' što brže od konja, 

Ima 1 što draže od brata, 

Ima 1 što sladje od meda? 

Iz mora riba govori: 

Divojka jedna budalo! 

Šira je pamet ođ mora, 

Brže su oči od konja, 

Draži je dragi od brata, 

Poljubac sladji od meda ,.. 

Stigavši kući, bijaše prikasno. Nemogoh usnuti na- 

Mah, jer — dugo mi se u pameti vrzle bajčice, čuvene 
Uz bugariju. 


ka 






za kiše sunce — kaže rieč. A iza uzrujanog, 
razdraženog života, evo života punog tišine, pu- 
< nog monotonije. 

“> Neko jutro otvoriše se vrata, a u sobu pane 
dima stasa visoka, mišica kriepkih, snažnih. 

— Dobro jutro, gospodine! 

— Da bog dao svako jutro! 

— Kako si, gospodine? 

— Dobro, bogu hvala! Kako vaše zdravlje? | 

-— Hvala gospi, pridobro, Kako si ti spavao? 

— Dobro, hvala na pitanju. 

— Pa hvala bogu — živili! Dao bog i k ljetu! 

— Daj bože, dragi Ivo! Zdravlje nam je najpreča 
stvar, jel? Bez zdravlja neima bogatstva ... A kako u 
vas? Što nam donosite nova? . 

Sad se došljak uslobodi — nakašlje dva, tri li 
puta, pa će ovako: 

— E, ženim se, gospodine moj! U sriedu će me 
blagoslovit ujak (župnik), i povest ću mladu, što je 
onamo preko Vrbasa, kući. Hvala bogu, kad smo do- 
živili vrieme da vas je bog dobri doveo k nama. Zdravi 
bili, živili! Sad smo slobodni i sigurni; valja radit, šte- 
dit. Nu znaš, gospodine, da dvoje ruku nedostaje. Reko 
je netko da mu se nit u nebu samomu svidjalo nebi. A 
znaš pridobro, kako je u starom pismu, milostivi bog 
otcu Adamu izvadio rebro, pa reko: Adame, evo ti žene! 


Pr. 33 


Pa kako nekad, tako i danas. Hoću gospodine, da po- 
vedem i ja djevojku kući, liepu — preliepu djevojku! 
A. kako je dobra — uh! Nego znaš, gospodine, dodji 
mi na pir! Dodji sa drigom svojim. Neboj se, mi smo 
pripravili, da vas dočekamo dostojno, te mi se nadamo, 
da ćete nam doći. Dodji dakle — zdravlja ti — očiju ti! 

Kako se dakle razabire iz navedenog dialoga, bijaše 
govor 0 piru, a ja i prijatelj moj — kao provizorni 
stanovnici Jajca, dobri komšije i još bolji cienitelji če- 
stite braće bosanske, nemogosmo ino, no obreći, a i oda- 
zvat se prijateljskomu pozivu. 

I tako je bilo — pa prošlo! 

U nadi, da će vas možebit zanimati običaji, zbivši 
se na tom bosanskom piru — prvom, koji se iza do- 
lazka vojske austrijanske u Jajcu proslavio, navesti ću 
nekoje momente toga pira. 

Pir traje obično pet dana, od sriede do ponedjeljka, 
tako i ovaj put. U sriedu jutrom podjoše do dva dje- 
vera, stari svat i kum — ovaj posljednji ponesav sobom : 
čizme, ogledalo, češalj, prelo, gjogde (sirovi ovan), tri 
velika hljeba i pitu maslenicu — onamo preko Vrbasa, 
u kuću mladenke, dočim je mladoženja ostao kod doma 
SVOga. 

Par časaka iza toga zaori pjesma po čitavom kr- 
šćanluku. Djevojke — sve ovdje zbor, ondje zbor, da 
zadnju čast drugarici svojoj izkažu, pjevaju kao vile iz 
gorice: 

Pod onom gorom zelenom, 
Pod najvišom onom planinom, 
Vrani se konji vodaju, 

Pod zlatnim uzdam hrzaju, 
Svati se na put spremaju, 

Po liepu Katu djevojku. 

Kata ih gleda s pendjera, 

Pa majci svojoj govori: 

Vidi mi majko svatova, 

Vidi mi Ive dilbera . ... 
sbor pjeva: 

Ej satile kićeni svatovi, 

Ej satile kume i divere! 

Stari svate, po bogu nam brate, 
Jengijice, po bogu sestrice! 
Povedi nam našu drugaricu, 
Jer ovamo mračno i oblačno, 
A onamo, jasna miesečina ... 


U to se iz jedne kuće pomoli mala povorka ljudi 


— svatovi! 


Procvilila gora šimširova, 
Šimširova i karanfilova. 

Nije naska ptica proletila, 
Doliš jutros kićeni svatovi. 
Svi svatovi mirno konja jašu, 
Al nejaše gizdava djevojka. 
Dok u maje konja dotirali, 


X Govorio kume i djevere: 


nAj borati, kićena djevojko! 

Što s' toliko konja uzigrala? 

E da vidiš svoga djuveglije, 
Biele brade do Kićena pasa, 
Bieli brci pali po ramenu!“ ... 
Kad to čuje kićena djevojka, 

Do kume je konja dotjerala, 

Od kume je ona zaiskala: 

Daj mi kumo nože okovane, 

Da razkrižim crvenu jabuku. — 
Kuma dadne — djeva mrtva padne, 
Nerazkriži crvene jabuke, 

Već udari sebe u srdašce — 

Na nože je srdce izvadila . . . 


——==-—.— - “ 

Kad djevojke zapjevaše navedene pjesmice, šta je 
bog dao zdrava i čila, sve izletilo na polje, da vide 
družtvo, stupajuće laganim — vrlo laganim korakom 
prema crkvi svete gospe u Dolini. 

Dva djevera vode pod rukom mladu, koja blieda, 
zastidjena, bez misli, stupa kroz žamor brojne svjetinje 
važnomu aktu života. Na noguh joj žute čizme, svilena 
anterija kao i koporan dugih rukava crvene boje, ob- 
vija vitki njezin struk. Preko anterije kuburija, a crven 
fesić pun zlatog nakita, žutih dukata — kao i čaktija 
zlatnih resa, kruni glavu. Iza pasa, kao i kroz desni i 
lievi djep, proviruie fina liepa marama, oko vrata gjer- 
dan od dukata, na ušijuh mindjuše ili gronte, na prsti- 
ćih prstenovi finih kamenova, razne boje — pa eto slike 
nagizdane i zastidjene mlade! Uzmeš li kuma i starog 
svata i djevere, oboružane, ne puškom ili sabliom dimiš- 
kinjom, već omašnom pljoskom rakije, kako nude od 
kuće do kuće, da gucne i prijatelj i znanac, i svaki 
kog sastanu putem — ah! — čudiš se originalnomu 
tomu sprovodu. 

Nestupa momak zajedno sa djevojkom k vjenčanju 
— ne, to bi bilo _ protiva običaju. Djevojka jednim, a 
momak drugim pravcem podje u crkvu, a kako ,ujak“ 
obavi ceremoniju, ode mladoženja svojim, a mlada že- 
nica svojim putem kuči, uz neprestano pjevanje djevojaka. 

Tako i ovaj put. 

Svatovi, dopremivši mladu njezinoj kući, budu do- 
čekani po ukućanih ; goste se i časte, sve do poslje podne. 
Sad nastaje drugi, po mom mnienju, vrlo zanimivi mo- 
menat svečanosti. | 

Treba mladu odvesti k mladoženji, a taj provod, 
uvjeravam vas, i opet je vrlo originalan. 

Od jedne kuće do druge — kuće mladoženje, nema 
800 do 1000 koračaja, a svatovi nemogoše proći u dva 
debela sata taj put. 


* 

Štogod bijaše djevojaka, draga i prijateljica nje- 
zinih, sve obuklo nove dimije, ječermice, kundure, i 
nakitile plete srebrnimi puceti, kao na čiji god. Sve 
se rumeni od fesova po sokaku. A kad djeveri izvedoše 
mladu, uhvati se kolo djevojačko, nasta klika veselih 
djevera i kuma, pjesme odjekuju tako živo, da ti je 
hladno i toplo pri duši. Sve od kuće njezine, pa kroz 
sokak, putem .do njegove kuća — uz provod klikovanju 
kraja ni konca. Pjesme se ore dolinom, a kolo pred 
svatovi, malo se po malo napred pomiče: 

Pošetala liepa Kate, zlatareva kći 

Za njom šeće liepi Ivo, terzibašin sin. 

Stani, pričkaj liepa Kate, zlatareva kći, 

Da ti vidim terledibu, kako ti stoji! — 

Nebudali liepi Ivo, terzibašin sin, 

Tvoji babo trzibaša, on je krojio, 

Kad je sio i krojio, nisi gledao .... 
pjeva jedno kolo, a drugo pjeva: 

U djubašći kolo igra, kolo veselo, 

U tom kolu liepa Mare, ja je ljubio; 

Na glavi joj fini fesić, ja joj kupio; 

Izpod fesa zlat dukatić, ja joj kitio; 

Na Mari je terlediba, ja joj krojio; 

Oko Mare pivac pavte, ja joj sakovo; 

Na nogama čarapići, ja joj kupio; 

Svrh čarapa trlučići, zlatom vezeni... 

Akad se svati kući približili, zaori jim kao na 
pozdrav : | 
Dobro došli, kićeni svatovi, 
Dobro došli, kume i diveri, 
 oJengijice, po bogu sestrice! 
Jesi li se jengo umorila, 
Jesi li nam zlato izprosila? .... 

Čim mlada unidje u kuću, zapjevaše ovako: 
Ovi naši bieli dvori, puni veselja, 
Sada babo sina ženi, pa se veseli — itd. 
Naravno, da je tečajem provoda i komičn:h prizora 
bilo, jer mladi ,stari svat“ igrao je ulogu čauša, a za- 
dirkivanju i lakrdiji nikad kraja. Bijahu čauša nada- 
rili omašnim orozom, koga je on, svezavši mu noge, 
objesio na ruku, al ponudiv koga rakijom, ili se uloviv 
u kolo, uplaši se oroz nove situacije i počne živo prhati 
od straha, na što dječurlija mal se neizprekidala od 
silna smieha nad vrlo znamenitim dogodjajem . ... Uz 
djecu smiju se i odrasli, jer tako je i nekada bilo. 
Unišavši mlada preko kućnoga praga vojna svoga, po- 
stavi se uz budjak ko uklesana statua i stoji tako dugo 
nepomično , doklam ju djever neprinuka, da podje za 
prostrtu sofru (stolić), da uzme kavu il štogod. 
Ovako se završi svetkovina prvog dana. 
Čim svanu drugo jutro, dignuše djeverovi dušek, 
a mlada je darivala čevrmom. Zatim žene svezaše mladoj 
glavu, gosti se kupe što mogu više. Počme gostba i čaš- 
ćenje, kod čega djevojke neprestance pjevaju, igraju i 
kolo vode. 
Iza ručka pjevale djevojke: 
Tko najljepši za sofrom sedjaše? 
Ponajprije svatski starješina, 
A do njega, ljepotica kume, 
A do kuma, ljepotica diver, 
Do divera, ljepotica jenga, 
A do jenge, ljepotica mlada — itd. 
Jenga jest žena, što uz mladu ide. Pjevalo se i ovako: 
Prva banda udara, 
Tamnica se otvara, 
Pred tamnicom prvobojci, 
Kulenovi momci — oj! 

Zatim : 
Ja sam cura Jajačka, 
Suknja mi je dugačka, 
Biela suknja, biela ja, 
Bielila mi netreba: 
Jer bielilo lišće kvari, 
Zato dragi moj nemari — oj! 
Da vam je znati, kako se rigorozno drže običaja 
i reda u snašanju jestvina na sofru! Dodje ponajprije: 
pirinčeva čorba, redomice zatim : soganlija, musaka, 
sarma, burek-pita, šišćevapi (našipkano meso), repna 
kalja, sogandolma (lukovica nadjevena pirinčom i mesom), 
patljigjana, prasa, buregjiko-pita, pilav i kokoš, medeno 
meso sa šljivama, kupusna kalja, beklomi-pita, krumpi- 
rova kalja, sutlija, kupusna čorba, a najposlje crna kafa. 
Uz to redanje na sofru, sliedilo bezkrajno nudka- 
nje i jelom i pilom. Pila se je najfinija šljiva (rakija), 
uz pijuckanje tog soka vatrenog zaredasmo zdravicami 
— nazdravljasmo kuću i mladence, kume i svekrve, a 
iza svake zdravice sliedila hrvatska pjesma. : Takova 
veselja — rekoše nam — još nije u Jajcu na ničijem 
piru bilo! Nu šilo za ognjilo. I nama pripjevaše svaki 
čas. Kad mi n. pr. napiv koga, drugaricu mu pridjelismo, 
tako i nam pridieliše oni liepoticu, pa zapjevaše,  izti- 
ćući, ime njezino i naše. 
Kad se za sofrom pripjevalo, čuli smo sliedeću 
pjesmu : 
List opade s narandje, 
Povrh čaše junačke; 
Da je znala narandja, 
Da je čaša junačka, 
Nebi pao s narandje 
Povrh čaše junačke. 
Soko sidi na grančici 
Iz kljuna mu voda teče, 

A iz krila med, 
Pij kume, tvoj je red! 

Zatim se isto pripjeva starom svatu, itd., sve redom 
oko stola gostovom. | 

Iza toga prali si gostovi ruke, a mlada jim polie- 
vala vodom. Mlada nekim redom poljubi gostovom ruke, 
dotaknuv se iste čelom. 

Sve moguće čini se, da se gosti veseli uzdrže. 
Prevelika bi zamjera bila za kuću, da se gostovom što 
uzkrati. Ne! mogu srušiti i peć, razkinuti prozore, 
vrata, sdrobiti čaše i fingjane, počiniti i sto vragolija, 
pa nikomu ni petka. ,Dao Bog i na godinu!“ čestitaju 
veselim gostovom. Pucalo se prije iz šešana, malih i | 
velikih, da bude radost čim obćenitija, i sa nekim za- 
dovoljstvom promatraju poslie nekoliko godina mjesta, 
kuda je zrnje probijalo duvar, grede, uz slaveći se ve- 
seli pir. | 

Nu i gostovi imadu razne obveze. Valja darivati 
djevojke, što pjesmom slade zabavu. Kad se kafa izpije, 
metne se u fingjan po koja šestica, kad se iza ručka i 
večere operu ruke, valja u vodi ostaviti kakav srebren 
novac; valja i mladu darivati, koja te opet zato nadari 
čevrmom, vlastitom rukom vezenom. 

Mlada, tečajem pira mnogo darova razdieli. Običaj 
je: da sva braća, sestre i ostala rodbina, budu nadarena 
u kući i izvan kuće. Kum dobije: po košulju, gaće, 
po dva peškira, po dvie čevrme, po dvie ride, po dva 
učkura — izim gaća i košulja — sve zlatom  vezeno. 
Starom svatu dodje: košulja, gaće, peškir i čevrma; dje- 
verovom dodje po košulja i tri peškira. 

Da žensko čeljade, svomu sudjeniku kao miraz dva 
sanduka ruha u kuću unese, to je u njih adet; toga 
se oni dosljedno drže. Kazaše mi, da još čeljade žensko 
u povojih, kad majka bosanska za mezimicu lan tare i 
vlači, prede i snuje, tke košulje, šije, i ruho sprema. 

A djevojka čim poraste, valja da veze ride, čevrine, peš- 
kire, ućkure, jastuk-bošce, jemešnice, sotra-peškire, To 
je njezin posao. To ona nauči od majke i od drugarice, 
jer dosada još nije bog dao kakav ,lInstitut pour les de- 
moiselles“ u dragom jim zavičaju. I čim ljepše koja što 
uzradi — veća joj i čast i dika. Preliepo je gledat onu 
harmoniju raznovrstnih boja, sve to igra, sve okom za- 
miče. Jednostavno al ukusno, da nemože bolje. 

Prvo jutro, kad mlada ustane, da vam je vidjeti 
njezinu spavaonicu! Mi, koji prvi put u životu slična vi- 
djasmo, živo se začudismo, jer nije to dašto boudoir 
milostive gospoje — de la baute socićtć, u Bosni toga 
još nema — al je drugčije zanimivo. Sve — baš sve, 
što je liepa i vezena doniela sobom, izvjesila je tako, da 
nevidiš duvara nigdje; a kad žene i djevojke iz komši- 
luka na pohode dodju, imadu što preklapati i čemu se 
čuditi. Po prilici traje to jedan, dva sata, za tim se 
opeta spremi, dok kašnje — što Bog dade. 

Napokon dodje i peti dan, dan razstanka. 

»Peti dan“ se preko reda svrši na osobit način! 
Jer, da nikomu krivo nebude, uslobode se ,žene» ku- 
harke“, i potjeraju mile svatove na non chalantan način. : 
Uzev lopar u šake — — izmanevriraju do posljednjega 
preko praga, a prvi mora na polje ,stari svat“, koga 
se živo loparom nalupaju. | 


E 

...bum...bum...! 
A j6! Šta je to, za boga?... Protarem oči, 
e neznajuć s4m — bdijem li, snivam li. Šta je?! 
U predsoblju stoji glasan razgovor ; neobična 
klika odavala mi, da se nešta osobita dogoditi moralo. Ču- 
jem klicanje: ,O gospe, o bože! hvala ti — slava ti!“ I 
otvore se vrata — u sobu grnu ukućani. 
— Evo gospodine, čuj... pucaju topovi u gradu! 
Ha, kako grmi!... Četiri sto i toliko godina . . . šu- 
tiše kao grobovi — grdna rano, a danas navješćuju božić, 
porodjenje Isusovo. O gospe naša, hvala ti! Ma da mi 
je namah umrieti — nemarim, nežalim! Zvonce kuca u 
crkvi, topovi javljaju velike blagdane — — kamo ćeš 
više! I nismo li sretni? Grdna rano! što nije doživio 
naš djed, pradjed, šukundjed, doživismo mi i naša ne- 
jačka djeca. Ah, živio naš pridobri Franjo Josip! Živila 
pridraga braćo Hrvati! Zdravi bili, živili! Grdna rano — 
Dozovem se pameti. Zapovjedničtvo posade gradića 
Jajca, na molbu župnika A. Kneževića, dozvoli: na bad- 
nji večer, i na božić: jutrom, podnevom i večerom, opa- 
liti topove vrh kule, i time prouzroči toli silnu radost, 
da je dogodjaj taj probudio uz obću senzaciju i najmilije 
nade konačnog oslobodjenja. 
Oj vi, što živite u dobro uredjenoj državi, vi hepoj- 
mite, kako ste sretni! I kao što sit gladnomu nevjeruje, 

bilo bi uzalud pripoviedati, kolika je radost topila srca 
braće naše bosanske, na badnji večer. g. 1878! 

A na božić? 

Krasan dan osvanuo na božić — ugodan, bijaše 
posve vedro. Al prem sunašce skočilo na modro nebo, 
hladno je i zima je bila. Brdine pokrivao bieli plašt, 
polja, ledine i krovovi na kućah — sve bielo od sniega. 
Švrake, vrane, oblietavale pustom okolicom, Vrbas šumio 
koritom kao i prije, biele magle nad vodopadom, koj čini 
Pliva u Vrbas, u vis dižu se kao prije, sve -— — al 
ne! nije baš kao nekada. Glag davno nečuvena zvonca, 
romoni danas zrakom. iz doline od crkve svete Gospe ; 
skrušene duše padaju na koljena, u kućaricah vlada silna . 
radost. Stoji klika mladeži i djece; stoji žamor odraslih : 
»Čestit vam božić i porodjenje Isusovo!“ pozdravljaju 
jedni. ,,Čestita vam duša! . .““ odvraćaju drugi. Itd. itd. 


Želeć vam saobćiti gdjekoje liepe običaje božićne u 
braće naše Bošnjaka, latih se pera. Da, tako liepa bo- 
žića — odavno bilo nije! davno — nesjeća ga se nije- 
dna biela glava; još tamo pred četiri sto godina... 

— Slobodni smo, reče jedan od ukućana, slobodni 
sad kao ptice u zelenu gaju. Veselja nema bez slobode, 
a mi smo slobodni. Izpunjena davna želja, i hoćeš li go- 
voriti — govori, hoćeš li se radovati — raduj se; sve 
ti prosto: plači, pjevaj, moli se bogu, krsti se... 

A nami Hrvatom, županije zagrebačke, neizbrisiv je 
dojam božića, dočekanog u Bosni. | 

Veli Bošnjak: nije svaki dan božić! Jedanput se u 
godini Isus rodio. Isto nam ponavljala i domaćica, u koje 
su ruke pune posla bile. 

Jer dva, tri dana prije božića, sprema se već za 
blagdane, neka je sve spremno, gotovo. . 


Nakuha se nekoliko kruha, sve iz pšeničnog brašna, 
pa ,nakuha“ se nekoliko pita, kao bureg i buregjike, 

sve po dvoje po troje — samo nek je više pita. Kuha 
ge i postna pita, masom, orasima, itd. 

A uoči božića, t. j. na badnjak, stere se sofra. 
Meće se na sofru grahova (bubnaševa) čorba, pirinč i 
riba, što se zajedno u tepsiji peče, pa sarma, rotkva. U 
badnju noć nameće se u pijat (tanjur) od svih jestvina 
po komadić, pa se ponese susjedom i prijateljem, da 
vide, koliko se jestvina u njih pripravilo; tako isto po- 
šalju i komšije natrag, nek se vidi, čim se opet oni 
hrane... Metne se na tanjurić čašica i vina i rakije, 
ruma ili mastike, što obično djeca nose, koju — vice 
versa — daruju bakšišem (ragradom). 

Iza sofre ljube se svi ukućani medjusobom. Opet 
iza molitve — kod koje valja da su prisutni svi — skine 
se krst sa duvara i postavi na prikladno mjesto. Naj- 
stariji poljubi ga najprije, što isto i ostali redomice učine. 
Mladji se kupe zatim oko starijega, ljube ga u ruku 
veleć: Čestit ti božić i badnja večer! — Prije se uz ve- 
čeru iz pušaka i kubura pucalo; ta zabavica sad od- 
pada. Domaćina naš užego je tri svieće, utaknute u 
zdjelu punu žita svakakova, svieće gorile tečajem ciele 
večere. Pripoviedao nezgode kod Jajca iza bitke prije 
pol godine. Zanešenim načinom pričao je o biegu žitelja 
jajačkih u šume i podmilačkom župniku fra Augustinu. 
Ostali su pili, pjevali, slušali, dočim se djevojke uhva- 
tile u kolo: 

Vijala se prašina, 
Moj sad dragi maršira; 
Pred njim komandira 
Četir oficira... . Itd. 
Zatim : 
Oko grada Jelo, janje moje bielo, 
Oko grada Jajca zeleni se trava. 
Na travi do Jele, vito momče mlado, 
I u kundurama i u čarapama. 

Na njemu je od mora dolama, 
Pod dolamom, pikerli-ječerma, 
Pod ječermom, svilena košulja. 
Na glavi mu fesić medjidija, 
U njedri mu sahat suha zlata, 
U sahatu, hiljadu dukata. 

U ruci mu, u srmi cigara, 

A u drugoj, čage-papir bielo. 
Po papiru mrko slovo piše — 
Mrko slovo, vrlo jadovito: 

» Griehota je, curu poljubiti, — 
Poljubiti, pak ju ostaviti“. 

Tko hoće, može iza večere poći iz kuće po komši- 
luku, dok nedodje doba poći u crkvu. A na porodjenje Isu- 
Sovo, t. j. poslje ponoćke, u predielih, gdje crkava nema 
— a tih prediela mnogo ima — podje narod na mjesto 
u crkvu na groblje, gdje svak' užeže po svieću, dvie — 
i moli nad humkom roditelja, prijatelja i djece, kratku 
molitvicu. 

Iza toga vrate se kući, da blaguju, što je bog dao. 
Povede se razgovor, igra se, pjeva se, pije se kafa i 
kolo se vodi: 

Imam dragog ma na daleko, 

Oj Marice moja, medna usta tvoja! 
Da pošaljem crvenu jabuku, 

Oj ružice moja, šeker usta tvoja! 
Sagnjila bi dok do dragog dodje. 
O Marice moja. ..(kao gore) 

Ja bi dragog u jagluk uvezla, 

Oj ružice moja. ..(kao gore) 
Žao mi ga zlatom pritezati. 

Ja bi dragog u knjizi pisala, 

Žao mi ga u mrko metati. 

Ode pismo, od usta do usta, 

I dopade dušmanu do ruku. — 

To dušmanin gledat nemogaše, 
Već nas dvoje mladih zavadio. 
Ko nas dvoje mladih zavadio — 
Bog mu dušu paklom sastavio! 
Dušica mu raja nevidila, 
Zemljica mu kosti izmetala, 
Kroz kosti mu trava pronicala, 
Kroz vilice, sitne koprivice ... 


Već poče svitat, kad djevojke zapjevaše: 
Akšam mrače — moj mio sastanče ! 
Oj jacio — moja posestrimo! 
Polunoći — polu dobra moga, 
Eto zore — eto dušmanina! 
Da zna zora, što je milovanje — 
Nebi zora nikad zabielila, | 
Nebi Jelka lišća pomolila!... 


Pjevalo se mnogo, a čuli smo i ovako: 
Ah moj dragi, mlad gospodičiću, 
Gospodski mi i hodiš i zboriš, 
Je P si paša il pašina roda, 

Al naličiš na pašina sina, 

Ahodića na Vezirovića. 

Neištem te od golema roda, 

Već te ištem od dragoga boga. 

Kao tužaljka, pjesma vrlo li&pe melodije, pričini 

nam se i ova: 

Oj nevene, moj nevene — 

Onom blago, k6 te bere! 

I ja bi te mlada brala, 

A ma sada nemam kada. 

Ja se spremam u tujine, 

U tujine za tujina. 

Tuju majku majkom zvati, 

Svoju majku spominjati; 

Tujeg babu, babom zvati, 
Svoga babu spominjati; 
Tuju seku, sekom zvati, 
Svoju seku spominjati. — 


Istina je, da se na božićni dan mnogo nepohadja; 
izuzam rodbini, otcu, bratu — ako su n. pr. podieljeni 
— nikamo. Vele: prvi dan jest sramota — dočim drugi 
dan, treći i četvrti dan možeš hiljadu mjesta obići, nema 
ti fajde, ma da ni u crkvu neodeš. Na božić možeš 
otić u čaršiju, na šetnju, itd., al u čiju kuću — baš 
nikako nž! | 

I tako se svrši prvi dan. 

Drugi dan, na god svetog Stjepana, pohadjaju se 
komšije medju sobom. Svim valja da se pohodom ob- 
rede i jedan drugoga da bratski izljube. Polag onoga 
— chaque pays a ses usages — i oni se svoga drže. 
Tako n. pr. dodje li u kuću stariji, iz komšiluka, ljubi 
ga se u ruke, a on mladjeg u čelo i lice. Vršnjaci i 
suparnici — poljubcem u čelo, obnove trajno prijatelj- 
stvo. Svaki, koj na božić unidje, pozdravi ukućane: 
»Čestit vam božić i porodjenje Isusovo!“ — a svi mu 
odvraćaju: ,,Čestita ti duša!“ Na Stjepanje, analogan 
pozdrav, jer vele: ,Čestit vam božić i sveti Stipan“. 
Na Ivanje, treći dan: ,Čestit vam božić i sveti Ivan.“ 
Ukućani vazda odvraćaju: ,Čestita ti duša!“ Kod: pra- 
voslavnih t. j. ,hrišćana“, na: ,Isus se rodi“ dodavaju; 
» Va istinu se rodio!“ 

Na ove blagdane, valja da se svi izljube i pomire, 
ma još tako prije zavadjeni bili. Kažu, da jim nebi 
nujak“ odriešio griehe, ako li propuste na te dane iz- 
miriti se... | 

Često nas ganuli ti nečuveni ,adeti“ u duši. — 
»Tebi je neobično gospodine, je 1'?“ začudi se moj 
domaćina jednom, pa se nasmije i kroz smieh će do- 

dat: ,Nezamjeri! — mi neumijemo bolje, mi ko budale 
Bošnjaci, nit što učimo, nit što znamo...“ 

Neugodno dirhut ovim, odvratim, da mi nije na 
kraj pameti poruga kakva. Pa dodavši: da valja visoko 
cienit običaje svih naroda, a nama su Hrvatom dobri 
običaji bošnjački, svetinjom — uslobodi se domaćin i 
radujuć se priznanju, klikne: — ,Oh, koli ste vi dobri 
ljudi. Sam bog vas doveo k nama!“ I doda oštroumno : 
» Bosna je sada k6 uzorana njiva, al neposijana. Zemlja 
je i liepa i dobra, a kakov će biti plod, to sve gospodine 
— zavisi o sjetvi . . .“ 

Ima li u kući kakov Stjepan ili Ivan, — a ovih 
je imenjaka u Bosni vrlo mnogo, — to se u oči 
božića, mnogo ptica od pšenična brašna napravi, na 
maslu izpeče, a na Stjepanje, na dan sv. Ivana, kada 
djeca čestitati dodju, nadare se ona pticami i piju ra- 
kiju. ,Valja odkup dati!“ — kažu djeca. 

Treći dan, na Ivanje, takodjer je preveliki svetac. 
Sviet grne u crkvu, a poslie mise skupljaju se na prela. 
Čitav dan prelo traje, čitav dan mira nema. Sve se 
raduje, a vesele djevojke pjevaju, igraju se i kolo vode. 
Toliko naivno-liepih prizora u svom vieku nevidih. U 
običaju jest, da djevojka kafu nepije, ali na taj dan na- 
tjera se, pa mora gucnuti i vina i rakije. 

Ovako nam je preugodno minuo prvi božić u Bosni, 
— mila uspomeno iz prvoga početka okupacije! Ne- 
ćemo ga nikad — nikad zaboraviti! 

Božić! — gluha zimska dobo: koliko je liepih ali 
i jadnih uspomena s tobom skopčano! Znamo, što je 
zima za vojnika! Doznavši g. 1870. Prusi, da će nje- 
mačka vojska zimovati u Francezkoj, žacnu se vas nje- 
mački sviet. Na viest, da će i Rusi voditi vojnu čitave 
Zime, probudi se sažala opet u mnogom srdašcu. Tko 
nije izkusio neugodnosti zimovanja u tudjoj zemlji, kao 
Vojnik, taj nezna pojmiti gorkosti. 

Nu u Jajcu nije toga bilo. Žitelji jajački sjetiše 
se svoje braće kao riedko gdje; svaka kuća pozvala 
je po dogovoru u crkvi — po dva, 'po pet, i po deset 
hrvatskih vojnika, kao gostove preko blagdana božićnih, 
sluteći možda, što će reći — daleko od svoga kućišta 
božićevati. 





Na prelu. 









a Silvestrov večer naša je kuće-domaćica sa- 
o zvala prelo. Jošte se pravo ni zamračilo nije, 
£f al bilo je djevojaka dosti. Milo nam bijaše pri- 
sluškivati onaj krasan zbor, onaj naravski, liepi 
naglasak, kojim govoraše priprosta čeljad. 
Kao na mig od čije strane, uhvati se kolo: 

Bilo Jajce ravno polje, 

Gdje djevojke kolo vode; 

Kolo vode kraj Vrbasa, 

Kraj Vrbasa na selišću. 

Nad Vrbas se nadnosile, 

Medju sobom govorile: 

Mili bože, lipe ti smo, 

Lipe ti smo, bile ti smo! 

Još da su nam crne oči, 

Tri bi grada primamile ; 

Iz tri grada, po tri draga, 

I onoga Ivanbega! . . . 

Ivan-beže konja veže, 

O singjiru, o srebrenu ; 

Singjir puče, konj uteče 

Lipoj: Mari u bosiok. | 

Beg Ivanbeg podvriskuje, 
 Lipoj Mari dovikuje: | 

»Držder konja, lipa Mare! 

Ja ću tebe darivati, 

Jel' s Kreševom, Sarajevom — 
Jeli s ovim bielim Jajcem.“ — 


Iza toga zapjevaše: 
Oj mladosti, mladosti, 
Ovog svieta radosti ! 
Oj mladosti kratka si, 
Oj mladosti sladka si! 
Čim se mladić oženi, 
I sudjenu poljubi, 
Namah mladost izgubi... 
Oj netreba hititi, 
Nit se mladom ženiti; 
Imat ćemo vremena 
I brez toga bremena! — — — 


U gluhoj zimi, kad na polju radnje nema, sastaje 
se večerom prijatelj s prijateljem, da poposjede, da se 
malo porazgovore, a to zovu prelom. I na Silvestrov ve- 
čer bijaše tako. Djevojka iz kuće — malodobna Luce 
— pozvala drugarice čitavog komšiluka, ,neka joj dodju 
na prelo“. — Polag onoga: prosto je svakomu da dodje 
i nedodje — mogu se i nepozvati gostovi, nu ljepše 
jest svakako, kad se pozivom prelo priredi — vele oni. 
I kako u početku rekoh, da se još iza sumraka saku- 
pilo ljudi, to — prem soba ovelika — komšije kao 
proje. Netom udje i starina neki, a sve se na noge 
digne. ,Tako valja starijemu na pozdrav“ — rekoše. 
Sjedne starina Mato. Valjda je htjela dobra sreća, da 
je starac kraj nas uzeo mjesto, jer nam večer zaista 
prodje, da osjetili nismo. Bijaše starina vrlo razgovoran. 
Pripoviedajuć, kan da iz rukava sipa, sve ga slušalo — i 
staro i mlado. Kućedomaćica Manda iznese netom ja- 
buka, krušaka, oraha, lješnjaka, i dariva sve redom. 

— Uzmite, živi bili! zamoli; služite se, ako bege- 
nišete.. — 


Djevojke nadarene, zapjevaše: 


Savila se vitka loza vinova, 

Oko onog biela grada Budima. 

To nebila vita loza vinova, 

Već to bilo dvoje mladi i dragi ; 

Što se oni još od mlada gledali, . 
Još od mlada, malena djeteta. 

Nje zavadi kuja, kučka budimka. — 
Jedno drugom na razstanku govori ; 
»5 bogom ostaj, moja ružo rumena!“ 
»»9> bogom pošo, nelovljeni sokole! 
Gledaj tamo jedna gora zelena, 

U toj gori, bunar-voda ledena, 

U bunaru jedna čaša srebrena, 

A u čaši biela gruda od sniega. 
Uzmi dragi, grudu onu od sniega, 
Pa ju metni s lieve strane do srdca ; 
Ako ti se gruda ona raztopi — 
Onako će srdce moje za tobom... .““ 


Jedva prestaše, kad domaćica klikne! — Pjevajte 
bone. Zapjevajte još jednu, žive bile! 


I djevojke zapjevaše : 
Procvilila za gradom jabuka, 
Pitala je iz grada djevojka: 
pšto ti eviliš za gradom jabuko ?“ 
Odgovara za gradom jabuka: 
»oNepitaj me iz grada divojko! 
Na zlu sam se putu usadila, 
Svak me trga, za svakoga nisam.““ — 
Progovara iz grada djevojka: 
»Jabučice, i ja sam ti driga, 
Svak me prosi, za svakoga nisam ... 

Zatim : 


Košutice, rosna ti si, 
Gdi si bila, ter si rosna? 
»Ja sam išla na daleko, 
Svome bratcu po divojku.“ 
Jel daleko ta divojka? 
»Nije vrlo ni daleko; 
Tri dni hoda preko polja, 
A četiri preko mora.“ 

Je li lipa ta divojka? 
»Nije vrlo ni lijepa ; 

Na čelu joj sunce sjaše, 
Na prsijuh mjesečina, 

U ruci joj homajlija, 

A u drugoj ogledalo . . . 


u 


Pjevale i ovako: 


Vodu gazi divičica, 
Noge joj se bile; 
Za njom momak konja jaši 
Grohotom se smije: 
»stani, čekaj divičica, 
Nebi 1 moja bila?“ 
»o»Stojim, stojim mlad junače, 
I rada bi bila. — 
Uz jelu se prislanjala, 
Nebi 1 viša bila; 
Gajtanom se opasala, 
Nebi 1 tanja bila; 
Mliekom bi se umivala, 
Nebi 1 bjelija bila; 
Gjulsijom se natirala, 
Nebi 1 mirišala.““ —. 
čusmo: 
g Morava uzmutila ? 
oović vojskom 'brodi, 

I! moj dragi konja poji, 

II plivaju dvije seke? 
Nit carević vojskom brodi, 
Nit moj dragi konja poji, 
Već plivaju dvije seke, 
Mandalina i Katinka. 
Mandalina utonula, 
Katarina progovara: 
Nemojte joj majci kazat, 
Da je Manda utonula, 
Veće da se jest udala 
Za Ivana, za Dragana. 
Sitni špiljak — svatovi joj, 
Dvi vrbice — jengijice, 
Mramor-kamen — svekerbabo, 
Svekrvica — Moravica, 
Zaovice — ribičice, 

A rakovi — diverovi. 


Domaćica u to popržila kafu; iznese ju u sobu, re- 
dom dieleć medju gostove. Valja znati, da kafu kad 
diele, onda se najstarijemu godinami pruži najprije 
kafa, a najmladji dobije najposlje. Gdjekud pazi se i 
PO zengeliji, to jest po rangu. Ovu stanku — buduć 
pjesmami prestadoše — izpuniše pripoviedanjem. Što 
kakov razgovor povedoše, a mi se zagledali u šaroliku 
1 bujnu sliku pred očima. Starci se zajedno skupiše ; 
sjede na ćilimu, govore, puše, pa — eglendišu ... 
Djevojke i momci opet igraju zajedno i svekakve šale 
izvode. Stara ženskadija kod furune, gleda, što im 
kćerke rade, te namješćuje plete, ječernice, fesove — 
svaka bi rada, da je njojzi kćerka najljepša. Stolova, 
stolića, fotelja nema — što valjda kazati ni netreba 
— već je izpod pendjera, oko zida namještena sekija 
(nizko sjedalo), na njoj mindir, po mindiru ćilim, 


54 Na prelu. 


po Ćilimu jastuci; mal ne u svakoj kući tako. I dodje li 
gost, sjedne namah, jer nije običaj, da se zato umoli. 
Kako rekoh, uz domjenak se puši silno, dime se i 
lule i cigarete. Buduć da smotaka nema, mora da se frću 
cigarete, i mnogi ih umiju elegantno i brzo saviti. Ako 
si mu mio gost, postavi ju najprije u lulicu i pripaliv, 
pruži ti ju uz malen poklon, metnuv drugu ruku na 
prsa. Čibra t. j. šibica mnogo netrebaju, nu jedva je 
cigareta smotana, kada već žensko čeljade čeka žeravicom, 
da pripališ; sramota po kuću, da se gost sam vatrom 
služi. Čim htjedne tko da zapuši, odleti djevojče k ognji- 
štu, pa ti na ćable il malom mašom žeravice unese, 
metnuv ruku na prsa, dok pripališ. Isto ovako radi, kad 
komu fingjan s kafom donese, držeć ga odzdola trimi 
prstići. Gostoljublje jest svetinjom u njih. Gostu za lju- 
bav, mnogo bi znali pregoriti i taj priegor silno se do- 
jimlje duše, jer: la bone volontć est reput€ pour le fait. 
Mnogo — mnogo sitnarija ima, što čovjek u ,nenaobra- 
ženog“ svieta tek bi pomišljao, kamo li očekivao. Čudio 
se tomu već i tudjin — onakav tudjin, komu je draga 
ludost bošnjačka i gostoljublje, al upravo tako nedragi, 
liepi običaji njihovi. Bošnjak je barbar u njih, on neuči 
— les regles de la politesse et de la convenanee . . . 
Iza toga pjevalo se opet. U sobi napraviše nihaljku; | 
djevojke se zanjihale i počele: 
S one strane Morave, 
Zelen čador odvale, 
Pod čadorom Leventa, 
Na krilu mu Latinka. 
Latinski mu govori, 
Arbanaški zanosi: - 
»Ljubi mene Leventa!“ 
s»»Neću bome Latinka. 
U men' ima devet grada, 
U svakome po ljuba. 

Svaka ima po sina, 

A najmladja Anicu. — 

Anku prose svatovi. 

Deveteri banovi. 

Majka daje, ter daje, 

Al ja nedam, ter nedam. 

Nek namistim ćupriju, 

Od dragoga kamenja. 

Od čubreva korienja, 

I od biela bisera. 

Kad mi Anku povedu, — 

Neka kamen zvekeće, 

Neka korien miriši: 

Neka biser trepeće 

Nek' se Ane veseli.“ “ 

Zatiem : 

Kuca, kuca Sultanija, 

U kafazu zatvorena ; 

»Ko bi meni otvorio, 

Bila bi mu vierna ljuba 

Jeli ljuba, jeli sluga“. — 

Zato čuše Sarajlije; 

Sermatoke razkovaše, 

Zlatne ključe pokovaše ; 

Otvaraše — nemogoše, 

Zaplakaše — pa odoše . . . 
pjevaše naše dieve, pa i ovako započele: 

Igrali se vrani konji, 

Kraj Vrbasa na obali, 

Izmedju se govorili : 

Daj nam bože putovati. 

Al Vrbasa nebroditi. 

Jer Vrbas je plaha voda, 

Sinoć momka zaniela. 

A jutros ga izniela. 

Da j' u momka njegva majka . 
Za dan bi mu glase čula, 

A za drugi razabrala, 

A za trećeg momku došla. — 
Al u momka tudja majka, 

Za godinu glasa čula, 

A za drugu razabrala, 

A za treću k momku došla. 
Al u momka trava nikla, 
Djeteljina do koljena. 

Po njem pase paunica, 

I četvero paunčadi. 

Čuvala je djevojčica 

U tananoj košuljici. 

Nit je tkana, nit šivena, 

Već od zlata salivena . . 


Pjevalo se, igralo se, divanilo i razgovaralo. K6 u 
Bosni! Najednoč bane Mato na me pitanjem, prenem 
se iz raznih refleksija. 


— Nu, gospodine, što si se zamislio; kako ti se na 
prelu svidja ? 

— Liepi, preliepi običaji! 

— Da ti je viditi prela naša za vrieme poklada, 
tad bi imao prilike čuditi se. Ja sam osiedio, al u mo- 
jem vieku, najdražom mi zabavom bijaše prelo. Da 
gospodine! Prijašnjih godina — do duše, nebijaše dozvo- 
ljeno ni pjevati, ni veselit se mnogo, nu sad je to dru- 
gačije od jedno pol godine; poslje zadnje bitke kod 
Jajca. Oh grdna rano — ljuta ono bitka bijaše! 

— Bitka kod Jajca, jest zamašan dogodjaj po vas. 
Čini se, da vam je drago, što Bosnu zauzeše Austrijanci. 

— Pridrago, ah pridrago gospodine moj! I mi se 
od onoga časa kao preporodili. 

— Kuda starče boraviste tečajem bitke ? 

— Po brdinah i kao ovce šumah, bez pastira. Da ti 
pričam, ti se prečuditi nebi mogo. I duga je to pri- 
povjedka. 

— Zar duga, čudnovata? Nam bi zaista vrlo drago 
bilo, da čujemo jedared tu zgodu. Dosta puta smo htjeli 
čuti, što su radili toli gostoljubivi žitelji iza kavge. Ka- 
zujte nam, de kazujte, mi vas liepo molimo. 

— Kazuj! Ded kazuj! zaokupili Matu, — baš neka 
znadu braća, koje nas je morilo zlo. Kazuj Mato, ti 
umiješ toli liepo pripoviedati. 

Mato se nasmije. 

— E pa tamam! Vire mi hoću —- prihvati on. Nu 
Luce! viknu, dignuv lulu, unesi malo žeravice, da pri- 
palim. Radje pripoviedam, kad mi se pod nosom dimi. 
Neka! Baš ću vam pripoviedat, sve kako je bilo — 
sve. Nevolja gola, najbolja škola. Je P? O znam ja 
cielu stvar. Kazat ću vam sve, a ti čuj gospodine! Hoću, 
da. Daj Luce vatre... 

Medjutim Luce doniela mašom žeravice i kako je 
Mato pripalio čibuk, pripoviedka započne: prava kro- 
nika neprilika i smetnje. U sobi je ušutkalo sve kao na 
glas proroka, — miša bi čuo po njoj proći. 

— Bilo na dan gospod Angjela — počne Mato 
umjerenim glasom — kad su ženskići bili u erkvi u 
Podmilaćju, ostali sviet u dućanih po običnom poslu, 
a ja kod kuće, kad — ujednoč se pronio glas, da 
Austrijanci doprieše do Podrašnice iliti Rogelja. 

Gospodu našu iz konaka popane strah — ljut strah, 
i napisaše veliku knjigu (pismo). I pridavši Turčinu 
našeg kršćana Peru Livančića, štono mu je mehana — 
gle eno do ćuprije, i rekoše im kanoti na put ovako: 
»Evo ti Pero, brate, konja osedlana. Uzjaši i poteci, 
što god bolje znaš prema Varcaru. Gdjegodar Austri- 
jance sastadete, kažite im, da nam dobro došli, mi je 
dragovoljno očekujemo! I stignu Pero pred vaše ge- 

nerale i pokloni se njima do crne zemlje. Ovako će 
njima reći: Evo ti, gospodine, biele knjige, što ti po- 
šiljaju visoka naša gospoda, što upravljaju gradom. 
Evo ti je, čitaj — pa da vidiš, što ti kažu. Ali vira 
moja, svitli gospodine, čuj, što ti Pero Livančić kaže. 
Mene je knez odredio, da nosim knjigu. I došo sam. 
Nu evo mene dušom i tielom, radite od meneka, što 
vam drago, posicite me, ubijte me, ja sve velim: u 
Turčina neima vjere! Oni će vas grdo dočekati, tako 
mi Isusa i duše moje. 

Mato prestane, i Hib se malo, nastavi dalje: 

— Što se kasnije zbi, to vam je poznato. Duš- 
mani dočekaše našu braću crnim prahom i težkim olo- 
vom. Pobiste se. Grdna rano — bio to nemio sasta- 
nak! Jer da znate, braćo moja, čim Pero u Varcar, 
sletilo se Turaka u tvrdo Jajce, da nas bog zakloni. 
Sve od Sarajeva, Viteza, Skoplja, Visokoga, Travnika, 
Zenice, sva okolica s Jajeem — ah sve, gospodine moj, 
baš sve, što se proroku moli. Osiedio sam, al zadajem 
ti viru, toliko biesne turkuše nevidiše mi oči, žalostna 
im majka. 

Starac prekrsti noge, nakašlje se i pogladiv dugi 
brk, nastavi s nova: 

— Ja kod kuće, a viknu telal na sav glas na 
čaršiji : 

»Iko je god Turčin i carski raja, stdj za pas 
(oružje) ! Tko nezadije za pas, bit će pogubit, bit će mu 
kuća razkopata!“ 

Što to, ako boga znaš? Al za malo znadosmo, što 
je. Prepali se, zadrhtali kao prut na vodi. U prvi mah 
zadjeli i kršćani i hrišćani oružje za pas, da idemo na 
dinskog dušmanina. A poslie? O znadosmo pridobro, 
o čem se tu radi. Nu mjesto da se pridružimo četam, 
što krenuše u Varcar Vakuf, na Podrašnicu, razbjegli 
se mi u sve četiri strane. Neki u Šibenicu, neki u 

Bulće, neki u Drkljevac, neki u Barevo, neki u Kli- 
mentu, neki u Prude, a neki u Lučinu i Podmilačje 
fra Augustina, da je ostao vas kršćanluk pust. Sada — 
što bog dade! Najviše ih brate moj uteklo, baš ravno 
fra Augustinu. 

»Iko neće, posić ćemo ga“, govoraše Turci, a mi 
se uplašili kao nikad. Kriomice sve bježi, bježi. Go- 
vorilo se ito: kog Hadži-Lojo živa uhvati, pukat će mu 
kleštima las po las s glave, a najposlje izvaditi jezik. 
Ja sam otac — evo nas osmero — al kud ćeš, kamo 
ćeš? Grdna rano, što bi od nas? Nebo visoko, zemlja 
tvrda, car daleko, a po mahali viču: Tko nema dže- 
bane, tko nema šešane, puške velike i male, biži! teci 
u grad, oboružaj se. 

Vaj jadna majko, što doživismo! 

Ja brate moj, mal nesišo s uma. Što se mi na- 
patili, ah nije moguće da kažem, nebih svršio do zore. 
Istom pod večer, sunce za gore, kad eto vike: Ide 
Hadži-Loja! Putem od mahale sve crno od askera. Na- 
hrupiše za čas u stanove, mi kuhaj, peci gladnoj tur- 
kuši, snašaj jestvine što više možeš. Spremaj kafu, 
večeru, ak' ti je mila. na ramenu glava. ,Idemo na 
dinskog dušmana, idemo, da ga ćeramo do Zlatnog 
Praga“, klicala turkuša, napiv se ruma i mastike. Mi 
od straha mal nepomrli. Govoraše: Vi što se krstite, 
bre nećete više, čim se mi vratimo. Znajte i to, što- 
god imate djevojaka, povest ćemo sobom i prebrat ćemo 
što za robinjice, što za ljube. Hoćemo, dina nam!“ 
Čuvši to, bilo mi — ah nemogu ti dušo ni kazati. Na- 
piv se neman rakije, nezna za boga dragoga što radi. 
Istom nahrupiše u jednu kuću, sve pobjeglo iz nje, 
samo ostala žena — u porodu. Pred kućom stoji dvoje 
djece, jedno umjelo, a drugo neumjelo govoriti. Askeri 
posjekli ženu, i kad dodje red na ona dva dječarca, 
uslobodi se jedan od njih: ,Nemoj ti mene lipi Turčine, 

ubiti, na ti kruha,“ Al badava! Krvnici izsjekoše ne- 
jačad na komadiće, veleć: Nepraštajmo jim, oni će, na- 
rastu li, na nas pucati... 

Starac opet presta, namrgodi se, a Luce mu donese 
žeravice, da pripali. 

— Ašto vi oklievaste? Zar vi uz čitavu kavgu kuću 
čuvaste? zapitat ćemo ga mi. 

— Jok! odsjekne Mato. Zakloni bože! Duga je 
to pripovjedka, vrlo duga, brate moj. Nu da ti kažem. 
I odpuhnuv starina dug tračak dima, nastavi: 

Djeca mala i velika skupila se oko mene, pa zapo- 
magaj. A ja da u grad podjem? Kćerka mi leži bo- 
lestna, a netko bane u sobu: Bižite, ako boga znate — 
izginusmo! Bježi, pogibosmo : izsić će nas! Nu da ti 
kažem. Svarila nam gospodine moj Angja naša puru, 
poliše ju maslom i sve kako treba, kad tamo, brate 
moj — sve biži ter biži niz mahalu. Most preko Vr- 
basa mal se neskršio. Biži — biži! ako boga znaš. A ja? 
Uzmem nešto kuruza i nešto žita u dva žačića, uzmem 
tunčić masla i nešto pirinča, pa tarane nešto — soli, 
pa što bog dade. Hajdmo, biži, sva kuća zagrmi! Hajd- 
mo, biži, govorilo mi srdce. Uh! Imam ti gospodine 
sinčića od tri godine, a kad on opazi zabunu našu, kad 
opazi pune žake, ulovi mi se nogu, pa će reći: ,Kud 
ćeš «ti ćaća, kud da mi bižimo; nemoj ti mene lipi ćaća, 
ostaviti...“ Ja onda žake na sebe, svrh žaka malog 
Antu, pa biži, kud te oči vode. Ostavio i kuću i sve 
svoje dobro — ni obazreo se nisam. 

Da ti je bilo viditi naš odlazak iz Jajca, ti bi 
sklopio ruke. Ostavili ljudi otvorene i kuće i dućane, 
ženskadija nosi bešike, dicu; čeljad uprtila što više, pa 
bježi — bježi bez obzira. Stoji ocvrka dice, stoji vrisak, 
plač — grdna rano — kao da je nastupio sudnji dan. 
Čim mi preko Vrbasa, i tamo sve biži ter biži. 

— Kud ćeš, kamo bjegaš? pitaju meneka putem 

turkuše.  Nebježi budalo, ta neće švaba pod Jajce! 
Razbiše ga na Podrašnici i oteli mu tri velika topa. 
Vrati se > SDANIES, pa da pognamo djaura pod Zlatni 
Prag. 

— “Vratit ću se, čim dicu izvedem u selo i ostavim, 
odvratim ja. Ni crne ni biele više, rastadosmo se. 
Bježi, bježi! gonila me miso; srdce mi hotilo skočiti 
iz prsijuh. Bježi! Bože dragi — uh! I dodjosmo u 
biskupove vode, već bio mrak. Noge mi klecale od 
puta, sve mi tielo iznemoglo, drhtalo. Vaj grdna rano, 
grdna bižanjo naša, kliknu starac, da se nehotice sjetih 
onih redaka iz Scehillers Glocke: 

Alles rennet, rettet, flichtet, 
Tag hell ist die Nacht gelichtet . . . 

Kad — bilo to u sriedu, sedmi dan mjeseca kolo- 
voza prošle godine — kad drugi dan zabieli, pomolismo 
se bjegunci na brda, da vidimo, što je i kako je. Gle- 
damo, sve gledamo gospodine moj prema Jajcu, oli ćemo 
bježat još dalje, oli se vratiti natrag. Od strane Jajca 
kan da čujemo buku: davorije, bande i svirale; svi re- 
koše: Hadži-Loja — Hadži-Loja! žalostna mu majka... 
Napokon — nebo bijaše jasno, vedrina prevelika, misliš 
najljepši će biti dan, kad na — smrači se, potamni, a 
dažd počme padati. . 

Bum..! bum ..! zagrmi muklo od Jajca. Puf..! 
puf..! puf..! A joj bogorodice!. .. 

Započe se boj, kavga! Dim se diže u zrak i plaha 
kiša udarala. Pokisli do duše, al čekali, slušali, neizrecivi 
strah obvio nam dušu, 

U to se razširi glas: Turci zatjeraše Dina u jezero. 
Zadjoše mu u lievu stranu... Moj gospodine, sto obi- 
telji klone na koljena i padoše na molitvu! Prepalo se 
i staro i mlado, kad nadbiše Turci — — — 

< Pripovjedaoc pritisne prstom duhan u čibuku, iztreca 
pepeo na tablu i nastavi ovako: 

U Podmilačiju, brate moj, bjegunaca bez broja. Fra 
Augustin smjestio ženskadiju po župnom dvoru, od muž- 
karaca uredio čitavu četu i posjeo sve oko kapele (dvo- 
rića), da u slučaju navale, uzmognu se oprieti ljutom 
našem dušmaninu. Reko je fra Augustin: imam hvala 
bogu četrdeset tovara žita, a kupit ćemo još četrdeset 
po sto oka, bude li od potriebe. Jedite, hranite se, a 
za drugo pomoć će nam bog i sveti Ivo krstitelj. Jest, 
tako je bilo. A žene — žene, gospodine moj, baš kao 
žene. Moli te moli. Sve palo na koljena i diže ruke 
k nebu. Čitao jedan litanije, a drugi narod za njim: 
O gospe naša, o pomoćnice naša, o sveti Ivo pomozite! 
Pomozi sveti Ante i svi dvorani nebeski našoj braći, 
koja nas od četiristogodišnjeg robovanja oslobadjaju ; 
koji za nas krv liju i umiru. Nadjačaju li haramije, 
nema života više nama. Pomozite! A pridobri fra Au- 
gustin hrabrio, bodrio, sokolio. Nije dao ni plakati, i 
reko jednoj ženi, da joj je odma odlaziti, čim zaplače. 
Reče on: ,Junaci Franje Josipa uništiti će ljutog ne- 
krsta, pa da bude Bosna slobodna — molite se bogu.“ 


Od jutra sve dok sunce klonulo, devet punih sahata, 
mi umirali od straha, kad na — stvar se preokrene. 

U jednoč, bilo poslie ekindije, bilo još tri ure do 
mraka — zabježi turski asker. Zabježe na sve strane, 
— bježe glavom bez obzira. 

— Što je? tako ti vire! — pitamo mi jednog 
bjegunca. 

— Nadbio kaurin, nadbio dušmanin! Bježte rajo, 
ako vam je život drag, bježte. Nadbio nas dinski duš- 
omanin... 

I pobježe! Kad mi to začuli, kanda nam se raj 
otvorio. Poludismo od radosti. Sveti Nikola, Ivan krsti- 
telj, gospe naša, slava vam ! Svlada krst nekrsta, pobila 
braća grdna dušmana. I bježi Ture, bježi; sve po čet- 

vero na jednom paripu. Bježe bnle odvijene, a bose i 
u rukuh im po dvoje, troje nejačadi. Nit se ko obazire, 
nit ko čeka. Trči ih sila, bez broja. U taj čas opazim 
nekog zlikovca, koj mi po sto puta opsovao boga i 
krst; bježi on, što ga noge nose. Ranjen je u čelo, krv 
mu oblila lice i haljine. Ja se skočim: , Čekaj gurzuse ! 
pomislim i poletim preko kuruze, da ga ubijem, da sa- 
stavim zemljom lopova. I prislonim šešanu kad — ne, 
nemogu! Bijaše uzanj bula premnogo, bojim se, da ubi- 
jem ženu, diete. Sramota bi bila — — — 

Kod Lučine pako vode do čuprije skupilo se Tu- 
raka kao prohe. Al nitko nezna kuda će, kamo li će. 
Netko pita kamo moj Muho, netko pita kamo moj Meho ; 
netko pita kamo naša cura, netko pita kamo naše diete. 
Kuda ćemo, kamo ćemo, što ćemo? Sve zabunjeno. 
Uh! Veli jedan, idemo u Podmilačje, drugi veli ajdmo 
na Divičane, a jedan opet svjetuje, hajdmo na Dnolsku 
planinu. Hajdmo, ma bilo u koju mu stranu, al biži, 
biži — eto kaurina! Biži, skoči u vodu, ovdje nema 
obstanka. I zapazimo pod brdom dva askera, bježe kao: 
da ih vrag bičem goni. Bijahu bez puške, prašni, iz- 
derani — prave pogrde. Izletimo pred njih na put. Je- 
dan se prepade. Pitam ja njega kroz smieh: 

— Zar tjeraš kaura pod zlatni Prag? 

— Što veliš? — izvali Mujo oči. 

— Kako je tamo u bitci bilo ? 

Odvrati on: Neimaš me druže zašto ni pitati! 

— Zar ste nadbijeni, zakloni vas Allah? 

— Nadbijeni brate! Poćero nas prokleti djaur. — 

— A kud sada? 

— Neznam pobro ni sam; šume nema blizu — 
izgubih se. Kaži mi put, zdravlja ti, zalutah evo, jer 
nas gone vragovi ! 

Pogledam Muju i bilo mi na smjeh. Moji drugovi 
šapnuše: — ,Ajde da ih pobijemo. Daj nepuštajmo 
ih baš živih.“ Ja se promislim i reći ću jim šapčuć: 
»Nebijte vi njiha! Doć će djavo po svoje, ako bog da. 
Kad dušmanin biži, namisti mu čupriju od zlata“... 
Zatim se okrenem k Mujanom, pa viknuh što bolje 
mogoh: ,Siktar kereta! Nosi vas djavo u džehenem!“ 
A obojica pritisnu put nogami, te odkašu kao bederije, 
prema šumi. 

Napokon se smračivalo. Tmina zavijala žalostan 
dan — oj, bio posljednji — za nas biednu raju! Zna- 
dosmo mi, da će nam sutra zaruditi dan oslobodjenja; 
duše mi, znadosmo. Na glas nekog čobana poletio sviet 
na brda. Od Jajačke strani dopire klika, cika, austri- 
janski vojnici viču živio i razliježu se pjesme dolinom. 
Spašeni smo! rekoh sam sobom — — — 

Vas svjet probavio noćcu bdijuć. Oko ponoći po- 
skočio mjesec na nebo. Mi naložili vatre, pjevali, pla- 
kali, molili se bogu gospodine moj, od radosti. Slom- 
ljene naše verige, izbavljeni smo! grdna rano. A kad 
drugi dan svanu, izadjosmo iz zakloništa, pa se ra- 
dostnim, drkćućim srdcem vraćasmo u naše stanove, 
kad tamo — grdna rano naša — sve nam porobljeno, 
sve odnešeno. razbijeno, uništeno. Haramije neostaviše 
klina na duvaru. Sve nam po zlu prošlo, sve razva- 
ljeno — — — 

Mato se smrkne. Napokon zaključi ovako: 

Ah, dosta o tom, grdna uspomeno naša. Pa što 
o tom i pričam, jer — bilo je, pa prošlo je. Trpismo 
da, al nam 'je bar živa na ramenu glava. Štedit ćemo, 
radit ćemo od zore do mraka. Onaj. koj nas oslobodio 
sužanjstva — bog! — pomoći će, da pošteno prehranimo 
našu obitelj. :Ja sam osiedio. gospodine, pa da mi je 
umrieti — nema fajde nežalim. Umrieti ću: mirno, jer 

sada znam, da mi je nejačad slobodna, a slododa je i 
najveća sreća. Zakloni bog, da se ikad više ona vre- 
mena povratila. Bilo — pa prošlo!... 

Izgovoriv Mato burnu svoju episodu, svrkao nam 
po cigaretu, zapušismo, da se u sobi upravo uzmutilo 
od dima. 

I to vam je pripovjedka o — prelu. 


da 


Komotin. 







| Sam se, da mi je neke zimske večeri govo- 
S)no komšija Stipo, kako ćemo kad snieg okopni 
ey i proljeće nastane, poći, da vidimo Komotin. 
Ali slučaj je htio, da mi se nakana još prije 
stoljeća oživotvorila. Pripoviedat ću vam od kraja put 
taj, uz neke, na samu stvar i nespadajuće okolnosti. 

Bijaše to početkom druge pole mjeseca ožujka god. 
1819., kada se pronio glas, da se u okolici jajačkoj 
pojavljaju znaci pošasti — kuge. Dodje nalog, neka se 
stvar neodvlačno izvidi, i neukomu puku savjet i po- 
moćnica ruka pruži. Odredjen bijah kod te prilike za 
tumača, valjalo mi bijaše poći u Bešpelj, seoce tri sata 
udaljeno u planini. 

Drugog dana krenusmo na put, kad — jedva bi- 
jaše za nami Jajce, zače kišica prepadati, — smrači se, a 
nepogodne oblačine gonio vjetar amo tamo. I hladno 
bijaše. Nakon pol sata putovanja, eto pred nami Pod- 
milačja, znamenitog sela iza one kavge jajačke. 

Nadajuć se od popularnog župnika podmilačkog, 
fra A. Purgića, podataka i potanjih obaviesti, sjašismo 
i svratismo se u njegov dvorić, prijatnomu ljetovniku 
nalik, na brdašcu. Dočekao nas na bosansku, pa ako 
i nije mogo dokazat stanje bolesti, dokazao je, da ima 
u njega predobre šljive. Još je dao iznieti vina, 

hljeba, kafe — polag one: gladne nahraniti, žedne na- 
pojiti... Milo nam bijaše a i nenadano čuti iz ustiju 
bosanskoga župnika, ono oduševljeno spominjanje bis- 
kupa djakovačkoga. Razprev se izmedju župnika i lieč- 
nika neka definicija na talijanskom jeziku, upotrebim 
priliku, da se nagledam sa shoda (balcon) one krasne 
okolice, šumećega Vrbasa i razkošne konfiguracije obliž- 
njeg gorja i brdina. Razgledah se i po sobi. Bijaše 
tuj slika svake ruke, a nemalo se začudih, kad opazih 
uz naslikanu crkvu djakovačku i lik našega mecena. 
Pitah: A tko to naslika? I rekoše mi: Mladi kapelan 
Topić Marijan, diletant u svjetloslikarsvu. Njega nema 
kod kuće; otišo opremit bolestnika . .. 

Čudismo se. Domaćin pako nudkao : k6 Bošnjak, kć u 
Bosni plemenitoj! — Konačno ostavismo župni dvor u 
tihoj samoći, oprostiv se od gostoljubivog fratra, koj 
Das je izpratio sve do puta, želeć nam: sretan put i da 
se opet uvratimo. 

Dalji put nebijaše tako dugočasan, kako si pred- 
mnievah. Prevalivši Vrbas, popesmo se na planinu. 
Put bijaše strm, veoma nesiguran; desno dolje: bilo bez- 
dno i tekla je Komotinčica. Provodićem bijaše muhame- 
danac po imenu Alija, a po časti gradski zaptija i mel- 
djus, čovjek vremešan, jedar, kršan, goloruk bi udario 
na petoricu, da do sile dodje. Poželih se upustit u raz- 
govor s provodićem, al neznadoh u prvi čas, kako za- 
početi. Ha! 

— Alija! viknuti ću. 

— Čujem! Tko me zove? zapita meldjus. 

— Alija, ja vas zovem. Molim vas, dohvatite mi 
onu šibu, da mog dorata dozovem pameti. Neće da sluša, 
stresti će me u Komotinčicu. 

— Neće, neće — nasmija se zaptija srdačno; naši 
su konji prave divokoze i kao janjad blage ćudi. 

— Neodlazite, Alija, molim vas! Vidim, da mi 
konjić sigurnije koraca uz vašeg djogu. 

— Hoću, kako ti drago, primjeti Alija približiv se 
k meni; a to sam si i želio. 

— A vi ste bili u Bešpelju? zapitat ću ga ja. Ko- 
liko još ima do sela? 

— Dva sahata mislim da nije, odvrati moj suput- 
nik. Nu čini mi se, reče, da'nam je put danas uzaludan. 

— Kako mislite? 

I Alija pripovjedi svoje mnienje o nastaloj bo- 
lesti.  Govorasmo zatim o okolici, o grdom vremenu, 
itd. Čovjek, kad govor započne o grdom vremenu, obično 
svrši sa liepim. Mi takodjer. Zborismo o ugodnosti lie- 
pih dana, a sve nam je bolje dažd pljuskao za vrat. 
Svratismo i na običaje — samo da nam čas prodje. 
I dok je ostalo družtvo razpravljalo o nervoznosti, 
koju ovaka ,bezobrazna“ kiša prouzročuje, pričao je mel- 
djus o familijarnom životu muhamedanaca. Reče o nji- 
hovih bula, ovako: 

— Turske žene treba da su vazda zaklonjene ; S 
toga se i zavijaju u feredju. Izadju li iz kuće, da po- 
dju u komšiluk, vazda je tkogodice sprovadja: oli čovjek 
oli diete. Opazi li bula koga na sokaku, da proti njoj 
ide i da joj se š njime sretnuti, ona — ako je 
na blizu kuća — unidje unutra, ako je na blizu drugi 
sokak, uteče unj, da se zakloni; a nema li ništa od obo- 
jega, onda se obično tako okrene, da joj stranac, ma 
bio baš i Turčin, nevidi no ledja. Bula mora pred sva- 
kim da se krije, osim muža svoga, djece si i ženskinja. 
Recimo sad, dva su brata. Eto! I onda ti, dragi moj, 
mladji brat nesmije da vidi bule starijega, dočim se 
žene mladjega, mogu i nekriti pred bratom starijim. 
Tako po zakonu. Razumiješ? 

— Pod tako strogim zaptom, mora da je vrlo težko 
bitisanje turskih žena. 

— A nije brate! zaskoči mi u rieč Alija. Ta po- 
hadjaju se ženskinje medju sobom i čine eglen. Al dodju 
li na primjer k meni, a ja sam kod kuće, to moram ja 
namah da ustanem i podjem — biva — da nevidim. 
A one se razkriju i razgovaraju što šta. Jedna veli: 
Sfrči ti meni cigaru, druga veli: Daj ti meni štogodice 
otkaj, navezi; jedna veli: Spremaj nama kafu, a druga 
će pitat: Lipa sestro, znaš lišto god nova? ... Pa to i 
ono — ko žene! . 

— A koliko žena ima muhamedanac ? 

— Eh! imadu neki po dvie, po tri, četiri i više žena, 
kako koji. Prem bolje bi bilo, da ih je manje, jer se 
uviek kolju, inate, svadjaju. 

— Zar im je to sav posao? 

— Jok! Rade one po kući dosta: šiju, opremaju 
što treba. A služinčad i kmetovi, hodaju po vanjskom 
poslu. Pa djeca! Tko djecu goji, ha? 

— Zbilja Alijo! Čuo sam, da muhamedanci objese 
liepom djetetu kašiku o vrat, kad se porodi, da ga tko- 
godice neureče. Je 1 tako? 

— Jest, jest! Privežu i ovci, kravi i ždrebetu mla- 
dom kašiku, pa se nedadu začuditi. Valja reći: ma- 
šarla, to jest: Nebudi mu uroka, ali je lipo, kako je 
kršno! ... 

— Al držim, da se po gradovih mnogo strožije 
zakona drže, naročito imućniji dio muhamedanaca: ve- 
ziri, begovi, itd. 

— Beli, beli; to je posve istina. Na selu nije tako 
strogo. U petdeset kuća ima jedva deset feredju, da se 
njom kriju. Žene rade po poljih i njivah, i nebi je žnsan 
(čeljade) u prvi mah prepoznao, da su bule. Al im je 
to grieh! I kaže zakon: Nije lako Turčin biti. 

— Čudnovato mi je, što nevidih muhamedanca 
nego biele brade. Odakle to polazi ? 

— To je tako! Turci tek onda napuste bradu, kad 

započne bieliti. Al su s bradom i mnoge dužnosti skop- 
čane! Nesmije piti, nesmije lagati, nesmije krivo posvje- 
dočiti, nesmije drugih griehova činiti, a osobito valja 
bradu njegovati, jer je brada znak pameti — — — 

Gjogo Alijin posrnu o kamen, pripoviedka zapne. 
Moj ga drug ošinu, konjče se propne i poleti kao vje- 
tar u stranu. Vrativši se natrag, zapitah Aliju nešta — 
al me neču; navuko bijaše kapucu preko glave. Dažd 
se medjutim i opet spustio, kao iz kabla lievala kiša ; 
po planini vijala se gusta magla. Zamračilo bje. 

Muče jašismo neko vrieme po uzkom putiću, jedan 
za drugim. 'Za pol sata, sve to manje lievalo, sve to 
više postajalo svjetlo i sve dalje zalazismo u planinu 
— u krš. 

— Eno Komotina! reče moj suputnik, pruživ ruku 
prema planini. 

I zaista. Jedno hiljadu koraka daleko, spazim strmu 
hrid — na šiljku kamenite stiene, razkrošila se razvalina 
grada Komotina. 

Medjutim je nepogod prestala. 

— A eno biele točke nedaleko grada, primjetim. 
Šta je ono? 

— Ono? — Ono je turbet, grob turskog svetca. 

— Grob? Reko bi čovjek, da je liepa kakva ku- 
ćica usried šumske zabiti. Tko mu je dao ono sagraditi ? 

— Neznam, vire mi! 

— Zar neznate? 

— Jok! : 

— Hm, al da baš ništa neznate! Valjda nećete. 

— Eh, ljudi štošta o tom grobu i svetcu govore, 
nu je li istina, tko bi znao. 

— A što govore? 

— Govore i kažu. da još prije, nego li će turski 
car osvojiti Bosnu, pošo svetac u medvedjem Zijafetu 
(odielu) prema gradu, kao na znamenje, da će ga Tur- 

čin osvojiti. U nas je ovakav svetac oli šeh, još za 
života osoba sveta i nosi kapu dugačku, bielu, te izve- 
zenu. Grad Komotin sagradio je iza kršćanskoga kralja 
neki grof, pa imao i svoje vojnike, čuvajuće grad. Ugle- 
davši askeri sa grada svetca, kak se šulja sa luke, za- 
pucaše na njega iz kapaklija, da ga ubiju, misleć: me- 
djed je. Al ga srećom nepogodiše. Šeh se povrati preko 
vode Komotinčice na drugu obalu. U gradu mišljaše 
grof, da je medjed ubijen i pošalje svoje viećnike, da 
zvier unesu u grad. Nu čim se viećnici ukažu, pomaknu 
se s panja svetac, našto dotrče vojnici, potegnu sablje i 
odsiku hulje medjedu glavu. Arsuzi! Što sad bi? Šeh 
bijaše kabast oli težak, bijaše prigolem, pa ga niesu 
mogli unesti u grad. Kad — ujednoč zbi se veliko 
čudo. Čuj! Svetac skoči se na noge, uzme svoju glavu 
pod ruku — ode! Nu nemogavši daleko, doskora se 
opet sruši, pane na zemlju, na isto ono mjesto, gdje je 
i dan danas ukopan, eno onamo na briegu — — — 

Malko se zamislismo . . . 

— A o Komotinu, nieste li kada šta čuli? 

— I jesam brate. Bijaše prije dvije :godine dana, 
kad se desih blizu Komotina. Bijaše pod jesen i sje- 
dismo pod orahom, na travi. Neki starina — bijaše mu 
bar sto godina — pričao štošta i razgovarao kao sada 
mi, dok nedodje pričajuć i na Komotin. Reče ovako: 
Moj pradjed sjedio jednoč u kući sa svojom obitelji i 
razgovorao. Medjuto udju dva nepoznata čovjeka, koji 
nehtjednu sjesti, već ti namah zapodjenu nešta o Ko- 
motinu. 

— Je P bi vi znali za Komotin? zapitaše. . 

— A kako ne? Eno ga niže nas, niže našega se- 
lišća. 

— Dajte, odvedite nas onamo. 

— Mi nemožemo, nemamo kada; nego naši čobani, 
štono čuvaju ovce, neka vas oni odvedu u grad. 

Putnici odoše i rekoše čobanom : 

— Gospodar vaš nam je reko, da bi nas odveli 
u kulu komotinsku. 

Nekoliko čobana nehtjede poći, al će jedan primie- 
tit odlučno: 

— Tamam, idem ja! 

I odoše!) prema gradu mz mline. I popevši se na 
grad, dva tudjinca stanu gledati u knjige i prema suncu. 
Pogledavši u čoše grada, izvade iz svoje torbice neku 
pločicu, i polegnu ju u mašinu, našto se ukaže rupica 
— ko da bi za ključe. I opet podju gledati u knjige i 
prama suncu, te izvade drugu pločicu iz torbaka, po- 
legnu ju isto tako na drugom mjestu, našto frci ključ 
iz mašine. Sad uzeše ključ i turnu ga u ključanicu, 
našto se jama otvori. — Ej — silno bijaše unutra 
blago! Sadju oni dolje i pozovu sobom čobana, da vidi. 
Kad — velika soba biela kao jaje, — kao da je istom 
ošerbetina (nabieljena), na rafi (polici) same fine kutije, 
nezna čovjek, česa da se prime. Nijesu bijeli novaca 
nikako, već meću u dug šarpelj (torbak) same kutije. 
U sobi bijahu četiri hrpe dukata, a oni uzeše sa sva- 
kog kupa po jedan novac. — Ej momče, kupi i ti u 
svoj šarpelj novaca — govoraše stranci čobaninu, da 
8i i taj štogodice sobom ponese. Ali momak nehtjedne. 
— Doći ću ja drugiput sa volovi po novce, odvrati on, 
jedva uzevši nekoliko komadića, da mu ukućani bolje 
vjeruju. 

Izadjoše, podjoše. Stranci ostave na istom mjestu 
ključe, nagrnuše dobro nanj mašinu, pa ajd. 

Videć kako odoše stranci svojim putem, ode i čoban 
veseo kući, da javi, što mu se pridesilo putem. Prikaže 
im nadjen ovac, a svi se čudom začude. Ukućani opreme 
brže konje, ponesu vreće i sadju niz mline, na |u- 
kama. Bijaše još sunce povisoko. Ostaviv konje odoše 
u grad, da iznesu ostale novce. Al im bijaše uzaludan 

trud; moraše otić bez novaca. Tražiše ključeve po istom 
mjestu, «kud im je čoban kazivo, nemogoše ih ipak naći. 
Vrate se kući žalostni. 

— A vjeruje li puk i danas u sakriveno blago? 

— Pripovieda se da, al neznam, vjeruje li. Kažu kr- 
šćani, dau oči blagoviesti, sv. Josipa, i u oči sv. Marka, 
titra plamen i gore pare u zemlji. Nu ima drugo, u 
što muhamedanci vjerujemo. Čuj brate. Vidiš onaj 
turbet? — Ha! Dobro. Ljeti — kada zasuši, kada 
žito izgori, skupe se do pet stotina turske male djece, 
osobito mužkića, i podju na put. Napred kad podju, idu 
pred njimi četvorica, koja znadu čitat pismo, a ostali 
— sve manji i veći — usurvaju se, dok od zada naj- 
manji neostanu. Četvorica mole na glas, a jedan nosi 
barjak. Kad svrše četvorica zadnju rieč, onda zaviču 
svi u jedan glas: amin! Možeš ih na pol sata daleko 
čuti, kako viču. Prvi dan idu na konak u Cvietoviće 
a sutra će dan dignuti se, poći prema turbetu i moliti 
amin. Tako čine, dok nepadne dažd. Djecu pošiljemo 
zato, jer velimo: Ako djeca neizprose kišu, mi nećemo, 
jer smo trunjavi na duši... 
| a. "A 

Ovako razgovarajuć, stigosmo u Bešpelj, gdje nebi- 
jaše ni govora o kakvoj pošasti; razniela se, kako je 
Alija slutio — prazna bruka. Još isti večer vratismo se 
u Jajce mokri, pokisli, ozebli od kiše. Tu neugodnost 
vremena, ugodno mi je prikraćivao Alija, pričajuć putem 
štošta, kao i prije — o Komotinu. 


EKO 

utro je, uskrs je! 
\  Nabožni puk žurka k ranoj misi u dolinu, 
Xu crkvu svete Gospe, tik Vrbasa; djeca tu- 
caju se pisanicami, ugodno glagoljanje zvonca 
gubi se zrakom. Uskrs je! 

I grne sviet. Još danaske nije nitko ništa okusio, 
jer valja počekati, dok se vrate iz crkve, dok nedo- 
nesu posvećenja; griehota_ mu je, omrsi li prije, ne- 
čeka li onoga, na što je već sedam nedjelja čekao . . . 
Grne staro, grne mlado, i mužko i žensko, i ubogo i 
bogato — sve — sve to kreće. tek svanulo. Nose pe- 
čenje, jaja, nose i pogaču i drugu pripremu, na bla- 
goslov u hram božji, na posvećenje. Pa koli je danas 
sve nagizdano! Ama ni čudo nije, kad na taj blag- 
dan sve mora biti novo — novcato. Fes i kita od 
svile, ječermica i dimije, rubac i jemenije, čevrma i 
kundure; zatim piva, rešme, mingjuši — sve novo, 
sve liepo, čisto — pa i duša je čista — nu dakako, 
ta uskrs je! 

Iz crkve dopire pjesma, sviet pruža ruke k nebu, 
a ujak dieli blagoslov... | 

Srdce je u grudih zadovoljno, duša vesela —— ve- 
dra, kao vedro nebo. Krasan je osvanuo dan! Već su- 
našce skočilo visoko, blagi traci obasjali dvore begove 

kano i krov kuće ubogarke; svjetla zelen proviruje na 
sve strane, voćnjaci cvatu, a iz busena pomalja se tu 
žuta jagorčina, tu plava stidna ljubičica, itd. 

Uskrs u Bosni! 

Valja se doista obazrieti koji dan natrag, hoću li 
da vam predočim običaje tih dana. Činim to rado i 
početi ću Cvjetnicvm. 

U oči Cvjetnice, razidju se djeca, mladež, cure, a i 
žene n livade, u šume, da beru ljubice za Cvjetnicu. 
Svaki otac ili majka dadnu svom dječaku ili curi po 
jedan hljebčić, s kojim oni odu i nema jih na ručak. 
Nevrate se kući prije mraka. Metnuvši hljeb u nje- 
dra, podju po dobar sat daleko od kuće. Neki u Kli- 
mentu, neki u Podmilačje, neki u koje drugo selo, 
na groblje — a ma razlete se kao pčele. I došav na mje- 
sto gdje niknuše ljubice, izgladniše, te ajde ručaj. 
Prije i poslije ručka mole boga. Zatim beru ljubice. 
Dok ručaju, sabiraju komadiće kruha i nabocaju s njim 
vrške od trnja, grmovlja — za male ptičice; neka i 
ptičice štogod nadju, nek se i one vesele Cvjetnoj ne- 
djelji ... Ljubice, odredjene za blagoslov, vežu se 
u kitice, dočim ostale se u štogodice sahrane. I vra- 
tiv se kući, meću je u čanak ili zdjelu punu vode. 
Kad Cvjetnica sutradan zabieli, peru si tom vodom 
lice: to je sigurno sredstvo, da im budne lice liepo ; 
to je liek pače proti štokakvomu zlu, proti lišajem, 
itd. I Vrbasu pripisuju čudotvornu moć. Vrbas dobar 
je za rane — vele; Vrbas je sita — a ona, što 
s Karaule gore teče — gladna rieka. Eh, lahko je 
kopače hranit, kada Vrbas piju... U crkvi iza pro- 
povjedi razloži ujak uspomenu toga dana i blagoslovi 
sviet, našto mu daruju ovršak-kitu, i to ponajljepšu, 
koju odaberu. Ovršak je na mjesto masline, a to je 
od jele vrh, sav izkićen ljubicami. Nalik je velikomu 
grozdu, donešenomu iz zemlje Kanaan, kako hiblija 

govori. Sav je zrak u crkvi natopljen miloduhom toga 
ovieća, jerbo neki manje, neki više izkite svoj ovršak, 
a gdje nerode ljubice, to plave to biele, okite ga žu- 
tom jagorčinom. Natječu se — tobož — čija će bit 
grana više izkićena cviećem. A svaka kuća, svaka 
obitelj mora imati nekoga, koj će ovrškom u crkvu 
poći. U crkvi svi imaju kitice. Još si uz djevojke na- 
kite i mladići glave, staviv si kiticu za uho, i nose ju 
vas dan, u kući, na sokaku, po čaršiji. Poslie mise 
podju moliti na groblje. Otrgnuv od zelene jelice gran - 
čicu, u spodobi križa, utaknu ju na humak svoga dra- 
gog pokojnika il pokojnice, više glave. Iza toga nose 
kitice u hambare, žitnice, na livade, na njive, u polje, 
na ledine, u pčelinjak, u kuću, staviv je za sliku Gos- 
pinu, itd. Vršak ili cvieće, čuvaju čitavu godinu i po- 
ljube vazda uzevši je u ruke. Neki se ovime i pre- 
krste. A kad se ljeti nadvuku oblaci, da udari grad 
i pomlati ljudski trud na njivi — onda odkinu posve- 
ćeni komadić jelice, na vatri upale i kade zrak, da ne- 
pogod mine, moleć uz to Vjerovanje. — Fratri obi- 
čavaju čuvati ovrške jelica do čiste sriede, a onda je 
sprže, upotrebljujuć pepeo u crkvi kod blagoslova. Žen- 
skićem prave krst na čelu, a mužkarcem — samo nešto 
više, veleć: Spomeni se, da si prah, a u prah ćeš se 
pretvoti. 

Dakle, kad nastanu veliki dani, a to je u četvrtak, 
podju ljudi u crkvu i bogu se mole čitav dan. Iza 
večere podju opet u crkvu, ulazi se, izlazi se iz nje, 
sve do neke doba noći. Crkva je vazda otvorena i sva 
se sja od mnogobrojnih sviećica. Taj dan, kad ujak 
(misnik) ošine prvi put po knjigi, da vam je viditi 
čuda. Sviet kao da je znak jedva dočekao: udari jedan 
drugoga k6 čudaci. Osobito se narod udara pred cr- 
kvom. ,lzlazi prgo, kliču, odlazi hrdjo — korizma, iz 
insana!“ I spuste jedan na drugoga ruku. Sve se 

udara, osobito znanci i prijatelji medju sobom. Neki 
pljeskom, neki rukom,-neki prostiračem a neki i jeme- 
nijom. Jedan će gurnuti nogom, a drugi ga omjeri 
fesom, kapom il čime drugim. Za izprekidati se, tko 
takova prizora još vidio nije. Dogodi se, da dušmani 
ošinu i djecu, pa eto plača i vike. 

I petak dok svane — ajd u crkvu. K6 u velikoj 
nedjelji! Otvori se grobnica, užegu dvanaest svieća kao 
dvanaest apoštola, a drugih svieća do stotinu. Dvanaest 
svieća gore sred crkve, a ujaci — kako ih se već sa- 
stane — po pet, po deset i dvanaest cantaju_ muku 
Isusovu, zatim mole i pjevaju opet, polag ceremonije. 
Jedan budne Pilat, drugi Isus, itd. Do podne se muka 
Isusova svrši i ljudi krenu kući. 

Sad su kuha i priprema. 

Nu potanko vam pripoviedati, nedopušta vrieme. Lasno 
je pojmit, da je posla za svako čeljade, da je mno- 
gomu kć hodži u ponjavi, dok svrši večerom posao. 
Pripravljaju se pite, meso, obare se 20—50 cielih 
jaja u lupinah, i jedan se mladi sir usiri i vrgne u 
bieleat sahan. Ta svašta se nasprema k6 za božić ; 
neki prirede i pastrve. I sve zrno po zrno pšenice 
pribiru, od šta će skuhati posvećenje, t. j. pogaču. 
Jedni namažu pogaču jajem žumancem, a drugi neće 
nikako. 

Kuća se u subotu još jednom otare, otriebi i očisti 
ge. Naslada je gledati, gdje se veliko i malo trsi u 
obitelji, za red, za obću korist i potrebu. Reče Lamar- 
tine: Sretan onaj, kome se bog dade roditi u dobroj i 
svetoj obitelji! to je prvi blagoslov sudbine. — Jedan 
radi za sve, a svi za jednoga i neće namrštiti čelo, kad 
uztreba zabavu zamjeniti radom. Korizmom nevalja u 
Bosni nakit nositi, osobito zlatni i srebrni. Tko je nosio 
dukate, valja je skinuti. Neka odpočiva nakit do-uskrsa. 
A nesmije se ni zapjevati, ni kolo uhvatiti. Pa onda 

sušitba! Uz sušitbu hrane se samo suhim hljebom oko 
podne i piju vodicu. Neće ni graha, a od mrsnoga ni 
govora. Onesvieste se premnogi, a neće zalogaja zalo- 
žiti. Neki neće rakije, neki se ostave i duhana — za 
veću ,mortifikaciju“ć. Neće se korizmom ni bolestan, ni 
dojilja, ni diete omrsiti. Jer tko bi pregriešio, valja 
ga na uskrsni dan — kad se sve raduje — zatvoriti u 
kokošinjak. Dodje korizmom i jedan drugomu, da po- 
posjede, piju kafu i jedu čalmaš. Čalmaš je razpucana 
kuruza, biela kao cviet. Metne se naime zrnje na tavu, 
prikrije zaklopcem i drži nad plamenom, dok izpuca. 
Čalmaš priprema obično djevojka iz kuće. 

Pa eto nedjelje! 

Rano podju k misi molit se bogu i k blagoslovu. 
U crkvi prokurator ili poslužnik, odreže iz svačije kroš- 
njice po komadičac; uzme jaje, dva — već kako gdje, 
više ili manje. Ovo se u župni dvor snosi i dieli 
kao milostinja medju one, koji nemogoše ništa skuhati. 
Seljaci, koji su na daleko, donesu već na veliki četvrtak, 
petak ili subotu, dočim varošani donesu na posliednji 
dan i poredaju se oko misnika. Našto svećenik bla- 
goslovi. 

Pjevaju, mole i namoliv se, podju kući. Vrativši 
se k domu, okuse posvećenje i kafu. Kazaše mi, da se 
nekoč ujaci nebi ničim omrsili drugim, do li pečenim 
janjetom od četrdeset dana. I stere se zatim sofra i 
ruča se. Na sofru meću jaja šarena i oguljena, sira 
mlada i soli. Skoče se napokon i djeca. Tucaju se 
pisanicami ; u kući, u komšiluku, u čaršiji, kamo se 
obazreš, sve puno lupinja. Neka djeca još u poklade 
objese u dim jaje za pisanicu odredjeno, pa se ono 
ciele korizme do Uskrsa suši. Tada je otvrdnulo — 
vele; tucajući s njime, moraju dobivati jaja, jer ostale 
natucaju. 

Prvi dan nema prela: cure su porušene, al već 
drugi dan, dopre ti do uha pjesmica: 
Men' se moja nevjeruje majka, 
Da ja jesam Ivina djevojka. 
Jesam bome moja mila majko! 
Sinoć mi je Ivo dolazio, 
U djul mi je bašću ulazio, 
Golem mi je zijan učinio, 
Bosioku sjeme orunio, 
Fasligjanu grane odlomio... 
Pa onda: | 
Izvor voda izvirala, 
Bistra, studena, 
Iznosila struk bosilja 
Zimi zelena. 
Iz koriena ruža cvala 
Ruža rumena ; 
I brala je djevojčica, 
Pa je zaspala. 
Ustaj gore divičica — 
Što si zaspala! 
Ruža ti je uvehnula, 
Što s? je ubrala, 
Dragi ti se oženio, 
Što s' ga gledala. 
Djevojke se nagizdaju, preli se, igra se, kolo se 
hvata i liljaju se. 
Uz liljanje pjevaju i ovako: 
S one strane Jajca, 
Gajtan trava raste, 
Po njoj pasu ovce, 
Čuvalo je momče. — 
Čije li su ovce? 
Čije li je momče? 
Glasovito viče, 

Jadovito plače!: 
Ovo tuja zemlja, 
Tuga je golema ; 
Ni otea, ni majke, 
Ni brata, ni sestre, 
A ni one drage — 
Jaranli-divojke . .. 


Tri dana se ovako sprovedu. Stariji idu zorom 
k misi, a mladji se tucaju. U jutro puk vazda naj- 
prije založi posvećenja, po podne se iznovice zabavlja 
do tvrda mraka — do kasno u noć. Nu tko bi sve 
i pripoviedio ! 

Sladka, nježna uspomeno uskrsnih dana, tko da se 
nesjeća bolnim čuvstvom tvoje miline! Uskrs je jedna 
od onih milih slika iz našega djetinstva, koje nam do- 
vode miso na davno — u nepovrat minulo vrieme. Oj 
zašto nestaješ toli letimice — krasna dobo! 

Naglo prolazi vrieme — teče, leti i nestalo ga kao 
čarobna romona mile pjesmice, dok evo te starca, skučena 
i nemoćna; neugodnost života truje ti preostale časove, 
evo te daleko od blagoslovljene dobe, kad si bio mlad, 
nevin, ljubljen... 





Na kraljevu grobu. 





Imade običaj u Bosni, da se o Jurjevdanu 
komšije, dobri prijatelji, a i drugi znanci sastaju, 
podju u njive, u prostu narav — ne po radu 
možda — nego da provedu dan kao osobiti kakov sve- 
tac u zabavi, u liepom eglenu ili domjenku. Još čine i 
Zijafet t.j. časte se. Prije Jurjeva riedko ima liepih 
dana, pa i kaže rieč: nema lista do Jurjeva jutra — 
ogrijanja do Jurjeva dana. 

Ranom zorom na Jurjevo, začujem oriti preneobičan 
zvuk oko kuće, i kad ustanem, po svoj okolici jajačkoj 
razlieže se zaglušni : tirarara, tira, tira, tirarara, tirarara, 
tira, tira, tira, tira... 

Šta to? pitah se čudom. 

Kasnije doznah, da to djeca čine. Malena ta voj- 
ska oboružala se dugačkimi rogovi od vrbove kore: — 
trubami, a zašto? — Eno hoće bule pobuniti u ča- 
ranju... Djeca, a i odrasli vjeruju čvrsto, da su bule 
zlobne vračarice . .. | 

Istoga dana poslie podne, hitismo na ročište, kuda 
se imalo sakupiti družtvo i odanle krenuti na Kraljev 
grob, povisoko brdo kraj Jajca. 

— Merhaba! pozdravi nas Ante na tursku. Zašto 
nedodjoste prije? 


6 

— Nemogosmo! odvrati moj drug ; imadosmo posla. 

— Znam, znam. Kako bi čovjek bez posla živio? 
Je 1 tako? okrenu se k meni. 

— Jest, tako je. 

— Eh, znam ja. Nu vruć si... što to, zdrav- 
lja ti? 

— Žurismo se naglo, da nezakasnimo. Odlučih 
već nekoliko puta izletiti na brdo, ali mi se vazda 
želja izjalovila. Tek danas, eto zgode — po tom vrućku. 

— Neka, neka, bogu hvala! Znaš — dobro se je 
uznojiti, al se valja čuvati prehlade. Obolio bi čovjek, 
ja 1 tako — ha? 

— Jest, potvrdih, i sada opazih Katu, zakonitu 
drugaricu Antinu, plaho stojeću u prikrajku. Pozdra- 
vim ju. 

— Kako si, gospodine? Jesi I" zdravo spavao? 
zapita ona nesigurno. 
| — Zahvaljujem, dobro! 

— Kako tvoje zdravlje, pita opet. 

— Takodjer dobro. 

— Neka, bogu hvala! izlane kao da bi zabunjeno. 

I šarena družba izadje preko Kozluka kod župnog 
dvora u prostu narav, uzpinjuć se na zelen-brdo, štono 
se kao velika piramida koči s desne strane Vrbasa, 
stariji šaleć, razgovarajuć, dočim mladež zapjevala je 
pa onu pjesmicu : 

Oj divojko, ubila te Sana . \ 

Nu daleko jošte bje vrh! Zelena cjelina pred 
nami, posuta bijaše ljubicami, žutom jagorčinom i dru- 
gim poljskim cviećem; mlado i jasno zelenilo zaodjelo 
okolicu, a krasan izgled na grad, u dolinu, na bližnje 
briegpye, začaravao nam oči, srdce, dušu. Razkošno! 

Kad rekoh, kako mi se čini, da je bog sve prirodne 
dragosti nad Bosnom morao prosipati, nasmješi se 
Ante. 

— Bez šale, Ante! Što bude u svibnju, kad se 
sada već narav zaodjela toli šarolikim ruhom ? 

— Da, da — kimnu Ante. Naše Jajce jest ko 
ovatući voćnjak, nema mu na daleko para. Ljeti, 
sve zeleno, žitorodno, a zimi kopni snieg da ne- 
mož' brže. 

— Čovjek bi uz prirodnu dražest lasno zaboravio 
crnu prošlost varoši, zar ne? 

— Baš bi — kimnu Ante. Al beseda besedu vabi, 
gospodine — spomenuo si prije svibanj. 

— Jesam, mjesec svibanj. 

— Pa onda gospodine? 

— Što onda? 

— Zar si mislio dugog svibnja? 

— Dugog? Kako? Baš vas Ante nerazumijem. 

— Zar ti nepoznaš dugog svibnja? 

— Dugog svibnja?... Ha, ha!... Dalo mi se 
na smieh. 

— Ha, ha, ha, ha! smijao se i Ante zagonetnim 
smiehom ... 

— Idi bolan! ukori ga Kate. Što znaš, nekazuj 
drugome ... Jezik glavu izdaje . 

— Jer ću šutiti!... Eto, gospodin ga nepozna... 
I stane opet smijati se. 

— Šta je to? pitah se čudom. 

— Bolje ti je liepo šutiti, ako neznaš liepo govorili, 
ukori ga s nova Kate. Za govorenje sto put si se kajo, 
za šutnju nikad. 

— A o čem zbori? upitat ću ja Katu. 

— Eh, gospodine, nastavi sad Ante prigušenim 
glasom; smijem se, k6 da sam vidio sjekiru na lievu 
ruku. U nas ima priča o dugom svibnju, pa mišljah, 
da ju i ti znaš. Ako želiš, pričat ću... 

— Kakav je to svibanj? 

— Eh! — započe Ante — kažu, da je u nas bio neki - 

# 

čovjek zaklao vola, pa reko ženi: — Ženo! Ovo meso 
štedi, dok nedodje dugi svibanj; razumiješ? —- Čujem, 
odvrati drugarica, na posluh spremna. Eh! I ode čovjek 
u čaršiju. Za čas eto drugog čovjeka na vrata: bio po- 
visok i kao korizma dugačak. 

— Pomoz bog! 

— Da bog dao dobro. 

— Kako je majko? 

— Dobro, bogu hvala! odvrati žena raztvoriv oči 
na dugoljana. Tko si ti? 

A on će odgovoriti: 

— Ja sam Sviben. 

—- Zar si ti dugi sviben, brate? 

— Jesam majko. 

— Dobro, reče ona i nastavi: — Bome je reko 
moj čovjek, da ja štedim ono meso, pa tebi dadnem, 
kad dodješ. A: 

— Daj amo ženo, ja sam dugi Sviben. 

— Namah, namah! A jer — — okrenu se doma- 
ćica, zar niesi ponio vriću?... 

— Eh! nasmije se cigan, a ne svibanj ; zaboravio 
Sam. 

Te ona iznese meso, poveže u svoju vreću — uprti 
mu, a on odnese nerekav ni da bi: ej satile/ 

Došav kući muž, hvali mu se ona: 

— Bome je došo onaj — što ti reče: dugi svibanj, ' 
te mu ja podala meso. 

— Ženska glavo — tko? — — ma kud je meso, 
bog te neprokleo? Pamet se mužu mal neokrenu. 

— Ma svibanj! Povezala mu meso i odnio. 

— Jer ženo — ma iko ti reče? 


— Neluduj čovječe! Niesi li ti meni kazao dugi 
svibanj, ha? A došo svibanj, ja dadoh, on odnese. Nema 
ga više. Što ću? 

Bijaše dosti smjeha, dok stigosmo na vršak. Pred nami 
je uzkrsnuo divan izgled na grad i vodopad, na Pija- 
vice i Katino, na Milje, Carevopolje, Klimentu, Ranče i 
Podmilačje — na svu okolicu. Divna panorama! Sunce 
naginjalo k zapadu, djevojke zapjevala u kolu: 


O medjice trnova 

I vodice studena! 

Da ja u te utonem, 
Bil' ko mene žalio, 
Ter iz vode vadio ? 
Marin babo, nevjera, 
Na vodicu dolazi, 

Na nju kamen tovari: 
Nosi, nosi djavole, 
Kako si se rodila, 
Sve si drugom volila! . . . 


Zatim : 
Lipa Ane pod gjulom boluje, 
Po njoj pada hinje od oraha, 
Udara joj miris od katmera. 
Njoj dolazi momče, neženjeno : 
»B6na Ane, zar i sad boluješ ? 
Da je kabil*) i umro bi za te“...“ 
Jedva Ane dragom progovara: 
»Nit je kabil, niti boluj za me, 
Nit je kabil, nit umiri za me“ — — 
To izusti pa dušicu spusti. 

Pa opet: 
Snieg opade na beharno voće, 
Bože podaj svakom tko šta hoće — 
A i meni mladoj što ja hoću. 
Što ja hoću, rod mi ga nedade, 





*) Da je moguće 

A što neću — silom mi nameću. 
Vira moja! otić ću mu sama, 

Pa im neću pritvoriti vrata — 
Nek im bude, stotinu zijana... 

Žene razvezaše marame, povadiše jestivo, razpro- 
strieše po cjelini. Razlomiše kruh. Kruh lome na mnogo 
komadića, a što ostane, to bude kravi, paščetu, itd. 

Iza užine napunio Ante čibuk i pripaliv ga, pripo- 
viedao je, kako jednoč iz okolice došao pred kadiju seljak, 
u koga bijašej kadijina krava na paši. Ovako mu reče: 

— Effendija! Prošle noći zgodila se u mene nesreća. 

— A kakova ? zapita kadija zabrinuto. 

— Evo takova. Tvoja krava ubola je i usmrtila 
rogovi moju kravu, te sam ja došo pitati te, bili pravo 
bilo, da mi ti što platiš? 

— A kaži mi, je li tvoja krava imala rogove kao 
i moja? 

— Beli, beli! potvrdi seljak hitro, što je imalo zna- 
čiti kao: jest, jest. 

— E, pa dobro! Čekaj malo, dok zavirim u čitap, 
pa ću ti namah kazati, dovrže kadija sviestan si zvanja 
Svoga. 

I prevrnuv nekoje listove po čitapu, ovako odvrati: 

— Čuješ komšijo! Ti lipi nemožeš dobiti odštete 
— tako kaže čitap. A to zato, jerbo je tvoja krava imala 
rogove kao i moja. Bijaše joj se braniti . . . 

— E, čekaj effendija! pretrgne brzo seljak, ja sam 
se prevario. Ubola je moja krava tvoju — — — 

— 0! 0! pobrza kadija. Čekaj more, valja mi to u 
drugom čitapu potražiti. 

Nu seljak bivši hitriji, reče: 

— Kani se, effendija, drugog čitapa! Ono, što nije 
u tom čitapu — nemože bit ni u drugom. Džaba ti... 

Medjutim su dalje nekoliko koraka sakupile se dje- 
vojke, pjevajući : 

Polećela šaren-ptica, 

S perjem šarenim ; 

U perje se savijala 

Od zla vremena: 

Kano moma od zla vojna, 
Prve godine, 

Savi skute i rukave, 

Podje k materi. — Itd. itd. 


Djevojke u Bosni samo onda nepjevaju, kada im 
san zaklanja oči; inače vazda čuješ pjesmu, prošao uli- 
com ili njivom. Djevojke pjevaju kada god tko zaželi, 
neka samo nije korizma. Jednoč vidjeh djevojčicu — 
nema joj 7 godina — o kojoj rekoše: da zna više od 12 
pisama na pamet. Pjesma je elemenat bosanskih djevo- 
jaka. Znadu kod svake prigode u pjesmi čustvo svoje 
izraziti. Dal' se veseli ili žali, je li tuga, radost, uzdi- 
sanje — pjesma je začinka kod svake zgode, u ,šeheru“ 
kao i na selu. Kad se šije, kad se veze, plete li se, radi 
li se, — a najviše ljeti, kad se ode u njive, trga ku- 
kuruz, žanje žito — pa nedjeljom, pa svetcem, kad se 
sastanu cure i momčad, te na prelu i kad igra kolo, 
zvuči glas pjesmice. Taj puk živi u pjesmi — a tko 
pjeva zlo nemisli, kaže rieč. 


U razgovoru svrnusmo i na običaje. U jednoj točki 
nemogoh se složit s Katom, jer je bule držala za velike 
vračarice. 


— Al jesu! reče ona odriešito, vjeruj mi da jesu... 
— Nisu Kate, varate se. 


— Isuse! Da nisu — i da se varam ? O vidim, da 
neznaš, kako je u nas. Da si čuo gospodine, da si vidio 
prije, e! — znao bi sve. Ako lonac kamenu — težko 
loncu, ako kamen loncu — težko loncu, kaže rieč. Tako 
bijaše u nas. Ako u polje Turci, ako u goru vuci — 
neznaš kud ćeš. , | | 

I Kate naštavi dalje: 

— Kad budne u nas Jurjevo — biva kršćansko i 
hrišćansko, a one dane izmedju oba svetka, pravile bi 
bule čudne stvari. One izadju van, hodaju po njivah i 
poljih, veru se oko vode, beru štokakve trave i vodama 
se peru — biva — umivaju. Trave beru da čaraju, biva 
— da vragolije čine. Uz vodu pivaju, jedu, piju i ko- 
privom si travom, štono žeže, kite glavu, Cure turske, 
uzpinju se na vrbe i češljaju se — biva, da im budne 
kosa kolik vrba dugačka. Eto! uzjašu i na stapku kud 
se skorup tepe, i jašu kao na konju, tobož zato, da jim 
krava dade više mlieka. Pa znadu i tudju kravu obči- 
niti. Občine i Turčina, da za drugimi neašikuje, da ne- 
gleda —- biva — da svoje žene ljubi. A občine i koje- 
kakve krpice, jemenije, itd. i bace ih, nebi li se ko 
privario pa prihvatio. Jao onomu, ko bi se česa prihvatio, 
.a da nerekne ,u ime Isusovo“. Občaran je i mora po- 
budaliti. Iz turskih kuća nenosi se rado mlieko, nu nadje 
li se tkogodice ipak, tad metnu bule u mlieko po jedan 
ugljen, da im nebi ko urekao krave. Na današnji dan, 
na Jurjevo, čim svane, natrgaju bule koprive i sve jedna 
drugu mlac, mlac. Biju se njom, k6 da nešta vjeruju u 
to bijenje. Još pošalju djecu i pod mlinove, da nalove 
vode — navale,;* pa se tom vodom cure umivaju, da 
»navali“ momčad na nje. Jutros su izmećale prije sunca 
sobe, da se oslobode za čitavo ljeto buha. A kako su do- 
sjetljive! Jedna drugu dozivlje i viče, a koja se prva u 
komšiluku privari — biva — da se odazove, onamo će 
sve buhe navaliti.., Ah — kliknu Kate sklopiv rukama 
— što se u nas na Jurjevo sve neradi! ... 

Sad je malo drugačije — produži Kata dalje — 
boje se, u strahu su. Al prije? Eto! Prije dok akšam 
budne, dok se smračilo — nebi od nas nitko pošao u 


*) zvani slap. 

grad; mogo bi žalostan na što godar nagaziti . . , I ti, 
gospodine, kad ti je god ići u grad, moraš sobom ponieti 
svete soli, posvećene na vodokršće . . . 
Kate nedovrši pravo, kad cure zapjevaše: 
Dragi dragu s pendjera doziva, 
Draga mu se srdito odziva: 
o»Što se draga srdito odzivaš? 
Nezovem te, da ti lice ljubim, 
Već te zovem, da ti sanak kažem. 
Strašan ti sam san usnio draga: 
Nama draga, voda do koljena, 
Sam se djogo po mejdanu voda, 
A sam fesić pliva po Vrbasu. — 
Moje puške na petero pukle, 
Sablja mi se preko razciepila, 
Tvoje rešme po putu posute“ ... 
Draga mu je sanak tumačila: 
»»Sto je dragi, voda do koljena, 
To su suze i moje i tvoje: 
Što se djogo po mejdanu voda, 
To će drugi mene priprositi ; 
Što li fesić pliva po Vrbasu, 
To je naše težko rastajanje; 
Što li puške na petero pukle, 
To će naše srdce izpucati ; 
Što se sablja preko razciepila — 
Što su rešme po putu prosute : 
To su naše izprazne beside.““ — 
* s * 
Čim sunce zašlo, ostavismo Kraljev grob. Razstajući 
ge na mostu preko Vrbasa, sterao se već debeo mrak 


nad okolicom. 

—_ 






vako diete u Jajcu znade za gornji Vrbas. Poslie 
podne neke nedjelje zaputih se onamo sa još 
dva draga u družtvu i krenuvši kod ćuprije na 
skeli desno, dopre do nas pjesmice glas: 


Oj jezero, oj zeleno 
Naokolo izvezeno, 

A u sriedi pozlaćeno ! 
Na pozlati kolo igra — 
A u kolu liepa Mare. — 
Kako se je nakitila! 
Zviezdam kose populala , 
Žarkim suncem prikrivala, 
Misecom se opasala, 

U ruci joj homajlija, 

A u drugoj ogledalo... 

Izmedju Gospojina, kažu Jajčani, da je to liek 
okupati se u gornjem Vrbasu, kraju, četvrt — il naj- 
više pol sata udaljenom od mjesta. Toga radi kupat se 
počne sviet već na dan svetog Ive, prije sunca, pa to 
ide sve do male Gospojine. 

Kasnije nitko više. 

Rieci Vrbasu pripisuje narod štokakve dobrote i 
zaista — dok bijaše A. Knežević, a dobri moj prijan 

župnikom u Jajcu, svakog bi se predvečerja sastat znali 
kod Vrbasa, u vinogradu *), da se prošećemo u drvo- 
redu do žuboreće vode. Žubor Vrbasa djeluje ma- 
gički na duh čovjeka i kao da vabi misao jednu za 
drugom. Mješćanom pako — mladeži osobito — slast 
je sastat se večerom na eglen na mostu, što preko Vr- 
basa u Kozluk vodi. Činovnici, častnici od posade, pače 
i druga provizorna Bo ier imitiraše taj adet, jer — 
a Rome comme A Rome... Često nemogoh usnut ve- 
čerom, možda s toga, jer mi žamor Vrbasa dopirao u 
sobu poput misterijozne pjesme. 

Spomenute nedjelje podjoh u taj Eldorado. Zrak 
od ljetne žege bijaše zagušljiv, pa se jedva izčekasmo 
časa, da prispijemo na cilj. 

Evo zelene, raznolikim cviećem osute cjeline, nalik 
skupocienu sagu ! Lagano — vrlo lagano usred raz- 
košne dubrave pomiče se Vrbas napred, razhladjujuć 
silno razžaren zrak. Izmedju vrba i jošika ozvanja se 
glasna klika i provirkuju kroz granje fesići bosanskih 
vestalinka.  Čaroban položaj okolice privlači silomice 
žitelje u svoje krilo, da se naužiju zlatne slobodice i 
nasrču miloduha zraka. Ciela okolina grada Jajca 
tako je divna, da nije, čini mi se, potrebno izticati 
ljepote predjela, što ga Jajčani gornjim  Vrbasom 
nazivlju. 

Još časak i eto nas na mjestu. 

Lievo od mosta vodi put prema karaulskoj gori, 
nu mi zakrenusmo desnim putem, onim, koj ide 
u Vienac, na Dolnji Vakuf i dalje — dok se ne- 
ustavismo kod znanaca, kojini bijasmo obrekli doći. 
Pod vrbami u hladu bijaše ciela družba poznatih mje- 
šćana. Nedaleko gorila vatra, kraj vatre bijahu pri- 
stavljene džezve za kafu. 


*) Vinograd nazivlju Jajčani zemljište izmedju crkve svete 
Gospe i Vrbasa, što je ujedno i župnička bašća. 


92 U gornjem Vrbasu. 


— Sjednite! ponudiše nam. 

— Ha! U vas je prva, da stranac sjedne, primjeti 
»Mali Jozo“ smješeć se, inače diete zagrebačko, i doda: 
U nas nije to običaj! . . 

— Bome bi ja sidio po vas dan, a da nebi ustao, 
oglasi se Stipo, tobož izazvan malim al vrlo kritičnim 
Jozom. U vas je drugčije, u nas opet drugčije... K0 
snsan nije drugo naučio... 

» Mali Jozo“ uzvrnu očima i zašuti. Majka Stipanova 
ponudi nam kafu, zatim izvadi pite, dadne nama jedan, 
pa izvadi opet i pruži drugi komad mladoj  blie- 
djanoj djevojci, crnih velikih očiju. 

— Neću pite, otimaše se cura stidljivo. 

— Ta uzmi, Ivko — gladna si. Eto nisi ništa 
ni jila. 

Djevojka se još bolje postidi. Napokon uze kolač 
kovrtalj, ustane i podje medju svoje drugarice. Tik 
vode posjedoše cure u hrpu i poduprey! se rukom jedna 
o drugu, započnu pjevati : 

Kosci kose Strebević planinu 
Sedamdeset i sedam kosaca, 
Još je više liepih kupilica; 
Ponajljepša jeste Nurijana, 
Nurijana, seka Ševrdana. 
Ona im je jedjek zgotovila: 
Na pijatu šećerluk goluba 

I pogaču triput prosijanu, 
Maslenicu dobro pomašćenu. 
Ona nosi bratcu na planinu. 
Stane bratao ručak ručevati, 
Stane seka lišće umivati. 
Bratac seki tiho govorio: 
Kako si mi jedjek zgotovila, 
Još si ljepše lišće ubilila, 
Da mi ga je seko obljubiti . . . 

Muči brate, okreni se suncu, 
To iz tebe vila progovara... 
Makar seko i progovorila . . . 
Muči brate, zagrmit će na te... 
Makar seko i puknulo na me... 
... Već ti hajde u gornje čardake, 
Pa ti steri mekane jatake 
Po jataku bilu ruku Svoju. — 
Ode seka svome bielom dvoru, 
I to kaže ostarjeloj majci: 
Majka ćeri tiho progovara: 
Ajde ćerko u gornje čardake, 
Pa ti steri mekane jatake! 
Pod jatake noža okovane 
Po jataku bilu ruku tvoju. 
Kad ti bratac sa planine dodje, 
Ubodi ga moja ćeri draga: 
Ja se volim zvati ubojica, 
Nego sinu mati i punica. — 
U to dodje bratac sa planine 
I on ide u gornje čardake, 
Pa on skida skerletnu dolamu, 
Kako se je bratac umorio, 
Lahko ga je sanak Privario ... 
Uze seka nože okovane 
Pa udara brata u srdašce ; 
Kako ga je lako udarila 
Nožem mu je srdca izvadila. — 
Kada jutros jutro osvanulo, 
I sunašce jarko ogranulo, 
Nurina je ulazila majka: 
Do koljena u krv zagazila, 
Al je ćeri "vako govorila: 
Bre aferim, moja ćeri draga, 
Ja se volim zvati ubojica 
Nek sa ćeri mati i punica... 

Dok se pjesma nedaleko nas razliegala, hvatalo se 
kolo na drugoj strani Vrbasa. Odasvud dopirala klika, 
smieh, a vrieme prolazilo letimice. Stipo se spusti kraj 
mene i zapita: bi li dopušteno bilo ići na ,ićizar“ P? 
Ako je moguće, da bi druživo namah krenulo na put. 
Odvratih, da zaprieke nema. Time bi svršeno. 

I još jednom pritakne Stipo vatru, a Kate njegova 
dozva nekoliko komšijica, da popiju kafu. 

Jajčani, kao u obće svi Bošnjaci, gostoljubivi su 
ljudi. Prijatelja, komšiju i znanca — svakim znakom 
počitovanja obaspu. Kad recimo, prolazi ovakov kraj kuće, 
doviknu mu: — Svraćaj se! A kad znanac odlazi, znadu 
ga sustavljati na svaku ruku: Počekaj, pa ćemo ručati 
— kažu; neidite, pa ćemo večerati itd., kako već koja 
doba dana. — S bogom pošo, u dobri čas! reknu mu na 
odlazku. Ako znanac zamoli: pozdravite mi toga i onoga 
— odvrate: — Izručit ćemo, bog vam dao zdravlje! 
Imamo i od koga. — A svakoga izprate preko praga do 
pred kućna vrata, a ostali ustanu. 

Svakako je to liep običaj. 

Do običaja mnogo drže, stoga prelazi jedan običaj 
od koljena na koljeno. Tako i sa krstnimi imeni. Jedno 
ime se prenosi od roditelja na djecu, od djece na unučad 
— poput narodne pjesme. Mnogobrojna su imena: Ivo, 
Pero, Pavo, Mato u mužkaraca — u obće imena dva- 
naest apoštola. U ženskinja opet: Ivka, Luce, Mande, 
Marija. Riedko sam čuo u žene kućno ime, već sve: 
Stipinica, Lukićka, Antijica, Jozinica — po krstnom 
imenu muža; a kćeri opet: Marija ili Angje Pavlića, 
Ane Stipova, Mare Jakina, Mande — ili Ivka Ivšinovića, 
itd. Kućna se imena reć bi i nerabe, pa se mnogi stra- 
nac s toga i začudio kad ga nm. pr. pitahu, da li mu 
je ime Joso oli Frano ? — Ovake osobitosti, kad se prvi 
put u Bosnu dodje, zanimaju veoma čovjeka. Pa kako 
da i ne. Tuj imade stvarčica tako neobičnih i zbilja u 

tolikom broju, da se čudom čudiš, kao da je Bosna od 
ostaloga svieta bila pregradjena kinezkim zidom. 


I na pitanje: Kako je? vazda će Bošnjak odvratiti : 
Dobro. — A ,hrdjavo“ ili ,,zlo“ — toga u njih nema. 
Ja sam jednoč zamolio domaćina, neka mi taj običaj 
nešta bolje razjasni. I on je doduše časak konbinovao, 
tad sastavivši sve misli u jednu, reče: da je to adet. Taj 
odgovor nebijaše prema mojoj želji i prošlo je dosta vre- 
mena, dok mi jedanput ovako nereče: 


— U nas treba vazda reći: dobro, pa bilo i zlo. 
K6 naš adet! U vas je drugo, a u nas drugo. Budne 
li u nas bolestnik u kući — biva mrtvac, pa će tko 
pitat : E komšijo, kako je? Onda se reče: Joso je hasta, 
Simo leži, eno umro je; a mi ostali zdravo, dobro. Takov 
je adet. U nas, ko je zdrav, dobro je; a k6 je mrtav — 
pokoj mu duši! Zar nije tako? 

Ja se nasmijem srdačno. 

— To je sve liepo. Samo bi kraj vašeg odgovora 
čovjek stranac mislio, da vam je najbolje na svietu i da 
ste najsretniji ljudi, da vam je vazda liepo, dobro. 

— Bome ima više zla u nas neg dobra, al neće 
sviet da kaže... 

— Vidim da jest. Nu tko vas je to tako naučio? 

— Nitko brate! Nitko nas neuči; sve mi jedan od 
drugoga primamo. Pa ako je i zlo: dobro je — od 
boga je. 

Al neću duljiti. Une discussion qui s'allonge, fatigue 
Vauditeur. Još časak ležasmo na travi, žene dielile kafu, 
neki pušili, neki razpravljali, a govor se vrtio oko obič- 
Nih stvari. 

I ustane Stipo. 

— Ajdmo! reče, dižimo se, poći ćemo na grad. 
Utrnite vatru. 

I zamuknu razgovor, prestadoše pjevati: hajdmo, 
hajdmo na ićizar! glasalo se. 

Bijahu upravo četiri sata poslie podne, kad krenusmo 
na put. Sunce naginjalo na počinak, okolica činila se 
preobraženom i kao da je gornja strana gradine jajačke 
u živoj vatri od sunčanih traka. Putem prema Jajcu bi- 
jaše silna prašina, lievo na brdu sabrala se u hrpe čeljad 
iz Pijavica, provodeć šalu, pjevajuć i zabavom si krateć 
dan. K6 u nedjelju! Za deset trenutaka zadjosmo u gu- 
duru sried turskog groblja i za malo eto nas iz gudure 
na polje. Eto grada! Naglo se uzdiže strma hrid pred 
nami, na hridi grad i na vrhu — Festa — ićizar, na 
kojem treperi barjak. Kao vizija, kao san! Nešta neo- 
bična imaš pred sobom. Sve misliš, da one klimave ku- 
ćarice, niesu prave kuće, već pristaništa noćnih čaralica... 

Zelenkasta Pliva hrli kraj ogromne hridi, pljuskajuć 
o pećinaste obale. Što žubor vode, što klopot mlinova, 
zagluši nam vlastitu rieč, kad stigosmo na mostić, koji je 
željno izčekivao popravka. Tutnjava buga* toli je inten- 
zivna, da grmi iz daljine poput silna gibajućeg se paro- 
stroja. A vrh Plive lebde mlinovi poput galebova mor- 
skih, da misliš: poniet će ih voda sa sobom u ponor. 
Al neće. Prkose oni odavna jurećoj Plivi; drveni stu- 
povi mlinski okamenili se reć bi od naslaganih oko njih 
slojeva sige. Krasno je gledat s mostića na nebrojene 
vodopade, što ih čini Pliva, hrleć prema bugu. 

Evo kapije broj III. Momci stražari sjede na klupi, 
puše pa eglendišu sa kavedjijom muhamedancem. U prvi 
par nerazabireš, da govori vojnik sa ,smrtnim neprijate- 
ljem“, nego brat s bratom svojim. Tako se vrieme mienja! 
Od tih vrata krenusmo sokakom na lievo, uzpinjuć se 
prema ićizaru. Prodjosmo kraj razvaljenog hrama sv. 
Luke i zakrenuvši kaldrmom prema sahat kuli mal se 


* Vodopad Plive u Vrbas. 

neutukosmo ; sve jama do jame putem. Ta kaldrma, vrlo 
je prikladna za gimnastičke vratolomije . . . 


Razgovor naš bijaše vrlo obilan. Čeljad, koja s pr- 
vine koracaše plaho, uslobodi se, čim izadjosmo izmedj 
pritvorenih kuća muhamedanskih. Da vam je čuti bilo ko- 
jekakve primjetba! . . . . Izuzam Stipe, bijahu svikolici 
prvi put u svom vieku na tih visina. Polahko se daleko 
dodje, sve polahko dodjosmo i mi na kulu. Ne, nemože se 
opisat onaj dojam, u čas, kada se skupismo na bedemu. 
Sraki ćutio drugačije, al u tom bijasmo svi jednaki, da nas 
je divni izgled na sve strane posve bio razdragao. K tomu 
u vedar, ljetni dan probaviti na bedemu, nekoliko časaka 
razkoš bje za dušu. Iz daljine dopirao šum — šum Plive, 
gle Pijavica i Radovan planine, gle gornjeg Vrbasa, do 
hana na skeli; gle Kraljeva groba, Rastinja, Kozluka i raz- 
sijanih kućica jajačkih. Na čaršiji se skupljao sviet, a 
čovjek pojedinac; kao mravac malen. 

Pregledasmo sve sgrade, bunar, barutanu i turske 
topove — sve je to za njih od žive zanimivosti bilo. Kraj 
barutane, opazi Kate utaknut krst. Rekoh Kati, da je to 
grob ubogoga vednika Grilea i njegova vjernog druga. 
Iza bitke kod Jajca, podjoše ova dvojica odviš napred, 
kad priskoče iz grma protivnici, sasjeku jih i odnesu 
glave sobom, kao trofeje. Kad naši uljegoše u Jajce, bi- 
jahu glave kod kapije II. nabijene na kolac. Momci 
naši snimiše glave s kolca, pokopaše je zajedno u zemlju. 
Zajedno se borili, zajedno pali, zajedno neka i počivaju 
u biednoj Bosni . . . 


— Pokoj im bio duši! uzdahnu Kate tronuta. 
— Amen! nadoda Stipo, ah ljuta rano . . . 


Još sam družbi pokazivao vratašca, na koja uteče 
kraljica Katarina, kad netko opazio, da se čeljad razišla. 
Al nije; na jednoj strani bedema, skupile se djevojke, 

i hoteć upotriebiti priliku, nadvile se nad grob Grilčev, 
pjevajuć : | 

Ičindijo mrak na zemlju pade, 

U mom dvoru kapi vode nema. 

A ja uzeh vidre pozlaćeno, 

Pa ja odoh za goru, na vodu, 

Al na vodi čelebija Ivo. 

Išće Ivo da jednoč poljubi. 

A ja luda — bijah vrlo mudra, 

Sve ja luda Ivu nagovaram : 

»Dušo Ivo, kad ćeš se ženiti?“ 

»»Zlato moje, stobom o jeseni...““ 


Kad se vraćasmo iz grada, sunašce zapadalo. Spu- 
štajuć se na kapiju broj I, nizbrdo, kroz neki šljivik, 
dopre do nas ugodan glas hrvatske pjesme : 

»Misli moje, kud bludite u tu tamnu noć“... Po- 
sluhnemo bolje, u vrtu Filipovićeve gostione zabavlja se ve- 
selo družtvo; bijaše ćastnika, činovnika Hrvata, medju 
ostalim i g. F., sa gospojom. Bosanska čeljad stane i 
zapita: tko to pjeva? — Malko počekasmo, kad opet 
dopre do nas pjesmica: ,Liepa naša domovina“... Mužki 
zbor nadvisivao tanki, mekan glasić, kao glas zaneše- 
noga slavulja . . . To je ženski glas, primjeti Kate. — I 
jest, potvrdi Stipo, ,gospa poštarevica“ pjeva . .. 

I neprevariše se — pjevala je ona. Bijaše to naslada 
slušati. To je plemenito, to diže srdce! Medju stranim 
svietom, u tudjini, rode dragi, pokazuj, kako se nestidiš 
poriekla i gniezda svoga, kak ti srdce gine za dragom 
domovinom. Nekaže uzalud Seume : 


Das Gottlichste fiir einen freien Mann, 
Der Erde Himmel ist das Vaterland ; 
Den Sklavenseelen nur ist das Gefiihl, 
Das heiligste der bessern Seelen, fremd. 

Napokon se i taj poslje podne završi; pjesmom od- 
počeo, pjesmom završio. Stipi se veoma dopala pjesma 
u vrtu, a tako i njegovoj Kati. Reče ona: Čuješ gospo- 
dine. Kad sam ja bila mlada, pa kad bi mi u večer sjeli, 
da boga molimo, sve bi se meni pisme glavom rojile. 
Boga molim, a k6 da pisme progovaram . . . K6 insan 
mlad! .. . 





Nesudjenica. 







KS a desnoj obali Plive, a na obronku planine puš- 
ko), 





? komet daleko od Jajca, eno razsijanih kućarica 

: seoca Pijavica, gdjeno žive nekoliko muhame- 
danskih i kršćanskih obitelji u zabitnom miru. 
Malo je to — prem čudnovato gniezdo. Broje ga u 
predgradje jajačko, možda zato, jer su žitelji obijuh 
mjesta veoma složni — u neslogi i zavadici. I ljube se! 
Kažu, da od samoga milovanja i ljubavi nesmije Pi- 
javčanin proći Jajcem u noći, a ni Jajčanin da neće 
omrknuti u Pijavicah. Ako li se spomene, da je položaj 
okolice liep, zemljište plodno, klima zdrava, ugodna, 
ljudi kršni i stasiti — reć bi — da je sve rečeno, što 
čovjeka zanimati može. Al nije. 

Bijaše to rano jutro nekog proljetnog dana. Po kom- 
šiluku veseli pjetli jedan se drugomu odazivahu, a težko 
kladivo seoskog kovača udaralo odavna. Sunce obasjalo 
mrke zidine jajačkoga ićizara, poigravalo dolom, sinulo i 
preko pijavičkih drvenjara. 

A do Plive, tik puta, stoji malena kućica, koju 
jedva opažaš izmedju nasadjenih voćaka: krušaka, jabuka 
i šljiva. Šljivika ima mnogo po Bosni. Jeseni dadu šlji- 
vici finu rakiju, a Bošnjaku pravom, pridrago je srknut 
fingjan dobre šljive. — Od kuće pa do vode, malen se 
pruža vrtić ogradjen grmom glogovim, po kojem skaču 
vesele ptičice, cvrkučuć pjesmu previjušu. 

To je Angje Dragićke dom. 

Eno na vrata toga samotnog doma izadje ovaj čas 
djevojče malom košaricom u ruci i tankim glasom zovnu 
perad. Bacivši jim žita iz košare, strknu se kokoši u 
hrpu, a sletiše do njezinih nogu i ptice s glogova 
grma, pa da vidiš čudne jagme za hranom... 

Zvonkim glasom zapjeva cura: 

Oj nevene, moj nevene, 
Onom blago, ko te bere! 
I ja bi te mlada brala, 
Ama sada nemam kada: 
Ja se spremam u tujine, 
U tujine za tujina — — 

Krasno je gledat sunce, kada se radja; nu jeste li 
ikad zamjetili ono preobraženje okolice, kad padnu prvi 
traci sunca po vrhu i dolu? Ono ćuti duša, ono ćuti 
grdce, al rieči — one nemogu čarobna prelaza od noći 
na dan, izraziti. Ono je razkošna promjena, onakova pro- 
mjena čini se, nastala je i sad, čim se strojni stas ne- 
znanke mladice, ukazao na vratnicah. To je prosto bo- 
sansko djevojče jednostavno ko naša narav. Nu liepa 
je! Reko biš, da nije rodjena od otca i majke, nego ju 
načinile vile od sniega, a rosa ju podojila — kako na- 
rodna priča veli. Uz nju misliš, da se i bližnji vrtić pre- 
tvorio u perivoj, a pleterova kuća u gospodsku palaču. 

Pjeva djevojče; ugodno drhće bosanska pjesma ju- 
trnjim zrakom ... Al eno dopire s daleka konjski topot 

.. Mladica prestane; raztvori oči, uzvine obrvicami : 

— Eno ga! šaptne skrenuvši glavom prema Jajcu. 
Tad potrči u kuću poput vjetra, klikčuć: 

— Majko, majko! Ide Omer... . ide Omer . . 

Al majka nereče ni rieči, već si nebajno naravna 
jemeniju na glavi... 

Od Jajca prema, Pijavicam jezdio cestom mlad ko- 
njik. — letio kao hitra. vila. Dugačka griva na djogatu 

pršila u zrak, a lovaćko pašče Travnik, objestno lajalo 
kraj djoge, drzko mu se oko nogti veruć. 

Bliz kuće sustavi jašioc djogu u korak. Došav do 
blize jabuke, stane. Dok je on konjče privezao voćki za 
deblo, pomoli se neznanka iz kuće, stane malo, namjesti 
kitu na fesiću. Izadje pred mladića. 

— Ajd u kuću, ajde, izlane; odavna te majčica 
čeka. Ti si prikasnio Omere ; dugo sispavao...što?... 

Mjesto da odvrati koju, stupao mladić po nešto 
blieda lica, muče pred njome u kuću; nu već na pragu 
sretne domaćicu. Ona ga poprati u sobu. 

— Sjedni! reče Dragićka nehajno gostu, kada uni- 
djoše. 

A sred rumenih usana mladice, zabieli se red zu- 
bića, lagodan smiešak prosinu na obrazih njezinih i 
dvie jamičice stvore se na ružičastom licu, 

Spuštajuć se mladić na ćilim, cura ga pogleda, do- 
ista, onakav se pogled neda izreći. Duše zaljubljene mogu 
se onako pogledati. | 

— Dš, namjesti se! — prihvati djevojka naprema 
došljaku, ravnajuć ćilim ; čekaj Omere, nek ti napravim 
jastuk. Viš bolan, nisi dobro ni sio... 

Tek sada vidiš, koli je to krasno čeljade. Vitka je 
i obla struka, ponešto bliedjana nu pravilna lica. Tamne 
kose spletene u dugačke kite, mlatile joj niz ledja, čim bi 
sagnula se il ustala. Sve je na njoj i gibko i okretno 
bilo, a kad bi okom zirnula u sviet, to bi one nestašne 
oči izpod vitih obrvica blistale kao dvie milolike zviezde 
usried tamne noći. | 

I spremala cura po sobi, a na njoj šuškale crne 
dimije od atlasa. Koporan ervenog latka obšit zlatnim 
širitom, obvijao pune grudi, preko kojih je svezala je- 
meniju od zelene svile, protkanu srebrom ; sa desne strane 
visila srmena kutija homajlija, za moći iliti zapis. Sjajne 
kundure od laštene kože, svilenom ružom spreda, sakri- 

vale male nožke, pivac-pavte sapinjao tanki pas, a o bie- 
lom vratu, nihala se tri niza dukata. Još je glavu krunio 
rumen fesić, pun zlatnih medjidija, nad čelom. 

— Hoću li spremat kafu? — zapita cura majku. 

— Danas ću ja izpržiti kafu, odvrati Dragićka. Ti 
možeš na prelo. 

— Ah! — Zar ti majko... 

— Ja ću, rekoh ti. — Eno gjergjefa — vez, te 
hajd! Nevraćaj se namah. 

— Ali majko! ... Cura porumeni od zabune. 

— Ajd u komšiluk! Zašto? —— nepitaj me. . . 

Djevojka uminu; al se digne i domaćica, zirnu 
na vrata, reć. bi da gleda, je li u kući i dvorištu prazno, 
napokon se vrati i sjedne kraj Omera. 

Omer punio čibuk . . . 


* 
* * 


Ima tomu mnogo godina po priči naroda, odkako | 
je živio u Jajcu gradu vrlo imućan muhamedanac, Hasan- 
aga Selimović. 

Silno bilo u njega blago, a imao samo jedincato 
mužko diete. Omer, sin njegov, bijaše povisok i liep 
mladić; bijaše momak mirne ćudi i družio se ne samo 
turskom već i ostalom kršćanskom čeljadi, na veliko čudo 
čudaka šeherana, t. j. varošana jajačkih. Izticalo mladića | 
i to, što mu nebijaše prirodjena naopaka ćud i naprasitost, 
nebijaše u njega begovske oholosti, već je bio milokrvan 
ko kakva djevojka. Čovjek bi ga privio'na ranu — kako 
bijaše dobar. Ko dobar! veli Bošnjak. 

Bogatun stari Selimović, kad bi pošo u Travnik, u 
Skender - Vakuf, pa dalje — nikada nebi sjašio bud u 
čiji han, nego sve kmetu, kojih je imao do pedeset. 
- Njegov čoban, kad bi izagnao ovce na pašu, prvi bi 
ovnovi bili kod kasan-bunara, a zadnji, sa čobanom na 
mejdanu. Tako bijaše to zengilijan beg. 

A na putu rado bi on imao i Omera uza se, jer ga 
je vrlo volio. Stari bego pun predsuda, znao bi mladiću 
spočitnut: da je to za bogatuna ružno, ako zalazi svakamo, 
pa se sa svakim druži; al Omer za to haje i nehaje. 


Rasao je kano bor u šumi, radio što mu srdce 
poželilo. 


Najčešće, ponajradje bi zalazio mladić u Pijavice 
tik Jajea. U onizkoj sobi kuće Dragićkine, — a na 
trošnom Ćilimu, mladi bi Selimović prosjedio mnogi sat 
u neradu, dimeć čibuk, koji mu mlada Cvieta pripalji- 
vala, srčuć kafu, koju bi mu Dragićka, čim bi ušao, 
popržiti znala. A Angje — to bijaše krstno ime doma- 
ćice — volila je vrlo mladomu Omeru, koga je poznavala, 
bivši on još djetetom, jer je Angje Dragićka njegovoj 
majci išla na begluk, u grad. 

Begovi Jajca, znali bi šeherske žene, cure i drugu 
čeljad svojih kmetova, pozvati u dvore na radnju. Kad 
se sadio grah, zalievao kupus ili dinje, zvali bi ,vlahinje“ 
a zvali i ,šokice“ na r4d. Ženskići morali bi trti sobe, 
praviti smok, itd. O podne bi donašali kmeticam od kuće 
ručak, čalmaš, vareniku. Iza ručka, radili bi dalje — 
radili po vas dugi dan, na takovom begluku bezplatno. 
Prali rubinu, nišestu gazili, vlačili kudelju i vunu češ- 
ljali, na grebenu. 


Nu ako je itko provodio mladost kao ptica u ze- 
lenu lugu, to je ovakav život provodio mladi Omer. 
Nebrineć se za swiet, hodao je po lovu ili jašio, zgadjao 
u nišan, srkao kavu i pušio fini hercegovački duhan, na- 
pokon hodao na prela. 

Angje je veoma volila Omera, kad, to je prijateljstvo 
ujednoč — k6 preko noći ohladnjelo. Evo zašto: 

Jedne većeri nemogaše Angje dugo: usnuti. Bijaše 
ona vrlo praznovjerne naravi, vjerovaše u vještice, u 
čarke, vukodlake ; sjeti se u onaj noćni čas neke strašne: 

priče, koju joj komšijica saobći. Nu, u isti par nasluhnu 
šapat kraj sebe... 

Raztvori oči i protrne, jer joj se u tami pričinilo 
da gleda nakaze, da aždaje lietaju zrakom. Za jednom 
repaticom lietao svetac na doratu i digao ubojito koplje 
u zrak... U ime Isusovo! šaptnu ustrašena Angje i pre- 
krsti se. 

— Šta jeto?... Sapa joj stade, srdce joj htjelo isko- 
čiti, san ju minuo. Dodje k sebi. Ustane tihomice i vuče 
se otvorenomu prozoru, kao da mora zahvatiti zraka. 

Vani bilo vedro, vjetrić strujio ugodno, i donašao 
s vrta miris jorgovana; noć bila jasna, mjesec titrao u 
blizoj Plivi. I zagleda se u vrt, a grane jorgovana neo- 
bično šuškale . . . Cvatući jorgovan sizao je granami do 
prozora one sobe, u kojoj spavala kćerka njezina — 
Cvieta. I opet šuštio jorgovan . . . 

Kao mačka kad na što vreba, pazljivo se i Angje 
privuče do prozora. Ujednoč spazi medju hvojami, mužku 
osobu . .. 

Htjedne zvati, al prepozna — Omera. Od čuda nape 
Dragićka sluh. 

Sve Omer šaptao, Angje sluša, šuti. Razabire rieči, 
koje mladić govori ćerki njezinoj. 

— Zar da kazujem? zapitao mladić Cvietu. 

— Dš, Omere — pričaj, molila ga cura. 

— Oh — reko bi, al kao — da nemogu . .. 

— A što nemožeš? Zar ti meni nesmiješ da kažeš ? 

— Cvieto — neznaš ti, kako mi je težko! 

— A što? Ala si moj Omere... Reci brže, pa od- 
lazi. Zateć će nas tko! 

— Čuj me dakle! 

Mladić započne: 

— Prošle noći, čudan sam usnio san, Cvieto. Pri- 
čini mi se, da je pusta i gluha zima, vani snieg, a ja u 
sobi toploj kod peći — s&m. Ujednoč, oživile oko mene, 

utvare. Po sobi vere se čeljad, hodaju nepoznani ljudi, 
a ja, i neznajuć što se to oko mene zgadja, buljim pred 
sebe niem. Hijedoh progovoriti al nemogoh. Hijedoh 
kriknuti — opet nemogu, ko da mi je na ustiju pripet 
gvozden kilit . . . 

— Je li moguće? kliknu Cvieta. 

—- Jest Cvieto, potvrdi mladić, i produlji pričati: 

Bijah ko ukopan, pa nemogoh ni ganuti s mjesta. 
Od muke znoj mi oblije lice. gledah kao kroz maglu. 
Opet se otvore vrata — u sobu grne čeljad; mene do peći 
ni da pogledaše. Nikad nevidjah šarolike vreve uku- 
ćana kao ovaj put, dok — iz smjese razaberem pir. Al 
ne pir! krnu . . . Krna bijaše! Ah! — koga to krne? 
hoću ja da pitam, nu nemam glasa za pitati. U nas, kad 
dovedu djevojku, petnaest dana provodi se pir, nu prije 
budne krna. Sazovu se Turci, sazovu i Turkinje jengijice 
svoje, skupe se, da krnaju divojci nokte na nogu, na 
ruku i dlanove da nakrnaju vrvenom bojom, koja iz 
Arabske dolazi. Eto! Već se čeljad skupila oko neznanke 
divojke. Bijaše ona odvrnuta od mene i nemogoh je 
prepoznati. Prostru dušek, uzmu svilen čember, duhak 
— što li, a zbor zapjeva: 


Našoj Fatmi krnu postaviše, 
I na noge i na bile ruke... 


Dugo ovako pjevaše. A Fatma klone kao mrtva na 
dušek — iza kako se neko mužko diete tim dušekom 
provaljalo. Sad priskoče dvie jenge i počmu krnat divojci 
ruke, noge, i metnu joj na dlanove po dukat. Obavivši 
to, prikriju neznanku finim dranfezom, kutnijom, pa 
opet šlemom, kastnakom, kojih vriedi aršin sto groša. 
Pa unidje dvoje djece u sobu, dadnu jim svakomu po 
dugačku svieću u ruke, a djeca se postave vrh nje- 
zine glave. | 

Plamsaju svieće, gore — meni se pred očima smra- 
čivalo. Opet cure zapjevaju. A kakvo ćemo joj ime na- 
djenuti? — zapita pristara neka žena. I jedne kažu: 
Zehra, Ferida, Aiša — druge kažu: Gjulendana, Nure, 
Zema. I počmu se dogovarati. Djevojka u nas kad se 
rodi, dobije jedno ime, a uda li se, dobije drugo ime 
— kao žena. Čovjek ju zove djevojačkim, a ukućani dru- 
gim imenom. Tako je u zakonu. Nu minu krna, dje- 
vojka zaspi, jer ju je ufatio san, — i to mora da bude! 
A žene čevrljahu i rekoše: da je sretna, da je bahtli, — 
biva — sretna će bit kuća, u koju dodje. Još jedna reče, 
kako će ju četvrtkom u gerdek svesti — kad, kod tih 
rieči — prhne Fatma u zrak, sve vičuć: Nećete, nećete! 
nisam ja Turkinja! Nećete vi mene u gerdek svesti — — 


Da ti vidje komešanje u sobi! Sve to skoči, sve viknu, 
a viknem i ja — Fatma, zbaciv pokrovce sa sebe, trkne 
na vrata, a ja — otrgnem se, skočim od peći pred nju. 
— Nikuda! . . . kriknem — al upoznah ju, ugledah joj 
lice . . . Ona hukne, oh! — meni odlahnulo. Cura za- 
kloni obraz, pane na ćilim bez svijesti — — 

Žene ju pospu parama, groševi, vižlini i sitnim še- 
kerom, dočim ja —- ja u toj turskoj djevojci upoznah tebe 
— tebe, moja mila i sladka Cvieto! — — — 

Omer umukne. Nastade stanka. Sad Dragićka pola- 
gacko izadje iz sobe, svrne za kuću, odakle je mogla bolje 
paziti na Turčina. 

— Što znači moj san? zapita mladić Cvietu. 

— Nemogu znati, odvrati ona. | 

Mladić pruži djevojci ruku. 

.— Zar neznaš, Cvieto? — ponovi on pitat. 

— Neznam! Kako da znadem? 

— Oj Cvieto! jer nećeš da znaš... Ali ja znam, 
ja.. ćutim ovdje u prsijuh. Odavna mi crv izjeda srdce, 
biju me težke muke i od boli nemogu da spavam.: 

I gdje da bio, vazda mi ti lebdiš pred očima, a tako i 
u snu — — 

— Šuti bolan! izlane Cvieta naglo. Dragoga ti 
boga — čut će tkogodice... 

— Čuti? Pa neka čuje! odvrati Omer žešće. Koga 
se ja da bojim? Tvoj bog i moj je bog; on je stvorio 
i tebe i mene, i crva i mrava. A zašto mi je dao to 
srdce, liepa moja ružice, zlatna jabuko, dušo moja me- 
dena! Zar da te mrzim? Ne — nikako ne! Ja lju- 
bim tebe — samo tebe na svietu, znaš? Ti si mi 
draža od majke i babe, milija od žarkog sunca, od 
očinjega vida, ti jedina si moja! Šta bi ja bez tebe? 


Što će mi sviet, što će mi život? A može li tebe. 


tko većma od mene ljubiti? Nemože! Zar je tebi draži 
tko od Omera? Reci! De liepa Cvieto — ružice moja 
— srdce moje! Reci!... 


Cvieta šutila samo. Mladić oćutio je, kako mu. 


u ruke tisnula rumen cvietak — karanfil. 

— Uzmi kiticu! šapnu cura poluglasno. Uzmi! 
Nije stvari milije do bosioka i karanfila, a ovo Omere 
tebi dajem. Dala bi ti i srdce, al ti znaš, da sam kr- 
šćanka... 

Cvieta pogleda u stran, krijuć si rukom lice. 

Opeta nastalo šaptanje: 

— Sve si ti meni na umu, dušo moja, šaptao polu- 
glasno Turčin. I dan i noć mislim na te, te ću oboljeti 
oli umrieti za tobom. Oj nemoj ti mene zaboraviti, tako 
ti ovog i onog svieta! Da bog da, ako ti mene zabo- 
ravila i tebe dragi bog zaboravio, a bog mene zaboravio, 
ako ja tebe zaboravim — — 

Jur bijaše mjesec visoko poskočio, kad zalaje u 
komšije čuko, a mladić se udaljio od prozora. 

Skoči sa jorgovana, preskoči glogov grm, nu do 
grma mirovala je Dragićka. Pa kad je Omer. prelazio, 
stupi predanj Angje. 

— Čekaj! sustavi ga žena. 

Mladić se lecnu, al podje opet dalje. 

— Stani! zapovjedi ona glasom odriešitim. Zar me 
nepoznaš ? 

— Angje!... zar ti Angje... 

— Ja sam da, prisluškivah — doznah sve. A? 
Tako ? Nu sutra mi dodji! Da nije noć, govorili bi 
više... 

— Angje!... 

— Šuti! bolan. 

— Angje!... 

— Kasno je... Laku noć!... 

— Čuješ ženo — — 

Al Dragićka uminu u kuću. Omer pako stajao je 
neko vrieme na putu kao kamena prilika. 

Umirilo se opet. Obližnja Pliva žuborila tajinstveno, 
ljetni lahorić donašao glas pjesmice: 

Dragi dragoj na vodi govori: 
nMoja draga, malo haješ za me!“ 
»»Hajem dragi, nek mi srdce znade! 
Kad u crkvu, molim boga za te, 
Kad iz crkve, obzirem se na te: 
Oči krijem, da se nenasmijem, 

Što je krijem, to se većma smijem. 
Jest, tako mi urodina Drina! 

Ja se dragom u njedra savila, 
Onom dragom, kojemu sam draga; 
Kojem nisam i nenamićem se: 
Nametniku magla pred očima, 
Sudjeniku jasna mjesečina ...““ 

Čulo se i kucanje bugarije, negdje se razilazilo prelo. 
Časak zatim kasao noćnik putem prema Jajcu. Stigav 
do kapije, viknu, a stražar mu je otvori. Za malo ne- 


stalo noćnika u dvoru Selimovića, bijaše to mladi Omer. 


* 
* * 

U Pijavicah, u domu Dragićke, sjedio drugi dan 
Omer na prostrtom ćilimu. 

Sjedi mladić, a do njega Angje. Omer napunio 
Ččibuk. | 

— Jesi li zdravo spavao? zapita mladića Dragićka. 

— Jesam, na pitanju hvala. A kako ti? 

—- Dobro, odvrati žena na kratko. 

— Kako tvoje zdravje Angje? zapita opet mladić. 

— Dobro, bogu fala! | 

— Neka bogu fala! 

Dragićka kašljucne, malo se makne i opet kaš- 
ljuene. 

— Omere! prekinu Angje stanku. Hoćeš li govo- 
riti s Cvietom, dodji danju dodji kano čovjek. Noćju 
nedolazi — nedolazi nikako. | 

Muhamedanac porumeni kao divlji mak. 


— Nestidi se! nastavi Angje, rukom mahnuvši preko 
čela. Ja sam čula sinoć tvoju tugu. Ti si zaljubljen u 
Cvietu, al iz tog brašna dragi Omere, nebude pogače. 
Ta ljubav nevalja, griešna je! Šta bi ujak kazo, da sazna? 
Prokleo bi curu izpred oltara, ona bi morala iza mise sta- 
jati svima na ruglo . . . Čula sam, da srdee nepita za 
rod, za zakon, kad plane, i kojemu se bogu moliš. Al 
je to srdce slama, koju čuvati valja od vatre. 

Omer se još bolje zarumeni i smeteno obori pogled. 

— Cvieta moja premlada je za eglen pod pendje- 
rom. Sviet i čuje i vidi. Komšija danas kao jastreb vreba 
na komšiju, a graknuti će sviet za malo: hu rugla, ne- 
valjanštine! Toga se čuvati treba. Pa nude mi reci 
ipak: da li ti Cvietu voliš? 


— Volim ju kano zenicu oka? 

— Prava ljubav umije pregarati. Ti si Turčin, pa 
— — nu evo što ću ti reći. 

Omer zaniemi kao kamen. Ko da bi ga žarka munja 

doga inuhamedanca. Ovako poče Dragićka: 

— Ti si bogat, mlad i liep, ti si pristao momak, a 
mnoge oči zamiću za tobom. Kani se kršćanke liepi 
Omere! . . . Šta je tebi za jednom djevojkom? Ti ćeš 
za volju moju otić kamo na teferić, na dvie, na tri, 
na četiri hefte. Ti ćeš zaboraviti curu. — Nevelim 
to, što bi te mrzila, bog mi je svjedok, da si mi vazda 
bio drag kao rodjeni sin. Nu ti si beg, a cura je... 
ona nije moja kći... ona je ciganka... 

I Dragička pričala sliedeću zgodu iz svoga života. 


* * 
e 


Prije šestnaest godina, uzeh pod okrilje djetešce, jer 
je ostalo bez roditelja. Diete bez otca i majke, nalik 
je grani, koju baciš u Plivu. Virovi će s njome igrati se, 
dok je neponesu u slap, dok u Vrbasu nepropadne. Nu 
da ti kažem! 

Prije šestnaest godina i ja bijah mlada, bijaše mi 
na pameti samo udaja. K6 cura! Za ženitbu pako, treba 
i djevojka i momak, a meni se — bog neka znade — 
sadanji moj čovjek vrlo milio. Kad ga uz komanje uočih, 
pomislih: ovaj ili nitko. Bijaše Mijo ubog, al bijaše 
dobar, radiša i bio gospodar. Najljepše bi znao kolo 
igrat, pjevat i kucat u šargiju. Što će mi dukati boga- 
tuna, kad moram kukat i dan i noć kao sinja kukavica. 
Što će mi blago? Nu i moje starješine — bog im dao 
raj nebeski — bijahu čudni ljudi. Mene obećaše nekomu 
Ranku iz Jajca, nimalo me nepitajuć: hoćeš Angje — 
nećeš li? 

Ja plakah, a moj Mijo, mal se nije utopio od tuge. 
Sve plače. Kad mu darovah kolač na razstanku i čevrmu, 
gotov bio pobudaliti. Kasnije je inače bog dragi odredio 
i snjim i sa mnom. Nu da čuješ o Ranku, žalostna mu 
majka, tom ašiku mome. 


112 Nesudjenica. 


Ranko baš nebijaše ružan, ali nit liep — a još ma- 
nje mlad. Ljudi ga štovali, a da bi zašto! Za moje 
vrieme, ko bi imao tri vižlina više u džepu, il imao 
par drvenih naluna u dućanu, svaki bi štovan bio. 
Trgovaca cincara, puna čaršija. 

Nu odrediše ipak pir — žalostna mi majka, — na 
samo Ivanje, poći nam je bilo u manastir, da se vijenčamo. 

A na predvečer pira, uzeh gjergjef, pa ću u dvor 
da odahnem. Sunce padalo za goru, ja sjedoh na prag 
i zadubih se u nesretni svoj udes.  Vezem i vezem. 
Ujednoč se trznem, prepanem se svojski. Gle ciganke 
predamnom! Uh da si ju vidio brate dragi, kako je ga- 
rava bila. Ma djavo! prosti mi bože grieh. 

— Neboj se, lipa sestro, primieti okostnica, te za- 
moli ,otče naš“. 

— Što ćeš! kliknuh k6 nešta u strahu; što tražiš 
ovdje, otrcani stvore ? 

Ciganka udje u dvor, da je ni opazila nisam. Bi- 
jaše to Jaša iz Dnoluke, vračarica i vještica na glasu. 
Podjem u kuću i donesem joj komad pite zeljanice. 
Malo me minuo prvi strah, nu kao gušterica se Jaša 
zagleda u me. Čeka ona, neće da odlazi. 

— Što čekaš — ajde! na nju se okosnem. 

— Negoni me sestro!... Živa izgorih od vru- 
ćine... 

— Pa došla u hlad k meni — nasmijem se. Da, 
da, čuvaj se opaljenko... Al bi znala pobieliti ovdje 
u hladu... | 

— E. moja sestro! Kazo je bog: čuvaj se ti, ču- 
vat ću te ija... | 

— Pa onda ostaj kod kuće! 

— Hm — a što da radim? Ljetina hrdjava, lje- 
tina slaba, izdalo plaho — izgorilo! Graha malo, šljiva 
malo, a siena — nit imaš što siena zagrabiti grabljama, 
nit što imaš zagrabit ga vilama. Naopako! Zlo! A kaže 

naš ciganski adet: idi! prosaj milostinje u dobrih 
ljudi. 

— Pa dadoh ti hljeba, izadji! 

— Namah ću izaći, namah! Nude mi curo kazuj, 
Zar — zar je istina, da si ti uzela jabuku od Ranka? 

Protrnem. 

— A što to pitaš? 

— Hoću da znadem... A ti ćeš poći za Ranka? 

— Gle sotone! Poći ću, da... nu zar se to tebe 
tiče ? 

— Ha! ha! nasmije se Jaša. Eh! žao mi je, što 
ćeš deveriti... Ha, ha, ha!... 

Krv mi sune u obraze. Zar mi se ruga, ta pogrda 
ljudska ? 

— Hajde! siknem od ljutine. Dadoh ti zeljanice, 
da me izsmijavaš?... Kuštrava dušo . . . Izadji! Zar je 
taki u vas adet? 

Jaše, ostavljajuć dvor, zagrohota u smieh. 

— Adet da, koliko vilajeta, toliko adeta . . . ha, ha, 
ha! U zdravlje ti pir. 

— Šta je to? pomislim — uh, ako boga znaš! 
Ruga mi se — a zašto? 

I mrak se uhvatio, kriesnice lietale naokolo, dok 
poslie večeri nepodjosmo spavati. Spavati? — ne! Ciele 
noći nemogoh usnuti od čudne brige. Čas mi bijaše ci- 
ganka pred očima — zloguk onaj, čas sutrašnji pir. Mu- 
čih se, silih se zadriemati — badava ! 

Mjesec izadje, al zapadne opet za brdo. Nasta 
tmina. Nu crne noćne tame sve po malo nestaje, oko- 
lica budne jasnija — jasnija, rudi se obzorje na iztoku, 
a svod nebeski, po malo se modri i modri, puca zora 
— eto jutra! 

Osvanulo Ivanje! Visoko pršila ševa u zraku, na da- 
leko zvučio čist i jasni njezin glas; muklo šumio kroz 
ranu tišinu vodopad Plive, a veliki trakovi vode, udarali 

8 

silovito u ogromnu klisuru, zaglušno bučeć kao divlji 
gorski potok. Skače voda, prska i pjeni se bjelasajuć 
kao mlieko, dok neizgine u hrlom Vrbasu. ,Tam gdje 
skače Pliva u Vrbas, gubi ona i svoj glas“ — kaže 
narod. Tanka magla vinula se u zrak nad vodopadom i 
spuštajuć se k zemlji, nataplje ko tihana kišica obližnje 
njive. I granu sunce, nad Vrbasom pojavi se TEEDOJI 
svod diige. 

Na Ivanje u zoru, šodju cure u Plivu i Vrbas, da 
se okuplju prije sunčana izhoda. Kažu, tkogod bude bo- 
lestan i budne kakva šuga na njem, to kupljuć se na 
Ivanjdan, spane s njega bolest. Okupav se, podje sviet 
svetomu Ivi u Podmilačje. 

Na Ivanjdan je u Podmilačju veliko proštenje, a do 
Podmilačja je slabi sat hoda uz Vrbas. Crkvica je sve- 
tog Ive najstarija u Bosni i bijaše neko vrieme na dru- 
goj strani Vrbasa, na Pšeniku. Priča sviet, da bijaše prije 
otvorena svetkom i petkom. Nedjelom bi dolazio puk, da 
se bogu moli, dočim druge dane, navraćale bi se u nju 
skitalice, što nemaju nigdje ništa svoga i radili u njoj 
što šta, za veću pogrdu. Još bi Turci u nutra koze za- 
tvarali, a ciganke bi u njoj često radjale. Ko pogani! 


ko bezbožci i lupeži! — Al najednoč, nema crkve na 
Pšeniku! Gdje je, kamo je nestalo ? Nema joj više te- 
melja — nema traga, gdje bijaše prije. I stanu tra- 


žiti ljudi naokolo, gledati, kad — eno svetog Ive na 
drugoj strani Vrbasa — ondje, gdjeno i danaske stoji. 
Nesrećom se bijaše crkva spustila na tursku njivu, a 
kad drugi dan dodje onamo Turčin, da ore njivu, spazi 
.erkvu, začudi. se i rekne : Allahu sućur! — to jest: 
.ovo je meni bog dao! —— Te poćera volove da ore, što 
bijaše preostalo, što nije crkva pritisnula. Volove poćera 
i ošinu vola, a v6 padne — erkne. Tad zovne iz kuće 
bulu. Ej! priredi mi još jednoga vola. — Nu kad i taj 

Grkne, reći će žena: — Ajde čovječe, prodji se! oo 
je nama bog dao, jer onamo bijaše pogrdno . . : i 

Tako sviet kaže. Još kažu, da — kad je crkva 
Vrbas prelazila, izpade joj neka ploča kamenita od vrati 
— prag. I ljeti možeš taj kamen još i dan danas vi- 
djeti kraj vode. Donosili prag već po više puta na 
mjesto, odkle odpade, nu uzalud, sutradan je opet u 
vodi ... 

Toj pako crkvi pripisuje narod veliku moć. Kad 
bi se tko u bolesti sna$šo, zavjetuje se svetomu Ivi, i kad 
dodje Ivanjdan — sviet grne, grne, grne u Podmi- 
lačje! Nejma kuće u Jajcu, Varcaru, da nebi pošo 
tkogodice na proštenje! Iz bližnjih miesta ode iz svake 
kuće barma jedan — il dva. Kaže rieč: Do godine, tko 
dočeka, tko nedočeka. Momčad se opremi svečano, a 
djevojke — što ljepše koja imade — to obuče — time 
se nakite. Novi fes, nova kita, nove dimije od atlasa, 
pa dukati, pa svilen šudar, pa čevrma! Seljanke uzmu 
bošcu, pregaču, opanke, nove čarape do koljena, crvenom 
i modrom vunom vezene. Oko crkve ima ašlama ili tre- 
šanja, zatim se prodaje ovnovina, somun i peku kafu, 
Imade na blizini krasnih vrela, koja bi tri mlina 
s mjesta okretala. A skupi se oko crkve sila ljudi, svake 
vrsti. Ima kršćana, hrišćana, muhamedanaca; imade i 
jahudija oli židova. Dodje mlado i staro, dodje zdravo, 
kljasto i sakato. Sve vrije! Zanio bi se od tolike sve- 
tinje i od tolike pobožnosti. Netko struže zid, dirak, 
kreč; netko odkida kamenčiće od crkve, a ostali mole, 
obilaze crkvu na koljenih, nemareć za ljut žestac-kamen. 
Pa šta je svieta iz krajine! šta je svieta iz Bišća! šta 
je svieta iz Banjaluke, iz Majdana, iz Fojnice! Pa iz 
Travnika! pa iz Bugojna! pa iz Liskovice — uh! Čudio 
bi se! Mužkići iz Liskovice, nakite si srebrenimi parami 
dugačke kite ko žene i kažu: liepo je bit repatom, al 
je grdo kusastom ... Od Kupresa pa do Livna, od 


* 

Bišća pa do Sarajeva i dalje — sgrne se puk svetomu 
Ivi podmilačkomu. Neki pješice, neki bos, neki razpasan 
— kako se koj zavjetuje, da misliš: gle hordije carske! 
Al da čuješ, što bi samnom. 

Kod svetog Ive u Podmilačju, mogla je misa mi- 
nuti, kad me izvedoše na vienčanje. Pred kućom našom 
fata se kolo i kad me izvedoše, zapjevaše drugarice 
tanko, glasovito: 


Fasligjan selo maleno! 
U njem je kolo golemo, 
U kolu mlada nevjesta, 
Za njome igra zaova — — 


Dadosmo jim kolača, pite, a one nastaviše: 


Govori mladjan delija, 
Govori mladoj nevjesti: 
»Posvituj ludo kraj sebe! 
Nek digne dibu sa zemlje, 
I pivac pavte sa bedre, 
I ruse kose sa pasa. —“ 
»»nNebrin' se mladjan, delija! 
Nisi joj dibu krojio, 
Nit pivac pavte sakovo, 
Ni ruse kose gojio. — 
Babo joj dibu krojio, 
Bratac joj pivac sakovo, 
Majka joj kose gojila, 

. Nevjesta sitno uplela — 
Junačku pamet zaniela.““ — 


Ja bijah nakićena kao nikad. Jenga me povede Za 
ruku, kad zaplačem. Bijaše nam u crkvu poći. Još me 
posiplju novci, šekerom — pa ajde! Izadjosmo — al vruće 
je — prevruće bilo! K6 o Ivanjdanu! A kad prodjosmo 
Jajce, kad prodjosmo čupriju preko Vrbasa, vraćao 56 
već sviet od svetog Ive podmilačkog. 

Koj puškomet od Jajca, a daleko od ljudske bruke 
— kao puž u kućicu, zavukla se prepoštovana družba 
fratara u zabitni mir, nek im je daleko od griešnog 
svieta pripravljat se za život, što preko groba nastaje. 
Kao bieli dvori begovski, kao sivi soko vrh omorike, 
onako je virio iz zelene šume nad putem u Podmilačje 
— samostan na ladji. Milota ga bilo pogledati! Sa- 
gradjen od najljepše japije i podzidan tvrdim kamenom, 
prkosio na jakoj klisuri, svakoj nepogodi vremena, kao 
snažan junak. Visoki prozori pozirali ponosno u široki 
sviet, a tanko zvonce razliegalo se tihanom dolinom tri 
puta ob dan, zovuć Gospi na pozdrav. S jedne strane 
bijaše manastir obkopom utvrdjen, kapija od hrastovine 
bila providjena puškaricami, a od strane Vrbasa pristup 
je bio nemoguć radi pećine strme, vratolomne. Sred dvo- 
rišta pako kaldrmom nabijena, sipala je gust hlad staro- 
davna lipa. Oko debla lipe, namjestio netko skemliju, gdje 
su ujaci iza podne kafu pili i razgovarali se. Izvan dvora 
pružio se domaći vrt puncat gospodskoga ovieća, podalje 
voćnjak, a još dalje zelena cjelina i bistro vrielo vode 
li&kovite. Sila svaxojakih ptica sakupljalo se tuj! Veče- 
rom bi se ujaci sprohadjali ovuda, pili vodu na vrelu, 
nedjeljom i svetcem skupljali se opet mi, došav k misi, 
a na Vidovdan, silan bi se na cjelini slegao sviet, do- 
šavši na proštenje i da noći pod vedrim nebom — za 
veću pokoru. 

U taj manastir vodili me k vienčanju. 

Čauš vodio šale, nudkao rakijom, zavrzivao, a sviet 
stao — izbuljio oči na svatove i na me. Čim bliže 
k ladji, bijaše putem tiesno, nemožeš se razminuti; 
sve više susretalo nas svjeta. 

Grdna rano, gdje je ono vrieme! Od Jajca i od Pija- 
vica, što je goder svieta otišlo bosonoga k svetomu Ivi, 
bosonogo se i vraćalo. I krenusmo kroz šumu ... Za- 
drktah; suze su mi navirale na oči. 

Al gle! — šta je to? Nad ladjom iza jelika, po- 
moli se crn, gust dim, koj se poput tmasta oblaka uz- 
vitlao prama nebu. Šta je to, za boga! Svatovi krenu 
glavom. Jangija! Jangija! zaori sviet — vatra! vatra! 
.Protrnusmo. Noge mi klecale — molih ,otče naš“. Sada 
nagrnu sve na brdo, nečuješ osim vriska: vatra, vatra, 
manastir gori! Tko je manastir upalio? 

Uh ! ako boga znaš. Na ladji sva vrilo; samostan 
8 pojatami bio u jednom plamenu. Sviet polievao, gasio, 
nosio vodu iz Vrbasa, iz vrela; udare i sjekirami, razvale 
štalu. Padnu krov, a plamen liznu. Hiljade iskara kriesnu 
u zrak. A fratri bliedi, suludi, vrtili se cjelinom, tegleć 
odiela, knjige — a kad je plamen obratio i ostale sgrade 
u pepeo, nagrnulo ljudstva i od svetog Ive, kao proje. 

— Hajdmo! rekoše moji; nema nam fajde. 

— U ime Isusovo — hajdmo! Ja umroh od straha. 

Prolazeći natrag kroz Jajce, Jajčani izašli pred kuće 
— sve šaptali: Turci upališe manastir . . . 

Sunce poče zalaziti. Još jednoč obasjalo garište, gdjeno 
se julros dizali bieli, ponositi dvori — samostana na 
ladji. 


* * 

Isti još večer pohrliše kršćanlukom fratri s ladje 
u grad jajački. Stigavši pred kadiju, pro se. Najsta- 
riji će ovako reći: 

— Čestiti kadija! — da su nam izgorjeli dvori to 
ti znaš? | 

— I znam! 

— A znaš i to, da smo sirote bez kućišta ? 

— Ito mi je poznato. Žao mi je — prižao! Kaže 
rieč: neće grom u koprivu. 

— Nu da LP ti je znano i s čije krivnje postrada- 
smo? zapita fratar zagonetno. 

— Šta? S krivnje? uzvrnu kadija obrvami. A tko 
je krivac? Da nisam Ja? 

— Jok kadija! Nego crna duša, koja nevjeruje ni 
u boga, ni u svetica, nit u evangjelje . . . 

— A—a—a! razvali zamjenik pravde oči. Tko 
je? Da nije kršćanin? Da — kaži! 

— I hoću, hoću namah! 

— Pa tko je? 

— Ti kadija dnolučku Jašu poznaš? 

— Bez beli! 

— E! — ona je. 

— Ciganka zar? 

— Ha! ciganka. 

— Uh! trznu se kadija. A zašto, grom ju ubio! De, 
gospodo moja, sjednite malo. Bez zamjere! Nit vas po- 
nudio nisam . . . Dakle ona? 

— Ona, bog ju neprokleo! — ona je palikuća. 

— A zašto, pitam, zašto? Kako? 

— Evo ovako, nastavi dalje fra Grgo. 

Bijaše sinoć, bijaše to prikasno, kad zakuca zvonce 
na kapiji. Poleti vratar Marko da vidi. Otvori kapiju, 
— ugleda ciganku. 

— Zar ti Jašo? upita ju vratar. 

— Ja! izmuca plesnivka u tmini. 

— A što ti hodaš po mraku? Zar se to pristoji 
za ženu... 

— Nepristoji, poštovani! odvrnu Jaša. Al ijekori 
me fra Marko, nisam ukora kriva. 

— Jer te neću koriti! Što ćeš? 

— Nekori me, zdravlja ti, majčina ti groba! Gle, 
nabuhlo lice, gle krvave mi ruke, pa otrcanu haljinku. 
Zaputih se poprieko, podjoh k vama, sila je! Verah se 
kroz grmlje, paščad me biesna živu htjela raztrgati... 

— A zašto? Nezavrzuj, Jašo, skupi pamet, reci u 
kratko. Prikasnulo je ! 

— Neću zavrzivat poštovani, nu vodi me fra Grgi. 
Je |P kod kuće? 

— Jest, odvrnu Marko. 

— Vodi me gori! zamoli Jaše vratara. Sila je! 

Cieli taj razgovor slušao sam ja iza prozora. Za 
časak čujem koracanje po hodniku. I otvore se vrata, 
u sobu unidje Jaša. 

— Što želiš? pitam ja, omjeriv ju oštrim okom od 
glave do pete. 

Jaša svrnu pogledom na vratara, kao da će reći: 
neka on prije izadje. Mignem Marku, da je nepriličan, 
i kad on ode, razveže se ciganski jezik. 

— Je 1 istina — bijaše njojzi prva rieč, — je 1? 
istina poštovani, da će trgovac Ranko iz Jajca uzeti 
Angju Dragićku ? 

— Živa istina! Al što pitaš ? | 

— Hm! smrknu se stara. 

— Što ti mucaš, pitam ju ja. čemu to pitanje? 

— Znaš — znaš, poštovani, zapenta — E! drago 
mi je pitat, odvrati porugljivo . . . 

— Čuj! čuj! — I to je sve? 

— Jok! ... Nije sve. Baba se zamisli. 

Ova drzkost ciganska uvriedi me. Ja se ipak nad- 
vladah. 

— Ati hodaš ko vukodlak noćju! Dakako — drago 
ti je! A znaš li deget zapovjedi? ... 

Mišljah ju time ošinuti, al ona mirna ko mramor. 

— Znam moliti, poštovani — nastavi Jaša hladno- 
krvno, ja to svako veče molim. Nu htjela sam popitat, 
može li Ranko Angju uzeti ? 

— Zašto ne? Može — ako ju ljubi. 

— Ljubi? — da. A je li se izpovjedio? 

Pogledam šugavku oštro. 

—- Jest! Izpoviedio se! Mora se svatko izpoviediti. 

— Pa što je kazao? 

Kod tog pitanja, k6 da si me prutom ošinuo. 

— Hu vještice! Ti to pitaš? 

Znaj kadijo, u nas zakon donosi, da se svaki prije 
vienčanja izpoviedit mora. Nu što se tko izpoviedi, toga 
nitko živ od ujaka doznati nesmije, a onu tajnu, treba 
on ponjeti u grob. To i hajvan znade, kamo li neće 
kršćanin. S toga pomisli, kako me ciganka razpali. 

— Što ti pitaš, ženo! razljutim se ja. Pa onda? 

— Pa onda? — Ujače lipi, ded kaži! 

— Šuti! zagrmim biesno. Izlazi! . . . 

— Kaži poštovani! Neidem, dok mi nekažeš ... 
. Pri tom upilji u me pakleno oko i klekne. 

:Moj kadija, ko da mi se krov rušio na glavom, 
Smislim sve u jednu, izturam ciganku na dvor. Poletila 
je, ko da ju crni djavo poklopio. [A meni glava gorila, 
i kad se naslonih o prozor, začuh viku i pomaganje ci- 
ganke, začuh lavež paščadi. Napnem sluh. Jaša se spu- 
štala nizbrdice šljivikom. Uminuv kod Lučine vode, pro- 
klinjala i fratre i manastir i sviet. Jel tako braćo ? 

— Tako je! potvrdi častni zbor fratara. 

— Nu odakle znate, da je baš ciganka upalila ma- 
nastir? upita kadija prometnuv noge. 

— Čut ćeš i to, pobrza fra Grgo. I mahnuv rukom 
preko uznojena čela, nastavi: Mi smo znali. da to bez 
osvete proći neće. Znamo Jašu! Al se osveti nenadasmo 
tako brzo. Ali kad danas iza doručka, javi slugan, da 
neka žena obilazi staje, rekosmo mirno: Neka! bit će 
koja stranica, došla je na prošćenje svetomu Ivi, možda raz- 
gleda našu siromaštinu. Ta vazda je sviet ulazio k nami! 
Ujednoč — čujemo buku, trku — stoji pomaganje. Mi 
Van — hu! Isuse! Od dima nemožeš gledati: vatra! 
— vatra! U smetnji bezprimjernoj, iznosio tko šta mogao 
u štalu, nu brže i ta planu. Tad snašasmo na njivu, 
kad iz blizog grma izkoči kao lasica — Jaša. Bježi 
ona... Čekaj Jašo! Čekaj ! viknem, a ona udri u smieh, 
smieh djavolske zlobe i poželi nam laku noć. Jel tako 
družbo draga? 

— Posve tako! potvrdiše fratri. 

— Prokleta ciganka! zaklima kadija, uzet će ju vrag. 

— Nju će kazan stignut, primjeti fra Grga turobno, 
nu što je nami od toga, kad smo bez krova . .. 

— Jest! jest! uzdahnu kadija, počesav se za uhom. 

— Čuj kadijo! nastavi fratar, ti si milostiv. 

— Što da činim? 

— Manastir nam izgorio. 

.— Ciganka je kriva! | i 

— Neka je! Al daj nam kuću, pusti nas — — 
 — U mene bre noćiti nemožete, to bi proti koranu 
bilo. Kako bi ja... 

— Umiri se, liepi kadija. Znamo koran, nećemo 
k tebi da noćimo. Već nam podaj dozvolu, da si namje- 
stimo kapelu gdje u Kozluku, preko Vrbasa, 

— Tamam! potražite mjesto, dometne kadija uzra- 
dovan. Ja vaš, vi moji. Je | tako? 

— Bog ti plati, nakloni se fra Grga. 

— Još nešta! prihvati Mujo, raztegnuv obrve. Valja 
uloviti ženskog zlotvora. Izaslat ću zaptije, dok neuteče. 
Nek trpi kaznu! Je 1 tako? 
> — Pravo je! pravo tako! — potvrde fratri. 
Kadija .se zamislio, tad digne glavu. 

— Suljo! poviknu kadija. 

Lahki zaptija udje. 

— Pet zaptija nek dovede Jašu iz Dnoluke. 

— Bit će kako veliš. 

-— Idi! 

' > Časak zatim mahnu kadija rukom, u znak, da ga i 
fratri ostave. 

Nad Jajcem lovio se gusti mrak. Hrpa ljudi, oso- 
bito žena, preklapalo nesreću na ladji, kad biedni ujaci 
ostaviše kadijine dvore, pokloniv mu se do crne zemlje 
na odlazku. | 


, 


* 
* *% 

Dnoluka je dobar podrug sat od Jajca udaljeni 
kraj. lLiepo je to mjesto — ah, drago mi je — duša 
mi je i danas Dnolukom proći! 

A ljeti? Ta odakle kupus? — odanle; odakle 
korun? — odanle; odkle žito, lješnaci, odkle orasi u 
Jajce, na pazar? — iz Dnoluke! Dnoluka je ljepotan i 
rodan kraj! Ima oko Dnoluke, sve selo do sela: i Lup- 
nica i Dorlabinci, i Bistrica i Kuprešani, i Podlipci i 
Krušćica, Lendić i Lukovo selo, Smijanica i Bunguro- 
vina, Lukićevci — Bešpelj — ma tko bi sva izbrojio! 
Ima i Ranče, ima i Kosanice; a kada se na vrh dodje 
— uh, čudne ljepote bože dragi! Ima tu cvieća svako- 
jaka. Ima ljubica, ima smilja; rastu crni drviši i sum- 
bulj; raste dragoljub i gjularek, halbaber i miloduh ; 
zatim latija, pa kadifa te sarajsko ovieće; karanfil, žuta, 
carevo oko, gjorgjin cviet, semboj, krnica i drugo. A 
šta ima jabuka! a šta ima šljiva! a šta ima krušaka 
— oj! nema po svoj carevini Dnoluke! kaže rieč. 

Jajčani iduć na proštenje u Dobretiće, na zavjet 
svetomu Anti, moraju proći Dnolukom. Putem onamo, 
rado idu bosonogi, jerbo je Ante sveti pomoćnik od 
vrućice ili ognja. I kad dodju do gluhe stine stanu, da 
odpočinu. Stiena kao razapeta i ufatila je tri — četir 
aršina u dužinu. I povisoka je! Reć bi, na njivi uzrasla. 
Djevojke tad idu — neke s ove, neke s druge strane, 
pa se dozivlju. Viču se po imenu, nu nemože, da dočuje 
jedna druge zov. Nešto im — ko da bi drago, oko 
gluhe stine gjumbušiti i dozivati se. 

Još je u Dnoluci, više Lendića u Bukoviku, kamen 
— povisoka, prigolema stiena —- divojački kamen. Bijaše 
jednoč djevojka, pa ju braća pokrivila: da je hrdjavica. 
To njoj bi žao i reče: Idem ja na onaj kamen, pa ću 
8 njega skočiti. Ako budnem hrdjavica, kako vi kažete, 
eto! — neka namah mrtva panem. I podje cura i skoči 
— a gle čuda! Ništa joj se zgodilo nije, već joj samo 

učkur puko ili spona, prem je visina veća od bedema 
jajačkoga. Ta koli je golema hrid, od straha se gledat 
nemože. I od toga vremena zovu stienu  divojačikct 
kamen. 

Nu prem je Dnoluka mjesto plemenito i žitorodno, 
prem Dnolučani žito na žito nasipavaju — nebijahu ni 
ondje bez kukolja. U Dnoluci bilo zlikovaca, bilo ljudi 
opakih: sliepih, oprženih i sakatih cigana, a cigančad 
ta i ženturine njihove, ljeti torbu na rame, pa ajd od 
kuće do kuće prosaj. Kupe vunu, ljudi je daruju maslom, 
žitom, brašnom, sirom i koječem, bojeć se valjda, da jim 
neupale kuće ili odvedu arsuzi djogata. 

Od tih konjokradica, samo su bolji po kovačiluku 
bili; kovali čavle, podkivali konje, pravili maše i ma- 
šice, namješćali pržnjeve, verige i lonce krpali; a žene 
im pravile sita, gusta i riedka, rešeta, kukuruzna i pše- 
nična. Ostali bijahu gursuzi. Sve bi dangubili i spre- 
mali se večerom na lopovluk. Ma živit se nije moglo 
od njih! Nu čemu ipak o Dnoluci ovoliko rekoh? Evo 
da znaš! 

— Angje! rekoše mi dan iza požara na ladji, moji 
starješine — Angje, ti ćeš k strini za malo vrieme. 

— Kojoj strini? zapitam ja. 
 — Strini Kati u Dnoluk. Pir se ima odgoditi, ra- 
zumiješ ? 

— O majko Isusova! uzkliknem uplašeno. 

Poći u Dnoluk! k strini Kati, za koju znadoh, da 
je deset godina živila s majkom mojom u zavadici. 

A zašto to, čemu se odgadja vienčanje? Neznadoh. 

Bilo me stid — od stida neizlazih više na 
polje. Cielomu svietu bijah na jeziku. Svaki znao nešta 
o meni kazati, a neki tufekčija, crna aždaja i neprilika 
ljudska, dugih noga, mal si neizkosao jezik, čineć sto- 
tine zijana o meni. Bručio u sviet, da me sveti Ivo 
kaznio, jer da nepostim ni svetkom, ni petkom. KO bez- 

poslica! K0 ljudi, k6 budalasti sviet! Zabrani jim, ako 
možeš! Svi smo griešnici, kaže rieč, a dobroj se curi 
i dobromu konju stotinu mana nadje, a zločestim nikakva. 
Mnogim je k6 draga, tudja neprilika. 

Nije minuo tjedan dana, a ja osvanuh u Dnoluci, 
gdje me strina Kate dočekljivo susretnu. Uvede me u 
mračnu sobu, a kad se razgledah na okolo, opazih u 
= bešiki malo čedašce. 

— Ah draga, odkuda tebi diete? zapitah ja. 

Strina me neču. 

— Strino! čije to djetešce? ponovim opet. 

— Netrebaš znati! Diete je moje i nije — odvrati 
ona, smiešeći se. 

— Ako boga znaš, strino, što ti reče? Zašto da 
netrebam znati? 

— Znat ćeš za koj dan — odvrnu strina, smješeć 
se opet. 


— Zašto nekažeš namah, ženska glavo! Kako mu 
je ime? 


— Cvjeta! 

— Cvieta?... zar je žensko? 

— Da! 

— Ah Cvieta! grdna rano moja, klonem do bešike 
na koljena. Cvieto, Cvietice! . . . Diete se nasmije. 
Cvietice mala... janje moje... zlato moje malo! ... 


zakliktah radostna. Cvieta se smješi, ja ju drmah za 
podbradak, ona se opet smješi ... 


Igrah se svaki dan s djetetom, izljubih ga po sto 
puti, ko mačicu. 

Neke večeri pomuzoh koze, naložih.vatru, sjedoh, a 
kraj mene sjede Kate, strina moja. 


— De Angje, pristavi džezvu — kaže ona, rado 
bi srknut kafe. 


— Eto namah, odvratim. 

Kafa bila dobra, gusta — a to je volila strina. 
Kate se nešta ko da bi razdragala. 

— Ala su ono ludjaci! reče strina, ala su ono lude, 
mislim — jajačke zaptije. 

— A što strino? 

— Ludjaci! ponovi Kate, prasnuvši u grohotan 
smieh. 

— Hu strino, ako te k6 čuo... 

— Eto ti opet kažem! Lude su! Žedne ću je pre- 
vezti preko vode ja — budalasta žena. 

— Šuti strino, ako boga znaš! 

— Da. Traže dnolučku Jašu, onu ciganku, došli 
k misi poslie podne. I traže ono diete, al zadajem ti 
rieč. — tražit će ih do sudnjega dana... 

— Uh! A koje diete? zapitam. 

— Ma zar neznaš? | 

— Ta nitko mi nije ni kazao! 

— Čuj b&na. Vaši zaptije, prispješe ove dane u 
Dnoluk, po Jašu, al ju više nezatekoše. Ode Jaše u list. 
Imala je ona i kćer, nu sve je ostavilo kolibu. Zaptije 
naidju samo na malo čedo — u pelenicah. Smieha dosti! 
Zaptije su lupeži! I dignu jedan diete u zrak, za noge 
kao zeca, i reče: bacimo ga u Vrbas. Drugi pako na- 
mjeri, da ga nabode živa na nož. Vrisnu žene, a na 
molbu seljaka, odustaše od nedjela. — Javit ćemo u 
Jajce, pitat ćemo, što da cigančetom urađimo. Dobr6. 
I kad bi — toga djeteta nestalo. Gdje je? — Ništa! 
Kuda je? — opet ništa. Nestalo ga, pa hajd! Jedni vele: 
ponieli su ga zaptije sobom, a opet drugi šaptali: da su 
ga mlada izjeli krmci, jer ga ostaviše bez nadzora... 
Al ni jedno ni .drugo nevalja im. 

Ja pogledam Katu. 

Ma ti reče strino, da zaptije neće dovesti ciganke. 
Znaš li zanju... 

— Kako nebi znala? 

— Ah! prečudim se ja. 

— Znam eto! To jest — neznam ja za Jašu, al za 
drugo . 

— Za diete možda?... Moja strino, hoćeš li mi 
kazati ? 

— Neću toga! 

— A ti znaš? 

— Eh! — znam. 

— De, kaži mi... 

— Jok! 

— Daj lipa! 

— Neću, ne. 

— Daj draga! 

— Neću! 

— Daj lipa! daj draga! 

— Eto neću! 

— Zdravlja ti — očiju ti! 

— Ma kani me se napastovat, nasmije se Kate. 

— Neću prestati — neću, strino, dok mi god ne- 


kažeš! A što mi nerečeš b&na? 

— Zar da ti kažem? Dakle ti misliš, da ga izje- 
doše krmci? 

— Dašto? 

— Uh! — zakloni bože. 

— Zar je živo? A gdje? 

— Evo ga! — Strina izpravi ruku prema bešiki 
i reče; 

— Evo Cviete... vidiš? 

Promatrah niemo strinu. Ona nastavi: 

— Da neživih s tvojom majkom deset godina u 
smutnji, nebi ni došlo bilo do ženitbe Rankove s to- 
bom — — — 
= —A strino Pe o čem hoćeš da kažeš? Reci 
koju o djetetu . 

— Šuti curo! Pamet je moja starija od tvoje. Znaš 
li, da je ovo ciganče Rankova kći? 

Ja se trznem ... 

— Što? — zapitah u po glasa. 

Strina uzdahne, uzvrnu rukave i nastavi govoriti: 

— Bit će na samo Antino dvije godine, kad je u 
Dobretići bilo proštenje. Ti znadeš, kakova je o svetom 
Anti žega, ha? 

— Znam...ali... 

— Eh! Neka znaš: tako je sviet i onaj put silnu 
trpio žegu. Nu kad se proštenjari vraćali kući, uka- 
zali se na nebu tamni oblaci, rasli više i više, te kad 
ljudi došli do Dnoluke, mrak zastro okolicu, dignu se 
vjetar, prašina, obzorjem se križale munje, grom orio 
— uh! I udari ploha — tuča, kao kokošja jaja. 
Razbjego se sviet, kud koji trči kao kokoši, a u neku 
kolibu cigansku zavuče se pred naglom burom  mla- 
dić, rodom Jajčanin, bio to Ranko . . . K6 čovjek u 
nevolji! : 

Strina malko prestane, mene zazebe u srdcu. 

— Gle one uboge daščare, ono tamo — pokaže 
Kate rukom na vrata, onamo podje unutra medju 
cigane. Vidiš li? — Ha! Ranko je pozdravi i oni mu 
liepo odzdrave; pa buduć ručahu, ponude ga šljivom, 
orasima i zobenim hljebom u vareniki. K6 momka 
od Jajca! 

Njemu bijaše drago; on se spustio medju garavce i 
praznio fingjane rakijom, jedan za drugim. Pio je mnogo. 
Krv mu skoči u glavu. 

Sad opazi preliepo ljudsko biće nedaleko ognjišta, 
krasno djevojče Ivku, koju cigani čuvaše kao zenicu 
oka. Čim ju spazi, smete se. I proštenjari otišli, Ranko 
ostao. Praznio fingjane jedan za drugim. Zamagli mu 
ge; pred očima mu lebdila Ivka... Zaludio se. Na od- 
lazku šaptne dražestnoj ciganki, kako ju .je zavolio — — 

Ode žalostan. Iza nepogode razvedrilo se nebo, a 
onako se i duša mlade ciganke razvedrila. Njoj se činilo, 
kao da krasan sniva san, i kad pomisli na rieči Rankove, 
zakucalo joj srdce žešće, jače. Zaljubila se cura. 

Naglo prolazilo vrieme. Ranko pošav po trgovini, 
znao se navratit i u Dnoluk u kolibu cigansku ; a kada 
bi se god navratio, vazda bi ga cigani dočekali preliepo. 
I sve bi on češće posjećivao cigane i sve većma zalazio 
u Dnoluk, na pazar... Cigani bijahu sretni, pržili 
kafu, pazili Ranka, a on bi sjedio, razgovarao i otišo. 

Ali nitko sretniji do Ivke. Sa Rankom se ona sasta- 
jala i kriomice; često im bijaše ovdje sastanak, kod 
mene. Prvi časovi ljubakanja prolazili kao san. Mala 
Ivka pobudalila za trgovcem, koji sve manje vidjat se 
se dao, i za nedugo vrieme — izostane. Šta to bi? Ci- 
ganom bijaše žao, jer je mladić ostavljao vazda po ne- 
koliko »medjidija ili bešluka. Nu Ivka je plakala, plakala, 
dok mi nekaže, da je zatrudnila — — 

Što da čini? pita ona mene. Da će si uništit život, 
ako ju ostavi Ranko. Ja ni mukajet. K6 krivom se ćutih 
na tom griehu. Žao mi bijaše ciganske cure, bijaše 
lieopa, nu ja nemogoh odklonuti nesreće. 

Ivka — diete još — posta materom. Ti poznaš 
dnolučke cigand, lako ti je kazati, koliku je mržnju 
navukla Ranku nesreća liepe Ivke. Stara Jaša, nemogavši 
pregoriti rugla od svoje kćeri — pobiesni kao zmija. Nije 
šala! Diete joj pogibalo i venulo od sramote. I badava 
Ranka dozivali! Nikada ga više nebi Dnoluk vidjao . .. 
Ciganka stara, čim začu 0 tvojoj ženitbi, letila u Jajce, 
letila u Pijavice i na ladju, zadnje utočište, da zaprieči 
Pirovanje, da se osveti bezočnomu Ranku. Badava! Zdvoji. 
Zasnuje paklenu namjeru, upali manastir, a taj je iz- 


gorio . . . 
* 

Čuvši priču od strine Kate, bijah iedno vrieme 
sasvim strvena. K6 bi mislio, da je Ranko tolik zlo- 
tvor! Nu i njemu je okrenulo na gore. U Jajcu se pro- 
čulo sve — jer što se u Jajcu plemenitom, nepročuje ? 
Krtica se i kroz zemlju vere, pak ju sviet i čuje i 
vidi... | 

Moji ga odbiše, a bome i ja. Nema teže sramote 
po momka, no kad bude odbijen od cure. 

Kada se jednoč Ranko pojavio na prelu, izvrnuli 
mu fes i pljunuli u njega. Još da mu bude sramota što 
veća, razapeli mu noćju ubijena mačka na vrata, i kad 
se drugi dan kazivao na sokaku, izprekidale se cure u 
komšiluku od težka smieha. Jedna udri u fučiju, druga 
u sač, činile zijan, smieh i halabuku, pjevajući rugalicu : 


Provrgle se šljive na rogače, 

J jajački momci na drvare! 

Drva siku, kući nedogone, 
Ašikuju, kući nedovode. 

Već da im je lula i tambura: 
Lulu piti, u tamburu biti, 

Čelo peći u vatru gledati, 

Ko jesensko mače u proljeće . . . 


= —_— a a _—- —— a — e — 


Strašne sramote, da bog zakloni! 

I nije mu fajde više bilo ni medju gerzi, ni medju 
starijimi; glumao sam na okolo kao muha, nit je bio 
vatra nit voda. Pa onda ženturine jajačke! Babji jezici, 
te ljute čemerike, raznosile Ranka kao oštre sablje di- 
miškinje. Na jedan put nestane ga, izginuo nekud. 

Kad dva mjeseca iza toga, jedne noći, uleti čobanče 
bez daha u jajački konak. Namah zatim, šešanom na 
ledjih, ostave četiri zaptije gradsku kuću. 

Lupe koračaja nestaje po kaldrmi, u vedroj noći 
uminu zaptije. 

Evo stiene nad Vrbasom! Za vakta staroga, junak 
na glasu, neki Gjerzeles-Alija, kako puk priča, skakao 
bi gonivši zeca ili srnu, na drugu obalu riske, od šale. 

A tko li je ono klonuo na kamen? Klečeć zuri u 
bielo odjevena osoba čas u mjesec, čas u dubinu šume- 
ćega buga. Zar je djevojka, zar je vila? . . Gle! Evo i 
druge prilike na blizu. Sve bliže vuče se ova djevojci 
— bliže, to je mužkarac. Šulja se polagacko, kroz grm 
i trn. Djevojka izpravi ruke k nebu, zadubi se u mo- 
litvu, najednoč spusti ruke i naglo se ogleda. 

— Ivko! pozove ju glas iz grma. 

Nu kao plaha zvier skuči se ona — ,Ivko! — 
Ivko!“ razliegnu se glas u tihoj noći — neznanac potrči 
k njoj. Hrlo nagnu i žena u bieg — eto je na rubu po- 
nora — glednu na .noćnika — i skoči u propast — — 

A iz dubine Vrbasa prodre krik u mirnu noć i za- 
niemi uz šum silnog vodopada. Utopila se. 

U isti čas srušio se na hridi nad Plivom onaj 
noćnik ; zaptije prepoznaju Ranka Jajčanina. U pjenećem 
Vrbasu nestalo mlade ciganke i Ranko je dugo ležao 
onesviešćen, nad dubokim grobom svoje Ivke. 

* * 

Na malu Gospojinu pako iza toga, letio sviet pred 
crkvu svetoga Luke u gradu. Danas će pravda uništit 
jedan ljudski život — život ciganski. 

Jašu uloviše na karaulskoj gori, baciše ju u tamnu 
uzu, a danas joj puče osuda. Mora umrieti u medvedjoj 
kuli. | 

Izvedoše ciganku. Dvadeset zaptija okruži okrug. 
Sviet samo vrije. Jaša drkće od užasa, smrtni znoj oblio 
staroj lice. Krenu sprovod na stratište. Prisloniše ljestve, 
svežu zločinki užetom ruke natražke. Za malo eno Jaše 
na zidini. 

Crnoputni stas pogurio se, skrušio se, tanke usne 


šapću na molitvu, iz upalih očiju kaplju vrele suze. 
*k 

Puk se smije. — Gle onaj kuštravi stvor! kazuju majke 
djeci, onu jadnicu ljudsku. Gle one ciganke, koja nam 
je upalila manastir ,na ladji!“ ... 

I sviet pilji silnom požudom na vrh ovisoka tornja, 
psuje, rogobori, grozi se pjestima. Na znak od sahat- 
kule, rinu jedan zaptija staricu Jašu u bezdno — — 

Muklo žamorila svietina, odlanulo joj. Tri dana 
kasnije, krieštala je još ranjena ciganka na dnu med- 
vedje kule, dok neumre od gladi... 


* * 
*k 


Ranko je — za neko vrieme sišao s uma. 
* * 
*& 

A ja se kasnije udah, svršavala Dragićka pripo- 
vjest, pir se moj slavio još u prve korizme. Dopadoh 
svome Miji, s kojim sam podpuno sretna. Moja strina 
umrla je kasnije, ostavila mi kuću u Dnoluci i ovu 
Cvietu, koju ljubim kano svoju kćer. Smili mi se. Pri- 
rasla mi k srdcu, to je moje mezimče, komu želim sreću, | 


a odklanjam nesreću od njega — — — 


* * 
* 


I peta godina minu, odkad je mladi Selimović čuo 
zgode iz života Dragićke iz Pijavicah, u Jajcu bijaše 
velik dernek, došlo stranaca odasvud. I Omer je pri- 
spio u rodni kraj, u kome ga davno nije bilo. Sve 
vrieme probavio je kod hamidje svoga u Sarajevu. Čim 
prispio k Jajcu, odpravi druživo u grad, a on svrne 
preko Plive natrag, u Pijavice. Dragićka se začudi, kad 
opazi Omera. | 

— Dodjoh, da te vidim, prije, nego babu svoga. 
Kuda je Cvieta? zapita Omer. 

— Cvieta je udata! odvrati Dragićka. 

— Nema li je u Pijavicah ? 

— Pošla je zimus za kovača Ivu u Zastinje. 

— Gdje je to? 

— Ako znaš, gdje je kassan-bunar — namah blizu. 
Nu Cvieta dodje svake večeri na bunar... Rado bi 
te već vidjela. . . 

Miadac uzdahnu, za malo ostavi Pijavice. 

Zalazeće sunašce pozlaćivalo vršak Kraljeva groba 
a sviet se vraćao sa derneka. U begovskom dvoru grada 
jajačkoga, a vrtnom stazom prostrane bašte, hoda od- 
mjerenim korakom visoka mužka osoba, biele brade, 
ozbiljna lica, hoda gora i dolje po stazi — stari Selimo- 
vić! Ugasli čibuk prihvatio ljevicom, ruke skrstio otraga, 
 koracao zamišljen i poniknute glave ovijene svilenim tur- 
banom. Čuo je, da mu se sin vratio iz Sarajeva, a još 
ga neima. : Časak bi stao, časak pošao — izgledao na 
vrata — bio nestrpljiv — ali nije slutio jadan, kako puno 
težje izčekuje Omer njegov na Kassan-bunaru, svoju davno 
nevidjenu nesudjenicu. 

Na teferiću. 







vadeset časaka od Jajca iduć prema Podmi- 
lačju, a na desnoj strani zelenkastoga Vrbasa, 
opažaš medju golim stienjem sive razvaline, 
ili kako sviet pripovieda: ostanke samostana 
na ladji. 

Još koju stotinu koraka dalje, prema šumi, stoji 
ogromna kruška, poput stoljetnoga hrasta , pružajuć 
krošnjate grane u šir, pod kojimi se ugodan hlad stere 
u ljetno doba. 

Pod ovu krušku dakle uročismo se u nedjelju na 
sastanak ili bolje — na zabavu. 

Nebijah baš posljednji pod kruškom, al nebijah ni 
prvi: pod kruškom sjedilo već čitavo družtvo. Djevojke, 
čim ugledaše nove pridošljake, zaigraše kolo : 
Derviš-paša robče vodi 
Kroz Grahovo ravho polje, 

Tiho mu se robče moli: 
Aman paša! Derviš-paša, 

Evo tebi sto dukata, 

Pusti mene za odkuplje! . . . 
Ako ti je ovo malo — 

Eno tebi moji dvori. 

Ako ti je i to malo, 

Na dvoru je dobar Gjogo, 

Uz njega ti vierna ljuba. 
Ako ti je i to malo, 
Evo tebi moja seka, 
Ako tebi i to malo: 
Evo tebi zlatan gjerdan. 

Bošnjaci, poimence Jajčani, rado izlaze ljeti na 
njive, ponesav uz to sobom kolača, džezvu za skuhat 
kavu i koješta. U prijateljskom sastanku srču mrko 
piće, u kojem nema primjese surogata, te puše, vode 
razgovore; pr6li se, a djevojke pjevaju. Ovakov prijatelj- 
ski sastanak, ovakov izlet u slobodnu prirodu zovu oni 
teferić, a vrlo jim je drag. 

Bijah često na takovu teferiću. Netrebam ni spo- 
minjat, da mi je skok u veselu zelen bio mila zabavica, 
a medju Bošnjaci rado sam provodio časove. Vazda se 
nadje razgovora, a Bošnjaku je drag razgovor, osobito, 
kad zanosi u strane krajeve. Malo ima Bošnjaka, koji su 
zavirili dalje od svog rodnog kraja, a još jih manje, koji 
su granice svoje otačbine prekoračili. Ovako, kad bi se 
ja vratio kući, znao sam u svoj ,»Vademecum“ zabilje- 
žiti imena u družtvu se desećih osoba, dan — ili tomu 
slična. A zašto? pitat ćete. Čemu to? Hm, neznam ni 
sam zašto! Možda od navade, možda slast . .. 1 jest! 
ovo posljednje : — slast feuilletoniste. Jer kad evo 
otvorim bilježnicu, kad zagledam rulju sitnih bilježaka, 
uzbude mi se u duši neke maglene slike, nejasne i 
tamne silhuette zavriju mi pred očima, a jedna uspo: 
mena zamienjuje drugu, razni doživljaji, ugodne vesele 
epizode prolaze izpred mene u prvobitnom koloritu, ja 
tonem u refleksijah, pa... al čemn otezati? Jedna od 
takovih epizoda, bijaše i poslije podne na teferiću. 

Bijaše to vruće poslije podne, nu u zaklonu visoka 
brda nebijaše velika žega. Na blizu je šuma, a iz šume 
dolazio balzamički miris; svjež zrak ublaživao je omaru 

ljetnu. Do kruške bila livada, onkraj livade polje, usi- 
jano kukuruzom. Pod kruškom bilo nas kao proje; na 
kruški živkali vrebci, radujuć se bielomu danu. Živkalo 
se pod kruškom, živkalo na kruški, medju hvojami. Oča- 
ravao nas krasan pogled na carevo polje, u dolinu prema 
Podmilačju, kojom je šumio hitri Vrbas, prskajuć od 
hridi na hrid. 

— Ivko! Ivko — gdje si? zovnu strina Kata crno- 
oko djevojče iz kola. 

— Evo me! doskače cura. Hoću li pristavit kavu? 

— Dašto Ivko; nema prela, dok nema kave. Je 1 
gospodine ? 

Strina Ivkina, pogleda u me. 

— To se zna! — odvrati Stipo mjesto mene. Nema 
prela, dok nema kave ... . Stipo bio priprost, al vrlo 
dosjetljiv Bošnjak, da imaš dvije glave, nebi ga prevario. 

I šaptnu nešta Ivki — tomu otvorenomu prijaznomu 
biću — koje se na to osmiehnu i odprhnu nekamo. U 
to zapjevaše cure: 


Koliko je Gacko polje, 
Gacko polje široko! 

Po njemu je Sevket-paša 
Razapeo čadore. 

Do njega je Mehmed-paša 
Raztvorio alaje, 

S desnu stranu Atšim-paša 
Sa bosanskim askerom. 
Knjigu piše Sevket-paša 
Pa ju šilje Srbiji: 

Eto knjiga srbski knjaže, 
Da se tvoji pokore! 

Svi se Srbi pokoriše 

Al knjaz neće Nikola 

Pjesma zamukne i kolo se razpade. 

— To nije sve! viknu Stipo; još jednu cure — 
bajde! Djevojke se postide. 

— De, Luce, daj ti onu iz Podmilačja! hoće Kate. 

—— Neznam a žig 

— Curo... kako nebi znala! 

— Eto — neznam je, 

— E, u Podmilačju ko da i neznadu osim za blato 

. naruga se strina. 

— Ako Luce i laže, nesmeta joj brada... pPri- 
doda Stipo odpuhnuv tračak dima. 

— Evala Stipo! udari Kate u smieh. Sir s' Sim- 
ljana, maslo s Koričana, buhe s Pruda, a blato s Pod- 
milačja. 

— Ha, ha, ha, ha! smijalo se družtvo. 

Luce oborila oči. Obći smieh djelovao je čudno na 
djevicu. Nu za malo poskoči ona, na strani se uhvatilo 
kolo, a tanki glasić Lucin predvodio pjesmicu: 

Konja kuje Strebeviću Mato, 
Konja kuje, konj mu poskakuje. 
Viš' njeg stoji srma jauklija: 
»Zlato moje, kuda mi se spremaš ?“ 
Srmo moja, na carevu vojsku! 
»Zlato moje, hoš li brzo doći?“ 
Srmo moja, do godine dana! 
»Zlato moje. ja te čekat neću“. . . 
Srmo moja, jer me čekat nećeš! ? 
Danica je čekala miseca 

Za goricom devet godinica 

A ti mene nećeš ni godine? ... 
To izusti i ostavi dragu. 

A kad minu godinica dana, 

Eno ide Strebeviću Mato, 

Pa on ide kraj draginih dvora: 
»srmo moja, jesi 1 se udala?“ 

Jesam bome...i sina rodila. 
Od mila mu tvoje ime dala, 
Lipo ime Strebevića Mate . . . 
Kad mu babo u čaršiju ide, 
Sve ja pivam sinu uz bešiku: 
Nina, nina — nebilo ti babe! 
Ostala ti majka udovica 

I dopala prvoga sevdaha . . . 

Kolo se razpade, a kava zaredala. Pripoviedasmo 
koješta iz života. Moj drug kazivao crtu iz prvih dana 
okupacije. Reče ovako: Bijaše, kada sam prvi put u kući 
nekog Bosanca morao prenoćiti. Ja gladan kao vuk, a 
ukućani još večerali nisu. Eto gazdarice. 

— Hoćeš li pure? pita Stana. 

Ja sam korenit Zagorac, da znate, koj nepozna 
etikete. 

— Hoću! odvratim Bosanki. | 

Kako nebi pure htio, mišljah si. U Zagorju mojem 
pura je, k6 i pečena guska — dar božji, a oboje dobra 
hrana. 

Za čas, evo zdjele žganaca. Virili preko zdjele kao 
toranj. 

— Jedi, kaže Stana. 

Oklievah malo. 

— A što to? pitam. 


— Pura je! 

—E—tanije... 

— Pura — da, reće žena, htijuć mi razpršiti 
dvojbu. 


Bože moj! U mene dva oka k6 u sokola, al ovaj 
put mišljah, da me i vid izdaje. Al nelažu, nevaraju 
oči — nemože to biti prava pura. Nije pura, nije puran 
— al nisu ni kanarinei. Te u zabuni prihvatim ipak žlicu i 
zabodem u toranj žganaca. Sve nižji budne toranj, silne 
žlice razniele hrpu pure, do mala budne od tornja raz- 


dolje 

valina; sve poharano, da nije ostao ni kamen na ka- 
menu, ili bolje žganac na žgancu ... Al čemu kazu- 
jem, gle! ... vi se smijete. Nesmijte se, molim vas. 
Zar neznate, da glad nema očiju? . 

Nego vjerujte: Kod najfinije pečenke zagorske, nebi 
me glad bolje minuo, kao kraj bosanskih žganaca — 
recte ,pure“ . .. 

Mi se srdačno smijasmo, rugajuć se našemu Jozi. 
Stipo, da učini kraj ruganju, govorio djevojkam da za- 
pjevaju, a jer ove oklievale, razljuti se on, zasuka ru- 
kave i viknu: 

— Hej, da vam i ja nešto kažem! 

— Daj, daj, kazivaj nam Stipo. 

— Kazujte, kazujte! 

— Pričat ču vam o mlinaru i lisici. 

— Kazuj Stipo! bog ti dao zdravlje! 

— Živio Stipane! pljesnu Joso o dlanove. Daj ti 
nama o lisici. 

A Stipo započe: 

— Jednoč bio mlinar, pa k njemu došla lisica. 
Rekne njemu lisica: Dobar dan mlinaru! a on će liji: 
Dao bog dobro! Ona rekne njemu: Ajde mlinaru da te 
ženim. — Nemarim sestro, odvrati mlinar, ženi me. 
Te ga ona odvede popovoj kući i tamo ga sakrije. Pa 
unidje teta popu u kuću i reče njemu: Dobar dan popo! 
— Dobar dan, odvrnu pop, a lija pita: Bi li dao odielo 
za moga sina — bi li mu dao konja i oružje? Pop 
Obreče — prevari se! ujede ga zmija. Dadne on konja 
i oružje — da bi komu, nebi ni žalio — već lisici iz 
gore. I ona uzme ,svoga sina“ pa ga preobuče. Pa ode 
kralju Zadraninu-i zaprosi. sestricu Jelicu. Govorio kralj 
Zadranine: Ajd otale lisico iz gore! nije moja sestra 
za goru — ajde! Al neda se: otjerati lija, već ona od- 
vraća: Nije moj sin iz gore, već je on velik gospodin 
i dobar junak. Lisica pušti onda sina da prodje kuli 

izpod pendjera, da ga kralj vidi. Pa kad ga Zadranin 
vidje, dadne njemu sestricu Jelicu za ženu. Uz nju 
spremi svatove silovite, da povedu sestricu Jelicu. Lisica 
je napred išla, koga je godar tukala, onomu je ona go- 
vorila: Kada sretaš silovitu vojsku, kad upita silovita 
vojska: Što goniš, što prodaješ, čiji si, tko si i kako 
gi? — ti sve kaži: ,lisičina sina“. . . 

I došla lisica k popinoj kući i boga je njemu do- 
zivala: Bjež iz kuće popo, eto vojske na te! Pop se 
uplaši, pa uteče u bunar. U to svatovi dodju i umidju 
u kuću. Što je godar pušaka pucalo, svakomu je govo- 
rila lija: Nemojte mi kvara činit, već udrite u bunar 

. I kada se pir liepo obavio, vratila je natrag sva- 
tove kraljevske, a njoj ostala kuća — biva, njoj i njezi- 
nomu sinu i nevjesti mladoj. 

Pa liepo bilo, pa dobro bilo — eh! svega bilo do- 
sti, ko biva u težke gospode. Sad se lija razboli, pa ju 
nevjesta morala držati na krilu. Jednoč se sin vratio iz 
čaršije i kad ugleda to, pograbi liju i baci ju na dvor. 
To je liju bolilo, pa je sinu ljutito govorila: Haj otale 

. mlinaru jedan! Ti nečovječe! Nije tebe gospoja ro- 
dila, već je tebe... mlinarica rodila. Nisi ti roda 
gospodskoga, da umiješ bolan gospodski ni radit ni pro- 
govorit ... 

Pa ode kralju čestitomu, pa pokupi vojsku silovitu 
i pogubi sina mlinareva. 

Zatim uze nevjestu i vodi ju kralju, — gdje je 
s nevjestom sve do vieka bila. 


= m oo o o o 2 


Mi se radovasmo toj pričici o nezahvalnom mli- 
naru. Stipo svršiv priču, odsuka rukave i zapita: Je li 
liepa moja pripoviest ? | 

— O liepa! liepa!..... i odobravanju nebijaše 
kraja. 

Ja pako, došav kući, maših se olovke i zabilježih 
to u Vademecum. Dok evo danas, namjerih se opet na 
te bilježke, pa ajde, rekoh, da vam saobćim crtu — 0 
teferiću. 





Pod lipom. 


_. 


2 SP s 
Vi 
ie dai s PK i 
| ojnički je život pun promiena, naročito u ratno 


vrieme. I našu 9. satniju bacali sad amo, sad 
ST RN tamo, tako jen. pr. imala jednoč zamieniti 10. 

PE“ satniju, koja se nalazila na planini karaulskoj 
kao detachement na 3 mjeseca dana. To nam je neu- 
godno došlo u prvi čas, jer se mi već novoj posadi 
sviknuli bili. Al tko te pita zato? — Befehl ist Befehl, 
veli stara vojnička sentenca, und Befehl muss befolgt 
werden — — 

U oči dakle 9. kolovoza, opraštasmo se kod jasne 
mjesečine u kršćanluku, tik čuprije. 

— S bogom! Nezaboravite nas! 

— Bog vas pratio! U dobri čas pošli! 

— Do vidjenja! dragi Pero, 

— Do vidjenja braćo, na Gospojinu. 

— Zdravstvujte! Žurite se u Travnik. 

— Ako bog da! Ah grdna rano — — 

Iza toga podjosmo spavati. 

Drugi dan ostavismo Jajce. Bijaše rano kad pola- 
zismo iz Jajca, tišina gospodovala gradskimi uličicami, 
kao obično iz jutra oko 5 sati. Nešto nam se oko srdca, 
ko da bi tuga savila . . . 

Eto nas kod vrata kamenitih, kako se u Pijavice 
ide. Klopotanje mlinskih kotača, šum hrleće Plive dopre 

nam do uha, jedva se pomolismo iz šehera; nad gorom 
se vije magla kao tanka koprena nad glavom djevojač- 
kom, kad ju povedu na pir. Kavedjija do vrata grad- 
skih, imajuć mehanu u izdubini sadrene hridi, priticao 
vatru i pogledao nas neobično, napokon nam i on poželi: 
sretan put! Cestom sretosmo čas konjče natovareno sie- 
nom, slamom ili bačvicami; čas čobanče, gonjajuć pred 


sobom koze, a dalje — nekoliko seljana skupilo se, da 
vrše ječam. Svjež jutarnji uzduh oblivao nam lica i stiskao 
vedje na očima; lako — nekom slašću udahivasmo čist 


ugodan zrak. S lieve strane žuborio Vrbas — čisti Vrbas, 
nepomješan Plivom. | 

Za pol sata stigosmo do drvene ćuprije na skeli 
Bijaše ta čuprija prije kamenita, nu kasnije ju voda 
pokvarila, kažu neki; dočim drugi tvrde, da ju je Omer- 
paša iza bitke kod Jajca, razvalio topovi. Bijaše ona liepe 
gradnje i nebijaše joj para do Mostara i Višegrada; sa- 
rajevska kozja čuprija nebi joj s daleka bila premcem. 
Odavlje desno, skreće se u gornji Vrbas, mjesto plan- 
dovanja jajačkih žitelja. 

Prevalivši mostić, eto nas na drumu, štono ubavom 
dolinom teče medju malimi njivicami. A dolinom kroz 
vrbe i nizke jošike, bludi vijugajući potočić, koji dolazi 
od karaulske gore, šumeć tajinstveno, ko da će reći: 
S bogom, putnici moji, sretno pošli! Pozdravit ću ja 
još jedanput sve u Jajcu . . 

Magle nestajalo. Otvoren vidik pruži nam se, već 
vrhovi poigravalo sunčano zlato. Prolazeći dolinom desno 
1 lievo graničenu zelenbrdinami, bijaše razkoš. Lahorić 
strujio oko uba, zrak bijaše čist kao staklo. Mi ostav- 
ljasmo Jajce iza desetmjesečnog u njem prebivanja — 
perioda i duga i kratka, kako se već uzet hoće. Jedno 
bijaše istina: da je mnogomu bilo nedrago dieliti se od 
mjesta i prostodušnih žitelja. Da nam bijahu prijatelji, 
svjedoče to oni kolači, svjedoče čevrme izvezene zlatom, 

darovane na put, na uspomenu; a to se dobrim prija- 
teljem samo na put daje . . . Pa kad za posliednji put 
uočismo gradinu jajačku, mnogomu se oči ovlažile. 

— S bogom Jajce, s bogom! šaptala nam usta. 

Kod razstanka se rado uzbudjuju reminiscencije proš- 
lih dana, a danas bijaše i peti kolovoz! Prošle godine 
na današnji dan, oko 7 ure iz jutra, prasnuše prve puške 
na Rogelju. Mnogo se iza toga promienilo, da. I kao 
što iza nepogode plodnija bude zemlja — kaže Zsehokke 
— onako i vas narod iza uništujućeg boja, radostno pri- 
anja za kriepostmi, za pravdom, slogom, uzajamnom po- 
moći i prijaznimi ljudskimi podhvati. Uvjerila je sviet o 
tome Francezka, i da bog da, obistinilo se to i u Bosni. 

Drum bje sada na Karaulu dobar, mjestimice na- 
sipan pieskom, i nesmije ga čovjek sravniti sa onim 
od prošle godine. I glede sigurnosti putem, velika je 
razlika. Kud se prošle godine prolazilo nabijenom otra- 
gušom, štropoću danas poštarska kolica bez bojazni. 

Od hana, što se podno gore nalazi, začne strmina, 
brdo. Sunce pripicalo jače, a zašav daleko u planinu, 
poželismo odpočinuti. Našla se i prilika. Bijaše to ko- 
libica — reći ćemo — i 15 bi se ljudi smjestilo u njoj 
za silu. Namještena od pleteri, a pokrivena širokimi plo- 
čami jelove i omorikove kore. Pero prodavao unutri kafu, 
rakiju, koja se dobro prodavala, jer bi svaki pošavši u 
Travnik ili Jajce, navratio se u Perin pleterov hram. 
Posjedali i mi u hlad oko ognjišta, jer je vani silna 
žega zavladala bila. 

Još je sat manjkalo do podne, kad prispjesmo na Ka- 
raulu. U karaulskoj je gori temperatura dosta hladna, 
drugo jutro tresli se od nas nekoji od studeni. Bijaše 
gora gustom maglom zastrta i nehtjelo se sunce za dugo 
pomolit. I čim na večer sunce zadje, valjalo se kaba- 
nicom prebacit. Izim pustog ljetnika Ibrahim bega Selimo- 
vića, sagradjene su ovdje i daščare — velike dvije ba- 

rake i blockhaus, za vojničku posadu od jedne satnije. 
Još je bila i kućica za častnike i administraciju. Ibrahim 
je stanovao svakog ljeta na Karauli; držao kmetove, bavio 
se stočarstvom, nu ove godine napustio je sve, odseliv se 
sa družinom svojom u Travnik. Prevelika buka neprija 
mu, a on je držao i bule u ljetovniku. 

Bude li od zbilje potrajalo tako hladno, to ćemo 
za mjesec dana morati počet ložiti peći. Za drva hvala 
bujnim šumam — nije strah nikoga, toga silesija ima; 
al se valja za nje i za liepa vremena pobrinuti. 

Osim prolazećih putnika nevidiš u karaulskoj gori 
živa stvora, nečuješ do li zvonce pasućih stada, trube 
čobana il glas divlje ptice. A toliku silu jagoda, pa to- 
liku silu malina nikada nevidjasmo! Ima i divljačine, 
pa će se podići za koj dan hajka na medjede prema 
Koričanom, jer puk veoma uznemiruju. Vuci se na to- 
liko upitomiše, da dodju u selo bez straha, pa na očigled 
čobana odnesu iz tora ovcu. Isti dan, kad prispjesmo 
gore, bijasmo izašla dvojica, da razvidimo okolicu — u 
šetnju. Jedva se primakosmo bližnjoj glavici, opazismo 
velika orla. Približiv se k njemu na 100 koraka, digne 
se u zrak ogromna ptica, te odleti za 100 koraka dalje 
od nas. Tako učini po više puta, dokle neposlasmo 
po puške, nu se uzplaši karaulski gost i odmahne u 
nepovrat prema drugoj planini, siekuć krilima zrak, kao 
da bi za šalu. 

A osamnajsti kolovoz, kao cielom carevinom, tako 
bje u mjestih Bosne-Hercegovine dostojno proslavljen. 
I zabitna karaulska-gora bijaše svjedokom ovakove pro- 
slave. Slavio se previšnji rodjendan Njegova Veličanstva 
Franje Josipa — prvi put, odkad Austrija zaposjela 
ove krajeve. Ako i bijaše plateau karaulske gore prošle 
godine pust — usljed sagradjenih baraka, promienila 
se okolica u toliko, da je izgled prijatniji i reć bi 
maloj koloniji nalik. Na 16. je prolazio gospodin 

Dragutin Jambrečak ovuda, pa se čudio vesoloj nasel- 
bini .. . Evo na dan prije spomenute proslave, na- 
kitiše hrvatski momci dašćare zelenimi vienci, granjem 
i gorskim cviećem, sagradiše i zelenu kolibicu, u kojoj 
se imala služiti misa — prvi put na karaulskoj gori ! 
Radilo se, spremalo se, i kad budne osmi sat na večer, 
zasjaše dugačke barake nebrojenimi svjetiljkami, na trih 
ponajviših glavicah gore, liznu golemi plamen u zrak 
— kries. Oko plamsajuće vatre skoče se momci u kolo: 
tu prigorske, tamo posavske ili zagorske pjesme, razlie- 
gaše se u inače mirnoj noći dugo — dugo. 

Drugi dan stignu župnik iz Gjelilovca na goru, 
pred njim i za njim množ pučanstva: župljani njegovi, 
što: na konjih, što pješke, a dvojica izpred te vojske 
dobroćudne, nošahu barjake, jedan crno-žuti, drugi 
Grveno-bielo-plavi. Pred crkvicom svrstali se 
vojnici, naokolo klonuo sviet na koljena, ujak služio 
misu, zvonce zakuca, a puk pruži ruke k nebu. 

— ,Spomenite se kršćani dragi“ — obrati se ujak 
prema puku — ,spomenite se, da nam ta hrvatska 
braća, koju ovdje povrstanu vidite, slave rodjendan do- 
broga našega otca, premilostivoga vladara Franje Josipa. 
— Ivi izmolite najprije za njega nekoliko molitvica, a 
zatim one naše običajne.“ — I zazvoni zvonce i gru- 
nuše puške, da se grmljavina daleko razliegala medju 
gorami, dok neuminu u praljetnih šumah! 

Iza dovršene službe božje upravit će i satnik na svoju 
momčad nekoliko uzvišenih rieči, a prostodušni Bošnjaci 
bijahu stoga veoma ganuti. Ujak Mato Duić ulovi rieč: 
»Plemeniti gospodine! — obrati se on satniku — vrli 
vodja tih hrvatskih sokolova! Meni nije dano da ti za- 
hvalim od sebe i od strane mojega malobrojnoga puka 
onako, kako nam srdce ćuti, nu milo mi je, da me za- 
pala čast odčitati misu. Ako i je razlog vama da slavite 
rodjendan svojega cara, koliki je gospodine, veći razlog 

nami, da šiljemo za premiloga otca molitvice dobromu 
bogu, da ga čuva, i da njega, njegov dom i njegov 
rod od svakoga zla i nesreće štiti. Franjo Josip je 
naš spasitej; on je oslobodio Bosnu od četiristogodiš- 
njega težkog zuluma, darovao nam slobodu — za koju 
mu neka bog plati, jer nas je učinio čovjekom od roba. 
Bogu hvala, što smo dočekali i to sretno vrieme, a naše 
srdce prepuno neizrecive sreće nemože drugo, već uz- 
kliknuti: Živio Franjo Josip I.! Živio nadvojvoda Ru- 
dolf! Živio slavni vladarski dom! Živio! Živio! 

A urnebesni , Živio“ zaori po dalekoj planini ka- 
raulske gore. 

Ali na stvar! 

Na samu veliku Gospojinu odvezoh se u Travnik, 
koji si iza 10 mjeseci zaželih viditi. Nadah se sastat i 
sa Jajčani. 

Putem mi se ništa m — Kod turbeta — 
bilo još pol sata do Travnika, ustavi poštar konje, da je 
žedne kod šedrvane napoji. Sadjosmo da popijemo kafu. 
Tri ogromne, a visoke topole kao tri ogromna hrasta, 
razkrošile grane nad svetim mjestom muhamedanaca, nad 
turbetom, pružajuć trudnomu putniku debeo hlad na 
okriepu. Deblo tih riedkih orijaša, nemogu rukom če- 
tvorica obuhvatiti. Oko topola namješteno je sjedalo, tuj 
nam pruže kafu. Sjedjahu do nas i dva bega i neki 
hodža iz Sešića, zapitkivajuć štošta o sarajevskom po- 
žaru, a osobito, čitamo li šta džeride, i znamo li što o 
Novompazaru. Čuvši kavedjija rieč o Novompazaru, turnu 
čibuk za vrat, spusti se pred nas, kucajuć tihano u šar- 
giju, davajuć si prsti lieve i desne noge takt . . . 

Stigosmo u Travnik. 

Ova je varošica u godini dana vrlo promienila lice. 

Dok ste prošlog ljeta badava što tražili, te osim 
kafe, pite od tikava i lubenica, pa šljiva i voća riedko 


šta dobili — danas vam ima svega, što srdce želi. Du- 

ćani, gostione, pa krasan vrt do konaka — kazimo, 1 
fina dvorba, zatim glasba, pa družtven život i ugodne 
zabavice — sve to se od prošle godine tako pokrenulo, 
da je čudo. Drago ti je, gledajuć očevidni napredak 
toga gradića. 

A na Gospojinu, veliko je proštenje u Dolcu, krasno 
ležećem mjestu na brdu četvrt sata dalje od Travnika. 
Sviet grne iz mjesta u tu okolicu na spomenuti dan, 
Gospinoj crkvi dolačkoj, da ovrši zavjet. Dodju proštenari 
iz obližnjih krajeva pa takodjer iz Sarajeva, Busovače, 
Kiseljaka, Banjaluke, itd. Podjosmo i mi u Dolac, da vi- 
dimo. Crkvu nemogosmo namah pogledati, jer se još 
prije mise skupilo ljudstva pred crkvom, mnogo više 
nego li u crkvi, koja je kod ovake zgode vazda pretiesna. 
U Dolcu je i samostan. A Dolac broji preko 1000 duša, 
sve sami katolici. | 

Minula misa, sviet izlazio iz crkve — eto naših 
Jajčana. | 

— Zdravo! — Zdravo! — Kako ti? — Kako ti? 

— Dobro! lipo! mirno! zdravo! 

— Pa bogu hvala! 

— Eh — u ime Isusovo! 

Pitasmo se za to i za ono, i za liepo zdravlje i 
kako živu kod kuće — ko dobri znanci, kad se davno 
nevide. 

— A znaš gospodine — ulovi me neka starica za 
rame — dao te i moj Pero pozdraviti. Kaže on, ponesi 
mu majko, što on najviše voli, speci mu ribu il ponesi 
našu pticu, neka mu pjeva, nek ga tužna na karaulskoj 
gori razgovara. Koliko ima u gori lista, koliko u ima 
moru piska, toliko ti njemu pozdrava od Pere izruči. A 
ja sve hoću, hoću. 

— Hvala vam majko, hvala Mare na ljubavi. Znam 
ja, da vi nami neželite zla. 


Pod lipom. 149 


| — I neželim sine! Čuo me dragi bog. Ako ste i 
daleko, ipak ste vi nama dragi. 

— Hoćete li poslie podne na prelo ? 

— A kamo sinko? 

— Pod lipu. 

— Baš neznam! A kaži mi, gdje je to? Da nije 
daleko. Slaba sam, stara i promrla od daleka puta, 

Starica si otare znoj sa čela. : 

— A zar neznate za lipu? zapitam. 

— Neznam dragi, eto ja riedko dolazim u Travnik. 

— A znam ja b6na, prihvati dječak do nje. Nije 
daleko! Poći možemo gore i mi na teferić. 

Teferić znači, kao poći na šetnju. Bošnjaci na ovakav 
teferić ponesu sobom jestvine, kolača, mesa i po čitavo 
janje; ponesu rakije i vina, sira i pite sa sobom. Cure 
i žene kuhaju kafu. Kad prvi put zapitah za tu nepo- 
znatu rieč, doznah, da je to kao izaći, prošetati se. Evo 
— reče upitani — to je, kao da u vas tkogod ode, da 
se sprohoda; čeferić jest i onda, kad se ode na njivu, 
u goru, pa kad gledaš — a ono sve lipo, dobro — — 

Urekav si ročište za poslie podne, razstadosmo se. 
Spuštajuć se iz Dolca na zavoj, što bočinom briega teče 
prema Travniku, nasladjivasmo se s prekrasna vidika na 
grad. U Travniku sviet samo vrio. Čaršijom se nemožeš 
razminuti. Travnik će s vremenom izgubiti prvobitan 
svoj karakter, al nije drugčije ni moguće u neprestanom 
dodiru sa stranim i tudjim elementom. Veseli se danas 
seoski sviet neobično, kupuje mastiku, ovnovinu, a mu- 
hamedanci — jer neslave Gospojine — bezbrižno hodaju, 
pušeć iz dugačkih čibuka. Nepuše li, stave čibuk pod 
ruku, za pas, il ga zabodu za vrat, da im nesmeta... 

Kod nekih vrata ustavismo se. 

— Hoćemo li amo? zapita me prijan. 

— A što? 

— Nešta nova unutra! Da vidimo. 

— Da vidimo! privolim drage volje. 

Unišavši na vrata, uočismo na dvoru novu daščaru, 
na četiri drvena stupa visilo maleno zvonce — bijaše 
to crkva. Bijaše to nova župna crkvica travanjska, odie- 
ljena u skoro od dolačke župe. Nije to dakako Notre dame 
de Paris il zagrebački dom — al je žiteljem milo, što 
im iza dugih stogodišta i ovaku ukobila kob. U toj se 
kršćanin mnogo skrušenije bogu moli nego bi u samoj 
katedrali, što i jest napokon prava svrha kuće božje. 

Izadjosmo na ulicu, kad — pričinilo se, da nas 
netko zove. I zbilja! opazim na prozoru župnog dvorića 
fra. Jaku. 

— Uvratite se! — doviknu nam. 

— Zahvaljujemo velečastni! Drugi put. 

— Dnidjite! Pozivljem vas . . . 

— Srdačno hvalim, nije moguće. 

— Tako vi? Zar nećete nimalo navratit se. 

— Brez zamjere! Imam znanaca, evo mojih prija- 
telja — nemogu jih ostaviti. 


— Gospodo! Svi unidjete ! Ja vas pozivljem, ja vas | 


molim. 
Uvratismo se na čas prijaznomu domaćinu. Nam 


nešto k6 da bi neugodno bilo. Delikatna je stvar, pasti. 


komu kao neznanac na trh. Ima dakako ljudi prijaznih, 
al je to: le savoir vivre... Nu dobričina Jako dočeka 
nas bratski, dočeko nas srdačno, ljubezno: ko Fra Jako 
Duić iz Travnika! 

A Jakini su dvori — prijatni dvori — to je palais 
travanjski. Posjedasmo nas šestorica po divanih, a gospo- 
din kućegazda ponudi da zapalimo. Ugodan zrak stru- 
jio sobnimi prostorijami, a nam bijaše kao kod kuće. 
Na stolu opazih ,Narodne Novine“, ,Sriemskog Hr- 
vata“, ,Obzor“, ,Vienac“ — a iz kratkog razgovora 
razumjeh, da je taj čovjek prava korenika i naše gore 
list. Nu bijaše nam se za čas oprostiti. Prijan moj 

šaptne na ulici: Čuješ rode, ovakovih ljudi malo je ro- 
dila majka... 


O podne bijasmo u kazinu, a tad krenusmo na 
prelo, pod lipu, štono je usried Travnika na brdu. Već 
iz daleka začujemo pjevanje. To je starinska lipa, koju 
— po kazivanju ljudi — još za staroga vakta usadiše, 
kada se gradila i tvrdja. Oko lipe i sahat kule posjedalo 
mnogo čeljadi. Odkako Austrijanci unidjoše, hrli i ne- 
djeljom i svetcem čeljad na ovaj humak; kucaju u ar- 
gije, pjevaju, kolo igraju, gjumbuše t. j. vesele se. 

> Bijahu tu i naši znanci, Jajčani, bijaše i starica 
Mare. Čim je pozdravismo, ponude nam čašu. 

— Pij! 

— Dš, danas je Gospojina! 

— Daj bože i do godine. Pij! 

— U ime Isusovo. Hajde! 

— Ma opit ću se! primjetim od šale. 

— Pai do godine! U zdravlju i veselju! — Gueni! 
— Živio! 

— Živili! 

— Živio mi ti! Živili svi na okolo i ja s vami, 
klicao neki starac, veselo dignuv findjan u zrak. U 
zdravlje! 

— U zdravlje! 

Odavle bijaše prost izgled po čitavu Travniku. 
Eno kastela, eno varoši i Vrtle i Tabić mahale. Eno 
dolnje varoši, Šumeće, pa Hendek-vode, pa Drvente, kud 
se ide u Sarajevo. Vidi se i Luka, Bunarbaša-voda, 
Teskeredjić Hamid -begova kula. Pa se vidi Ilivača, 
Krudija — dva sokaka, kud se ide do varoške crkve. 
Eno kamenite ćuptije — dolnji most, gornje Osoje pa 
dolnje Osoje, itd. 

Medjutim se u zahladku krošnate lipe sastavilo 
kolo; mlade Travanjke zapjevale. 

Najednoč Mari staroj navru suze na oči. Mladjahna 
čeljad pjevala: 

Majka Ivu za večerom pita: 

Hoćeš Ivo, da te ženi majka? 

Ženi majko, i meni je drago. 

Hočeš Ivo Zagorkinju Maru? 

Neću majko Zagorkinje Mare, 

Već ja hoću siroticu Anu. — 

Ode Ivo Ani pod pendjere, 

Al mu ona hitar vezak veze, 

Sav je vezak suzam potopila... 

Pitao ju Latinine Ivo: 

Što je tebi, moja Ane draga? 

Al su ti se igle oblomile, 

Ali ti je ponestalo svile, 

Ali čista zlata iz čageta, 

Ali bila platna na gjergjetu? — 
Progovara sirotica Ane: 

Svega toga i za dosta imam, 

.Već sam čula, da te ženi majka... 

Nije Ane, ti mi živa bila! 

Junak ja se s tobom oženio, 

Ja li s tobom — ja 1 zelenom travoin. 

Istom oni u rieči bijaše, 

Kad eto ti brata Ivanova. 

Ajde Ivo, tebe zove majka, 

Da ti skidaš sa konja djevojku. — 

Ivo šuti, ništa negovori, 

Veće Ani bielu svilu suče... 

Al eto ti seke Ivanove, 

Ajde Ivo, tebe zove majka, 

Da ti skidaš sa konja djevojku. — 

Ivo šuti, ništa negovori, 

Veće Ani bielu svilu suče. 

Al eto ti babe Ivanova! 

Ajde Ivo, tebe zove majka, 

Da ti skidaš sa konja djevojku... 
Kad se Ivi na ino nemože, 

Ode Ivo svome bielom dvoru, 

Ulazio u mermer avliju, 

Krhko Ivo Mari progovara: 

Sjaši s djoge, nogu ulomila! 

Šta si moga djogu umorila ? — — 

Pade Mare na mermer avliju, 

Dva joj mlašca krvi udarila, 

Dva joj zdrava poletiše zuba. 

A kad biše akšam zamračio, 

Dvoje mladi u gerdek svedoše ; 

Dvoje mladi, a dvoje nedragih. 

Side Ivo na svoje dušeke, 

Side Mare na svoje sepete. 

Progovara Latinine Ivo: 

Daj mi Mare sedefli šargiju. 

Sitno kuca, a jasno popiva: 

Sada misli moja draga Ane, 

Da ja Mari puhli duhak skidam. 

Nije Ane, ti mi živa bila! 

Junak ja se s tobom oženio, 

Ja li stobom, ja I zelenom travom. 

Sada misli moja draga Ane, 

Da ja Mari bio biser runim. 

Nije Ane, ti mi živa bila! 

Junak ja se s tobom oženio, 

Ja li stobom, ja 1 zelenom travom. 

Sada misli moja Ane draga, 

Da ja Mari bilo lišce ljubim. 

Nije Ane, ti mi živa bila! 

Junak ja se s tobom oženio, 

Ja li s tobom, ja 1 zelenom travom. 

Zatim Ivo Mari progovara, 
I tako ju bogom zaklinjava: 
Nedaj glasa do bijela dana! 
Nek se moje seke izigraju, 
Nek se moja braća napjevaju, 
Tad pozdravi milu moju majku, 
Nju pozdravi, i ovako kaži: 
Podbradi ga Aninom maramom 
Pa mu puštaj perčin niz nosila, 
Što mu ga je Ane nagojila 
I tri zlatna češlja oblovila. — 
Nek me nose kroz šimšir-sokake, 
Izpred biela dvora Anušina, 
Da me vidi ljepotica Ane... 
Pa tad uze nože okovane, 
Pa udara sebe u srdašce. — 
Kad u jutro — jutro osvanulo, 
Osvanulo i sunce granulo — 
Al eto ti Ivanove majke, 
Gdje dolazi gerdeku na vrata: 
Još vas sinoć u gerdek svedosmo, 
Još vas danas iz gerdeka nema... 
Pa kad ušla Ivanova majka, 
Do koljena u krv zagazila. — 
Tad zaplače Zagorkinja Mare: | 
Bor te ubio, Ivanova majka! 
Što ti svede nemilo, nedrago, 
A razstavi i milo i drago? 
Reko ti je lipotica Ivo: 
Podbradi ga Aninom maramom, 
Puštajte mu perčin niz nosila, 
Što mu ga je Ane uzgojila, 
I tri zlatna češlja ulomila. 
Proneste ga kroz šimšir-sokake 

Izpred bila dvora Anušina, 
Nek ga vidi lipotica Ane. — 

I ponesu lipoticu Ivu, 
Pronesu ga kroz šimšir-sokake 
Izpried biela dvora Anušina. 
Kad ga vidje sirotice Ane — 
Vrisnu Ane kao guja ljuta, 

I uzima nože okovane 

Pa udara sebe u srdašce ; 

Kako se je lako udarila, 

Na nožu je srdce izvadila... 
Al zavika lipe Anke majka: 
Pričekajte Ive nosioci 

Dok opremim siroticu Anu...! 
Zajedno je do groblja odnieli, 
Zajedno je u groblje spušćali, 
Kroz zemlju im ruke sastavili 

I u ruke crvene jabuke — — — 
Zakopaše i milo i drago. 

Više Ane, ružu usadiše, 

Više Ive, vinovu lozicu, 

A pod noge studenu vodicu. — 
Tko je gladan, neka groždje jede, 
Tko je žedan, vodu neka pije, 
A ružice neka mladež bere... 


Kolo se razišlo, ugodno mi bijaše pri duši proma- 
trat tu šarovitu sliku. 

Mari svedjer kapale suze niz lica. 

— Što je Mare? prepanem se. Što vam se na 
žao dalo? 

Starica šuti. 

— Kažite! Zar nesmijete kazati? 

— Kako nebih smila? — Zamislih se u prošlo 
vrieme, kad je i mene gjumbušenje radovalo ... 

— Zar je to razlog vaših suza? 

— I jest i nije, odvrati Mare u po glasa. Valja 
trpit! Od kada mi nestalo Ante, djeteta moga, 
ima tomu već nekoliko godina, sve me se na svietu 
prošlo ... 

— A što? Kako to Mare! 

— Imah diete, gospodine moj, liepo ko zlatna ja- 
buka. Nebijaše mu više od jedanaest godina, al bio 
gerz, bio kao ti povisok. Kuda bi godar otišao, težko 
bi otišao od kuće. Srdea bio mekana, isti lješnjak 
utrgnuo bi ustima si i dao meni, veleć: majko moja, 
na. Reče on: Vidit ćeš ti majko, kada ponarastem, kako 
ću te ja služiti! A ja živila u njem. Ta bio pridobar, 
poslušan. Kad bi u čaršiju poći bilo, pa kud drugamo 
— on bi nama otišo poput vjetra. Kao duša medena, 
kao angjeo... Ta on i bijaše moj angjeo! A na pro- 
štenje svetomu Ivi, pošao bi bos i nabožan bio ondje kao 
cura. Kod oltara bi skrušeno molio boga i gospu di- 
vicu, i na koljenih bi obišo crkvu. Pa kako da ga ne- 
žalim... Ah! tko ga nebi žalio ?.. 


— A što žalite? 


— Ante, to dobro diete, gospodine moj, koje nebi 
šekera, ni somuna komadić bez mene podielilo — uto- 
pilo mi se... 


Starici polete suze preko lica, i dok je kolo po 
drugi put zaigralo — izjadila nesretna Mare svoje 
jade. 

— Jednoč — reče ona — vraćao se Ante ćuprijom 
od kozlučke strane, kamo bio pošao, da nabere trišća. 
Reče: Majko! idem da ti naberem trišća i donesem. 
I kako ćeš ti jadna timi sirovimi drvi priticati vatru? 
— Neidi sinko! —- Idem majko, kaže — idem preko 
vode onamo, nek se ti netrudiš. I ode. A moglo biti 
još dva sata do sabaha, kada se vraćao. Bijaše mu još 

dvadeset koraka do kuće. Ja bila u kući, baš bila pošla, 
da pristavim meso, kad netko viknu. Ja nad kuću — 
zavirim napolje, al na ćupriji, do kuće mnogo svieta. 
Vrije, vrije!... Što to? Kad ja na ćupriju, ugledam 
gdje Vrbas nešto nosi. Tko se to utopi? pitam u strahu. 
K6 neznavši ništ! — Ženo, to je tvoje diete Ante... 
Ah! kriknem, padnem — — — 

Na po ćuprije nanišo v6 na moga sina, pa ga turio 
u vodu. Majko moja mila! Kad me ljudi pograbiše, 
ja ništa više nisam znala, što se sa mnom sbiva. Voda 
je bila golema — ko obično oko uskrsa. Bijaše plaha 
i mutna kao more. I mahom odnese Anta. Da sam 
ga bar još jednoč vidila, pa ga namah onda ukopali; 
da mi se je kupao pa utonuo, nebi za njim kKidisala! 
Čini mi se, da ga je vo na komade raztrgao, al 
da su mi ga bar iznieli, nebi mi toliko bilo, nu 
ovako — — 

Mara me pogleda kroz suze... 

— Peta već teče godina od Jurjeva — nastavi žena 
dalje — a što ću? Na jednu ruku si mislim — trpit 
valja, tako je bog dragi htio. Imadem još sina — ta 
poznaš Peru! Jednoč se u Vrbasu utapljala žena, a 
Pero ju na polje izvukao. Izbavio od smrti očite. KO 
dobar plivač! Bijaše to nešto kasnije. Oh! onda su 
moji deveteri jadi bili. Mislih si: ovako je mogao Pero 
i svoga brata izbaviti... Nu Pere nebijaše onda kod 
kuće, otišo u ćumur — palit ugljen u šumu, pa je već 
mrak bio, kad se povratio kući. Letio on doista duž 
Vrbasa, kao lud za bratom, al badava — sve ba- 
dava... 

Tako je gospodine. Sad znaš! Da su mi Antu mrtva 
iznieli iz vode, bilo bi mi, k6 da mi je živ u kući, al 
ovako? Da mi nije moje duše, stoput bi za njim sko- 
čila u Vrbas -- — — I zaplače Mare. 

— Niste vi sama nesretna, majko, umirite se! Ima 
više toga na svietu, tješio sam staricu, koliko po duž- 
nosti mogoh. 

— Eh moj gospodine! Osim mene i mog srdca, 
nitko moje žalosti nezna. Veliš: grishota je kukati — 
bog dao, bog uzeo. Badava ti! Majka — samo majka 
znade! I ako tuguje koja, zna joj njezina duša ko i moja, 
zašto . .. 

Mare si otare suze pregačom. 

— A da sam griešnica — neka! Nego, nit sam 
kada pregoriti mogla čovjeku si zlu rieč, nit sam kada 
pregoriti mogla sinu si zlu rieč, pak eto. . . 

Već ima peta godina, što nisam Vrbasa pila. 
Nebi ga pila dragi bože! — da od žedje skapam. A 
kad Pero podje u ribu, pa ulovi, pa donese — vazda 
se stužim i kao da ću reći: Oj ribo! nisi li ti mog 
Antu jela... 

Ovako dovrši Mare: 

— Da mi bar nije Vrbas tako na blizu, moreć 
me danju i noćju — ni pć tolike tuge. Nu ti zna- 
deš, da mi je on pred kućom, da mi šumi pred očima, 
i da sam već duge godinice odsudjena gledati tu prokletu 
aždaju — — 

Mene dirnu tuga Marina — ono nježno osjećanje 
i neizreciva bol priproste Bosanke za gubitkom sina. 
Uboga majko! | 

* * * 

Doista, sila se je pjesmica, priča, legenda, itd. u 
bosanskom puku sačuvalo, i tko bi imao vremena bilje- 
žiti to blago narodno, nebi mu trud ostao jalov. Ali 
mi smo komodni, mi taj posao prepuštamo tudjincem, 
koji nas nerazumne pa krivo i shvate i krivo tumače. 
Mi se uz silnu komodnost i silno ljutimo, ako nas tu- 
djinac — našom krivnjom — za barbare proglasi. Al da, 

stare diple -— reći ćete; malo pljeve mnogo vjetra. Pa 
da završim! 

Kod svakdanjega obćenja sa priprostim svietom 
bosanskim, prisluškujem toli rado njihovomu zanimivomu 
domjenku — a kamo li iza kakva svetca. I najljući 
pritisak gospodstva otomanskog nemogaše mu iztisnuti 
taj biljeg narodni. 

Travnik se iza godinu dana liepo pomaknuo napred, 


ima u njem svake ljepote, — al i nedužna igra u hla- 
dovini lipe — omilila nam. Polag onoga prosto, liepo 
— narodno! 


KA 


Lov na medjeda. 







< mjeti, da neki seljak hoda oko barake i da za- 

X virkiva na prozor. Izadjoh na polje i opazih do- 
ista tri Bosanca pod strehom: bijahu to ugljevari iz ne- 
daleka seoca. Zapitavši je što žele, izjadi mi jedan od 
njih, kako jim medjed svu zob na njivi uvaljao, da 
isti svake noći na pašu dodje, stoga mole — buduć 
za sada oružja ne imadu — malu pomoći e da bi par 
momaka za večeras poslali, da nezvana gosta za uvjek 
proćeraju. 

— A jeli to istinito? zapitam seljaka. 

— Eto, baš kako ti kažem! Medjed dodje, a mi 
gve: kaj! haj! ho! ho! i zapalimo vatru, da ga popla- 
šimo. — Bosanac mahaše rukami da pokaže, kako je 
ćerao medjeda 

Javim ovako i kapetanu Ellerichu, na što on izadje 
i obeća seljaku želji mu zadovoljit, ako samo u pred- 
večer dodje, da nam pokaže jamu, duplje ili pako njivu, 
kuda se medjed noćju navraćao. Medjutim bijahu odre- 
djena četvorica il ne — bijahu odredjena šestorica dobrih 
strieljaca, dadoh svakomu po 10—12 nabojka, obukosmo 
čizme, sfrkasmo kabanice i ulismo u čuturice vina. A 
kad stalo zamračivati, krenusmo za provodićem jedno 

. vrieme šumskom stazom, pa zatim gustinom šume, veruć 
se u nepoznatom kraju sred visokih smreka i omorika. 
Hitismo dosta naglo, da čim brže stignemo do cilja, buduć 
se je valjalo još iza vidjela rediti na mjestu dočeka. Premda 
nas je provodić uvjeravao, da neima ni pet dedika (trenu- 
taka) do njegove zobi, to se mi iza dobra tri četvrta 
sata još sveudilj šuljali nepristupnom guštarom karaulske 
gore. Ujednoč nagnusmo u dol, da pregazimo potok. Čas 
nas vodio uzbrdice, čas po boku ili strani, čas prodirasmo 
kroz gusto ljeskovo grmlje, preskakivajuć stoljetna debla 
oborenih omorika i ogromnih bukava. Na nekih mjestih 
bijaše trava sasma izgorjela, drveće uništeno i obraćeno 
u pepeo i ugljen šumskim požarom, koji je pastirska 
nesmotrenost prouzročila. Ugodni miris jelovine, neki 
balzamički uzduh okruživao nas, dočim je Simo — 
bijaše to ime provodiću — po više puta primjetio, da 
neima još ni ,dva dedika“ hoda. Od polumraka nastao 
mrak. Nebo se medjutim razvedrilo i pomoli se na njem 
sad jedna, sad dvije — napokon čitavi rojevi zlatnih zviez= 
dica. Izprtljav se u neke nekavice iz šume, stignemo na 
sienokošu vrh planine, od kuda je stotinu koračaja — 
kako Simo uvjeravaše — do mjesta još bilo. Nagnemo 
opet u dol, kad — eto šume. Do bijesa! 
— Pst! pst! zazvižda Simo... 
— Pst! pst! ponovi opet... Stane provodić, sta- 
nemo mi. 
U blizom grmu, pred nami, makne se nešto i skoči, 
a mi — silazeći jedan za drugim, nevidjasmo dobro pred 
sebe, — mi skinemo naglo puške i napnemo čekić na 
puški u tren oka. Bijaše to ozbiljan čas za svakoga, 
jerbo je valjalo dočekati medu. Nije šala lov na medjeda, 
zna to i svako diete! Mi se pripravimo i — nu da, za- 
boravih spomenuti, da je od ozbiljnosti do smiešnosti 
kratak korak. Jer, kad mi zavrnemo u grm, pričini se, 
— da umišljeni medjed nije pravi medjed, te udarismo 
| 11 

gvikolici u grohotan smieh, ugledavši u grmu — krmka 
srednje veličine... Krmak što od našeg smieha, što 
inače poplašen, uzmače, nebrineć se za smetnju, koju 
nam je prouzročio svojim intermezzom. 

— Ha! ha! ha! smijao se Simo. 

— E — a što bi, da smo nanj zaista nagazili? 
Gdje su nosila? primjeti Imbro, momak od strielaca. 

— Da, da, nosila! odvrnu drugi strielac, nasloniv 
se o pušku. Nije medjed mačka! Vidih ga na ,Marge- 
tinje“ u Zagrebu, i bude li naš onakav, imat ćemo šta 
i petorica uprtiti. 

— Neka Simo kožu š njega skine! reče Imbro 
ozbiljno. 

— Pa neka! A mi ćemo si izpeći medjede šape, 
čujem da su dobre. I noćit ćemo u šumi — tko nam 
može šta! A? 

— Hm, hm, zaklima Imbro. 

Ja se tomu razgovoru od srdca smijah. Podjelismo 
već šape i kožu, a nesretni gospodar tih slastnih šapa 
još po šumi hoda. 

I podjosmo dalje. Za koji čas opazismo, kako se kroz 
šumu nešto bjelasa, a Simo doda: da je to njegova zob. 
Stignemo do te zamamne zobi, po kojoj se svake noći 
medjed pase. Opazismo već iz podaleka, kako na jednoj 
strani njive iskre lete u zrak — i plamen kadkad liznu. 
Došav bliže, vidismo naloženu vatru, a provodić nam 
šapne: da je ta vatra radi medjeda naložena, pak, jerbo 
se medo boji s one strane poći u zob, od koje vidi vatru, 
to ćemo ga s druge strane laglje uzeti na nišan. U čas 
se razredismo. Jedan stane petnaest koraka od vatre u 
sjehu kod bukvića, dvojica podju na drugi kraj njive — 
protivno od vatre, a mene zapalo na medjašu, medju 
dvima zoblju usijanima njivama. Deset koraka lievo od 
mene, za grm, postavi se satnik Ellerich i do njega 
njegov ,Biichsenspanner“, a opet toliko koraka od mene 

desno, ustavio se spomenuti Imbro, komu se neizmjerno 
milio taj čarobni ali i — kobni, kako ćete dalje viditi 
— lov na medjeda... Sve to se razredilo toli brzo i 
tihano, da nemož' brže. Dogovorismo se još putem, kako 
li ćemo u slučaju navale postupati, kako li se ponašati, 
na koju stranu nećemo pucat, da se nedogodi nesreća, 
itd. Pa ako izžnebuha medjed na koga navali, da se ne- 
puca nanj' na dva koraka blizu, jer bi se medo, slabo 
zgodjen po nesreći, biesno oborio na protivnika Bolje ga 
je pustit kraj sebe proći, otraga uzeti na cilj, pa onda 
— kvrc! On će ovako prije pobjeći, budne li lako ra- 
njen, a neće navaliti na lovca, itd. To bijahu sve liepi, 
ali i bezkoristni dogovori. 

Od osam sati na večer pak je blizu po noći, sto- 
jasmo kao ukopani u zemlju svak na svom mjestu, če- 
kajuć, neće li se od kuda gospodin medo pomoliti. Uza- 
lud. Neima ga, neima! Već mi se pričinilo ko da bi se 
ugljevar s nama htio našaliti. Nu to bi doista grdna 
bila šala! ... Medjutim, kad dobro stvar promislilh, ipak 
je moglo sve to istina biti. Njiva je sva bila uzduž i 
poprieko uvaljana — ele, ovuda se nije mogo živi 
stvor ljudski osim — kako je Simo tvrdio — živoga 
medjeda povlačiti. Dosta. Uvjeravam vas, da mi toli 
dugočasno nije bilo za čitava vieka, a da sam to znao, 
ja bih prvi ostao bio kod kuće, čitao si ,Obzor“, a nebi 
pošao u lov. Nije šala — molim ves -— četiri puna sata 
na istom mjestu stojati kao lipov bog. Ima i strpljivost 
svoje granice. Već naumih da sjedem, noge mi obne- 
mogle, nu se brzo uzpravim, uvjeriv se, da je to ne- 
zgodno. Kako bijaše mrak, mogo bi onaj karaulski gost 
baš na me nagaziti, jer pred menom je zob visoka, pa 
bi od zla bilo i gore. Odlučih stoga stajati, pa što da 
bilo. Gledam ja, sve gledam napred, natrag — u stranu: 
svaki šušanj podvostručio moju pozornost, ja bih napeo 


pogled. Al ništa. Bijaše mirno — tišinu planinsku, pre-. 
# 

kidao samo cuvik gorske ptice ili udaranje maloga 
mlina kod ćesme, štono ga čobani od igračke namje- 
stiše. Od _ muke srknem vina iz čuturice — kad — a 
kad ja glavom nad zob — u onaj tren dva medjeda 
ugledaše mi oči .. . Manji se medjed skrivao, dočim 
veliki — — — 

Bože jaki! uzdahnut ćete, a što je sad sliedilo ? 
Al polako — sve ću ja to na dlaku kazati. 

Vi ste čuli, da prisutnost duha i hladnokrvnost, 
nije nikad od tolike potrebe čovjeku, kao u momenta- 
noj nevolji i da od brze odluke zavisi ponajvećma spas. 
To je istina! Nu takov kritičan čas nebijaše kod mene, 
jer opazih velikoga medjeda na nebu, gdje — to 
znate iz geografije: jedan je veliki a drugi mali 
medjed —obojica pako nikomu još neučiniše zla . . . 

Za oblak se skrije najprije mali, tad veliki medjed, 
zatim sjevernica i ostale zviezde. Bijaše mrak kao u 
rogu. Na jednoč — hrče netko! Šta to? Presenetih se 
nemalo, vidivši prvog momka do mene, onog Imbru, 
žalostna mu majka, koj se ponajviše današnjemu lovu 
radovao, u krilu Morfeja. Uvalio se u zob — spava. 
Hrče! ... S ovakovimi lovci poći na medjeda? Pri- 
znat ćete, da je to nemoguće! Misleći, da sve spava 
naokolo, oglasih se, da ću kući. Kući? Dakako, da je to 
samo onako otići. Moja želja dašto bijaše svakomu od 
družtva voda na mlin; nu mi smo u planini, provuko- 
smo se kroz nepoznate šikare i klance, a naš se provo- 
dić još oko osam sati izgubio bio. Što da uradimo? Svie- 
tiljke neponesosmo sobom, puta neznamo. Što sada ? 
Rekoše dvojica: da će poći nekamo kuću potražit, za- 
iskat luči, ma tražili do na kraj svieta. I kad ova dva 
odoše, naložismo čitav kries i da nas laglje nadju, do-- 
zivasmo jih svaki čas, pucasmo iz pušaka, a grom se orio 
— neobično orio u tihoj, ljetnoj noći medju gorami. 
Ako nas je medo iz prikrajka motrio, taj si je mislio | 

svoje... A pol sata kasnije opazismo ipak svjetlu- 
canje medju stabli. Začujemo zov one dvojice. Borami 
vode sobom i bimbena ugljevara. Mi s njim na sud. 
Vidilo se kod iztrage, da je nevin, ta on bi — uvjera- 
vaše nas Simo — on bi radje, da mu odsiku glavu, nego 
li nas prevariti. Uvidjesmo, da je krivac medjed, što ne- 
dodje hulja na rendez-vous. 

Sad mogosmo natrag. Put bijaše vrlo zanimiv, blu- 
dismo pustom šumom kao noćne utvore, a pred nami 
. Simo, držeć u svakoj ruci po snopić plamsajuće luči. Sti- 
gavši kući, minula bješe dva sata iza ponoći. 

Bacih se obučen na krevet, usnuh namah, ali se dva 
dana nemogoh odmoriti od puta. 


* 
* * 


Eto vam sličice iz života na karaulskoj gori! Idući 
natrag nisam doduše ni malo zapeo u granu, bilo u ka- 
kav korjen, al si više nikad neželim poći — u lov na 
medjeda. 


se 


Iza žetve. 







'ad karaulskom gorom savijao se azurni svod, a 
Ša na širokoj pučini jasnog neba nije se ni male- 
< šan ljuljao oblačić, kad nekog jutra izadjoh rano 
sa prijanom u šetnju. 

Nit bi dašak vjetra strujio, nit buka prekidala gor- 
ski mir; na listu treperila rosa — temperaturu na gori 
zače razgrievati jesensko sunce. Prema zapadu ginule 
tamnom jelovinom obrasle planine jedna iza druge, dok 
u slaboj modrini i najposljednja nezamače oku. Sive vrleti 
činile bi mjestimice živu oprieku tomu smaragdnomu ze- 
lenilu, na Vlašiću, na Preočici, Kruščici i preko zenič- 
kih planina, poigravalo sunašce, a dolje pod nami, na 
dalekoj ravni prema Travniku, Vitezu i Han-kompaniji, 
pa Busovači — dizala se lahka magla iz vijugajuće 
Lašve. Oj divna li izgleda s toli visoke točke! 

A na gori? 

Tuj vlada tišina, tuj vlada harmonija, kamo godar 
zapneš okom. Veličanstvena priroda razdraguje ti dušu, 
naravna razkoš bolestnomu je srdcu melem i ništa toli 
ugodno nerazblažuje ćudi kao romantičnost stabala, trepet 
lista, žubor vode, ptičja pjesma. Sad proleti zrakom 
jato ptica, a ptičji cvrkut u isti čas utihnu; za malo 
dopre do uha glas zvonca prolazećeg stada, a iz guste 
šume odgovara udarac sjekire. Malešne mušice igraju 

kolo na toplom suncu i žut leptirić bludi od cvietka 
do cvietka. | 

Sve je oživilo, sve se raduje liepomu danu — 
pa i mi. 

Mnogo nas je puta pozdravilo sunce na planini, 
mnogi čas proletio nam je ugodno u krilu bogato 
uriešene prirode. Čim korakneš iz barake — pred 
tobom je bajna panorama, a oči se nemogu nagledati 
romantičnosti gorja i one raznolike formacije predjela. 
A podješ li dalje — sliedi prijatna perspektiva je- 
dna za drugom; pogled se skliže u dolinu, tamo do 
Travnika i dalje, preko slikovito razsijanih sel4, do onih 
crvenkastih stiena u daljini, titrajućih od jutrnjega 
žara. A noćju — kad mjesec izadje — to je nešta 
neopisiva gledati u magički preobraženu okolinu; užitak 
gorske naslade neizreciv je i dojmi se donjen izvan- 
redno silno. 

Sada je preko Karaule načinjen liep drum, jerbo 
se vazda na njem radilo. Od sljemena do sela Šešići, 
teče kroz žitorodne njive, a zemljište je na toj visočini 
veoma plodno, ta pravo je čudo, kako usjev uspieva kraj 
onog nešta jadnog obradjivanja. 

A osobito je zanimiv put na drugoj strani, štono 
se spušta od sljemena do Krezluka i vodi dalje, do 
Jajea. Čas prolaziš tamnozelenom pravječnom šumom, u 
kojoj vlada grobni mir; lievo od druma u dubini, u 
divljoj guduri šumi potok, što udara u hrid i u debla 
oborenih omorika; iz zabitne šume na drugoj strani, 
dolazi glas — to je glas pastirske frule, koju čoban 
prebire možebit misleć na svoju dragu. I svakim časom 
sliedi nova scenerija, nova slika — sve jedna ljepša od 
druge. Ta miena boja, to grupiranje i konfiguracija 
gorja , privlači silom pogled; taj impozantni gorski 
sviet pruža obilne naslade i za oči i za srdce i za 
dušu. Kad bi jednoč ,Hrvatski planinski klub“ ovamo 

učinio ekskursiju, naužio bi se u tom okolišu divote, 
kao na sljemenih gorovite Švajce il Tirola. 

Ima običaj, da Bošnjaci, kad prolaze karaulskom 
gorom i dodju na sljeme, sjednu malko da odpo- 
činu. Odmoriv se malo, mašili bi se nožića i pošli ure- 
zivat u stabla križiće, srdca, slova i druga neka zna- 
menja — pak imena, nebi li, kad opet stignu na goru, 
naišli na poznato stablo. A tko nebi znao pisati, dao 
bi po drugomu komu urezati štogod u drvo, te bi je- 
dan — sudeć po istovjetnom načinu urezivanja  — 
znao za čitavo družtvo znakove ubilježiti. — Komu je 
adet nepoznat, bit će mu dosta zagonetno, kad uoči sa- 
motna, starodavna debla osuta latinicom i turskom ja- 
gijom, poput hyeroglifa, duž druma desno i lievo. To 
ge isto opaža i unutar šume, osobito na mjestih, udob- 
nih za odmaranje, gdjeno se grane stabala orijaša savile 
u svod, poput božjega hrama. Al dalje! 

Čitav dan provedosmo u šumi. Imajući vremena, 
proverasmo se kroz guštare, pa se uzpesmo i na vrhunce 
daleka izgleda radi. Ovako tumarajuć nestalo nam staze 
i činilo se, da zabludismo. Viknemo nekoliko puti, tad 
odapnemo iz martinke hitac, dva. Nabojka ove puške 
sadržaje veću količinu baruta od naše (system Werndl), 
s toga je i prasak glasniji. I doista nepromašismo na- 
mjere. Iz guštare se pomoli čoban — mlad dječak, 
pletuć čarapu. Mi ga zovnemo i zamolimo, da nas 
izvede. — Marko privoli i reče, da će nam namah po- 
kazati pravac. Pitao nas za ime i da li smo kršćani. 
Doznavši da smo katolici, bijaše mu nekako drago. 
Dobio neko povjerenje u nas, zapitkivao prostodušno o 
svačem, a osobito bijaše uslužan . .. Umolio nas, da 
može nositi pušku . ... Marko nas sprovadjao dobro 
daleko; kad bi nastao put zločest, osut kamenimi škri- 
ljami, puštao nas prolaziti boljom stranom, a on bi se 
. siroma mučio po gorjoj strani pula. Često bi pozaostao 

otraga, videć pred nami potok, preko kojega je vodila 
uzahna brv. 

Kada ožednismo, zagrabio nam vode u zdjelici od 
mjedi, koju je nosio prikopčanu o pojasu. Bijaše putem 
mnogo vrutaka — ko u karaulskoj gori! -— a Marko 
je znao svakoj vodi za slast, i govorio: — Ova je voda 
ledena, ona tamo zla i obolio bi namah čovjek, da se je 
vruć napije... 

Kad stigosmo na brdo, bijaše hlad. Da malko od- 
počinemo! Marku je to veoma drago bilo; on je već 
opazio, da smo sustali — samo se to nije usudio spo- 
menuti... Zamolih druga cigaretu, i dočim je on frkao, 
naslonim njegovu martinku o granu, namjerim na uda- 
ljeni panj, u isti čas puška prasnu — — — 

Marko se skoči kao gujom ujeden. Prasak ginuo 
medju gorami, a čoban raztvorio oči, gledao me nie- 
mo — bez misli. Prepao se. Nu ode za malo strah 
iz Marka i udari u mili smieh. Našto poteče ravno 
do oborene bukve, i kad opazi, kako je zrno unišlo 
u drvo — mal me nije izljubio. Veselio se kao diete, 
i kao da će reći: Je 1 gospodine, ti bi ovako i vuka 
ubio... 

Iza toga izadjemo iz šume, stignemo na sjenokošu, 
Prvi je išao čoban, iza njega ja, a za mnom prijatelj 
moj. Kraj nam još sveudilj bijaše nepoznat, nu ništa 
zato! — : upravismo korake stazicom, do razklimane 
neke drvenjare, na osami. Začujemo na blizu neki raz- 
govor i odmah zatim sladak, dugotrajan smieh ... Što 
to? Podjemo dalje, uočimo granat orah, i kad krenemo 
za kuću, pod orahom, na prostirkah sjedila ženska čeljad 
— bule... Uvjerene, da ih nitko nemotri, zabavljale 
se vrlo slobodno, vezle vezak i smijale se veselo, raz- 
košno. Čoban se uplaši. — Natrag! šapnu on dosta 
glasno... Šta je? pita moj prijan, — napred! Taj 
»napred“ bijaše kobna rieč. Bule nas opazile. Oh! . . 

oh! kriknu u jedan glas čeljad i pobjegnu u daščaru 
zabraviv se... Stojasmo zapanjeni. Ma tko bi se 
to i nadao! 

Bule su u taj klimavi dom izašle bile na čeferić. 

Za malo ostavismo i Marka, stigosmo na drum, 
koj nas doveo u selo Karaulu. Žitelji, što prebivaju 
u tih drvenjarah, većinom su muhamedanci. Inače dosta 
imućni ljudi i bave se težanjem zemlje, a najvećma sto- 
čarstvom , jer stočarstvo — tobože, najmanje zadaje 
brige. U poljskoj radnji pomažu jim i žene. Dosta puti 
vidjeh je, kako žanju — a čim jedna smotri mužkarca, 
namah povuku, no što jih goder ima — jemenije na 
oči. Jemenija jest tako namještena, da mogu u jedan 
tren sakriti lice... I da se tko ustavi buli vis-a-vis, 
da ju promatra — ona bez sumnje preokrene front .., 
Tako koran zapovjeda. 

Svrnuvši sa druma u dolinu, podjosmo prema kući, 
štono ju hanom prozvaše. U taj han svraćali se putnici 
svakakvi, prolazeći karaulskom gorom. Handjija Simo, 
poznat čovjek u onoj okolici, namah nas posjetio prvi 
dan, kad dodjosmo na Karaulu i pozivao kasnije po 
više puta k sebi na razgovor. Ovaj put htjedosmo, da 
mu se uvratimo. 

Kućni garov prvi nas dočekao. Izbieliv oštre zube 
kao vuk, zače biesnit — al mi ipak unidjosmo. Dva smo 
jači od jednoga! Moj drug podje napred, ja ostah otraga. 
Nu jedva otvori vrata — stane. 

Evo zašto. 

Vani se hvatao suton, a u nevelikoj sobi drktala 
već svjetlost luči i mnogo čeljadi obojega spola saku- 
pilo se u okrugu — sve sami žeteoci. Nas nitko nije ni 
opazio; svima se pogled ustavio na mladoj nekoj že- 
telici. Desnom rukom obraćala pristara žena točak sred 
sobe, koj se poput slabo vidljive kruglje vrtio, a mlada 
djevojka prignute glave do zemlje, sakrila si lievom 

rukom lice, gleda u vitlajući kolobar, i — šapće. Al 
nešapće — ona pjeva... Kolobar čudno bučio, uz buku 
razabrasmo ove rieči: 

Oj tepsijo diko moja! 

Ko će tebe pozlatiti? — 

Pozlatit će lipi Gjuro, 

U kesi mu sto dukata 

Pola njemu, pola meni; 

I dva groša nisu loša 

A zolota *) — je sramota. ,. 

Pjeva žetelica, a čeljad kao kamen mirna. U grob- 
noj tišini drkće glas pjevačice kao plač malog djeteta, 
čas kao zvuk Eolove harfe, koja zazuji, kad udari i 
slab vjetar u žice. Drhtaj glasa prouzročio ono okre- 
tanje tepsije (mjedenice), koju starica okretala, pa se 
činilo, da pjesma dolazi iz vana iz kakve udaljene 
planine... 

I čim dovrši pjesma, dobacivali mladići sa svih 
strana po koj novac u mjedenicu, a Gjuro, komu je pri- 
pjevano bilo, dobaci pjevačici srebrnu šesticu . .. 

Čudne li sgode! Tek sada mogosmo u družtvo. 
Bijaše prelo — bijaše večer iza žetve. 

Sumi bijaše vrlo drago, što smo došli i po dva, tri 
puta pitao nas za zdravlje, na što mi odvraćali, da je 
zdravlje bogu hvala dobro, i da na karaulskoj gori sve 
mora biti zdravo. 

— Ajesi li ti Srbin? zapita droga mi neki momak 
od družtva, Dnolučanin. 

Pogledam interrogateura . . . 


— Ja sam iz Hrvatske — razloži mu prijan na- 
glaskom. 


*) Zolota kažu, da je neki turski novac, neznatne vrie- 
dnosti. 

— Ha! ha! — to ja pitam, popravi momak, ne- 
kako smeteno. 

— Mi smo hrišćani — Srbi, a ti katolik zar?... 
nastavi dalje pitati Dnolučan. 

— Katolik da, brate, al nisam s toga Hrvat, što 
sam katolik. Nisi ni ti Srbin, ako si pravoslavne vjere. 
A ti neznaš toga? 

— Duše mi, nisam ni znao. Eto! Kažu neki, da sam 
Srb. Nu sad znadem. A ti si dugo u Bosni? 

— Bit će i godina dana. 

— Zar godinu dana? E, baš si dugo! A neka si! 
Bogu hvala, kad te nisu mmm na drugu stranu. 

— A što brate? . 

— Biva — kad ba nisu ubili. 

— Hu! — zaviknu prijan kroz smieh. 

U sobi zujalo kao u pčelinjaku. Drag moj ,prelio“ 
ga Dnolučanom, ak meni dodje Simo. Spomenuh, nek 
veže kudronju na konopac, jer bi želio, da se češće vi- 
djamo kao komšije, a pas to brani. 

— Neboj se brate, umiri me on. Rad koza držim 
psa; on je njihov čuvar, odkad nam oduzeše puseta. Ćuko 
laje, al još nikoga nije ujio. 

— Nu ako nas jednoč ujede? 

Simo me pogleda. 

— Ja bi mu namah glavu odsiko k6 vrebcu, a nebi 
reko ni ,u ime Isusovo“. 

— To je šala! Neka živi! Al je istina opet, da 
malo ima gdje paščadi bez gospodara, kao u vas, u 
Bosni. 

— Ha! Ha! zaskoči Simo. Pravo govoriš. U nas 
ge vere paščad ćaršijom kao sliepa. Znam, da si već na 
koga nagazio. 

— Nisam — al čuo sam, kako se mnogi toga radi 
pritužio. 

— Ma kako neće! U nas — nastavi domaćina — 

u nas, kad bi tko ubio pašče, došo bi namah na sud, da 
ga sude. Ako je pašče ubijeno k6cem, batinom il posi- 
čeno — biva — nožem, nebi mu ništa bilo, i netreba 
da ga plati. Moglo je pašče na insana nalećeti, a taj se 
borami mora da brani — biva — preča je glava od 
čijega psa. Jel? tako? Ako mu se pako dokaže, da je ubi- 
jeno zrnom — biva — iz puške, onda se reče: He, ti 
si psa mogao iz daleka ubiti. Plati . . . 

— Čudan zakon! 

— Čudan, da. I onda dragi moj, treba namiri- 
vati projom. Zabode se kolac u zemlju, izpravi se, 
kolik je pas bio visok, u zrak, pa sipaj — sve sipaj 
Proju, dok se kolac više nevidi. Treba tu i dvadeset to- 
Vara prosijati proje, i više — jer znaš, da je zrnasta 
proja ko živa i kad sipaš odozgor sve nekamo leti u 
šir, kao voda. Pa brate moj — uh! da bog zakloni... 
I pogladiv brkove lane: Ma ja sam jednoga ipak ubio... 

— Zar jeste? 

— Mišljah da je kurjak, pa ga kod tora ustrielio . . . 

Mi u razgovoru, al zavrti baka tepsijom i Anica 
Poče pjevati: 

Rano rani paša lbrahime 
I on vodi tri kćeri kraljeve; 
Jednu vodi sitnokosu Anu, 
Drugu vodi pod prstenom Angju, 
Treću vodi mezimicu Lucu. 

- Angje jaši pašina jedeka, 
Ane jaši s pašom na poredu, 
Luce bosa uz pašine konje. 
Kad procvili sitnokosa Ane: 
»Ajme meni, moje pletenice! 
Koli vas pleo, kol" vas razplitati. 
Plela vas je moja mila majka, 
Razplitati pašine delije 
Pa ih miešat konjma u ogrive . . .“ 

Pa procvili pod prstenom Angje: 
pAjme meni moji prstenovi! 
Koli vas kovo, kol' vas razkivati. 
Kovali vas momci kujundjije, 

A razkivat pašine delije — 

Pa je metat konjma u podkove... 
Kad procvili mezimica Luce: 
pAjme meni moja mila majko! 
Sama bosa, uz pašina konja. . .“ 
Te kad došli na 'no polje ravno, 
Tad sidoše hladno piti vino, 
Služila ih mezimica Luce, 

A kako ih plemenito služi — 
Sve im mieša vino i rakiju... 
Opiše se pašine delije, 

Pa pospaše kano i poklani. — 
Govorila mezimica Luce : 

nAj bora ti sitnokosa Ane! 
Hajd' izberi do tri konja dobra: 
Sebi vilu, Angji lastavicu, 

Meni Ane, pašina jedeka.“ — 
Uzjašiše do tri konja dobra, 

Ane vilu, Angje lastavicu, 

Luce jaši pašina jedeka, 

Pa okrenu preko polja ravna 
Kano zviezde preko neba sjajna, 
Dok nestižu svojem milom babi ... 


K nama se u to pridruži neki starčić, pogurena 
malo stasa, opaljena — uvehla lica. Simo šaptne, da je 
to rodjak njegove žene, Ruže. 

— Dobar večer! pozdravi nas Pero, gledajuć kamo 
da sjedne. | 

— Dao bog dobro! odvrati Simo. Zar se vratio 
starče ? Kako si? : 

— Dobro brate, kako tvoja Ruža? Jeste li svi 
zdravo ? 

— Jesmo bogu hvala. A jesi li sustao ? De, sjedi! 
Pa ćemo popit kafu . .. Gle došao nam gospodin na 
prelo... Ev... f 


— Zar si došao? I pogleda me starčić. E, baš te 
u nas još nije ni bilo! Al poznam te ja. Vidjah te neki 
dan u šumi, kod bunara; držo si u rukama gdjeride.*) 
Rekoh si onda: bože dobri! u nas sviet nit umije čitati, 
nit umije pisati — k6 hajvani... 

— Al onaj put i ja vidjah vas Pero, kako ste se 
uvalio na sunce. Čuvajte siedu glavu, to škodi. 


— Neškodi valah ništa, osim sam bio zadrimao... 
A zar na suncu nije dobro spavati? ... | 

— Dašto neg nije! 

— Hvala brate! Ja se navadio bolan, pa mi je 
duša... 

Za čas mi reče, da se vratio sa paše. 

— Kako dugo čuvate koze? zapitah ga. 

— Po čitavo ljeto, odvrati starčić. 

— E — nemislim tako; pitam koliko već godina? 

— H&a,ha! Eh — ima petnaest godina, mislim, ima 
petnaest. Ljeti je lako, al zimi — bome je zimi težko. 
Nemogu koze brstiti list. Hajvani nemogu u snieg, a u 
Karauli je dubok snieg — počam od sisveta, tamam do 
uskrsa. Nu vidit ćeš, ako bog da! 

Nakašljav se Pero, ovako nastavi: 

U zimi valja prtiti pred kozami snieg, a vrlo me 
to stoji muke. Kad bijah mlad — eh! lako zato. Što 
je meni za golem snieg! Od šale bi gazio napred, a koze 
za mnom po prtini. U gluhoj zimi, kad nema lista na 
drvu, koza će brstiti i mladice. Neka je samo sirovo, 


*) Novine. 

ona će odgriznuti, biva odkinuti te — kad bude pod 
večer, ona sita kao buha . . 

Nasmijem se starčiću. 

— Al to je odveć mučan posao za vas, Pero. 

— Dašto nego jest! odpovrnu on. 1 ja to velim! Po 
vas dugi dan nesmijem sjesti, po čitavi dan eto me u 
planini kraj koza, osamljena. Imam ih dvadesetak. Često 
im usječem drvo, veliku bukvetinu, uz koju se onda 
slete hajvani; jedu, grizkaju, a ja sve čuvaj i neće li 
odakle navaliti vuk. E, ala bi ga dočekao, da dodje! 
Vidiš ovu sjekiru, brate, ovo je moja puška. Oštra je, 
da vidi... I neka dodje vuk! Asli je insanu nekako 
lakše, kad ima štogodj u rukama. Jel! tako? A kadgod 
je u mene sjekira, neboji se Pero kurjaka — završi 
starac, lukavo se smiešeć. 

Smotam mu cigaretu. 

— Pa baš vama, starče, povjeriše tu zabavu. 

— Ja što ću — kad nema mladjega? A neka! Bilo 
u ime božje! Mladje — jače ruke, neka u polju rađe, 
a meni je to — pravo ti reče — zabava. Još koju go- 
dinu, pa hajd. Znam, da neću vjekovati. Kao starac znam, 
što je zijan — biva, što je kvar, pa zato bolje i čuvam. 
To je moja čeljad, pa valja ju čuvati i od zvieri i od 
vuka. Vuk je — biva — kao hajduk, i nama ukrade... 

Napaliv Peri cigaretu, nastavi dalje: 

— Kroz petnaest godina navikoh već tomu poslu. 
Mučim se — al nemarim; mučim se za dobro svoje, za 
dobro naše kuće. I dok svane, odem na pašu, gdje osta- 
nem do ručka. Tad ručam, podojim koze i opet je otje- 
ram na pašu, gdje ostanem da večera, sve do mraka. 
Kad sunce zadje, okrenem kući. Dokle god sunce neza- 
. dje, valja mi bit u šumi. 

I starac odpuhavao tračak po tračak dima. 

— Ja sudim, da bi mladjemu bolje dolikovao taj 
posao. 

— Jok brate! Ja sam bolji — pohvali se Pero. 

— Ja vas nerazumijem!... Vi ste ipak ostario. 

— Mladji je budala! osjeknu opet Pero — on bi 
zaspao, a vuci bi onda sve raztjerali. Ja pako sve za 
kozami hodam. Govoriti nemam s kime, dakako — to 
znaš, da hajvan neumije govoriti. Rad toga bolje i pa- 
zim. Po koj put viknem: haj! haj! da sve nešta iz 
šume odgovara i da se zvier moje krike poplaši. Dok 
čuje medjed viku, namah bježi. Nu čuje li zvono, a da 
nitko neviče, namah dodje. Djeteta se neboji. Kadkad 
trubljah na trubu od ljeskove il jasenove kore. Smota 
se to, pak je onda veliko. Kadkad prebirah i na dvoj- 
nice, a ovako životareć posiedio sam. Dž, pogledaj mi 
glavu, vidi, kako sam bolan pobielio .. .... 

Pero se zamisli. 

— Eh, što sam ja proživio muke... uzdahnu starac. 

Smotam mu opet cigaretu. 

— Bio je Pero i na vojski — opazi Simo. 

— U škiji zar? 

— Zakloni bože! prosvjedova starac. 

— Ta gdje? . .. Dede Pero zapalite! 

Kad je starina zapalio, kad uzme u desnicu fingjan 
kafe i posrkne, nastavi ovako: 

— Već je tomu davno, ima mislim više od tride- 
set godina, što se digoše Krajišnici. A ? 

— Baš ima, potvrdi Simo. Starac izpije kafu i stavi 
findjan preda se. 

— Krajišnici zovemo mi Turke — reče on — i 
to od Ključa, Bišća, starog Majdana, Kozara, itd. Digoše 
se rekoh — i da podju na turskoga cara. Ja neznam 
pravo zašto. Uzbunili se medju sobom — bajage — 
nešta im nije bilo pravo i htjedoše, da im nesudi tur- 
ski car... Bijahu Krajišnici naopaki ljudi. 

Mi na karaulskoj gori neznadosmo 0 tome baš ništa. 
Mi radili, orali, kopali na zemlji, koju uzesmo pod najam, 

pa kosili, želi i davali tretinu, desetinu. — E! ustaše 
Krajišnici na noge, reče jedan, vraćajuć se iz Šešića od 
djamije, — ustadoše listom svi i kazuje se, da će neki 
Tahir - paša prot njima poći. U Travniku je vojska 
spremna. 

Uh grdna rano! Drugi dan znao to cio naš kraji 
šaptalo se po Karauli koješta. Rekoše, da je vezir za- 
iskao u popova katoličkih i hrišćanskih izmećare za ca- 
revu vojsku. 

Neću ti nabrajati jada, koje pretrpih iza toga. Još 
isti večer pade nam u kuću zaptija iz Travnika i reče: 
da moram poći u vojsku. Ja siroma moradoh drugi 
dan zorom u Travnik, a koj danak iza toga, bijah da- 
leko od rodnog si doma i mile Karaule. Pa da znaš 
još nešta! Ja volih djevojei — nekoj Anici — i hije- 
doh da ju izprosim od majke, al me eto zadjela nesreća. 
Odoh u askere. Anica bila sirota, nije ništa imala 
do li svoje stare, bolestne majke i dobra srca. I da znaš, 
kako je liepa bila! Lice joj bilo kao u ružice — krvi 
mlieko — pramova crnih, dugih, očiju — trnjenice. Eh, 
dobr6. Od svoje Anice nit se oprostio nisam od velike 
žalosti . . . Iz početka nebijaše mi težko.  Neznajuć 
talum (vježbe u oružju), nedadoše mi ni puške. Nu ni- 
kada nemogoh reći: eto, sad sam miran. Kad padoše 
gdje, ložih jim vatru, nosih drva, timarih konje. Često 
bi drugi donosili vode, dvorili konje, a ja bih jim kruh 
peko. Po svu dragu noć nebih onda spavao. 

Naš vodja bijaše doista Tahir-paša, starčić malešan 
kao diete i biele brade kao vuna. Dvorili ga kao Sul- 
tana. Nebi on jednog gjogata dulje od sahata jašio i 
timario, nego sve mienjaj — izmjenjivaj hatove. A u je- 
deku vodili bi za njim po troje, po četvero konja, te on 
izjaši pa uzjaši. Kad bi sjašio i hotio sjesti, podmaki- 
vali mu skemliju u kao djetetu, te kuhali kafu i 
punili čibuk. 

Ja nisam bio u bitci — ta rekoh, da bijah izmeća- 
rom! — a nisu me ni zvali. Nu znam ti i o tom ka- 
zivati. Uh ljuta bijaše boja i okršaja! Čuj me! 

Izpod Bišća bijaše naša hordija i čadorovi. Ravna 
tri mjeseca ležali smo ondje. U bihačkom polju, kako 
se izadje iz Bišća — Pozavalju, jedan je brieg, a ondje 
kapela, kud katolički pop kupi sviet, misu čita i puk se 
bogu moli. 

Onamo bi mi išli i zavirkivali na neprijatelja. Jedno 
jutro začuje se puška, sad dvije — deset — s prva slabo, 
al jače — sve jače praskalo. Grune i top. Kad top 
puče, mi izmećari na noge. Ja htjedoh da ručam, al 
čuvši, da bude kavge, spravim zobenicu u torbak, pre- 
krstim se. U ime božje! rekoh, sad bilo što bilo. Od- 
kad me majka rodila, nisam se tako prepao u prvi čas 
kao onda. Znam ja, što je puška. Pucao sam već 
i na vuka, i na pticu, i u cilj. Al je drugo, kad zga- 
djaš u zeca, a drugo opet, kad gurzus hoće da te 
ubije. Je 1'? 

Kasnije me minuo strah, gledah kao nešta nova, 
kako se diže dim i pomiču Krajišnici prot nama. 

Tri sata se tukli. Bijaše u nas osamnaest topova, 
u Krajišnika dva, nu kad im mi i te oteli, utekoše na- 
mah. Sad naši za njimi. Gonjalo se puškarajuć sve do 
vode Klokot. Preko nemogoše naši, jer hulje Krajišnici 
razkopaše ćupriju, da nemogu naši na drugu stranu sa 
topovi. I tako se svrši. 

Mnogo bijaše mrtvih, a još više ranjenih i umirućih. 
Umro je i Tahir-paša, i dali ga odnieti tamam u Travnik 
u teterveni. Tetervana je ono, što konji nose — jedan 
spreda, jedan otraga. Rekoše, da će poniet Tahir-pašu 
ravno u Stambul caru, koji ga je vrlo milovao i za- 
iskao, veleć: Ako će i mrtav biti, poneste mi ga opet, 
da ga vidim ... 

Drugi dan htjeli naši poći opet za njima u potjeru, 

kad nastao pomor — velik pomor, brate dragi. Da bog 
zakloni! Naglo poče umirati askeri. Strahota je bila. 
One močvare — biva — bare bihačke, rodile su bolest. 
I silno umirao sviet; od izmećara nije ostala trećina. 
Prepasmo se! Božje premogućtvo, nije šala! Ni ećimt 
(liečnici) neznadoše, što to jest. Eto, zaboli malo i ne- 
ima te više. I ja bijah hasta (bolestan), al se oporavih. 
Medjutim Turci vukli mrtvace u jednu luku, kraj Une, 
a mi svoje u smriku — neki jelik. Ja bih išo, i sam ih 
znao po trideset zakopati. 

U to dodje glas, da se spremamo natrag. Tko od 
mene sretniji! Poći liepo kući, vidjeti karaulsku goru 
— pa Anicu. Što veliš brate? 

Nešta zaboravih ipak kazati. Moji su kod kuće sve 
pitali za mnom i jednoč im dodje haber (viest), da sam 
umro. Čuj grdna rano! A ja im bolan bio poslao dvie 
knjige (pisma) odanle i rekoh: živ sam, zdrav sam, do- 
bro sam; hljeba imam, imam para u kesi i liepo mi 
je... A oni valjda nedobiše knjige! U knjigi dadoh 
pozdraviti i Anicu... 

Nu tko je razturio lažnu ili zlobnu viest, da me 
nema na životu? — neznam. Naš aga, na čijoj zemlji 
bijasmo, volio me je vrlo i pitao za mnom u kakvi u 
Travniku više puta strance, što je sa mnom. Pitao 
jednoč i askere, a askeri —-- ko askeri! — Bome je Pero 
ubijen, rekoše ; pucao na Krajišnike, pa mu odnielo 
zrno glavu... 

A sviet me žalio. 

Medjutim se vraćah kući. Tko nije pošao na voj- 
sku, on nezna, kako je liepo vraćati se kući. Podjosmo 
na put — bilo tamam o maloj Gospojini, a vraćasmo 
ge u Travnik, poslje Lučinja, na deset dana. Neki od 
izmećara pomrli, neki pobježali i nevratiše se. Nama 
bijaše obrekli kod Bišća platiti, što nas je išlo, jerbo nam 
nedadoše ino do kadkada hljeba i ćajin. Dali bi nam 

s početka tri puta po tri groša, a više ništa. — Kad do- 
djete kući, rekoše, dat će vam se na ruku, što vas ide. 
Došavši u Travnik zaiskasmo plaću, al nedobismo ništa. 
Slagaše — biva. Al hvala bogu! 

Oko podne jednog dana, dodjosmo na Karaulu. Na 
karaulskoj gori dočekaše nas rodjaci — djevojke igrale 
kolo. Svieta bez broja. Na moje čudo nevidjah Anice. 
— A gdje je moja Anica? zapitam baku. — Nepitaj 
bolan, odvrati žena; Anica nije više tvoja! Odveo ju 
beg Hadži-Mustafa u Travnik, poturčila se — — — 

Hu! ulovim se za glavu. 

Kasnije plakah kao diete. Nikomu, a ni babi svojoj 
nemogah kazati, zašto plačem. Često zalazih u Travnik. 
Kad sam gonjao tovar drva kroz sokake, gledao bih na 
pendjere turskih kuća, gledao u one rešetke, nebi li 
bog dao, da štogod opazim. Badava! Anice nisam više 
vidio. Opazivši bulu u feredji — sve gledah, nije li to 
ona, što mi odnese pokoj srdca. Ja bih ju silom bio 
odveo! — — — 

Anica se poturčila — od nužde, od siromaštva... 

I Perina sieda glava klone na prsa. Sad zašumi 
šum — od pjesme razabirasmo rieči: 

Snieg opade, drumi zapadoše, 
Dragi dragoj doći nemogaše 


o om mo omu ooo emo o om ume mum 


Krasan je narod bosanski, krasna i domovina nji- 
hova — divna Bosna! Tu ponosnu našu posestrimu pri- 
spodobio bih nevinoj i stidnoj djevojci, kad prvim ko- 
rukom stupi na pozorište nepoznata svieta. Svaki okre- 
taj, svaka rieč odaje naivnost, plahost, milotu. Od onih 
uspomena iz karaulske gore, za mene jest i doživljaj 

Na Rogoelju. 


o Da 
ijaše to 5. kolovoza 1878. 

Noćni mrak uklanjao se pred tracima sjajne 
zore, koja se naglo od istočne strane bližila. 
Od časa do časa budne jasnije. Siva magla za- 
klanjajuć cielu okolinu, dizala se u zrak, brdine zavite 
neprozirnom kopreaom, nehtjedoše odgalit se, osim bi 
gdje gdje kakov vršak pomolio se iza magle — al samo 
na čas kano lice mlade kadune, da se opet sakrije za 
tajinstven veo. 

Al svanu dan. Oko sedme ure iz jutra, grunuo je 
prvi prasak puške. Prvi hitac — prvi znak, da smo 
pred neprijateljem ! 

Znate li što znači za onoga, koj mirisa puščanog nije 
još osjetio, prvi prasak puške pred neprijateljem ? Za malo 
ge čulo praskati i jače. Naši se odjeli sraziše; čete 
ustaša udariše i kao da se silna oborila oluja — nad 
pustim krajem, gdje je čas prije bdio genij muza, grmio 
grom topova, odjekivala krika i cika uz prasak pušaka. 

Sa bočine brda, a iz guste magle, siplje se tuča 
olova na srkdhodnica: koja se Mn bujice razmata 
u bojni lanac. 

A kad sunce granu, kakov S. Nosioci nose no- 
sila preko živice; težko ranjeni i umirući stenju od boli. 
Žalostnim pogledom prate potonji, što oko njih biva, 

kruže okom po kraju, u koj jih je kob dovela, da u njem 
izpuste junačku dušu za slobodu, pod negvami robstva 
stenjajućega naroda. Bura je bila divlja, a nije moglo 
proći bez žrtava. 

Sad sunce poskočilo više. 

Kao pozdrav Viktorije spuštali se traci sunašca na 
naše čete, jer pobjeda bje na našoj strani. Protivnik 
uzmače, a ostavi na polju lješine bez traga životu: vidiš 
konjika bez šarca, konja bez konjika, a na okolo oštre 
dimiškinje, bogato i sjajno oružje uz razgaljena trupla. 
Bijaše tu žive borbe, udarac je sliedio za udarcem, hi- 
tac za hitcem padao u redove. 

Au večer bijaše opet mir. Naše čete krenuše za 
protivnikom, uljegoša u Varcar- Vakuf. Protivnik uz- 
maknu. Noćju pako, kad je lahor ljetni hladio ugrijana 
lica, obsjedoše naši vršike okolišnje, naložiše vatre na 
sve kraje, premda je pun mjesec sjajio na nebu, a budne 
straže promatraše oštrim okom u daljinu, da nebi tko 
silom il iznenada navalio. Sve se odmaraše i razgovaraše 
medju sobom. Prvo kreševo, prva borba u Bosni! Za- 
mamna thema za razgovor. O, bijaše tu oduševljenja i 
klicanja! Sve se skupljalo u hrpe, a hrvatske pjesme 
živo se ozvanjale sa kitnjastih obronakah, na kojih plam- 
sahu logorske vatre. U tih pjesmicah činilo se, da se 
uz junačtvo odziva i ljubav; u lelijanju glasova kao da 
se prelieva bol i silna čežnja za nečim kano u poju 
slavuljevu. A mjesec sjajio, bliedi ovaj motrilac s neba 
motrio je mirno našu čudnu vrevu, u ono komešanje i 
. neobičan život, koj se danas uzbučio u pustom, gorskom 
predjelu. Samo nad bojnim poljem lebdio je opet genij 
mira; utihnulo krajem, kuda se jutros orila kavga i puc- 
njava, gdje se zakvačilo na život i smrt. Na Rogelju se 
grob zaklopio nad junaci, palimi kao žrtva višje ideje. 
Posve inaki bijaše prizor nona mjereni ME 
Bijaše zima. 

Dokle god dopire pogled — pusto je, turobno je. 
U gori se grane tamnih jela i omorika pognule pod 
sniežnim trhom; vrhovi nedalekih planina, široke po- 
ljane pokrivene su odorom zimskom, samo tuj i tamo 
provirkuje iz duboka sniega po koj mrki grm, po koj 
ovčji tor ili kukavno obitalište ljudsko od pletera . . . 
Sve je obumrlo, priroda kao da spava tvrdi san. 

Duhnu bura — uh! — taj mrzli vjetar neugodno 
propuhuje dušu putnika, da misliš — oledit se mora 
srce u prsima od studeni. 

Časomice utihnu bura i drobne zviezdice sniega 
spuštale se na zemlju . . . Iz daljine dopire lavež pasa, 
nekoliko gavrana lieće od grma do grma, kriešteć kvar! 
kvar!... nu ljudskog glasa nečuješ, nit vidiš ljudske 
stope pred sobom ... U daljini se nešta pomalja za 
nami; vijugajućim drumom pomiče se neka kolona ča- 
som uz brdo, časom niz brdo... Tko je ono? Je li 
daleka ruska stepa, je li Kavkaz il Šipkov klanjac, po 
kome napreduju bojne kolone? ... Samo na čas tra- 
jaše iluzija. — To su naši tovari! kliknu pa od dru- 
gova, a imi se prenusmo. 

Bijaše to 22. listopada 1879., kada se iz karaulske 
gore, Jajca, Jezera i Varcara, selismo u nove naše po- 
staje: Banjaluku, Maglaj, itd. 

U istinu bijahu to naši tovari, koji zaostaše daleko 
iza nas, jer mi poodmakosmo napred. Bijasmo u pre- 
djelu, koji se od Varcar-Vakufa do Han-Čadjavice pro- 
teža. Neprestano pršio snieg, a duhnuvši vjetar zanesao 
bi nam ledene pahuljiee u obraze, prem dobrahno po- 
vukesmo kapueu napred. Kada bi naletile pahuljice na 
oči ili nam se uhvatile za obrve, trznuli bi se — bijaše 
nam nekako čudno, neugodno — i da zaboravimo nepo- 
godu, zavržemo razgovor. Svašta se razgovarato, nu 
prava misao bijaše čitav dan hoda otraga, ona je za- 
ostala u Jajcu, kod dobrih naših prijatelja, od kojih se 

jučer težko razstadosmo. Ta zar nismo valjda ? Pol stanov- | 
ničtva sprovadjalo nas daleko izvan grada, kršćani, hris- 
tjani, isti zloglasni ,turci“, koje pješice, koje na konjih, 
a kod ,šehita“, držao je okružni predstojnik ganutljivo 
oprostno slovo, dovikujuć nam sreću na put kao prija- 
telj prijatelju. Pa zar nije nesreća razstati se od prija- 
telja? .. . Ljubiti — strastveno ljubiti koga možemo 
u prvom času, dokle ga učimo poznavati ; al prijateljem 
biti komu — to je posve druga stvar. Tuj mora čovjek 
sa čovjekom u težkih okolnostih za dugo biti skopčan, 
mora jedan drugoga izkušati. Način mišljenja i čini obo- 
jice, valja da se propletu u nerazpletivu tvar, a tim na- 
staje ono pouzdanje u čovjeku, koje za ništa više ne- 
pita, za ništa nezna — nit odakle, nit kamo. 


Ovako kaže Jakobi o prijateljstvu, a Herder veli: 
da pojedinac čovjek slabašno je biće, ali jak u slogi sa 
drugim ... Osamljen se često težko pati. Jedan pogled 
na prijatelja, u njegovo srce, jedna rieč savjeta njegova i 
utjehe njegove, podiže mu i razširuje nebo, skida ko- 
prenu tuge ... 


Mogosmo već biti uru hoda na putu, kad stigosmo 
na briežuljak, na ono mjesto — gdjeno su prošle go- 
dine ponajžešće zujala zrna — na Rogelje. 


Stanemo pred malen humak, bio to pust grob, 
koji je sviet zaboravio, a u kojem počiva družba ju- 
naka, vječni snivajuć san . . . Bijaše utaknut u zemlju 
prost drven križić i na njem olovkom napisane rieči: 


Unseren braven 15 Cameraden des 53. Infanteri- 
Regiment. 


u SrAe$6 Još sveudilj sipao snieg, a preko groba 
zavijala bura poput pjesme jadikovke, na krstu trepe- 
rilo žuto lišće osušena vienca, koji na dan ,svih sve- 
tih“ ovdje postavi mila ruka prijatelja ... I zaronivši 

u misli stanemo časak pred krstom, tad ostavismo Ro- 
gelje. .. . Ljuto huknu bura, pod nogami škripao snieg 

. evo da ima časaka, kada nam se duša uzru- 
java i buda ćutljiva, kada srdce boluje, a pred očima 
sa stvaraju slike iz prošlih dana, niču pojmovi o pri- 
jateljstvu, niču reminiscence i prispodobe — a takov ča- 
sak bijaše za nas i onaj — na Rogalju. 

lema dugo, kad vidjah sliku, koja prikazuje 
generala Filipovića i prelaz vojske kod Broda 
< na 29. srpnja 1878. Prizor mi taj na slici uz- 
“ budi u pameti neke zgode. 

Bilo to drugoga dana poslie podne, kadno je dio naše 
vojske kod Stare Gradiške prešao Savu i kad stigosmo na 
veliku ravnicu pred Banjalukom. Vrućina se slegla, 
sunce padalo za goru. Svijet se odmarao. Dobri moj 
prijan Milan K. dodje k meni i pokaže rukom munare, 
štono proviruju nad kućami. Rieč po rieč — a mi se 
šetali ledinom. Ujednoč zaboravismo krenuti natrag i 
eto nas pred nekom kućom. Bila to kuća blizu druma, 
na ulazu u varoš; pred kućom stol i klupe, nad njimi 
je bio svod od suhog granja, jamačno poradi hlada. Opa- 
Zih to i htjedoh natrag, al me Milan sustavi i upozori 
na jedan predmet. Bijaše to djevojče, mlado kao zora, a 
stasa kao u Diane. Bacala po nami striele crnih očiju. 
Bijasmo zapanjeni nad tolikom ljepotom. 

— Kako ti je ime, krasna djevojko? zapita ju 
Milan. | | 

— Mare! odvrati djevojče, kršćanka sam... i po- 
crveni preko ušiju. 

Na ovaj razgovor pojavi se na vratima mužka glava ; 
to će biti babo njezin, pomislih, sudeć po izrazu nje- 
gova lica. Čim nas taj opazi, izadje van. 

— Ovamo braćo, ovamo bliže — bijahu prve rieči 
prijaznoga neznanca. 

Nismo oklievali. Molim vas — ta onako trudni 
i umoreni ljudi! Približili se, a on nas povede u kuću. 
Na vratima sobe dočeka nas žena u dimijah: bijaše 
to Marina majka. 

— Sjednite braćo! ponudi nam domaćina mjesto, a 
obrativ se ženi, reče: 

— Draga majo, evo ti gostova. Reci, nije li istina, 
što ti vazda pripoviedah 2 Ovu braću: hiljade jih eno 
na ravnici, poslao nam dobri Franjo Josip, da nas 0slo- 
bode vraga. Hvala gospi, došlo sunce i pred naša vrata. 
Al sjednite braćo! ... 

Posjeli. Domaćica doniela dinja i ponudi nam. 
Unidje i Mare u sobu, koja ostala kod našega dolazka 
vani. Nosi na pladnju findjane, poda Milanu jedan, a 
tad stane pred me, pa i meni pruži kafe findjan, držeći 
ga trimi prstići. Prihvatim kafu, zahvalim se, a Mare 
me pogleda velikima sjajnima očima. Ako je onoj istina, 
da su oči ogledalo duše, tad opazih zaista u tih crnih 
očijuh dobru i nevinu dušu angjela, koga je bog poslao 
na sviet. 

Razgovarasmo s domaćinom o promjeni odnošaja u 
Bosni, kad izloži pred nas domaćica prteninu svake ruke. 
Pokazivala redomice ono, što si je kćerka Mare lispa 
sve otkala i urađila. Bijaše mnogo toga. Ovo pokazi- 
vanje je običaj u mnogih kućah, kako se osvjedočih 
kašnje. Nešto zato, da se pobudi u mladeži volja za 
rad i mar, a opet se time pokazuje čast naprema gostu. 
Bilo tu marama, ubrusaca, čevrma bez broja, sve sre» 
krom i zlatom vezeno. Izlanuh nehotice: 

— Vrlo liepo i svake pohvale je to vriedno. 

— Znate što! klikne Milan šaljivo, neka i naše 
seke to nauče; pošljite Maru k nama u Hrvatsku. 

To Maru odveć zastidi, i ona izadje na polje. 

— Nemože Mare u Hrvatsku! reče u po glasa do- 
maćina; zaručena je. Primila prsten od momka još pred 
dvie godine. Bolje bi da nije — al žalibože! Momak 
hoda po svietu, jeli mu dobro ili nije — neznamo. Al 
si čeljad zadala tvrdu vjeru i Mare čeka. Mladost — 
ludost. Što ćeš? Nestašno srdce nepita za razbor. Kad 
je njemu dobro, valja da je cielomu svietu pravo. Je I 
tako ? — I uzdahne domaćina. 


Mi se zamislismo ... 

— A tko je njezin vjerenik ? 

— Od jedne obitelji u Jajcu, — odvrati domaćina, 
ime mu je Pavo. Zoran i glavit momak zaista, visok kao 
zelen bor, al žalibože... 


Domaćina opet uzdahne. 


— Razžalim se vazda, kad me tkogodice sjeti na 
njega, rekne on poslie stanke. 

— Oprostite našu smionost, dobri prijatelju. Mi 
vrlo nečedno radismo, dajuć povoda vašoj razžali. Ne- 
znadosmo toga, pa nam oprostite. 


— Oh nipošto, draga braćo! Nije to vaša krivnja. 
Još mi se pače mili, što to zapitaste. Čovjeku je laglje, 
povjeri li tugu prijatelju. 

— A gdje vam je Pavo? 
| — Pobjego je! Uskočio za prava boga pred zulu- 

mom, odvrati domaćina. Već ima dvije godine, što se 

vere medju ustaši. Živ li je, mrtav li je — neznamo. 
Da barma znamo, što je s njim... 

— Ubogi Pavo! 

Sfrkasmo nekoliko cigareta, dadosmo domaćini, sfrka 
i on, pa dadne nama. Zapušismo. 


— Pavo je od Jajca, poštene obitelji momak. Al 
dogodi se, pa i poštenu obitelj nesreća progoni, nastavi 
kuće gazda, odpuhnuv nekoliko dimova. 

Mi napeli sluh, 

— Duše mi, tako je. Nu da vam kažem! Odkad 
zagojismo nadu, gospodine moj, našega oslobodjenja, zlo 
po nas i naopako. Sve gore i gore. Nu da vam ka- 
žem. Čuli smo o našem oslobodjenju dosta toga. Naši 
ujaci znali bi sve — sve na dlaku. Dobivali od vas 
novine, dobivali kriomice, tajno. I kazali bi onda 
nami. Nekog dana desio se u nas Pavle, bilo to prije 
dvije godine, na veliki vašar Došo iz Jajca, da kupi 
robu za trgovinu. I vraćajuć se natrag u Jajce, dobio 
od pouzdane ruke novine, da ponese sobom. Komu da 
nosi, neznam pravo. Preuze Pavle novine. Drugi to 
nebi učinio, al Pavle je siguran, srčan momak. I sakri 
je baš u kundure... K6 budalasta pamet! Oj da jih 
nikada ponio nije! Nu da ti kažem. Bilo i u nas ljudi, 
koji si novine nabavljali, prem je zabranjeno bilo. I da 
štogod saznadu, kad novine dodjoše, skupili se večerom 
na prelo. Zatvorili kapke i vrata, a postavili straže. Je- 
dan čita, drugi slušali. Baš slušali do mile volje. 
Doznadosmo, da druge narode štiti zakon, da tko radi, 
taj ima, a što poštenjem uzradi, to je njegovo i božje. 
Drugi narodi šilju djecu u školu, da uče nauke, zna- 
nosti, itd. Oh liepo bijaše čuti, kako piše.  Slušali 
bi do zore i ronili suze i stiskali pjesti od jeda. Al 
što ćeš? Jednog sveta — baš podjosmo u manastir, 
k misi — a pred nama mnogo svieta. Stranac neki 
pripoviedao, da se nekomu Pavlu od Jajca dogodilo 
putem zlo. Iduć od vašara kući, nije išo putem 
kroz Kadinu vodu, Sitnicu, Čadjavicu i Varcar — već 
udario stranputicom, preko gore. U gori ga napaše 
Turci, oteli mu, što je kupio. Još nadjoše u njega no- 
vine — —-“ 

Prepanem se bolan, a Mare poče plakati. ,Neku- 
kaj Maro, rekoh njojzi, pomoć će dragi bog; neplači.“ 
Al Mara plače ter plače. K6 žensko srdce! Napaše joj 
vjerenika Pavla. 

»Pavla svezali — pripoviedao onaj stranac — i da 
ga vode kadiji u tamnicu. Mogoše ga izsjeći, pa tko da 
i pita. Al ga radje vodiše pred sud. Vodiše momka, 
a zaboraviše, da je Pavo junak. Išta bi? Ulovi momče 
zgodu — uskoči. Poleti svojoj miloj majci, kaže joj 
sve i ona mu razrieši spone. Al kad zora zabieli, obuko 
se Pavle kao bula, pred njim koracalo dječače u tur- 
banu, sve do Jezera. Pobježe! Ta znate, da se u bulu 
nesmije da dira. I uskočio u goru, zagroziv se nepri- 
jatelju osvetom ...“ Tako reče stranac. Od onoga 
dana, gospodine, nevidjeo zbilja sviet Pavla. Kao da 
je propao u zemlju. Al nije, kaže mi srdce, da nije. 
On živi, prem jadne dane sprovodi — ta ustaš je! Vuca 
se po gorah kao neman i griešna duša, kao prognanik, 
kao jadna, niema zvier. Al je mnogog dušmana uzeo 
na nišan, Isusa mi! ... Majka roni suze za njim, a 
dušman se njega plaši kao zmaja. Ubogi Pavle! Modro 
nebo tvoja crkva, listnata šuma tvoja kuća — tvoja 
slobodica. Ti čekaš Pavle, dok žudjen danak svane? O 
došo je taj danak, došli junaci Franje Josipa, sad se i ti 
možeš vratiti — — — 

Domaćina doreko, a unidje Mare. Vedro bijaše u 
nje čelo, a mi kao da se ništa dogodilo nije. 

— Gdje ćete spavati? zapita domaćina. 

— Pod prostim nebom, na travi. 

Mara se začudi, i kao da će reći: to bit nemože! 
Možda joj bijaše žao . 

Na odlazku iridraži se mlad dječak k nama, sav 
uprćen jastuci. 

— Kamo time? zapitasmo ga. 

— Evo vam dušeka, da se neokaljate. 

— Zar mi? A tko to reče? 

Dječak neda odgovora. 

— Braćo po bogu, to je vama — uzmite! hoće do- 
maćina. Dala je Mare svoje jastuke . . . Sustali ste, 

pa da se kinite bez potrebe? I kako bi na tvrdom 
spavali ? 

Bijasmo ganuti. Dobra Mare! 

Probudih se u neko doba noći. Spustila se kiša. 
Pred zoru lievalo kao iz kabla. Jastuci bijahu mokri 
kao spužva. Već svane, a dažd lievao bez prestanka. 
Bijah u velikoj neprilici radi jastuka. | 

I kako nam bijaše, vraćajuć jastuke, neda se 
izreći. 

— Mislite, da se ljutimo? hoće domaćina, opaziv 
našu zabunu. Ne! nedao dragi bog. Bit će sunca, iz- 
sušit ćemo. Dao bog vama liepo zdravlje, a nama ni- 
kad veće nesreće. 

— A vi Mare, ljutite se vi za vaše jastuke? O ne- 
zamjerite, bilo nam je ne uzeti. Nezamjerite! 

— Nemam zašto. Nezamjerite vi, što niste bolje do- 
čekani. Veli ujak: bolestnike pohoditi, putnike izpoko- 
jiti... i obori pogled djevojka. 

Dobra Mare! 

Na razstanku podam joj ruku i šaptnem: 

— Kazat ću ja sve to Pavlu, kako ste dobra — — 

Mare raztvori oči i porumeni kao ruža. Zabunio sam 
ju veoma... 

* ja * 

Iza odlazka sa banjalučke ravne minu nekoliko 
mjeseci. Bijaše gruba zima. Sa svojim Milanom raz- 
stadoh se: on svojim,-a ja svojim putem. Njegovim 
odlazkom izgubih onoga, koj me kadšto sjetio na gore 
navedenu zgodu. Već po malo zaboravljah na liepu i 
dobru Maru. 

Najednoč se sluči, da mi je poći bilo u Hrvatsku ; 
poći istim putem, kojim dodjoh, na Banjaluku. I munu 
mi nešto glavom. Obećali smo pisati Marinim roditeljem, 
a barem ja, za čitavo vrieme ni pera umočio nisam. 
Kažu, da nema čovjeka tako sapriečena poslom, koj nebi 

jednu, dvie rieči mogo napisati svojim prijateljem. Poj- 
mih sada istinitost ovih rieči i ćutih se velikim kriv- 
cem. Nu prekasno je, sad se više pomoći nije dalo. 

Stigavši dakle sada u Banjaluku, bijaše mi dužnost, 
da izpravim svoju nesmotrenost, u koliko se bude dalo. 
Radovao sam se pohodit čestitu obitelj i upravim namah 
korake prema mjestu, kada ono prvi put ja i moj Mi- 
lan, kao stranci bijasmo dočekani. Da bijah sretan, razu- 
mije se od sebe. A bog zna, što Mare radi . . . I stig- 
nem na mjesto i zazebe me srdce. — Nevjerujem pravo 
očima. Kuda stanovali dobri moji znanci — pusto je; 
mjesto kuće nadjem — garište. Zapanjim se. 

Zar da je to ono mjesto prvog i milog dočeka? 
Jadna sliko! Sve pusto — nigdje ništa. Plot potrgan, 
vrtu ni traga, samo ogoriele stien& vire iz sniega kao 
jasni svjedoci uništujućega življa... vatre. Izgorjelo sve. 

Stajah časak neodlučno, zatim krenuh naglo od toga 
mjesta nesreće. Snieg — voda naokolo — još eto preda- 
mnom i velike grabe. Morah krenuti natrag — u to 
prodjoh uz neku kolibicu od platna. Bog zna, hoće li mi 
itko znati kazati, kuda dospjela ona vriedna obitelj — po- 
mislim — i navratim se prema otvoru kolibe, da pitam. 

— Možete li kazati prijatelju, gdjeje — — — U 
grlu mi zapela rieč — ta je li moguće! 

Pred sobom vidim tražena znanca. On me prepo- 
zna, pred sobom imam sliku personificirane nevolje. 

— Prijatelju mili, zar tako! bijaše, što mogoh pro 
govoriti. | 

Njega obliju suze. Padne mi o vrat. 

Bijaše to ganutljiv prizor. Duša me bolila, gledajuć 
ga. Napokon mi ponudi, da sjednem. Sjednem na ko- 
šaru, a Pero — tako mu je ime bilo — pritakne vatru, 

Sjedismo neko vrieme muče. | 

— Ti si otišo brate moj, prekinu tišinu Pero, i od 
onoga časa od tebe ni glasa. Rekosmo svi, poginuo si. 

13 

Al evo ti ciele na ramenu glave — hvala bogu. U nas 
se dogodilo što šta . . . 

I pripalivši obojica cigarete, nastavi Pero dalje: 

— Kad braćo krenuste od Banjaluke, svi rekosmo: 
oslobodjeni smo! Moja kuća mali raj: Ti si bio u nas, 
ti si vidio, al nisi sve. Ta kako da sve i vidiš u ono 
malo vrieme, u čas — dva. Oj liepa ono vremena! Nu 
čuj me, po bogu brate. Radismo i ja i žena moja; svega 
imadosmo dosti, čim bog dieli. Štogodj započeli, blago- 
glov nas neki pratio 1 sretno nam za rukom pošlo sve 
i sretno dovršili. Blagoslov u kući, blagoslov na polju. 
Živismo sretno — zadovoljni bili. Al eto bitke. Grozna 
bitko, što nam razori kuću i sreću našu? Prosjaci smo, 
siromasi, ljuta rano! Da. Kad ostaviste Banjaluku, re- 
kosmo svi: hvala bogu. Idu junaci do Sarajeva, da oslo- 
bode i tamo braću svoju. Al živa duša nepomisli, da će 
se haramije dignuti za vašimi ledji, kad odete. Nu šta 
ti i kažem, ti to znaš kao i ja. 

— Neznam Pero, prijane, neznam te stvari. Pripo- 
vjedite vašu nesreću, molim vas. 

— Kad želiš — neka. Čuj! 

Ušuti Pero na čas, kao da se domišlja nečemu, tad 
nastavi ovako: 

— Bilo nekako tri dana prije bitke, kad dodjoše 
tri žitelja iz okoline banjalučke, gospodi našoj u grad 
i rekoše jim ovako: ,Gospoda naša slavna pozor, mi 
velimo pozor! Turci se kupe na sve strane i sabravši 
se, udarit će na Banjaluku.“ Gospoda se nasmiju i od- 
vrate: ,To bit nemože! Turci navaliti neće, nesmiju, 
a vi se neplašite i budite mirni.“ — Šta će? Rekoše 
pa odoše. I opet dodju seljaci od Piskavice, Ivanske: 
bilo to treći dan i rekoše: ,Gospodo pazite, Turci će 
doći!“ I opet gospoda nevjeruju. ,Zaista će doći?“ 
pitaše. ,Tako nam bogorodice i vire,“ kunu se seljaci, 
»Turci se eno skupiše i udarit će svom. silom na grad.“ 

Napokon rekoše gospoda: ,Ajte kući dobri ljudi, radite 
mirno vaš poso. Mislite, da je v0, al nije nego muha. 
Sviet pretjerava, djavo nije tako crn. Ajte kući!“ 

A u gornjem šeheru (varoši), gospodine, gradio se 
baš drum — cesta; kopali soldati kamenje, palili la- 
gune. Bilo u oči gospojine. 

Nu da ti kažem. Osvanuo četrnaesti dan mjeseca 
kolovoza prošle godine (1878). Ja bio u dućanu, pro- 
davao kafu, rum, rakiju, kruh i druge potrebe. Bilo to 
ono isto jutro, kada javiše od Piskavice — Ivanjske, 
da će Turci doći. Bilo mirno, kad ujednoč proleti je- 
dan konjik. Silno leti, a kamenje i zemlja frca u zrak. 
Na poljani se upravo vojnici vježbali. Netko hodao, 
netko sjedio, netko ležao ili čistio pušku. Al istom ko. 
Njik proteče, a svirka zaigra *). Oh, kako sve poskoči 
na noge i uzbuni se. Lete, lete vojnici, oboružaju se. 
Turko! Turko! Turko! viknu sviet. Kolibari na taj 
glas uzmu, tko mogao više, a tko nemogo, sve ostavio. 
Bježi! Ja se ničesa ni prihvatio nisam, već potrči po 
ženu, po djecu. Trčim kući, trčim što me noge nosile. 
Osamdeset dukata ležaše u dućanu, a ja ne uzeh nit 
cigare. Na rieč ,Turko“ prepanem se, krv mi prestala 
teći. Već pucnjava poče. Žena u kući kuhala hljeb, a 
na pucnjavu izadje van. ,Što puca?“ pita ona. ,A 
ništa , odgovara komšijica, laguni pucaju...“ ,Da 
nisu možda Turci, mišljah,“ primjeti ona i unidje, i 
počne kruh zapretati. U to uletih ja u kuću. ,Zar ćeš 
kruh zapretati! viknem; hoćeš li da pogineš? Turci 
eno navališe, bježi ženo! A kud djeca?“  ,Jednoga 
eno na polju, a Mare je u komšije...“ Izpanem na 
sokak, nadjem malog dječaka. Eno lete kola. ,Čekaj, 
ako boga znaš — kliknem — čekaj u ime Isusa boga, 
pa mi uzmi diete!“ I bacim dječka u kola. A kad 


*) buka, Allarm. 


196 Ustaš Parle. 


glednem prema strani, odkale puenjava dolazi: zazeblo 
me! Već Turci udarili tri barjaka u zemlju. Oh bože 
dragi! ,Bježi ženo!“ viknem. A ona odvrati: ,Čekaj, 
dok kruha zaprtljam.“ ,Ostavi kruh, bog s tobom, a 
ponesi radje vriednosti. Nečekaj, jer nam nema ob- 
stanka. Izbavljaj! — izbavljaj! — evo Turaka“ — — — 

Skočim na polje. Vaj, kuda mi je drugo diete! 
Al eto Mare. I opet jure kola. Bacim i curu u kola. 
Za treće diete, gospodine, ni sam neznam, kud ga ba- 
cih. Bijah smeten, a tako i žena. Kad udjem u kuću, 
žena trpa — trpa. Trpa i fistane, i čurčije, već bio 
cieli kup, što ja znam česa. ,Izbavljai se! viknem na 
nju, na polje; ostavljaj sve — eto Turaka.“ Al ženi 
milo ostavljati flstane. Zalomi rukama, kad ju silom 
na polje potegnuh. Već vani sve vrije.  Zabježimo 
— odosmo u najgorih haljinah. Kuku, lele! Bje- 
žimo, ljuta rano, kao ludi. Cio narod s nami bježi, 
viče, leleče, plače. Svi rekoše: idemo u samostan tra- 
pista, jak je, velik je, zatvorit ćemo se. I juri mi 
kao oluja, preko livade, prema manastiru. A kad mi do 
Vrbasa, al tamo ljudstva bez broja.  Nemožeš napred. 
Trapisti namistili kerep, al je taj premalen, da prenese 
toliku svjetinu u jedan put. Tek po malo se vezli mi 
na onu stranu, gdje stoji kloštar, a fratar nas prevažao. 
I neprestance dobjeguje svjetina. Sve vrišti, jadikuje 
— užasan prizor. Putem do Vrbasa umre ženi diete. 
] ostavi ga u kuruzi. Neka porodi diete na prevozu. 
Kamo će s njime za boga? Ali prije neg padne u ne- 
mile ruke, bolje da ga Vrbas odnese. I spustiše sinka 
u hladnu vodu. Sad znaš, kako bijaše. Kamo si po- 
gledao, strah, sve strah pred ljutim Mujom. Grozota! 
Nu se prevezosmo. Al kad dodjosmo do vrata samo- 
stanskih, tamo rulja do šest stotina duša. Nemože sve 
unutra. Natrag! viču neki. Kud sada? Oj brate, bi- 
jasmo nesretni. Bojazan, užas, strah nas popao. Kud 

sada! Tri hiljade duša našlo mjesta u samostanu, a 
ostali — kud koji: u brda, u šume. I pane mi nešto 
na um. ,Marijo, pitam ženu, jesi li novce uzela?“ — 
» Uzela sam dvie hiljade groša, al ti je i podala svezane 
u marami“ — ,Meni zar?“ — ,Da!“ — ,A joj 
zaboravih je!“ — ,A joj, gospe, propali su!“ I za- 
plače žena. Plače ona, plačem ja. Ženi ostao u sanduku 
i gerdan od dukata... 

Nu nije to sve. Žena mi bila trudna, kud s njome da 
bježim? Na poljani se ukažu devet ulana. Ovijaju 
ruke i pune male puške, štono šest puta udaraju. Pro- 
bliediše kao krpa, al jedan od njih slobodio plahe bje- 
gunce, veleć: ,Braćo nebojte se! braćo nebojte se! 
Mi ćemo vas obraniti.“ — I mi se ogledali natrag. 
Preko Vrbasa ljuta kavga i boj. Znaš li. gospodine, 
kako prašti suha borova grana na vatri? Ako neznaš, a 
ti pospi žeravicu šakom soli, pa da čuješ praskanje! 
Onakovo praskanje dolazilo preko vode i do ušiju nam. 
Grdna rano! Turci udariše ponajprije na Jajačku stienu 
a zatim na gornji šeher ili starinski gornji grad. Iza 
toga počeše puške i od zapada praskati — sa dvije 
strane: a na zapadnoj strani, gdje briežuljci započmu, 
puče top. Jedan bijaše kod katoličkog manastira, drugi 
bijaše pod Muktinom kućom, a treći bijaše kod Salik- 
avazove kuće, ono tamo na briegu. Bio još i četvrti top, 
bio na drugoj strani Vrbasa. Onaj je pucao upravo na 
gradska vrata. 

Pobjegosmo — — — 

Pero se digne sa bureta i pogleda u daljinu. 

Vidiš gospodine — nastavi, pokazav rukom na goru 
U sjeveroiztoku — eno tik njiva ona šuma, ono bijaše naš 
zaklon iza bitke. Vidiš li? 

\ Sjedosmo opet, a Pero nastavio: 

Šest sati i po trpismo gorika paklene muke. Oko 

devet ura s jutra, stigosmo onamo na po mrtvi. A 

onda slušasmo, pazismo. Bijaše puno svieta, a našo se u 
bjegunca jednoga i durbin. Gledam ja i opazim svoju 
kućicu. Oj liepa moja mala kućice! Nju sam odmah 
opazio kroz durbin. Od samostana na brdu, šalju bez 
prestanka zrna na ravnicu, ma vojnike. A vojnici gone 
pred sobom i telećake i prazna bureta, i pucaju iza 
njih. A Turci sve bliže i bliže prema njima; ima jih 
sijaset. Eno ceste, što do Gradiške vodi! Do ceste već 
Turci. Uz cestu drvored, a za drvetom po čalma, po 
Mujan. U njih malo koja kremenjača, već dobre inglezke 
puške: svaka dobacuje preko Vrbasa. Puškaraju stojeći 
te viču: Allah! Allah! — — 

Na gradu bila bitka, da već nemože biti veća. Al 
drže se braća hrabro i prkose smrti. Već im gore ne- 
može da bude. Jer čim Turci udarili, namah pre- 
sjekli put do vojarne vaše, ležeće usried ravna polja. 
Tako sad posada i onako slaba, na dvoje bila razcie- 
pana. Nit se može pomoći iz grada onim u polju, nit 
ovi mogu braći u gradu. Grozno bijaše! Nemože se 
nit ovamo nit onamo. Bijahu obkoljeni sa svih strana, 
a zrna padahu kao kiša. Sve više ginu mila naša 
braća, jedan udara na stotinu. Zdvojio bi. Kada se 
približili jedni drugim na trideset hvati, vaši uzmicati 
počmu — — 

Bože svemogući, pomozi jim! Strahota! Uzmiču 
vaši, vuku se natrag, vidi se, da su nadvladani. Turaka 
se natrpalo toliko, da nebi jajeta prebacio izmedju njib. 
Zauzeli i kuće i cielu varoš, a našim ostalo prosto polje, 
ostao kastel: bijahu kao pile u jajetu. Hiljade jih uda- 
rale na šaku ljudi. Ujednvč puče top, puče kod vode 
Dervičive, spored kuće Gjorgje Žite. Blagoslovljen onaj, 
koji ga opalio! Sad se sve preokrenu. Na vrat na nos 
zabježe Turkuše. Iza ledja jim gruva top. Hiljade ih na- 
valilo od Gradiške — mišljaše Turci. Uh! Nu hvala bogu, 
pobjedu odnesoše naši; bog im pomogao. Hvala ti gospe, 

bogorodice! Sad mogosmo natrag. Bio to spas za nas 
i za braću našu... 

Na samu Gospojinu pako, krenusmo pravcem kući — 
ne kući, već garištu. Sve nam izgorilo. Turci posjeli 
kuću, pucali sa tavana, kad planu kuća, izgori. Jadikuj 
mi, plači, al zidine puste. Što bilo od drva — sve zem- 
ljom ravno. Za poluditi! I prenoćismo na dvoru. Drugi 
dan gledah oko kuće, povrilje pogaženo, ali oko sto i 
sedamdeset haramija leži ubijeno oko kuće. U jednoj 
sobi bijaše sedam pečenih... Tik vrta bijaše nasadjen 
duhan, al sgažen sada, a ovdje pet, ondje sedam ubi- 
jenih Turkuša na kupu. U komšije takodjer tri pečena 
izbaciše. 

I pomagah nositi lješine. Netko turske, a ja vaših 
vojnika. Izmedju vojničkih lješina nadjosmo nekoliko 
ljudi, odjevenih na bošnjačku. Začudim se — bijahu 
oboružani. Ujednoč — opet jednoga preda mnom. U krvi 
ugrezao, prsa mu razgaljena, a na prsih i krst i sladko 
ime Isusovo nabocano. Takov je običaj u nas. Gledamo 
mi — kad što vidim! Ciknem, kao da me guja ujela, 
prepoznah Pavla — zaručnika moje Mare. Pavle! mili 
Pavle, zar i tebi tane prekinulo život... 

I Pero ušuti, baci cigaru. U oku mu zasjala de- 
bela suza. Nesretni prijatelju! Pravo reče onaj Talijan: 
Nessun maggior dolore, che ricordarsi dei giorni felici 
nella miseria. 

Zatim izkopasmo veliku jamu — nastavi Pero — 
u nju snosismo vaše vojnike, pa do njih položismo i mr- 
tvoga Pavla. I on se borio uz braću! Zagrnemo sve to 
zemljom, a naš ujak poškropio grob svetom vodom i 
molio boga — dugo molio. Sviet plakao, a plakah i ja, 
i jecah — puknuti mora srdce, mišljah si. O snivajte 
vječni sanak, šaptnuh na odlazku, bog vam dušu po- 
milovao! I vratih se natrag — razkinuta srdca. Nikome, 
a ni Mari nemogoh o tome što kazati. I neću nikad! 

Ta zašto? Sad je u tetke — ona svega toga nezna, i ne- 
treba znati. Da joj kažem — umrla bi — — — 


Pripoviedaoc presta — zaniemio bje od | tuge po- 
svema. Ubogi moj prijatelju! 
* 
# * 


I kako rekoh —- ona slika, što ju spreda napome- 
nuh, sjeća nas liepog historičkog čina, al meni je u prvi 
čas dozvala u pamet sudbinu jadnog ustaše, o kom mi 
je Pero pripoviedao. 

zmedju Stare-Gradiške i Banjaluke na dalekoj 
F ravni leži Maglaj na Vrbasu. Na zadnji dan stu- 
dena g. 1879. prispjeh tamo za satnijom. Neke 
večeri pod konac siečnja bijasmo kod kuće. Vani 
ljuta studen, kamo pogledaš snieg, a Rćaumur 0 pro- 
zoru p kazuje 15 stupnjeva pod ništom. Željezna peć 
u sobi našoj brujala poput parovoza; mladi Gjuro čitao 
»Diogenesa“, ja ,Obzor“ — koji nam je poštar malo pred 
mrak donio — a treći drag, Josip, ležao je obučen preko 
kreveta i mislio na svoju mladu ženicu u Kamniku u 
Kranjskoj, od kuda je dobio veselu viest. da mu se sinčić 
narodio. Mir sobni prekidao po koj rithmički uzdisaj, 
zatim prasak u peći i kako rekoh — ono zujanje poput 
parovoza. 

Ujednoč skoči s kreveta Josip i počne u duž i u 
šir mjeriti sobi širokimi koraci, prekrstivši ruke otraga. 
Uzlovoljio se. Mi bacismo lektiru iz rukuh, promatravši 
čas, dva revoltantnog druga. 

— Čatip Jozo ge buni — primjeti Gjuro bocaljivo, 
gledajuć zlovoljnoga sudruga. 

— Oj nebuni! odreče Joso — en justifiant, nu kad 
svi čitate, to se liepo zahvaljujem na zabavi. — Joso 
nije ljubio čitanje. 

— A 0 čem da govorimo? umješat ću se ja; raz- 
predati ćemo sutra, kada se vratimo iz hajke. 

— Pa zar ti u hajku? Čuvaj se te pustolovije. Ja 
bijah u hajki, znam za tu zabavu... 

— A zašto — zašto? 

Sjednemo do peći. Gjuro savijao cigaretu, Joso 
pritakne vatru i pristavi čaj. Zatim sjede kraj nasi 
uze pričati. | 

Nu tek je započeo o hajki — začujemo glas  pra- 
poraća iz vana. Cestom od Banjaluke dolećele sane, 
došlo častnika, činovnika, dovezlo se i dojašilo lovaca 
za sutrašnju hajku, osobito dobrahan broj muhameda- 
naca, koji su strastni ljubitelji takova lova. Neminuše ni 
četvrt sata, a naša soba bijaše puna banjalučkih go- 
stova pod turbanom. Oboružani koji martinkom, koji 
dvocievkom, vinšesterkom, riečju BJE čime, kao da će 
na škiju. 

Već po više puta, odkako je pao prvi snieg, do- 
djoše seljani iz okolice moljakat, da se učini bajka. 
Divlja zvier — vuci, preoteli mah, a sviet, neimajuć 
pušaka, nemože da se brani; nemože odoljeti tim haj- 
dukom tora. Dok jučer nebude dojavljeno knezom: 
neka znadu, da je taj i taj dan — naime sutra — hajka, 
pa neka se priprave hajkaši. 

U našoj sobi bijaše vrlo zanimivo. Od zime pro 
mrzla četa, ponešto se otopila i posjela kraj peći u po- 
lumjesec. Pitoričke slike i za kist umjetnika! Od druž- 
tva mi bijaše poznat samo Šerif, provizor imućna mu- 
hamedanca iz Banjaluke, Hadži-Feslije. 

Sad se još jednoč otvore vrata, a u sobu pano 
krupna ljudeskara — hadžija, čovjek bradat, smiešeća 
lica, inače stereotipna figura muhamedanca. Svikolici 
ustanu i tek onda se spuste, kada im je on dao znak, 
neka sjedu. Brat njegov Hasan-beg Gjumišić bio je 
još prije u sobi, al nebijaše on hadžija kao ovaj. 1 
on je ustao sa ostalimi, a isto tako i sjeo. Ja bijah 
da popravim svietiljku, kad zamietim cieli taj prizor. 

Hadži Sabit-aga Gjumišić ponikne malko glavom, kad 
mu se predstavim i rečem : da i mene želja goni 
sutra poći u hajku. — Iza toga, sav se naš razgovor 
vrtio o lovu. Hadžija me uvjeravao: da mu nema mili- 
jega do li hajke, i već u napred brojio, koliko će se 
vukova, lisica, zeceva ili srna oboriti, ako dobro izpane 
lov. — Kod zadnje hajke — reče on — ubismo 4 
srne, 3 zeca, 3 lisice — a kod predzadnje: 6 srna, 6 
zeceva i 1 lisicu. Nu kod ove moramo daleko više .. 
Hadžija bijaše razgovoran čovjek, a vrlo zanešen lovac, 
premda je u lovu dosta puta i gladovao. — Dok si u 
lovu — kaže — samo da se živi. A kad se iz lova 
vratiš, onda nek se živi... 

Svoju lovačku routinu ovako će podkriepit: 

— Kad si u busiji, da čekaš zvier, negledaj ni 
desno ni lievo, već sve preda se i čekaj. Ako pukne 
kraj tebe — neka te ni briga nije. Neka puca. Ti sve 
gledaj preda se, nemiči se — već samo da dišeš... 

Za čas pošli večerati.  Primaknemo stol, na što iz- 
vade brže bolje iz torbak& kolače, kruh, sir i sve po- 
stave na jedan kup. Bivši u sobi , morah i ja nešto 
okusiti i dadne mi prvomu hadžija hurmice — kolače 
od meda. Ja se radovah videć, kako po deset šaka vade 
ujednoč kovrtalje s naslaganog kupa, odnašajuć svak u 
Svoj kraj. Zapitavši kroz šalu, trebaju li možda piva ll 
vina? — odvrate: Jok! to nije adet. 

— Toga mi nesmijemo — kaže hadžija, toga mi 
nismo radili ni onda, kad nas povedoše u aps, k vama, 
u vašu. zemlju — — — 

Pogledam hadžiju neznajuć, što da mu odvratim. 
Nu on nastavi pripoviedati, kako li iza bitke u Banjaluci 
uloviše njega, Šerifa i još jednog u druživu prisutnoga, 
te je kao buntovnike povedoše i zatvoriše: koje u Polu, 
a koje u Olomue. 

— A zašto vas vapsiše? Zar skriviste štogod ? 

— Jok! zanieče hadžija. Eto, ja čist k6 dukat... 

Zaniekavši, mahne hadžija glavom: kao da jest. 
Neki od Bošnjaka kad što potvrdjuju, mahnu glavom 
kao da niječu; nu kad niječu kimnu kao na jest. U 
tom je razlika. 

— Ašto znači hadžija ? zapita drug naš Joso mu- 
hamedanca. Na što prisutni Šerif ovako započe: 

— Hadžija (adžija) budne svaki onaj, koj jednoč 
ode u Medinu na grob svetca Muhameda, da se po- 
moli. Nemože svak poći na sveto mjesto da se klanja, 
jer put je dalek i stoji novaca. U nas donosi zakon, 
da samo bogatun podje hodočastiti. Al nesmije, da tim 
njegova kuća trpi oskudicu. I kad se vrati, zovu ga 
hadžijom. Ljube ga u skut i u ruke, i štuju kao sta- 
rijega svoga. Treba počast dati onomu, koj bijaše u 
Meki, na ćabi. — 

Prisutni hadži Sabit-aga, odpuhivao dimove i slušao 
pozorno naš razgovor; ta i on bijaše u Medini. Pripo- 
viedao nam put svoj onamo, kako je pošao na Trst i 
morem do Arabske, gdje uzjašio devu — pa toliko i 
toliko dana putovao, dok nestiže na sveto mjesto hodo- 
čašća, na grob Muhameda. 

— A vjerujete li vi osim proroka u još kojeg 
svetca ? 

— Pa vjerujemo u angjele! odvrati Šerif. Vi ka- 
žete angjeo, mi azrail. Svakomu je insanu zapisao bog 
u čelo, koliko će godina živjeti, koliko dana, koliko će 
puta dahnuti. Kad se to svrši, umrieti mora. Tad do- 
dje azrail i nosi dušu. I Turčin ima dušu! Eto, ti 
gi katolik — ja muhamedanac, nu jedan nam je bog. 
Jedan nas je bog stvorio, njemu se moli, a slušaj 


starijega , izkusnijega. Bog, pa onda stariji! —- Pa 
nadoda : 
Od magripa do mašrika — od jednoga kraja 


do drugoga kraja svieta — sve je stvorio jedan bog, 

al jednoga zakona nije htio stvoriti ..... Mnogo 
nas ljudi ima na svietu, mnogo zakona, al kad nam je 
jedan bog, kad nas jedno sunce grije i jedna zemlja 
hrani — — zar si nismo braća ? Nisam sebeslavić, al 
po duši ti mogu reći: nit sam koga opsovao, nit koga 
okrao, nit na koga naletio od pizme, pa ćeš ipak reći: 
udri, ubij Turčina!... Dakako, uz krivoga i pravi 
trpi; uz suho drvo i sirovo izgori. Ima svieta svako- 
jakoga, izašlo je na tanko — biva — izpačio se sviet. 
Ti svoj zakon hvališ — dobro! i meni je moj drag. , 
Kaže koran: nesmiješ ukrasti. nesmiješ slagati, nesmi- 
ješ oteti, ubiti, nesmiješ tudje žene gledati, pa — de 
kaži mi brate, jesu li svi krivi, ako pojedinac krši za- 
kon? Ja sam u Banjaluci. Kad vi unidjoste u Bosnu, 
vraćah se neke večeri kući, pa na šiljboku bili vaši 
ljudi. Vidjahu na meni turban i pitaju me: Jesi li ti 
Turčin ili hrišćanin? K06 od šale. 

— Turčin, odvratim nešta plabo. — Eh! — od- 
vratiše oni — vas će Franc-Josip sve pokrstiti. — Ta 
neće! — Šuti, hoće! Eto sad ću te posići. — Posici, 
brate, al me pokrstiti nećeš. Evo da imam devet glava, 
sve ću dati, al Muhameda zatajiti neću. 

Šerif se na to nasmije, pa će smijućke: 

— Da izlazi onako, kako mnogi žele, da bog za- 
kloni! — šta bi od nas bilo? Dok bijah mlad, igrah 
se, gonjah se, činih žmirke i hajduke sa ostalom ne- 
muhamedanskom djecom. Djeca brala u našoj bašći 
šljive, a nikada jih nisam ošinuo. Danas —- dok se od 
nas ko oglasi, namah kažu: što ćeš ti? Vaše je prošlo ; 
ti ćeš priljati... 

Pravo reče Bacon: da konverzacija nije drum, što 
vodi ravno kući, već ubavi puteljak, kojim se čovjek na 
agodnu šetnju zaputi . .. I Šerif svrne razgovor na 
drugi kraj. | 

— A kad Turčin umre — poviedao on dalje — 
tad četvorica otidju, da izkopaju mezarov — grob. Ova 
četvorica su muhamedanci; muhamedanac umro, muha- 
međanac ga zakopao. Još podju u čaršiju, pa kupe beza 
— bielog platna. Zatim ga okuplju, obuku na njega 
košulju bielu, odnesu ga i ukopaju. Od časa kad umre, 
pa dok ga ukopaju, neprodje više od 4—5 sahata. Dušu 
njegovu važe angjeo-meleć, u tereziji, t. j. u jedan kraj 
meće zlo, u drugi ono, što je dobra učinio na svietu — 
sevab. Pa se mjeri. Ako pritegne grieh — ode u dže- 
henem , ako privagne sevab — ode u raj — dženet 
— nebo. 

Iza večere kuhao Šerif kafu za cielo družtvo i pri- 
poviedao, kako jim je dobro bilo na našoj strani. — 
Nisam trebao — reče — nisam trebao u Poli ništa 
raditi, osim sam po vas dugi dan pio kafu i pušio iz 
čibuka ... 

I Šerif se dosta straha prepatio. Iza bune ga u 
Banjaluci uloviše i hijedoše u Maglaju strieljati, ,da 
nebude nekog mladog gospodina“ reče, ,koj je molio 
kapetana, da me pusti na životu“. 

— A tko je bio taj mladi gospodin? zapitah ga 
zvedljivo. 

— Ma brate: lipi, neumijem ti toga ni kazati. Baš 
ko ti: ima pod vratom tri zvizde i po jedno žuto... 
Ja brate! Ma bio plaho zor momak — Kk6 divojka liep! 
Poznavo me on još prije bune u Banjaluki. Ja bi često 
dolazio amo i sfrkao mu po cigaru, da zapuši . .. 

I kazivao zatim zgode, kako ga uloviše, kako li sve- 
zaše pred bunar, da ga strieljaju; zatim, kako mu opro- 


stiše i povedoše ga do Stare Gradiške i dalje — do 


Siska, na parobrodu. 

— A u Sisku sjedosmo na vatrena kola — nastavi 
on — pa hajde u tudji, nepoznati sviet. Ja se već na ova- 
kim kolima vozah od Banjaluke u Priedor i Novi, — 

nu kamo li brže vaša kola teku. Kad je poletilo iz Siska 
prema Zagrebu — sve ja tišći, zatiskuj oči, da nevidim. 
Bojim se pogledati na polje, sve mislim, poletit će pod 
nebesa — — — 

— A što je zatim bilo? 

— Zatim bijaše to, da dodjosmo u Polu. Kad nas 
uvedoše u avs, mi smo mislili: da će nas oli pobiti, oli 
metnuti na štrik. Pa ništa! Prošlo pet mjeseci kao pet 
dana. Od kuće nitko živ znao nije, kuda smo i što je 
s nami. Tad dodje ferman od Franc-Josipa. 

— Ote Turci amo! — reče jedan oficir. 

Pa nas van izvedu pred kasarnu, a on zapovjedi: 

— K6 je Turčin, na kraj! — ko je vlah na kraj! 
— a ko je katolik na kraj! 

Mi se razredili i poslušali, znajuć, da sad dobra biti 
neće. Sad uze on neku knjigu u ruke, prouči i reče: 

— Ovo je ferman od Franc-Josipa! On vam sve 
griehe oprašta ... Možete ići kući, al budite mirni, 
nebunite se; naš car sa vašim Sultanom živi liepo, kao 
dva brata. 

Oh, ljuta rano, kako se poveselismo! . . . Tad re- 
kosmo i mi ovako: 

— Mi se vamika liepo zafaljujemno! Mi ćemo biti 
pokorni, mi ćemo biti mirni — i ne ćemo se buniti... 

Grdna rano! — veselje obćenito. Poći kući! poći 
u svoju 'milu Bosnu, u dom svoj — uh brate dragi! 
Suze nam zalievale oči, radost naša izreći se neda. 

Svaki uze, što je imao svoga, te ode na ,agenciju“ 
gdje nas čekaše vatrena kola. Ta nas povela ravno do 
Siska. | 

Veselismo se kao djeca. Ja izvadih džezvu, te sam 
vas put kuhao kafu, zahvaljivao bogu i pjevao, što mi 
je grlo dalo — — — 

Ovako je pričao Šerif, pa tko ga nebi slušav ? 

U razgovoru brzo odmiče čas, a tako se i ovaj put 

naglo približila ponoć. Šerif dopripoviedao. U sobi se 
uzvitlao silan i gust dim, neki legoše spavati, a polo- 
vica je od družtva prosjedila snatreć svu noć kao zecevi. 

I svanu zora. 

Studeno bijaše drugo jutro — na ustima se para 
smrzavala. Obzorje se žarilo u jednom plamenu, kroz 
tamnu maglu prosinu sunce, a inje se o drvetu cakli 
kao milijuni dragulja. Konj do konja, sane iza sana 
poletiše drumom prema Sibić -hanu, na lovački rendez- 
VOUS. 

I za pojedinca je lov zanimiva zabava, kamo li nije 
za družtvo — a hajka bez nose druživa, ni pomislit 
se neda. 

Eto ročišta! Eto lovaca i hajkaša! Družba se raz- 
dielila u dvie partije: jedna sastojaše od samih hajkaša, 
druga od lovaca. Zadaća je lovcu, da mirno nišani i 
dobro zgadja; a hajkašem, da se u dugom lancu pro- 
vuku kroz predjel, kud zvjeradi ima, vičuć, tjerajući div- 
ljad prema lovcem. Prije nego se razidju, naznače 
mjesto, kamo da se zvjerad dobivena u hajki ponese i 
gdje se družtvo sastati mora. Mogu se učiniti po četiri 
hajke na dan. Svaka hajka ima drugi terrain, a jedna 
hajka po dva sata traje. Tko nebijaše u hajki, mora da 
zna i neka pravila. Lovac n. pr. mora da je pazljiv i 
vrlo oprezan čovjek — oštrovid, jer sliepac nije za lov. 
Kada zvjerad dobjeguje, a lanac hajke još daleko, može 
se i prema hajkašem pucat. Izmedju ovih i lovaca, raz- 
mak je dosta velik, zemljište zastrto n. pr. gustom šu- 
mom, brežuljci i nema pogibelji za nesreću. Nu postaje 
li vika intenzivnija, kad se približe hajkaši — nesmije 
ge više pucat napred, nego — kad zvier prodje kraj 
lovca — za njom. Kod lovačkih pušaka sa sitnim zr- 
njem, netreba ni toliki pozor, kao kod otraguša sa jed- 
nim Zzrnom. Tako lovci, a hajkaši? 

Hajkaši neka pomalo napred idu, nek dobro viču i 

paze, da se neizgube. Dok se svikolici nerazrede, mora 
da bude najveći mir, da se zvier nepoplaši. Na urečeni 
znak, neka zaviču i prave buku, neka napred krenu. 


I tako budne. 


Razrediše se u dva tabora. Lovci zasjeli busije — 
50 koraka jedan od drugoga, podčastnik sa trubačem 
ode medj' hajkaše, da je ravna kao čarkare. Zaostaje li 
možda lievo krilo, zatrubi trubač: ,Lievo krilo napred !“ 
ili desno krilo zauzme laganiji korak. Uzmemo li, da 
ima sredina hajkaša prevaliti grabe, humke i proverat 
se kroz živicu — šikaru, onda je naravski, da se ne- 
smiju požuriti krila, koja zapriek& zemljištnih pred so- 
bom neimadu. 

. Lanac hajkaša mora se lagano, al i pravilno napred 
pomicati. 

Al čemu duljiti ? 

Ha! Čuj glas roga . . . 

U—u! U —u—u! U—u—u—u! — — — zaori 
kroz tišinu. 
Već ravnatelj hajke dao znak. Napred! zaviču haj- 
kaši. Po dogovoru primio i trubač hajkaša znak, i time 
se grobni mir u šumi poremeti. 

Ah! — tko nije čuo bajke, nemože da pojimlje 
strašnog onog urlikanja, čim trubač dao znak, da je od- 
počeo lov. Četiri sto hajkaša kretalo se napred, iz svega 
grla vičuć: Ehe, ehe! oho, huuu! ... Viči diete, viči! 
Haj, haaaj! Hooo! Viči diete — huuu! Aha! Aha! 
— — — A trubač trubi, što mu sapa smaže, a okolica 
ječi od grozne dissonance i urnebesa. 


Biedna zvier leti kao luda niz poljanu, bježi pred 
paklenom vikom — basa pred lovce, koji čekaju nape- 
tom puškom — — 

Puf — puf! ču se prasak. Puf! — puf! — puf! — 

Zvier posrne — zastenje — grezne u vlastitoj krvi... 

14 

A sve glasnija budne jeka; sve bliže domiču se 
hajkaši — eto ih! 
Sad utihnu jeka, i hajka se svrši. 


* 
* * 


Još isti večer družtvo se je razišlo. Neki ostaše u 
Maglaju, knez odvede hajkaše u selo — a ostala gos- 
poda — putem prema Banjaluci. 

To vam je bosanska hajka. 

Wože moj , dugočasna li živovanja u zimi, a 
daleko od dobrog družtva. Tako i kod nas. — 
Iz moje osame, često me želja goni u Banja- 
luku. Neki dan načinio knez nove sane, pa 
da vidimo, jesu li dobre, dadosmo zapreći i odjurismo 
poput vjetra iz naše zabitne pustoši. Dan prekrasan, 
nebo vedro, temperatura ugodna, sanik izvrstan, Bijaše 
to zanimiva ekskursija, uvjeravam vas, premda se neću 
Ovaj put upuštat u opisivanje putnih sitnica. Eto Banja- 
luke! Približavajuć se Banjaluci, sve više susretasmo 
svieta; banjalučki se haute volće vozikao od zabave. 
Eno vitkog husarskog  častnika na šarcu, leti poput la- 
stavice kraj nevelikih sana, u kojih sjedi ,božanstveno“ 
liepa gospodjica u finom francezkom kroju . . . Iz da- 
leka se pomaljaju munare, kuće budnu veće i veće, i 
življe poteku konji. Na ulazku u grad, tik konsulata, 
eno nove pravoslavne crkvice, usried velikog ogradjenog 
dvorišta. Na mjestu smo ! Sve pomanje teku konji prema 
sredini grada. Napokon se ustave. Da me tko pita, česa 
imade najviše u Banjaluki, ja bi mu odgovorio: židova, 
političkih malcontenta i gostiona. Još prije nege li u 
grad udješ, svaka drvenjara izvjesila ponositi cimer, 
kao: »zum lustigen Michel“, ,zum rothen Kreutz“, 
»Tum Sehwabenland“. Čuo sam, da je Kalifornija zemlja, 
# 

gdje se zlato kopa, ja sve dvojim, da se u Kaliforniju 
sletilo onoliko rudara sisavaca, recte Industrie - Rittera, 
koliko amo od prvog početka okupacije do danas. Al 
neosvrćuć se na tu šugu, koju je tomu gradiću nanio 
vjetar, jer to je naravna posljedica prelaza u novu fazu 
života, opazit moramo, kako je posve drugo lice zado- 
bila Banjaluka. O novih liepih sgradah nema još pra- 
voga govora, po ulicah vlada veći red, čistoća; nekuži. 
hvala Bogu, zraka smet i ubijena mrcina, oko koje se 
prikupljale čavke, vrane i psi kao prije. Tko je nekada, 
recimo n. pr. prije par godina prošao Banjalukom, pak 
taj dodje danas u taj bosanski gradić, čuditi se mora, 
povuče li paralellu izmedju sada i nekad. Banjaluka se 
na očigled razvija. U svakom pravcu bit će to za ne- 
dugo vrieme prvi trgovački gradić bosanski po evropej- 
skom štilu. Inače glede noćne galame, pa kojekakvih 
skitalica bez putnog lista, dalo bi se koješta prigovo- 
riti; nu mi želimo i nadamo se, da će se i tome na 
skoro doskočiti. 

U Banjaluci ima već sada dobrih svratišta: , Hotel 
Europa“, ,Hčtel National“, uredjenih po evropejskom 
comfortu. Od restauracija je prva: ,K caru austrijan- 
skomu“. Imade i kavana vrlo udobnih, kuda se drže 
osim hrvatskih, njemačkih i talijanskih listova, takodjer 
illustrirani glasnici. Najviše su posjećivane ,Cafć grand“, 
»National“ i ,Zur Stadt Agram“, preko pošte. Dućana 
ima svake vrsti, a ciena — odgovara robi prilično ... 
Izaći kuda na šetnju — nemože se u to zimsko doba, 
osim na širok drum, što prolazi gradom. — Taj boule- 
vard služi na čast austrijskoj tehničkoj četi. Već sada 
si pomišljaš u duhu drvored platana il listnatih kostanja, 
pa k tomu jasnu svjetlost plinovih svjetiljaka u večer, 
kraj kojih će proljećem prolaziti nožice bosanskih KIA: 
tica, šetajuć se uz milozvuk glasbe . . . 

Od neko vrieme concertira glasba zagrebačke pu- 

kovnije br. 53, dva puta u sedmici : nedjeljom i četvrtkom 
kod ,,cara austrijanskoga“. Na 15. 0. m. bijaše opet četvr- 
tak. Žao ii je, da nemam programa pri ruci, da pri- 
obćim sve one komade, koji su odigrani bili. Prostorije 
bijahu dubkom pune otmenijeg gradjanstva, trgovaca, 
činovnika, častnika, a sabrala se i kita ljepotica. Usried 
zabave sve najednoč zaniemi. Da čuješ čuda! Mjesto 
glasbe razliegaše se dvoranom krasna pjesma — hrvat- 
ska pjesma sa tribine. Obćinstvo sluša, al se nemože 
od dragosti da nasluša. Iza svake piece kasnije zapje- 
vaše po pjesmu, a pod kraj koncerta zagrmi: U boj! 
u boj! — 

Neizrecivo oduševljenje poprati ovu hrvatsku korač- 
nicu, mislio si, oglušit moraš od pljeskanja i bezkrajnih 
uzklika. Teknika i nuanciranje, sve to bijaše u gladku 
cjelinu stopljeno, da si mislio, sad dolazi zuk proljetna 
lahorića, sad grmi silna jaka bura, doklam po malo ne- 
oslabi i nezamre u refrainu: 

Za domovinu mrieti kolika je slast 
Prot dušmaninu, mora on, mora past!... 

Bijaše to naslada slušati. Čast pjevačem, koji toli 
majstorski odpjevaše: ,U boj!“ Čestitamo kapelniku 
Czansky-u na zdravu zamišljaju, i što mu nastojanje 
kruni toli sjajan uspjeh. Veseli nas još i to, što si ta 
hrvatska pukovnija, kud prolazi da prolazi, znade steći 
lovorike ne samo na bojnom polju, nego i njegovenjem 
glasbe i uznosite pjesme. | 

Poslie koncerta započe ples. Plesalo se duboko u 
noć. Gledajuć valčik, brzopoljku i kretanje četvorke, sve 
sam dvojio, da sam u Bosni. Pa ipak — ipak je to 
vjerna, ako i mala sličica karnevalska iz Banjaluke. 

Maglaj na Vrbasu, 16. siečnja 1880. 


.. 






aglaj na Vrbasu — dosadno vam je mjesto 

: u Bosni. Osim vojničkih baraka dvie su go- 

Lo Ze stionice; mali hljebac kupuje sviet u gostioni 

S Kk švabi«, a vino-kiselicu u Magjara, koji je, 

uz ljubav i talenat za ,zemaljski jezik“ dosta malo na- 

učio u Bosni, te mu se oratorska vještina stiče u sen- 
tenci: Trinken Sie, Stossen Sie! 

Jedno poslie podne udjosmo u neku drvenjaru 
preko druma. Nadjosmo unutra nekoliko seljaka iz oko- 
lice, razgovarajuće o škiji. Unišavši, nevidjasmo u prvi 
čas ništa, tako bijaše mrak. Kroz prozorčić dopirala luč 
dana, prozorac mal — malešan i do polovine zaliepljen 
»Bosansko-Hercegovačkimi novinami“. Ako se nevaram, 
bijahu ,tri kralja“. A pilo se, pijuckalo! I na radni 
dan, Bošnjaku je drago srknut po kap dobre ,šljive“, 
kamo li neće na ,tri sveta kralja“. Neki me seljak po- 
znavao i toga radi ponudio čašom ,šljive“.  Zahva- 
ljivah se. 

— Pij bolan! zavikne. 

Ja srknem ... K6 dar božji! 

— Hvala brate. 

— Pij još! 

— Nemogu više . . . dosta je. 

Hoćeš li jesti? primjeti seljak i u isti čas prelomi 
komad pšenična hljeba, pa mi ga pruži: 

— Jedi, na! 

— Neću prijatelju, eto nas upravo od ručka. 

— Kako nećeš? Neće se dva ručka svadjati, već 
dva hrdjava čovjeka. 

Na to uzmem i hljeb. Sjednem. Zamolih i Luku, 
da kraj mene sjedne. Luka bilo ime seljaku, koji me 
je ponudio ,šljivom“. 

Razgovarasmo se. Zapitah ga, što on razumije pod 
imenom škija. Po odgovoru sudeć može se uzeti, da je 
pškija“ ono, što i lupež, pustaija. 

— A ima li davno, što se te škije, osobe inače 
dosta pogibeljne družtvu ljudskomu, povlače? zapitam. 

— Prvi put — odvrati Luka — doznasmo za škiju, 
ima tomu već pet godina. Škiju rodio turski zulum. 
pŠkija“ zazvali Turci u prvi kraj, a kako zazvali, tako 
i ostalo. To su ljudi, koji pribjegoše na onkraj Save, 
pa odanle prelazili k nama, donosili novosti i kazivali 
nam, što se u kaurijt radi, U jednu si ruku mišljasmo, 
da su nam to prijatelji i brane nas proti Turčinu. I 
Zbilja! ko je od škije imao pamet u glavi, dočuo je kod 
vas dosta, pa vrativši se, kazivao je nama sve — k6 
pošten čovjek. Škije bijahu prvi, što no rekoše: vi ćete 
preći Savu. K4 pošteni ljudi! Bilo ih je, da ti ni otac 
nebi bio kao on. Al bilo je medj njima i lupeža, kojino 
su za kazivanje tražili po čurak, po čakšire i novaca od 
nas — biva — para, Ja brate! Što ćeš? Nema fajde! 
A mi davali — ko bošnjačka budalasta pamet! Ko 
insan, kad se boji Turaka. Rekoše škije: eto Austri- 
janaca — eto ih! I tražiše od nas para. 

— Pa što vi radiste na to? 

— Neće nikad doći! — rekosmo. Radili nismo 
ništa, već samo boga molili i postili. I domolili se, bogu 
hvala, pa sad — sad što da bilo. Mišljasmo: vi ćete 
Turka srušiti, k6 da ga bog nikada stvorio mija... 

— Dakako! nasmijem se. T on je čovjek, ako i nije 
kršćanin. Al kažite mi što o škiji. 

— A što brate? Zar o škiji? Eh! Jednoč dodjoše 
— da ti pravo kažem — i k meni škije; došo neki 
harambaša, namjestiv se kao paša, a mi ga morali lju- 
biti u ruke, vucati se k njemu na koljenih i dati mu 
dar. Ja, brate! Iza večere poda mi silaj-kesu i kaže: 
idi Luka u Banjaluku i donesi mi baruta. — Al kako 
ću ja od Turčina? pitam ; vidjet će me tko! — A kako 
bi to bilo? Ta sakri! 

Te ja ode. 

Odoh u Banjaluku, kupim barut, odpašem čarape 
pa sipaj, namješćivaj. Pa uzeh silaj-kesu — kud se fi- 
šeci meću — pa odoh u mlin. Tamo turni silaj-kesu u 
vreću, u brašno — zatim na put. Ti si bio u Banja- 
luci — eh! — znaš. Sve sokakom pa sokakom ; pa ćeš 
onda izać na drum, pa ha, ha, ha, ha — niti lievo niti 
desno, pa prtinom, pa onda prtinom, pa prtinom, pa 
— hahaha! eto sela. Kući poći — da ti pravo kažem 
— težko mi se dalo. Jedna je karaula bila na polju 
do Banjaluke, jedna u Klašnici, a jedna je bila ovdje 
u Maglaju. Karaula — to mi reknemo kao u vas 
straža, koja štošta traži i nema li u koga baruta — 
biva — da nosi škiji. To sve sam ja morao proći, a 
da me nitko nevidi i doći zdravo kući. I dodjoh bogu 
hvala i predah barut, koga u mene nenadjoše. O znade 
sakrit raja! pa doniet braći svojoj, nek pucaju na 
Turčina. — 

— Dakle vi ipak zaklonjivaste škiju ? zapitat ću ja 
poslie stanke. 

— Mi? — Jok to nemože biti! opre se Luka; 
škija se silom nametnula. Nismo mi zaklonjivali škije, 
ako i mrzismo na Turčina. I seljak pripoviedao dugu 
brojanicu nedjela, nasilja, okrutnosti i zuluma, što je u 
svom vieku pretrpio i on i njegova obitelj od Turaka. 

Pa kako nemrziti na Turke? nastavi on. Eto! ti 
si danas naš gospodin, pa ipak rečeš: sjedi do mene. 
Evo — već sjedim ima dva sata uza te, i ti me pitaš: 
brate, kako je? A kad bi moj spahija bio ovdje, a go- 
spodar, a subaša — sve jedno! — još subaša gori od 
Spahije, jer kaže: ja sam tvoj bog. Pa kad bi on sjeo 
ko što ti — pa zar bi ja kod njega da sidi? Ah! nikad. 
Kad bi on kući mojoj došo, pa jeo, pa pio — mi bi 
sve stajali. Gle ovako. 

Seljak se izpravi, glavu pogne napred i složi ruke 
preko prsiju, skrušeno oboriv oči. 

— Uz Turčina ni sjesti, ni pušiti — namah k6cem 
po glavi. Ja sam ti bog, drugog boga nemaš! — re- 
koše. Luka pokaže rukom na čardačić — našu pisarnu 
.i nastavi ovako: 

— Ono je njihova kršla recimo. Pa kad bi ja 
imao dobru kapu, pa donio njima ručak il drva na sebi 
— pa askeri opazili, da imam dobru kapu, nove ča- 


rape, naradke il dobre opanke — namah reknu: De! 
izuvaj. — Tad ja sjedi, izuvaj opanke i podaj njemu. 


Tad podji kući, plačuć po sniegu. A on obučen! 

Što ćemo, kuda ćemo, kako ćemo mi? pitasmo se. 
K0 sirotinja! ko brate fukareština. Strašan život! 

Zar ja otić u Klašnice ili u mlin, pa poniet novu 
kapu — biva fes, a da mi to Turko otet neće? To bit 
nemože! On uze, metne na glavu, a mene udari šakom 
za vrat, il puškom u prsa. Pa ja živio, neživio, njemu 
je pravo. Tad podji kući plačuć. Potužit se komu? Ha, 
ha! E moj gospodine. . . 

Seljak udari u smieh, što je značilo, da se nije dalo 
vrlo ni prituživati. 

Opriet se, a nedati opanaka? To nemože biti, da 
ge neda. Namah k6cem preko glave, namah ubiti. Što 
ti treba? rekoše; dvie pare baruta više, pa te nema. 
Il svežu insanu ruke otraga i vode ga u Banjaluku, 

veleć: taj je hajduk. Našto je valjalo biti pć godine u 
apsu. U apsu ležalo se u blatu, bez vatre; trpiti ljutu 
studen — žedan — gladan, pa namah crko od nevolje. 

E moj rode, e moj junače! neznaš ti naše boli. Da - 
kako, što je bilo — bilo je, toga više nikad biti neće. 
Da si se stvorio pticom, pa gledao sa nebesa, onda bi znati 
mogao. Drugčije nemožeš vjerovati. 

Rekoh, da su škiju rodili Turci — njihova ne- 
pravda. A to je istina. Nu bogu hvala, minuo je zulum 
turski, & minulo i carstvo škija. Tkogod ide danas u 
škiju, tomu posao nevalja, taj je otmičar i živi od tudje 
muke. Taj nema ni kuće, ni poštenja, a vire mi ni duše. 
Ako je iznio pod drugim carstvom, pod ovim neće. Eh!.. 

Luka mahnu rukom i zamukne. Pa natoči šljive i 
pruži mi: 

— Pij brate! 

— Živio Luka! Kucenemo se. 

— Živio brate! Zdravo kući svojoj došo, zdravo 
svoju čeljad našo. Eh — živio! 

Pa nagne čašu. ..... 


Iza toga minu par sedmica. 

Pred malo dana, pošao je od nas jedan odjel u potjeru 
za škijom, u selo Kobatovac, ni sat daleko od Maglaja. 
Od škija bude jedan ustrieljen, jedan ranjen, nu pobježe, 
ali kućegazda — starac oko 10 god., kod koga se zatvo- 
riše — pade mrtav udaren od kapi, nemogavši jih na- 
govorit na predaju. | 

A drugo jutro, podjoše onamo da agnosciraju lje- 
šinu hajduka. Od nje nadjoše samo polovicu — drugu 
polovicu izjela paščad. . , . . 

Promišljajuć jadni život ovih pustolova, sjetim se 
seljaka Luke i razgovora — o škiji. 

aglo prolazio snieg s daleke ravne, izjedala ga 
topla jugovina. Dani duži — sve većma se uz- 
> Pinjalo toplo sunce na svod nebeski, a široki 
“ drum osušio se — nek budne svietu prilika izaći 
u božju narav iz mračne sobe, gdjeno je poput puža 
zaklonjen morao proboravit svu dugu, ljutu zimu. 

Namah poslje podne izadjosmo na drum. Nastaje 
proljeće, liepa se doba primiče, već oblieće žut leptir 
oko grma, a tko se tomu neveseli? Kad sunce zagrije i 
budnu topli dani, sve jedno drugo sustizava. Šuma raz- 
bacuje list, drvo se zeleni, raznoliko cvieće cvate: tuj 
jagorčina žuta, tamo ljubica, driemovac — nu tko bi 
sva izbrojio! 

Šetajući časak drumom, opazio, kako se nedaleko 
nas dim uzdiže. Mi onamo da vidimo, ele dodjemo 
pred kolibu pleterovu. Pred kolibom sjedio starac, topeć 
$e na proljetnom suncu. 

— Što to gori? zapitamo ga. — Gori bunište brate, 
odvrati Bosanac. 

— A tko je upalio? Iz buništa prošao oganj u ši- 
karu, već gori i list i drvo. Bit će nesreće! — Neće, 
neće! kliknu starac i zakašlje. — Kako neće? Upalit će 
88 šuma! — Neće! neće! ja ću biti kriv; ja sam to za- 
Palio. Tu ću ja luk usaditi. — — 

I starac opet zakašlje. Oči mu se zamute od suza, 
bijaše starac plaho bolestan. Ostavismo ga. Medjuto iz- 
trči iz kolibe nešto čeljadi, da pogase u živici vatru. 
Bošnjak seljak, za čudo je neoprezan s vatrom. Kriv- 
njom čobana izgorio je često mnogi kompleks šume. Kad 
zapreta u šumi vatru, neće da ju pogasi, nego ode. Tad 
dunu vjetar i razgoni vatru. Upali se najprije trava, pa 
suh list, pa drvo, a kada se razgori jela i omorika, 
težko je učinit kraj razpasanomu elementu. Po više dana 
gori, dok neizgori suho i sirovo. Šuma je bogatstvo na- 
roda, pa treba čobanu utuvit u glavu: da voda i vatra, 
dobri su sluge, nu zli gospodari. Još je i taj običaj u 
čobana, da prolazeć šumom, obsiecaju koru oko stabala, 
poput vienca, našto drvo usahnuti mora. — Treba su- 
varaka — kažu — valja u kući priticati vatru! od- 
vrate, ako ih tko zapita, što tamane šumu. To je vrlo 
zao običaj. I malen će broj čobana počinit mnogo kvara 
misle li: da dobro djelo rade obsiecajuć stabla, ,,da 
bude više suvaraka“. 

Dodjemo u Laktaše, selo kraj druma, od 10—15 
klimavih kuća. Laktaši ili Ilidža, zove mjestance sviet. 
Dvie stotine koraka od sela, ima povisok humak — 
»Zimzelen-brdo“, t. j. nikad se neore. Pod brdom je 
bunar vode liekovite ili ,vručac-vrelo“. — Da si naj- 
bolestniji — kažu — pa unidješ u vodu: ozdravio si. 
Osobito je dobra voda proti groznici, za umor — t. ji. 
kad čovjek sustane, i kad ga noge bole. I kažu: do tri 
puta je najbolje unići u vodu. Po tri puta ili samo je- 
danput. Dva puta nevalja nikako. Bunar u Ilidža ob- 
6insko je dobro; nema posjednika ni zakupnika. Ljudi 
idu ovamo. usried zime i kuplju se. Vrutak ima tri i 
pol metra u promjeru: dubok je ,za insanski boj“ — 
t. j. za visinu čovjeka a ogradjen tvrdim kamenom u 
okrug. Bijahu prije stube za sići bunaru na dno, kako se 
razabire; toplina vode ima 24% Rć6aumura (30% Celsiusa). 

Tko je ogradio taj zdenac — nezna se pravo; nezna se, 
za kojega je cara načinjen — kažu seljaci. Nu pripo- 
vieda se, da ga je dala sagraditi kraljica Katarina. Za- 
nimivo je gledati kako voda suklja izpod kamena — 
čista kao kristal. Kažu, da je prije tjerala mlin. Nu 
sada je sve razoreno i mlin i zdenac, koj potiče bez 
dvojbe iz davne davnine. Četverouglasto izklesana ka- 
menja ima posvuda raznošena; pa ga odvuku i u Lak- 
taše, kad štogodar grade. Tanka magla vije se nad vrut- 
kom osobito zimi, a sviet raznaša vodu kao piće, jer da 
je vrlo zdrava. | 

Okolica, kojom protiče izvor-voda do Vrbasa, moč- 
varna je veoma, obraštena vrbami, jošikami, gustim 
šašem. Po cielom kraju nebijaše ove zime toliko divljih 
pataka, kao ovdje. Iza večeri jih na hiljade padoše preko 
močvare. Seljaci je love zamkom i donesu žive na 
prodaju. 

Uzpesmo se na humak iznad vrela, da vidimo 
okolicu. Drumom prolazili tovari, neki muhamedanac 
zapjevao: 


Elim de mekima, kalki derum sikima, vaj kuću kanem! 
Vaj kuću kanem, seni sevdi džanem, 
Burma topči kamajika, doldu janem . .. 


Pa opet: 
Elim de mistam, neka suri gajten, 
Burma čodjuk šejtan — vaj kuću kanem . .. 


Sunašce nagnulo za Laktaško brdo, obzorje na za- 
padnom zanebju žarilo se kao živa vatra. Vidjasmo 
Klašnicu, Crni vrh, Slatinu, Durlutovce, šumu Devetinu, 
Gumieru i šumu Motajicu. Tamo leže: Mavljani, Lu- 
žani, Petoševci, Magljani; zatim sela: Kosierovo, Ku- 
kulje, Lilići, Stapari itd. Pogled leti preko daleke rav- 
nice do Stare Gradiške i tamnih gora onkraj Save, iza 
Nove Gradiške. 

Odkad počeše parobrodi kretat od Siska do Gradiške, 
promet je na putu do Banjaluke dosta oživio. Vazda je 
drumom vidjeti domaćih i stranih putnika. 

Ostavivši humak krenusmo kući. 

Na njivah još radio sviet, izašo ogradjivat . polja i 
da metne zrno u zemlju, koje će mu u jeseni doniet 
strostruki plod. Nema fajde, valja radit, hora je! Valja 
zasukat rukave i prionut živo poslu, jer samo radišu bog 
pomaže. Silazeć s humka, momu se drugu osklizne noga 
i mal da nepade. Da je pao, a vidio ga Bošnjak, rekao 
bi: tuj ima para zakopanih . . . 

Do Maglaja bijaše sat hoda. Svrnemo s druma, da 
usječemo palice. Neki seljak bližio se k nami pjevajuć: 
— 0-0-0! Dobro mi je i boljem se nadam! Oooo! ... 
Pred nami stane. — Kamo — odkuda? zapitamo ga. 
— Ma iz Banjaluke brate, odvrati; pošao sam u konak, 
a da bi zašto. Tužio me konšo — reče — da mu ubih 
mačku. A evo nisam — vire mi. Kako ću ja ubit tudju 
mačku? Nu ode konšo u konak i tuži me. — Gje ti je 
mačka? pita sud. — Ovdje u torbaku, kaže, te on iz- 
vadi mače. — — Majko moja! U konaku se gospoda 
od smieha izprekidala, što je ponio mrtvu zvier na sud. 
Moj konšo ode postidjen. ,Neima tu pravice — kaže — 
tu se još uvjek po koranu sudi....“ 

— Ma kažem ti brate, ima u nas ljudi, koj nebi ka- 
bulio, da tri godine dana sjediš u apsu, a za jednu mačku. 
Pa se čudi sviet, zašto je nerođica, zašto nas mori glad 
i zle godine. Ma razljutit će se insan, kamo li neće 
dobri bog. . . . | 

Ovako razgovarasmo čitavim putem. Pitao i to: 
hoće li narod dobiti žita, da usije. Reče: Sviet potrošio 
uz strogu zimu sve, što je imao. Kazo bi ti sela, gdje 
skapaju od gladi. Obosio, ogolio narod do duše, a kneza 
sve šiljamo u Banjaluku, meka: moli pomoći. Vjeruj mi 
brate, tako nije još bilo. Muka nam je živit, dogorilo 

nam je. Prošle godine nerodica, zimus poharala kuga 
blago, a ljuta studen doćerala biedu va vrh. Bože, bože! 
ako to proživimo, spašeni smo. 

Eto Maglaja! Iz daleka vidjasmo barake. Netom 
prispijemo do malog hana. Iz mehape dopirao glas če- 
maneta : 

A moj Mujo projdi men' se dvora, 
Sve sam s tebe b'jena i karana, 
A iz biele kule izćerana . . . 

Na dvoru Trivun sjekao drva, opazivši nas, prestao 
ciepati i nazove nam: dobru večer. Odzdravismo mu, 
Sad izadje na dvor i handjijica. — Svraćajte se! — do- 
viknu nam ona. Kuda moj hajluk? zapita. 

Stanemo malko. Prolazeć ovuda, obično se svraćasmo 
na jednu kavu, a ,desetak“ što uze za kavu, prozva jed- 
noč hajluk, pa tako i ostalo. Kazivasmo joj kuda bi- 
jasmo u šetnji, — al dopre iz kuće pjesma, neki mu- 
šterija gudao: 

Dockan podjoh 1z čaršije 
Izpred svoje nazli-dvore, 
Al mi dragče na kanatu. 
A ja velim: dobra veče! 
Ona meni bolje reče, 
Bolje reče: dodj' u veče! 
Ja nedodjoh ono veče, 
Već ja odoh drugo veče. 
Kad — al dragče san zaspala, 
Kapijama kapijala, 
Pendjerama čivijala. 

Pa ja odoh u djul-bašću, 
Svezo doru o naranču, 

A sokola gor na grancu. 
A ja valim svom doratu: 
Visni dorat, pisni soko, 
Nebil dragče ustalo — — 

Visnu dorat, pisnu soko: 
Al eto ti moje drago 
Gologlavo — bez fesića, | 
Bosonogo — bez papuča — — — 
Pjesma presta, a mi unidjemo. 
— Dalje — dalje! zamolimo. 
— Nema je više! mahnu pjevač gudalom. 


— Pa ima druga, primjeti handjijica; d& zapjevaj! 


Gospodin nam donio hajluk. — I potegnu pjevač dva 
tri puta gudalom, pa će zapjevati: 
Sidi Milka na stolčiću, 
Na svilenu jastučiću ; 
Desnom rukom kosu gladi, 
A iz mene srdce vadi. 
Nemoj Milka kosu gladit, 
A iz mene srdea vadit! 
I je vedro il oblačno, 
Sve je moje srdce plačno ; 
U je kiša ili suša, 
Ti si moja draga duša; 
Jl je tako il ovako, 
Ti si moja svakojako. — 

Uzmem mjesto naproti pjevaču. Nekoliko put- 
nika sjedilo kraj limene peći usried sobe. Handjijica šila 
košulju. Nebijaše baš vrlo vidno u toj mehani, bijahu tri 
malena prozorčića bez džamova (stakla), presvučena arti- 
jom, koju, da bolje svjetlost probija, namazaše maslom. 
Bosanski hani neimadu bitne razlike medju sobom, 
a tako i mehane. Sve je tu primitivno, al ipak 
privlači putnika pod krov. Tuj je ročište bega kao i 
siromaha kmeta; tuj se pije kafa, rakija — a jede 
ono, šta si je tko ponio na put. Mogu se ovdje tipički 
karakteri sročit, pa se preli, pije, veseli, a veselo srdce 
kudelju prede — veli rieč. Tad izlaze kojekakvi na- 
zori na svjetlo; često se čuje, česa se inače čuti nemože. 

Može svak u hanu prenoćiti, a noći se na prostoj 
hasuri ili ćilimu. 
Gore spomenuti seljak, koji nas je u han sliedio 


podvostručio rječitost, podahnuvši malko šljve... Pa 
zapjeva: 


Bježte Turci za rana! 
Eto popa Karana, 

TV za njime čavka, 
Žalostna mu majka. 


Handjija Trivun ga opominjao, da neviče, al to bi 
uzalud. 

Juh! zavikne on, — živio pop Milan i Hassan- 
hodža! Ti se dva ljube kao soton i djavo... 

Napokon mu nehtjedne Trivun pružiti više ra kije 

— Daj šljive, zatraži seljak. 

— Nema je više. 

— Zar nema? 

— A, a! zanieče Trivun. 

— Ima li masike? 

— Nema. 

— Ima li jaja? 

— Jok! 

— Ima li luka? 

— Tsc! emokne Trivun jezikom. 

— Prodji se bezposlice, Trivune, oglasi se handji- 
jica. Daj šljive čovjeku, kad traži. On je platio, što ti 
je dužan, pa što te briga... 

— 1] jest platio, at što viče ? 

— Viče! A ti si bolji — ha? 

— A ti si bolja, ha? 

— I nisam na prodaju! brate. Jedanput si me 
kupio, više me nemožeš kupiti... 

Trivun se zamisli. 

* — Ti sve vidiš, što vidjeti nebi smjela. 
15 

— Baš ko žena! Kada umrem, kako ću ja na 
onom svietu kazivati, ako ništa nevidim? 

— Prisuči se! — velim ti. 

— A kako ću se ja prisu... 

— Šuti! — — 

Tad zamukne žena. 

Trivun ustane i donese seljaku, što se vratio iz 
Banjaluke, šišu (bocu) rakije. Nije on više vikao, već 
vrlo razborno razgovarao, da ne bude više grieha. Za 
koj čas, nastavi pripoviedati: 

— Bio je nekoč siguran Turčin —- pričao seljak 
— pa imao tri kćeri. Kad eto pozvali njega na voj- 
sku, da ide na bitku. On nije imao sina nijednoga. 
zato sjedne te zaplače. Pa govorio svojoj kćeri starijoj, 
govorio: Moja kćeri draga, ja nemam sina nijednoga, 
daj, da ja tebi skrojim mužko odielo — pa ti hajde na 
vojsku. I ja ti dadem oružje i dobra konja. — Onda 
rekne kći: Daj ti meni odoru — daj ti meni oružje i 
dobra konja, pa ja idem na vojsku. Pa onda on njoj 
nabavi odielo, i ona ode na vojevanje. Nu Turčin uze 
medvedju kožu, pa izadje pred nju na put. da ju pre- 
straši, da vidi, je 1! cura što srčana. I on ju prestra- 
šio, pa se ona vratila natrag. Vrativši se, reče ona 
babi: Babo, ja otići nemogu, ja sam vrlo nejaka | 
luda. Onda će reći srednja kći: da ide ona. Te ona 
obuče odoru od starije sestre, uze konja dobra i opaše 
oružje. Pa ode na put, na vojevanje. I opet izadje 
starac pred nju i prestraši ju, a ona se vrati natrag, 
veleć kod kuće: Babo, ja otići nemogu, ja sam mlada 
i luda. — Pa uze govorit najmladja cura: — Babo, 
idem ja. Te se opremi, uze konja i zadjene oružje 724 
pas, pa podje. Eh — otidje ona. Al izleti otac pred 
nju u medvedjoj koži, da ju preplaši. Nu nije ju mo- 
gao; ona njega preskoči na konju. Sad podje svietom 
i zadje u goru zelenu. Kad je bila na sried gore 7e- 

lene, zapali se jela zelena, a vrh jele Zmija šarovita. 
Pa govori zmija šarovita: — Ko bi mene odavle &o- 
tariso (izbavio), ja bi njemu vrlo valjala. I konjik pruži 
zmiji kamiš, po kojem sadje zmija njemu na ruku 
i legne na terkiju (gunj na konju, što se o sedlo 
veže). Prodje ona goru zelenu, i izadje na polje široko. 
Kad je bila na sried polja širokog, al na njem se 
skupljao narod kao na zboru. — Bježi otale! neznani 
delijo, govorio narod. Tuka ima zmija aždajkinja u je- 
zeru zelenom. I daje car Sultan kćer svoju jedinu onomu, 
koji bi zmiju otale izvadio, oli živu, oli glavu njezinu 
donio caru. I ona sjaši kod vrela zelena, pa klekne, da 
pije vodu. Al odozdo! poteče aždajkinja, đa nju proždre. 
Nu cura uze čipalice- mašice, pa pribode aždaji glavu 
za obalu. Pa se fata za nož, pa odsječe aždajkinji glavu, 
baciv ju na obalu zelenu. Al ujagmi neki ciganin, glavu 
i nosi ju caru Sultanu, veleć: Ja sam posjeko aždaj- 
kinju. A stigo i narod caru i reko: nije cigan glave 
odsjeko aždajkinji, već je odsjeko neki neznani delija. 
Kad, dolazi i neznani delija sultanu. Car ga prima ve- 
selo, hoće da mu junak budne zetom i da uzme kćerku. 
Tuj se pir činio i veselje bilo veliko. Tad dodje va- 
kat (doba), da je u gerdek svedoše. I svanulo jutro. 
Kćerka usta žalobita i pita ju majka: što je ona žalo- 
bita? — Kako neću bit žalobita, kad.se ja nisam udala. 
Tako budne i drugo i treće jutro. Opet pitala majka: 
Što si kćerko tako žalobita? — Majko draga, — od- 
vraća cura, jal ga vodite, jal ga u tamnicu zatvorite... 
Pa ulazila majka caru čestitomu i njemu je tiho govo- 
rila: Caru, gospodaru, naša kći nije udata. — A Sul- 
tan njoj tiho govorio. Mi ćemo njega medju divove 
poslati, da ga oni pogube... I pozove car svoga zeta: 
— Zete! kad si ti tako dobar junak i'odsiko aždaj- 
kinji glavu, bili ti mogo poći medju dive? — Bi ja 
pošo medju dive. — U diva ima — kaže car — kara- 
# 

duzan, sam guda, a sam pjeva. I opremi svoga konja 
zet carev, i podje preko polja ravnog. Al stane mu 
konj na sred polja ravnog. Stane nogom kopati. 
— Moj konju, moj konju — progovara zet carev 
— što mi neznaš progovoriti, već nogom  kopaš ? 
Progovara zmija iz ćerkije: Molim tebe neznana delijo, 
primakni se šumi zelenoj, odsieci tam drvo pa ponesi 
divskoj kući. Kad budeš u avlije divskoj, onda uzmi 
kosti spred magarca, pa je metni preda se. Uzmi iz- 
pred pseta slamu i metni pred magarca. Pa idi u gor- 
nje hodaje. U hodaji je divska mati, golom sisom za- 
preće hljeb. Njoj podaj to drvo zeleno, nek peče hljeb. 
I ti udji u hodaju, gdje divi spavaju, i uzmi karaduzan 
s čiviluka (čavla). Pa hajde niz kulu veliku. Te ona 
učini, košto on reče. Ode u hodaju, uze karaduzan s 
čiviluka i sadje niz kulu. Kad divi opaziše, da kara- 
duzana nema, poteku za konjikom. Ona poteče na mer- 
mer-avliju, uzjaši konja dobra i poteče preko polja 


ravnog. Za njom lete tri diva. Lete kao živa munja. | 


Kad ja vidio konj, da će ih divi sustignuti, prhne u 
zrak kao ptica. Vidivši divovi, da konj uteče, ovako 
prokunu: Da bog da, ako je mužko — bilo žensko. 
ako je žensko — bilo mužko. 

Zatim je konj sa delijom došo pred cara, koj se 
vrlo uzradovao ugledavši karaduzan, što sam guda i 
sam pjeva. I reče: moj zet je doista velik junak! A 
careva kći bijaše takodjer vesela, i kad ju zapitala 
majka: kćeri, što si mi vesela? odvrati ona: Moja majko 
draga, kako neću bit vesela, kad dosele nisi imala ni 
zeta, ni junaka, a sad imaš zeta i junaka... 

Završivši seljak priču, povladjivaše mu svikolici. 
> — Baš umiješ pripoviedati — reče handjijica, pri- 
stavit ću šerbet, — nek popiješ kafu... 

— Nisam se ja opio b6na. Ja se veselim, što moj 
žalostni komšo nije izradio u konaku, što je htio. 


= I a I i 

Te zagudio pjevač gudalom, uz čemane razabira- 
smo ove rieči: 
Bašću sadi Gjulić-barjaktaru, 
Naokolo tunje i turundje, 
A po sriedi žute limunove ; 
Izmedj' njiha rumene ružice, 
Iznad njiha smilje i bosilje — 
Nek se smije smilje i bosilje. 
Navadi se kićena djevojka, 
Te pobere tunje i turundje; 
Sve potrga rumene ružice, 
I polomi smilje i bosilje. 
Nju je čeko Gjulić-barjaktaru, 
Sve od petka do mlade nadilje. 
. A kad bi u oči ponedeljka — 
Dočeko ju Gjulić-barjaktaru, 
Ufati ju za bile ručice, 
Potrgo joj biserli-gerdane, 
 Podera joj dibu i kadifu, 
Sastaše se brci i solufe. 
Pa da ti je brajne pogledati 
Kak se ljubi momak i djevojka. 


* 
X * 


Kada izadjosmo, vani jasna mjesečina — bijaše 
prava proljetna noć. Na više strana lizo plamen u zrak 
— gorile šikare. Topli lahor strujio, a dušu čovječju 
razdraguje miso, da je minula stroga zima i da ljutu 
studen zamienjuju blagi a: nikad dosta  neopjevanog 
proljeća. : 


A f 

Le šuštilo ljetno povjetarce preko daleke poljane. 
ih Iza oblaka pomalja se zviezda večernica, kao 
milo oko djevojačko, da gleda Milje, to burno 
pozorište današnjega dana. Bijaše to večeri 7. kolovoza 
god. 1878, a mogla je biti i osma ura. Još prije tri 
sata zamuknuo je i posljednji prasak .puške, i mrak se 
počeo spuštati na bojište. 

Ote večeri žurih se, da prispijem _k svojemu odjelu, 
od koga bijah razstavljen, a koji se bijaše u prve re- 
dove otisnuo. Nu stigavši na brdašce, nije se dalo više 
ni koraknutj. Silno sustah. Još svejednako sabirali ra- 
njene i nosili je u čadore od platna pokraj hladna je- 
zera tik puta. Kraj mene munu mlad podčastnik do ne- 
daleko plamsajuće vatre i javi satniku, ležećemu na zemlji, 
da je od satnije 47 momaka mrtvih, ranjeni pako da 
su sahranjeni u lazaretu. 

— E, dobro, primjeti satnik ; prigledajte, da se 
skuha ručak. Je| naredjeno, da se kopa grob? 

— Jest, gospodine kapetane, 

— Liepo! Iza ručka promjenit će se straža — valja 
bit na oprezu — razumijete ? 

Častnik, uprt laktom o zemlju, nešto se zamisli, 
šapine: ,dobro je“; a mlad podčastnik dotaknu se prsti 
desnice ruke ruba od kape i umine u polumraku. 

Brdašeem hodali vojnici, snašali drva; iza brda do 
piramida od pušaka, mirovali momci iza težka napora. 
Eto prolazi opet onaj podčastnik. 

— Koja to četa? sustavih ga. 

— Treća satnija, 10. lovačkog bataljuna. 

— Taj bataljun bio je 1859. u Italiji ? 

— Jest. — Borio se na groblu sv. Lucije, od kojega 
vremena i nosi bataljun trublju od srebra... 

— Pa i danas izgubili ste dosta ljudi. 

— Eh! Iza one guštare preko vode, udarahu naj- 
većma na naše desno nezaklonjeno krilo, pa zatim iz 
one kuće, iz onog čardaka. I pokaže rukom na onizki 
dvorić preko vode, koji se jedvice kroz večernu polutamu 
razabirao0. 

U isti par sinu neka svjetlost; iza Radovan-brda 
poče izlaziti mjesec. Za kratko bijaše obasjana ciela 
okolica Milja magičkim svjetlom mjesečevim ; tuj i tamo 
pomaljahu se vršci obližnjih gora, a desno šumilo jezero 
kroz večernji mir, 

Odoh. 


Sad uz brdo, sad niz brdo vodio me put, a nebom 
se valjale crne oblačine. Svakim časom skrivao se mje- 
sec. Lješine ustaša ležale kraj puta; gdje gdje mrtav 
konj i do njega konjik. Napokon zadje i mjesec — na- 
stade mrak. 

Iza polsatnog tumaranja, opazim  svjetlucanje — 
mišljah: eto Jajca. Al prevarih se. Stigao sam na ,Ka- 
tino“, odakle dopro bučan žamor i sve više ugledah 
svjetla. Lievo, desno do druma, plamsale vatre, a mom- 
čad dolazi i prolazi, hoda il počiva. Na mnogo miestah 
gorile vatre, na više stranah stoji buka — živahnost. 
Bijahu to logorišta. 


Al skoro nadjem odjel, a iza toga sklonem se u 
neki refugium; malu drvenjaru, kojih 100 koraka da- 

leko od tvrdje. Nadjem tuj driga, nu koji već umoran, 
bio lego spavati. 

A na ognjištu buktila vatra kao pako; kraj vatre 
pripravljala momčad večeru. Momci kuhali brašno ku- 
kuruzno, što ga u kući nadjoše, polievajuć ga maslom ; 
ljut glad _morio jih, jer nisu od prošle večeri ništa ni 
okusiti mogli. Nadjoše oni u izbi i hljeba, nu nehtje- 
doše dirati u njega: Možda ga je Turčin otrovao, rekoše. 

Čitavu noć gorila vatra, čitavu noć vodila momčad 
razgovore. Sada bi jedan, sad drugi pričao epizode da- 
našnjega dana. Časak prisluškivah razgovore. 

»Ja dosta malo znam o čitavom boju — kazivao 
jedan, dimeć iz zemljene lule. Kad zrna zvižde, kako 
da se ogledavam. Još sada kao da čujem: zuu — zun 
zuu — — — 

»Oko desete iz jutra obsjedosmo pozicije, držasmo 
je sve do pet sati pred večer. Nit se je moglo napred, 
nit se smjelo natrag. Svaki čas jaukne jedan na blizu, 
povuče se natrag — dok ga u nosilih neponesu do am- 
bulance. Za svakim drvom, za svakom grabom i kame- 
nom pred nami, ugnjezdilo se Turaka. Iz daleka im se 
rumene glave ko u ptica češljugara. I nisi čuo osim 
gruvanja, pa viku: Allah! Allaht .. Tad dodje glas, 
da nas ustaše obkoljuju sa lieve strane. I opet začujemo 
viku — već mišljah: eto čine Turci juriš. Mi nabojke 
preda se, pa puni, ciljaj i odapinjaj. Otraga opazim pu- 
kovnika razgaljenih prsiju bez ovratnika, a sabljom u 
ruci hiti na čelu kombinirane kumpanije uzbrdice prema 
lievom krilu, odakle živo praska i dolazi zaglušna krika: 
Allah! Allah! — neboj se poderanog švabe — — — 

»Ovako trajalo nekoliko sati. Zakvačilo se na sve 
strane vražki. Puškaralo bez prestanka, a Turci naumiše 
stjerat nas u jezero. U to zatrubile trube od naše strane ; 
»Napred“! glasalo se. Lievo krilo potisne što može na- 
pred, a tako i mi — sbacivši prije telećake u neku 

grabu, da si olakšamo. I čim je sbacismo, žviždnu preko 
glava zrno iz turskoga topa, padne medju telećake i 
prasne, da su komadi zemlje visoko u zrak odfrenuli. 
Bacismo se na zemlju, al za čas digosmo se, pa hajd. 
»Napred! svi sad napred“! — trubile trube. Čitavi la- 
nac čarkara stade se pomicati. Na vrhu brda zaustavi 
se moj kup (Schwarm), Desno i niže nas na širokoj 
njivi. razrediše se Kuhnovci. Bijaše ih mnogo mrtvih i 
ranjenih. S brda vidjasmo turske konjike, kako jure i 
raznašaju zapovjedi — — — 

»Ovako ie sve trajalo do pod kraj bitke. 

»Al sve redji postajao njihov bojni lanac: sada 
s desnog, sada s lievog krila dignu se rulja na uzmak. 
Naše pojačano lievo krilo otvorilo živu vatru, a topovi 
otraga bubali neumorno. Medjutim nagnulo sunce na 
planinu. Ujednoč dignu se ustaši — bježi Mujo! Od 
naše strane grme salve, topovi bacahu zrna u bježeće 
čopore, i trublja trubi ,napred!“ Nastala hajka. Vidjah 
rulju ,crven-glava“, kako se sjatila u klancu, kad u isti 
čas prsnuše medju njom zrna naših topova. Klanac se 
namah razčistio — — — 

»I gonjalo se — gonjalo, a mi tjerajuć Muju, usia- 
vismo se na ,Carevu polju“. Tu dodje zapovjed stati i 
za malo presta naokolo grmljavina. Bitka se svrši, Osman- 
lije odoše u Stambul“ — — — 

Pod kraj ove pripovjedke polovicu je slušalaca ulovio 
driem. A kada je svekolike san premorio, polegoše spa- 
vati. — 

*# i * 

Sunce razbacivalo zlaćane trake po Milju, bijaše 
svanulo. Niz brdo, kraj turskog mezarova (groblja), na 
ulazu u Jajce, prolazili vojnici u grad, u čijih uličicah 
vladala tišina, kao da je izumro sviet. Sve se nekud od- 
selilo. Kod šedrvane u čaršiji, naproti džamiji, leži ne- 

koliko mrtvih ustaša; paščad oko njih obilazi, ližuć jim 
s ljšina krv.... 


Jedan momak podje na zdenac, da zagrabi vođe, 
Bosanac trgovac, sakriven u blizoj uličici, doskoči kao 
izvan sebe i stade ljubiti vojnika u ruku. — Spasitelju 
moj, rode moj! — klicao. — Oj, gospe! bogorodice, 
kako da ti hvalim! 

Kasnije prolazio jedan odjel kroz grad. Nešto žena 
pa cura pribiralo se u čaršiji u skup, a vidivši ,nove 
askere“ sklopiše ruke, i njihovo udivljenje bijaše neopi- 
sivo. Cure se skrivale za bake. Kaže jedna baka: 

— Vidi, bona, vidi, kako je oni mlad — ah, majka 


Nekoj starici iz prvog reda, bijaše nedokučivo stu- 
panje vojnika u jednom tempu. 


— Ma eno, kako idu! — klikne: — Ah, lipa sestro, 
vidi, vidi! — ko jedan — baš k6 jedan — — — 


I mahaše rukom po taktu. 


* 
* * 


Al čemu budit stare uspomene? — I po drugi put 
lista gora, proljeće je — divno, bajno proljeće. Oživila 
narav opet, zrakom zuje kukci i čuje se cvrkut vesele 
ptičje pjesme. 


Nad gorskim krajem, kuda se orila bojna krika i 
puškaranje, dubok se stere mir, kadikad prekinut tru- 
bom čobana, što gonja pred sobom bjeloruno krdo. To 
je Milje — grobnica junaka. 

I lista list i ovate ruža, i ljubica i krasuljak i ja- 
gorčina žuta. Grobove pokojnika zelena krije trava i 
neznaš više, jeli grob, jeli obični humak — zub vre- 
mena svemu ja zameo kraj. 


Obelisak na šehitu kod Jajca, 235 


Al nije! Eno na humku ,šehitu“, a ponad šumne 
Plive, uzdigo se kao biela vila pogorkinja — spomen- 
kamen. 

Nu da čujete! 


Na 6. travnja 1880. — dakle ni podpune dvije go- 
dine iza bitke — bijaše opet vrlo živahno na Milju. 
Odkrivao se spomenik, koji je posvećen uspomeni palih 
vojnika na 7. kolovoza 1878. 


Na taj dan je jajački župnik fra Marko Ostoić čitao 
misu pod prostim nebom i posvetio spomenik. Uz dvije 
satnije (7. i 8.) 53. pukovnije u paradi, bijahu svi čast- 
nici i činovnici, kao i vas kršćanluk jajački i sviet iz 
okoline toj svečanosti prisutan. Kapetan Petrović kao za- 
povjednik posade, progovori prigodno slovo, naglašivajuć 
uspomenu onih, koji su vršeć dužnost svoju prolili krv, 
pali i ostavili život na polju časti za oslobodjenje puka 
bosanskoga. — Zatim je govorio i kotarski predstojnik 
Otmar Bušić, iztičuć vrline domaće pukovnije i prepo- 
ručujuć istodobno pučanstvu čuvanje spomenika, kao 
onog znaka, koji će i potomke sjećat na oslobodjenje 
Bosne i Hercegovine. 

A gromoviti ,živio!“ zaori iz tisuće grla, da se 
jeka dugo pronosila u ubavoj dolini Plive i Vrbasa. 

Spomenik u formi kamena obeliska, stoji u vrlo 
romantičkoj okolici tri kilometra zapadno od Jajca; hu- 
mak je na lievoj obali Plive sa divnim i dalekim iz- 
gledom na Jezero (jezero), na dolinu Vrbasa i Plive, 
zatim na graničeće gore. Kamen za spomenik, dobavljen 
iz pećine sjeverno od Jajca sa ,careva polja“, izklesaše 
dva u mjestu obitavajuća Dalmatinca pod nadzorom 
kapetana Franje Ellericha i majora Radoy-a. Obelisak 
je tri i poć metra visok, oko njega velika i krasna re- 
šetka, nabavljena iz Blanskoga u Moravskoj. Na pred- 

njem frontu spomenika udešena je ploča iz livena željeza 
zlatnimi slovi, ali njemački glasećim nadpisom: 


Das 
Intanferie-Regiment 
Erzherzog Leopold Nr. 538 
seinen 
im Jahre 1878 gefallenen Kameraden. 


Rogelje, Jajce, Velečevo, Ključ. 


Evo dakle! 

Nije ovih žrtva junačkih zekoranna sviet! Dični Spo- 
men-kamen, koji je harnost ljudska postavila ovdje su- 
drugovom na slavu — ganutljiv j6 doista biljeg ljubavi, 
ali će taj niemi stražar spominjat i Jajčane i dovoditi 
misao potomaka njihovih na onaj uznositi i historički 
dan, kad im je granulo božje sunce, kad im je tvorac 
darovao najljepši dar — slobodu, a taj je dan — sedmi 
kolovoza 1878. 


ad 


o o issi iji 


Ovršen zavjet. 


LO YĆ-Q 





pitanja, zar ne? I čemu to! 

Jednoč me zadesila kob, te sam morao pro- 
baviti tri duga mjeseca na sljemenu gore ka- 
raulske, toj inače divnoj visočini liepe Bosne. 

Bijah to vrieme vezan službenim poslom sa 4 sata 
udaljenim Travnikom, a imao sam se po više puta i 
sam onamo zaputit. Dakako, malo ima ljudi, kojim nebi 
draga bila ekskursija; za mene je bio put u Travnik 
upravo jedna od takovih, te mi je srdce kod same po- 
misli na to, već radostno zakucalo. 

Poći u Travnik! silazit sa planine — — bijaše 
razkoš. 

Spuštat se kroz gustu šumu, u duboko pod Kara- 
ulom ležeću ravan, koju pašu ogranci u nebo pozirućih 
gora; prolazit uz žuboreću Lašvu, napredovat dolinom, 
poljanami i žitorodnimi njivami, što se na daleko steru 
i na kojih njiše ljetno povjetarce ono zlatno klasje: bo- 
žanski dar marljivomu Bošnjaku — okružit očima zelen- 
livadice i voćnjake, iz kojih proviruju uboge koljebice, 
pa ljetni dvori bega bogatašu — nije li to razkoš, neće 
li ovako dražestna slika naravi razigrati duše čovjeka? 
Napokon, nadjoh u Travniku i Hrvatića —: drugova 
svojih, od kojih bijah — nekako pod moraš, razstavljen. 

Polazak u Travnik vazda mi je dobro došo, al po- 
vratak na goru? Bora mi se na goru nije rado dalo. 
Jedno, vratit se natrag u pustu zabit, a drugo — dosta 
daleki put, koj mi se rad uzbrdice na planinu i dvaput 
duljim činio. Još je taj put trebalo prevalit i u nesnosnoj 
žegi ljetnok koja nas nemilice kini u mjesecu srpnju, 
kolovozu i rujnu. 

Jednoč bijah opet u Travniku. Treći dan vraćah se 
na goru — u zelenu svoju zabit. Jer mi drugovi svje- 
tovahu krenut iza hlada, naumih poći rano — oko pć- 
noći, samo da mogu iza jutra prispjeti na Karaulu. Te 
noći svladasmo možnog Morfeja, probdivši duboko u 
noć, a oko ponoći, valjalo mi je krenut u moj Eldo- 
rado — samu dakako. Noć bijaše ugodna, nu prije no 
krenuh na put, svratit ću se u neku kahvu, koju opazih 
na blizu otvorenu, a gdje je sve gostima zapremljeno 
bilo. 

U Travniku slavio se je ramazam. Kroz tiesne ma- 
hale grnuo sviet kao na veliki god. Ono naviranje noćno, 
ona neobična, misterijozna vreva i ono hodanje u kasno 
doba noći, za čovjeka je, koj tomu razloga nezna, 
pravo čudo i od silnoga dojma. Al kako spomenuh, 
slavio se ovaj par ,ramazam“ — taj veliki post muha- 
medanaca. 

Čuli ste jamačno već o tome postu. 

Kad budne ramazam — čitalice moja — neće pravi 
muhamedanač okusiti trideset punih dana ništa, jerbo 
se nejede i nepuši, osim kad nastane noć. Onda se ruča 
i večera. Kada sunce zadje, onda se -—— na četvrt sata 
kasnije — slobodno jede: a to je doba, kad i hodža 
viče akšam na munari: — tankom tornjiću na džamiji, 
što nad kućami proviruje. u zrak. Kroz čitav mjesec ra- 
mazama: ni pušit, ni jesti, ni piti vode — kažu mu- 
hamedanci — ama ništa na svietu založiti, obdan. To 
je doista kruti post. Al je samo jedanput, ramazam u 

godini, pa neka se posti. Nu minu li akšam, kad zauči 
hodža: Alah — ilala — oj! kako je zanimivo gledat 
iz prikrajka onaj p6le-mćle muhamedanske svjetina! 
Kako se to giblje! 

Čuvši sljedbenik vjere prorokove, hodžu da zove, 
dignu se na noge lagane: tko poteče do blizu ševrdane, 
tko do potoka Lašve, te se hladnom umivaju vodom. I 
kako se operu, podju od džamije do džamije pomolit se 
bogu. Uzdignutih ruka šapću velikomu Alahu — klonu 
na koljena, dok se napokon nebaci ničice, i čelom se 
više puta crne zemlje ne dotaknu. Unilaze i bule u bo- 
gomolju, koprenom duboko zastrte; od kuće podju pod 
pratnjom pratioca, bolje rekuć čuvara. Namoliv se, 
vrate se kući, gdje se zabavlja i jede, pije kafa, puši 
duhan. Pjesma hodžina kazuje, da je rahat, t. ). doba 
da se jede. Po mahali bubnjaju cigani u bubanj, dajuć 
ženskićem znak, neka spremaju jelo. Što je najljepše i 
najbolje, to se jede. I medeno i slano, sladko kao i ov- 
novo meso debelo — to je hrana za one, koji gladovahu 
obdan, i kojim treba opet čitav drugi dan uztrajati 
posteć. 

A na tako zvani hadjeli-bajvam, zakolju imućniji 
n. pr. bezi, age, po ovna, — izpeku ga, porazdieliv pe- 
čenje medju fukaru — ubogi puk muhamedanski, koji 
ništa nema. I kožu ovnovu prodadu i razdiele pare 
medju siromake. Nu od tog ovna, neće dobit ni katolik, 
ni vlah, a ni ciganin — kako kažu — zalogajića. jer 
bi griehota bila, podieliti ovnovinu medju čufare. Kažu, 
taj ovan bude na drugom svietu konj, na kojem duša 
muhamedanca jaše preko sira-čuprije, tanje od dlake, 
oštrije od sablje. ... A s jedne strane čuprije stoji 
dženet, s druge džehenem — naime: nebo i pako. 

Iza večere neki odu u kafane — kahve, gdje se 
igra uz čemane i šargiju, i veselje čini svakojako. Po 
svu dragu noć obilaze muhamedanci šarenim fenjerom 

u ruci kao sablasti. U noći su otvoreni dućani, gostione, 
kahve, i svuda je razsvietljeno. U čaršiji i oko džamije 
prodaje se groždje, lubenice, bostani ili dinje, te ino 
voće; prodavaju i ovnovinu, kraj koje se šulja hrpa liene 
paščadi. Seljaci dolaze u Travnik pod mrak, da štogod 
prodadu ili kupe, jer im po danu trgovine nema. Sve 
pulzira, sva trgovina vodi se noćju, kao da se noć obra- 
tila u dan. A kako li djeluju na fantaziju oni sjajni ro- 
jevi kriesnica vrhu kuća — munare! Načičkane svje- 
tiljkami, kriese se poput vilinskih dvorova, dok se od 
vremena do vremena nejavi na galeriji bradat mujezin 
u čudnom odielu, da melankolički-oležućim se glasom 
zove na molitvu. Tu pjesmu prihvate i na ostalih mu- 
narah — razabire se se neko glagoljanje, kao: Alah 
onjekbel...A...lah...u...jek...bel! Bis... bi... 
la...rama.,min. Jara... bi... 

Palcima si mujezin zatiskuje uši, a malim prstom 
nosnice. ... 

Al dalje. 

U kahvi, kamo unidjoh, žamorio je sviet. Neki pri- 
poviedao, mašuć rukami po zraku, neki pjevao, a neki 
šutili kao grob, prateć niemim izražajem lica sve, što 
se naokolo sbiva. Nu svi odbijali dimove, srčući gustu 
kafu iz findjana, majušnih poput naprstnjaka. 

I meni podadu kafu. 

Neki muhamedovac, koj je najviše činio šale, sjedne 
kraj mene, nerekavši medjutim ni rieči. Zamjetio je, da 
ga promatram. Dakako, naše oči često se sukobiše. 

— Odkuda si? zapita me iza kratke stanke. 

— Dodjoh iz Karaule, odvratit ću ja. Poći ću danas: 
natrag. 

— Ha, ha: hijedoh te pitat, iz koje zemlje... Ti 
si Hrvat, zar ne? 

— Jesam, Hrvat. 

— Eh, poznam po govoru... Liepa je zemlja Hr- 
vatska — kć naša Bosna! Živio brate! 

Snadjoh se malko u čudu. U to pomoli glavu kroz 
vrata, neki efendija — nov gost. 

— Bi li ja mogo prenoćiti ? zapita šaljivo. 

— Bi brate! I do sada je sviet ovdika noćivo — 
umješa se moj neznanac kroz lukav smieh, i napravi 
mjesta pridošljaku. 

Moj neznani drug bijaše čitava ljudeskara, visoka i 
čvrsta stasa, plećat, pa oštra pogleda i marcialna, mrka 
— nu dosta prijazna lica. Mogo je prevaliti polovicu 
vieka u godinah. Po odielu sudeć, reko bi, da je putnik, 
šta više, na prsih opazih mu dvie kolajne: jednu erno- 
gorsku, a jednu kolajnu iz Krima. 


Čovjek vrlo zanimiv. 


— Nejdi brate sam na Karaulu, ako nemoraš, 
obrati se k meni. Čuješ, ja ću danas u Jajce, možemo 
poći zajedno. 

— Al ja polazim namah. 

— Zar u noći? — Počekaj' dok svane. 

— Govorite li od zbilje? 

— Evo ruke! Privoljuješ ? 

— Privoljujem; poći ćemo. 

Mišljah, ovaj put ću imati razgovorna putnika, a 
kad še utrudimo, možemo putem i odpočinuti. 

Čekat ću, i tako preinačim plan. 


— Da, da — nastavi neznanac. Zna Hussein za 
Zagreb. Kada me povedoše u zatvor, u Olomuc, dadoše 
nam u Zagrebu ručak... Zagrebčani su dobričine ... 

Neznadoh, što da mu odvratim. Kamo nišani taj? — 
mišljah. 

— Vi ste vidjeli Zagreb, vi ste bili u Olomucu? 
zapitah. | | 

— Dašta — uapšen! I mene zatvoriše. Ono vrieme, 

kada je Austrija amo unišla, bio sam nešta u Banjaluci. 
Imadoh posla. Ti znaš za Banjaluku, ha? 

— Prošli smo kroz nju već prvih dana. Odrvratih 
ozbiljno. 

— Pravo imaš! Vi podjoste napred, a Krajišnici di- 
goše se na noge — je I tako? biva — da vas hulje 
pobiju. Ta znaš! — Eh! Jednoč odvezoh neke učiteljke 
iz Banjaluke do Berbira. Odoh rano — od bune kakove 
ni divana. Učiteljice odu parobrodom u Zagreb, a ja 
još isti dan vraćah se iz Stare-Gradiške. Na putu već 
razumih, kako se u Banjaluci biju. Kod Klašnice bilo 
to — još trebalo sat i pol do Banjaluke — stanem, iz- 
pregnem konje. Htjedoh u hanu noćiti. Tu me straže 
ufatiše — ufatiše i povedoše. Rekoše mi, da sam us- 
staša — pa hajd! A ja se mirno vraćao kući. To je 
istina prava — moje mi duše! Vira je brate! — boli 
mene glava za lude buntovnike. Briga mene za kavgu! 
Dosta prometnuh zla u askeriji, gdje služih efendum 
benum — daj da rečemo — ima tomu već 30 godina. 
Nu bar mogu reći: podjoh u Olomuc — eto pošo bez 
potrebe, i donio natrag živu glavu. 

— Hm! A što vi meni spomenuste Zagrebčane, da 
su dobričine ? | 

— Jer i to je istina! — zaskoči Hussein. DA. I 
Zagrebčanke, brate. I one! Šta nam nepodieliše cigara 
— uh! Kada sam ručao, niesam imao kašike. K6 adet! 
Što će mi ta bezposlica! Neka mlada gospodjica ugleda 
me kako sam praznih ruku — odskače namah i do- 
nese mi kašiku od srebra. Ja ju pogledam — ma liepa 
ko vila u fistanu?... Ne kašika, nego ona Zagrebčanka. 
Da, druže moj. I donesla mi vina. 

— Neću vina, rekoh njojzi. Ja sam Turčin! 

— To je pelinkovac, odvrati ona sitnim glasićem. 

Te ja popih. Izpio bi, da je otrov . . . 

Kasnije pitah slugana, što je za njom hodio: 


Ovršen zavjet. 243 


— E, ma što je ono bilo, što ja popi? 

— Ma — veli — vino! 

—— Kakvo vino! — hoću ja. Frajla reče, da je 
»Vermut“. 

— I vermut je vino, čovječe; nu fino vino — od 
onoga finoga groždja. 

— Hu, dragi Alahu... Te ja okusio vino, što .mi 
ga Zagrebčanka pruži... 

Hussein se zamisli. 

Brzo mi prolazili časovi. Pričanje moga neznanca 
bijaše vrlo zanimivo. U to zapjevaše: 


Beg Alibeg ikindiju klanja, 
Siv mu soko na serdžadu pade. 
Nezna kade beg salama dati, 
Već on pita siv-zelen sokola ; 
Siv sokole, sivo perje moje! 
Jesi | skoro pod Lozincom bio, 
Jel' mi zdrava pod Lozincom vojska? 
Biele li se po polju čadori? 
= Viju li se Alaji-barjaci ? 
Pivaju li pod njima junaci? 
Vodaju 1 se hati Fidaića? 
I paripi bega Atlagića ? : 
Dobar gavran Murat-kapetane, 
Koji može more priplivati — 
I prenieti na sebi divojku? 
Siva 1 čorda Mehmed-kapetana ? 
Pucaju li mali dževerdari ? 
Otrguju veliki topovi ? 
Pije I vino Hussein-kapetane, 
Svojim pobrom pašom Radoslijom ? . . . 


Dok se ovako gosti zabavljahu, dignu se Hussein u 
jedanput, spomenuvši, da je vrieme na polazak. 
— Ajdmo! -- reče on — zora puca. 

I doista, bijaše već vrieme. Za čas ostavismo ,kahvu“. 
Vani počelo svanjivati. Zrak bijaše nešta hladan — inače 
vrlo ugodno. Pogledam na uru — za jedan sat imalo 
je sunce izaći. 

Mi put pod noge. 

Kada se izlazi iz Travnika, onda — poslije 10 ča- 
saka, stupajuć drumom prema karaulskoj gori — otvori 
se čovjeku vrlo krasna perspektiva. Pred tobom  puče 
daleka ravan, zaokružena planinami, tuj i tamo maleno 
proviruje selo, izmedju nasada i buinih bašćica. 

Moj suputnik, čim se većma bližismo do trih to- 
pola, postajaše više i više mučaljivim, bijaše zamišljen. 
Govorio je malo, pitao sve u kratko, a odgovori — 
bijahu mu baš lakonički. Stignemo do topola. — Brate 
— progovori on — u blizu mezarevu leži mi i otaci 
majka ukopana. Ti ostaj ovdje, da popiješ kafu, a ja ću 
onamo na groblje, .. . da se pomolim. 

Vidjeh ga, kako je unišo na mala vratašca groblja, 
blizu česme. Časak je hodao kao da nešto traži. Napo- 
kon klone do cipresa na humak, šapćuć muče molitvu... 
Nehtjedoh ga buniti u pobožnosti, podjoh do klupe pod 
topolom, da čekam. 

Sunce izlazilo. glavica Vlašić - planine gorila je 
u živom rumenilu. Bijaše prekrasno jutro. Kao sitni 
dragulj cakli se rosa na listu, veselo poletavahu male 
ptičice sa topola na glogov grm, cvrkućnć mile pjesmice. 
Oj zašto neumije čovjek proniknut sklada tih pjesmica? 
Ima u tom evrkutu toli tajne — privlačive sile, kao i 
u romonu gorskog vrela, što brza izmedju pećina, ob- 
raslih zelenim mahom. A dalje? Po brežuljcih i prama 
Čardaku — od koga stvori vješta ruka Sabljareva, pitom 
perivoj — drhće zlato jutrnjeg sunašca. Već se na njivah 
pokazuje sviet ; drumom vuku volići bosanska: kola, na 
kojih nebi za dukat našo komadić gvoždena klina. Ko: 

tači nisu okrugli, već uglasti, os nije davno namazana, 
s toga ono bolno pjevanje ... 

Gle orača, kako pluži! — Haj medo! dovikuje se- 
ljak volićem. Ho zekonja, haj mrkonja! hajde brate... 
A malešan dječak pucketa bičem junadi preko glave. — 
Hajde brate! ... oponaša on svoga babu — haj dragi, 
haj! Hajde hranitelju moj!... I poleti pred voliće, kad 
stignu na kraj sloga. Tu zavrnu seljak plugom i stvar 
započe od kraja kao i prije. — Stuh brazdom! stuh 
jarkom! — podvikuju orači. — Ost medonj! . . Hod 
sokole moj!... haj, haajd. Oh5!. 

Ovako propitati uzbuni e Hussein, koji se 
povratio s mezarova. Posrknuvši i on jednu kafu, kre- 
nusmo dalje. 

Putem stao on opet onako razgovarat kao i prije. 
Doista, ja bih mnogomu željnomu sladjana domjenka, 
poželio za suputnika onakova driga, kakov bijaše Hus- 
sein, Razgovarasmo o Travniku, o ramazamu, i svrnusmo 
na bosanske odnošaje. Mnogo je zrnee istine palo amo 
tamo iz ustiju tog razgovornog druga. Husseinova priča bi- 
jaše psihologija bošnjačkih odnošaja, koje je on toli vjerno 
rigati umio. Nazore ovakovih ljudi crtati, težak se čini 
gdjekomu posao -— dosadan, s toga nam se i gubi množtvo 
pravih slika iz života, koje iztiču značaj narodnji. Kad 
bi se malen samo dio zabilježio od onoga, što je zabilje- 
žiti vriedno, kamo sreće! Hussein pripoviedao o svačem, 
a uplitao koješta o običajih muhamedanaca bosanskih. 
S početka se nešto sustezao, kasnije pripoviedao nm sav 
mah. Nekako dodje govor i na veselje pirovanja u Bosni, 
a on spomenu, kako se u muhamedovaca može momak 
oženiti, a da i nevidi djevojke. 

— U nas -— kazivao Hussein — otidje majka, oli 
sestra u kuću djevojke, pa će nahvaliti curu, kad se | 
vrate i reći: liepa je, dobra je, valjana je. Eh — toje 
dosta! Tad se pir sprema. 

— To je vrlo naglo. 


— Za bielu medžidiju! da je tako. Ti nevjeruješ?... 


— Vjerujem ja! A zatim! ... Dalje, molim vas. 

— Zatim ode djever, svekar ili budući muž dje- 
vojčin hodži, da izvade pismeni izrnama oli vjenčano 
pismo. S tim podju u sudiju, u konak. Tamo udaraju 
muhure — pečate, i tako se s potvrdjenim i2zrnamom 
vrate i predaju pismo djevojci. — Takov je adet. To ti 
meni posve vjeruj. . 

— Da, da! A kasnije ? 

— Kasnije — druže moj, sliedi pir. “Evo tako. 
Dodju najprije bule i razmute crvenu boju — krnu. 
Prostrievši dušek na sried sobe, spuštaju djevojku na 
zemlju, da na dušek sjede, na ikojem će spavati. Pa 
uzmu čage i zaklope joj oči, neka nevidi, kako joj se 
krna liepi na ruke. Tad sjedne uz djevojku s jedne i 
druge strane jedna kuma, a jedna se postavi curi za 
ledja, drži nju i čage (papir) na očima. Kume joj nakrnaju 
ruke i na ruke metnu po dukat. Nakrnavši ruke do gla- 
vaka, nataknu na nje kese — sašivene od basme ili od 
svilena šta. Ovako isto nakrnaju i noge do koštice, i 
nataknu na svaku nogu po kesu. Zatim ju povale na 
dušek, polegnu i pokriju jorganom. Ona leži — a više 
nje stoje po četiri djevojke, tamo dvie i tamo dvie, pa 
pjevaju. U ruci drže po 10 aršina dugačak, na četvero 
podvostručeni duvak — od svile, basme, itd. — uzmu 
taj duvak za dva kraja, mašu nad njom i pjevaju: 

Našoj Zemi krnu postaviše 

I na noge i na bile ruke. 
Naša Zemo, jel ti žao majke? 
Nije meni moje majke žao, 

Ja sam sebi bolju majku našla. 
Naša Zemo, jel ti žao babe? 
Nije meni moga babe žao, 

Ja sam sebi boljeg babu našla. 

Naša Zemo, jel ti žao brata? 
Nije meni moga brata žao, 

Ja sam sebi boljeg brata našla. 
Naša Zemo, jel ti žao sestre ? 
Nije meni moje sestre žao, 

Ja sam sebi bolju sestru našla. 

Pa tako sve dalje. 

Cura će medjutim cio sat tako ležati: kume sjede 
do nje, a cure stoje, pjevaju. Onda će ju podignuti i 
saprati krnu s rukd i nogo. Izvest će ju zatim na sried 
sobe, pa će ju sa svih strana posuti kume šekerom, ka- 
ranfilom i svačim sladkim. Pa uzmu duhak, čime su 
prije mahali, te ga pripnu toplijama oko glave; zatim 
ju postave u budjak, neka stoji. 

A _ kad dodje večer u oči petka, razmute jednu čašu 
šerbeta (medene vode), uzmu jednu čevrmu dobru oli 
maramu zlatom vezenu, time pokriju onu čašu sa šer- 
betom i nose hodži u džamiju, kamo povedu i momka 
imladoženju. Podju u džamiju klanjat teraviju, t. j. bogu 
se molit, i dadnu hodži šerbet i ovu čevrmu. Hodža 
uzme sebi čevrmu, a svakomu, što je došao onamo kla- 
njat, dadne šerbeta, da posrkne. 

Poslije uzmu momka mladoženju i vode ga kući. A 
kad momak svojoj drugarici na vrata, svaki ga jednoč 
šakom ošine — — — 

Kad unidje, nadje drugaricu samodrug, t. j. sa još 
jednom ženom uza se. To je čuvarica. Sad se mora on 
učinit nevješt, pa kazat ženi: Ajde izlazi na polje! — 
Nu žena šuti, neće ništa da progovori. Tad joj on dadne 
— dukat. Al opet žena se nemiče. Onda on opet izvadi 
dukat — i tako, dok neda tri dukata, neće žena otići. 
Napokon stoji pred budjakom, pred zaručnicom svojom, 
koja je duboko pokrivena duvakom preko glave . . . 

Uda li se djevojka, onda kuhaju maslenicu, hur- 
mice, gurabije i druge kolače i zovu na ručak žene pa 


248 Ovršen zavjet. 


ljude. Mužkarci su baška, žene baška u jednoj sobi — 
t. j. svaki za sebe i časte se. 

Momak može, imade li tomu razloga, do u zadnji 
čas napustiti curu; valja samo sazvati ljude kao svje- 
doke, a ona može otići materi, otcu, bratu, kući svojoj 
— i kuda joj drago. Nije više njegova. 

Poslije večeri dieli svekrva ženskinjam ruho, što je 
cura doniela, a djever ili svekar, tako isto dieli medju 
mužkarce, goste — koji zato daruju bakšiš, po dva, po 
pet — i deset dukata, kako koji. 

Hussein zamukne. 

— De, imaš li vatre? zatraži on — hoću da za- 
pušim. A ti nepušiš? 

— Smotat ću si namah. 

— De, baš si smotaj . . . 

Žapalih žigicu, pa daj njemu vatre i sebi. Za- 
pušismo. 

— A što je, kad se pir svrši? 

— Iza pira sve se razidje. Ostane samo djevojka 
—- odvrati Hussein. 

Eto pred nami Šešića. Iza dobra tri sata hoda, sti- 
gosmo u to selo od nekoliko kuća i pilane, kuda ovaj 
par pioniri obavljahu poso. Odavle napred penjasmo se 
uzbrdice. Sunce pripicalo, znoj nam oblivao lica. Često od- 
počivasmo. Kada bismo našli gusti hlad, stajali smo u njem 
nekoliko časaka. Oj kako je godilo šuškanje povjetarca ! 
Žagledah se u planinu ležeću pred nami, iz koje sukljao 
dim — gorila šuma, kad — začujemo nedaleko nas raz- 
govor. Malo zatim izidje na čistac oveće družtvo. Bijahu 
to Primorci, radnici. Pošli u Sarajevo, koje postalo prije 
malo dana plienom požara. Primorci nas pozdraviše i 
pitaše, jeli daleko Travnik ? Jedan mi od tih kršnih so- 
kolova kazivao , kako prenoćiše u baraki kod zemljaka, 
na gori Karauli, kako se vojnici igrahu sa ono pet šest 
bieložutih mačića . . . Pa me povuče na stranu: — Jel 

to Turčin? — zapita me otajstveno. A kad mu rekoh, da 
jest, uputi me brižno: neka neidem s tim čovjekom. To 
bi me znalo stajati i glave... 

— Neće! neće! — umirim ga ja; nas se dvojica 
dobro razumijemo. — Primorac me pogleda. 

Hussein je sve to čuo, pa se mudro nasmješio. . . 

I razstadosmo se i podjosmo napred, svaki na svoj 
kraj. Za bližnjim humkom izčeznuše Primorci. Hussein 
oborio oči i stupao muče. Ja ću prekinuti tišinu, 

— Neki. muhamedđanci nerado pričaju o svojih obi- 
čajih. Zašto čine to? zapitah Husseina. 

— Jer im to koran brani — odvrati Hussein. To je 
šuba brate — biva — grjehota, ako Turčin kaže što 0 
svojoj buli, n. pr. ona je liepa, imade fino to i ono. 
$ toga bogatiji uzimlju za izmećarice ne kršćanke ili 
hrišćanke, već ciganke. 

— Zar ciganku ? 

— Ciganku da, Turkinju! nastavi Hussein. Ove 
umiju šutiti . . . 

— Šutiti? . . Da, to je velika kriepost, reče mi 
jednoč neki gospodin . . . Al svi nemogu ciganke uzeti 
u izmet. Šta onda? 

— Nemogu... to je pravo! Onda uzimlju pouzdanu 
čeljad u kuću, i kad umre tko — bilo žensko oli mužko 
— izćera se služinčad na polje i neda joj se, da što 
yidja... 

Žačudih se tomu. 

— Jezik izmećara čini rado sablazan — primjeti 
Hussein dalje — a jezik izmećarica, to je tek sablja 
krivošija, to je prava pošast. Ej ti ženski jezici! ... 

Za neko vrieme svrne razgovor na pokop i toga se 
tičućih ceremonija. Nastavi ovako: 

— Umre li žnsan u muhamedanaca, nedadu mu 
umrieti na mehku dušeku, već ga snime dolje, postave 
na ćilim i okrenu ga prema suncu: mjestu, kuda kla- 

njamo. Pa ima trava neka, kojom ga nakade i okupaju. 
Pa uzmu pamuka, što se meće u jorgane, u dušeke, za- 
suču kao čep i ture mu u uho, k6 da bi srčom zatvorio 
bocu. — Ture mu u usta, u nos, pa svagdje ture pa- 
muka. Čim umre — to valja da znaš! — kroje mu ko- 
šulju bielu — čeften poput vreće, i svežu mu nad gla- 
vom, da izgleda kao kesa. Napokon ga metnu na nosila 
— tenešir oli tabut . .. 

Ima i ubogih Turaka, za koje nitko nemari i koji 
nemaju nikoga, da jim grob izkopa. Takov kad umre, 
onda izadji tko u čaršiju i viči: Ajde u džemaze, umro 
je Mujo! Alah rametelzum! Ajde u džemaze, ajdmo ga 
ukopat . . . Tad ga ponesu na mezarov. 

Kada ukopaju mrtvaca, hodža stoji na mezarovu i 
moli, jer — kako mi velimo — onda dodju suvaljdžije 
— nevidivi stvorovi, što suvale .čine — t. j. mrtvaca 
izpituju u grobu, što je sve sgriešio s ovog svieta. Imadu 
suvaljdžije sa sobom gvozdene malje (čekiće) — tako se 
vjeruje — kojim mrtvaca na muke meću.. Tuku ga na 
brašno, stvore opet od njega insana, pa ga iz nova tuku, 
sve izpitujuć: što je na ovom svietu izradio zla. A hodža 
stoji na mezarovu, moli, ostali se vuku natražke, držeć 
ruke spored uha, šapuću : Allah! Allah! Afuć njemu, što 
na dunjaluku sgrieši . . . 

Iz zemlje k6 da netko viče: medet (pomagaj, a joj!), 
a hodža uči nad grobom i odvraća mrtvacu: korkma, 
t. j. neboj se! — — — 

Najednoč ugledasmo barake pred sobom. Malo zatim 
i visočinu gore karaulske. Stigavši na planinu, bijaše i 
deset sati; već ropoću poštarska kola dolazeća iz Jajca. 

— S bogom druže! Do skora vidjenja! reče najednoč 
Hussein, kad stigosmo do hana na planini. — Evo moj 
put vodi na lievo. 

— Hvala na družtvu prijatelju! Vidimo li se na 
povratku vašem iz Jajca? 

— Vidimo brate, neće hefta dana proći. 

— S bogom! — S bogom! 

Oprostismo se. 

— Hej! viknu mi Hussein natrag, niesam te pitao 
za ime. 

— Zar niste? E... Ija mu na to zadovoljim želji. 

— Ha, ha — reći će on. Znam . . . Hussein ode. 

Kod barake zaustavim se. Moj suputnik prebaci 
torbak preko ledja, zajujuška i uminu medju stabli. Gla- 
sovito odjeknu mužki glas prodolicom : 


Podigla se silna vojska 
Silovita od Bosne, 

Pola turske, pol nimačke, 
S otim poljem zelenim. 
Puška puca, sablja sieva 
Svud se krvca lieva, — 
Puška, puca sablja sieva, 
Četa četu stiguje. — 

Jer su Turci mrki vuci, 
Vlasi bježe na Drinu . 


Ovako pjevao Hussein. 
Sve slabije čuo se piev, dok nije zamro posve u du- 
bini šumskoj .. . 


— Hoće li me Hussein pohodit? mišljah sam sobom, 
unišav u svoju sobicu. 

* * * 

Jedva se odmorih od daleka puta. 

Poslije podne ili bolje rekuć pod večer, podjoh amo 
tamo šetati liepo dogradjenim drumom na zaravanku 
karaulskom. Sunce naginjalo zapadu; toli veličanstveni 
prizor neda se opisati perom, neda naslikati kistom, kakov 
je, kad sunčana kruglja tone za daleka brda, ožarujuć 
zanebje, igrajuć zrakami vrh tankih jelica, ko da žali 
ostaviti divnu okolicu karaulsku. 

Kako li godi, koja li je slast čovjeku na duši, kada 
iz gradskog labirinta preneseš misao u zelenu narav, u 
slobodu. Na samotnoj gori karaulskoj, takova je slo- 
boda. Svečan, dubok mir i svježa zelen — daleki vidik 
— sve to staplja se u nedokučiv sklad. Tu si odieljen 
od svieta; tu neće nadoći zgoda, da zamuti skladnoglas 
u tvojoj duši, kako to po gradovih biva. Raztrešenost 
velegradskog života uzbunjuje nam odviše živce, život 
malogradski, riedko nam daje duševne naslade, a često 
puta je to upravo i dosadan život, naročito, nemogu li se 
tragovi starovjerskog duha iz njega iztisnuti. S toga je 
na planinskoj osami život puno ljepši, neviniji; osim 
pastirske pjesme, riedko se čuje ljudski glas. Mak blaž- 
četa i blejanje krda, cuvik gorske ptice, pa duvanje vje- 
trića kroz listnate hvoje, to je ona idilička glasba, što 
razgovara planinskoga gosta. A bude li noć, kada po 
neizmjernom prostoru neba titraju milijuni sjajnih zvie- 
dica; kada puni mjesec obasjava tihi. mirni kraj; kada 
počiva veličajna priroda u snu, a tišinu prekida šuškanje 
lahkog vjetrića, romon vrela i biljis noćnog slavulja iz 
blizog grma, 0j, tad nam duša dobiva krila i leti u ne- 
poznate kraje svemira, da uživa slasti! Već kad pro- 
matra čovjek razne faze prolazećeg doba, nanudja mu se 
misao sama od sebe. Gle, kako prolazi ljeto i naglim 
korakom kroči jesen. Dani kraći, noći studenije i ono za- 
vijanje vjetra! Kako si ubilježih u dnevnik, pao je već na 
8. listopada poslije podne prvi snieg. Na 12. u jutro 
bjelasala se okolica karaulska opet — bijaše to drugi 
snijeg. Biesno zviždao vjetar na gori, studen nastala to- 
lika, da Bošnjaci radeć na drumu, nemogoše probdit 
noći u šumi, ko obično kraj vatre. Neki se stisnuše u 
barake, neki podjoše u han k Simi. Nu ovaj pui je 
opeta snieg okopnio, nebo se razbistrilo, sunašce topilo 
— al dakako, kuda oko dosiže: sve je nujno, tugovito; 
sve je to slika kasne jeseni. Neprozirne magle zavile 

gorske glavice i vuku se amo tamo iz jedne gudure u 
drugu, dok sunce neotme maha i razčisti brda od sive 
koprene. Zelena nekoč šuma žuti se, hladan vjetar od- 
kida list po list s drveta, igra se s njim i mota ga u 
klupko; u mjesto laganih lastavica, viju se gavrani 
zrakom i lude vrane, krešteć: kvar... kvar... Putnici, 
što prolaze kroz goru, poštar, koji donaša pisma i novine, 
najednoč pripoviedaju, kako je u dolini pao prvi mraz... 
Zar mraz? Jest prvi mraz. Dakle već sve nagoviešta 
zimu? ... Još dodje i Mujo iz sela, rekavši, kako mu 
prošle noći vuci provališe u tor... Zar vuci! To je 
rano. I kad podjosmo razgledali kvar seljakov, naidjosmo 
na ostanke ovaca: tuj gola rebarca, onamo koža, komad 
noge, itd. — Naopaki vuci navališe iz planine na mirni 
tor; razćeraše u noći plahu ovčad u četiri strane svieta, 
a na očigled čuvara, koj je, ničime oboružan, plaho 
motrio iz kraja, što se u toru zgadja, da može pripovie- 
dati svietu otimačinu gladnih kurjaka. Po jedan sat i 
dalje još od tora, nadjoše pognjavljene ovce. ,Od 50 ko- 
mada nadjosmo 12 živih“ — reče seljak rezignacijom — 
pono drugo: što poklano, što izgubljeno i nezna se kuda 
je otišlo“ ... Da. A zrakom kruži roj gladnih jastreba 
i orlova, spuštajuć se dolje na strvinu . 

Evo male sličice iz gorskoga života. 

U Travniku nije me poslije bilo. Nu svakim danom 
otimao mi se prema njemu pogled. Jedno poslije podne 
— oko polovice listopada, stignu nam glas, da ćemo 
krenuti s Karaule. I zaista. Dva dana kasnije, bijasmo 
na putu u Jajce. Nije se vrlo otezalo odlazkom. Preko 
Jajca, Varcara i Sitnice, Kadine vode, Banjaluke, vodio 
nas put, a najednoč eto nas u Maglaju na Vrbasu. To 
bijaše cilj. Tu ćemo zimovati, rekoše. 

Zima bijaše vrlo kruta. Koliku je sviet seoski patio 
studen, uzaludno je i pričati. Kroz ubogu koljebicu pro- 
pirivala ljuta bura kano kroz Eolovu harfu, a osobito 

je trpio narod u onih krajevih zimu, kuda nema šume 
na blizu, a ni šumskih suvaraka. 

Al minu zima i dolazilo proljeće. 

Još oko božića pozvao nas prijatelj, da mu u po- 
sjete dodjemo ; bijaše on u Berbiru, kod Stare Gradiške. 

»Dodjite“ — piše on — ,dodjite jedanput, prošla 
je i godina dana, a da se vidjeli nismo“. 

Ja i moj drig htjedosmo se, istina bog, odazvati 
više puta pozivu dobroga našeg prijana, da se nije vazda 
našla kakova zapreka, onda baš, kad smo bili već da 
krenemo na put. Neznatna malica znala je pomrsiti 
cielu osnovu. 

Ovako minu zima — t. j. neminu zima po računu 
koledara — još nebijaše prošao 20. ožujak, kad njezino 
kraljevanje prestaje, nego nastali baš liepi dani. Sunašce 
topilo ljetnim žarom, kad mi neko poslije podne — ja i 
drug moj — uzadjosmo na kola, koja su nas imala do- 
vest godinu dana nevidjenomu znancu. 

Konji povuku, bič pucne, a mi se odvezosmo prema 
Staroj Gradiški. 

Sve do Šibić-hana — dobar sat daleko od Maglaja 
— vodi drum ravno, kao po stolu. Predjel nije zanimiv, 
sve monotona, široka i neobradjena ravan, prozvana 
Lievče ili Lievčenica. Kod Šibić-hana sustavi kočijaš 
konje, da jih napoji. Bunar kod Šibić-hana dosta je i 
znamenit: 30. srpnja 1878. čitava je 7. divizija iz njega 
vodu grabila. 

Tad krenusmo dalje. Od drugog hana, tako zvanog: 
»Kod topole“, — put je nešta zanimiviji. Drum kri- 
vuda desno i lievo; na drumu rade seljaci, vojnici, dižu 
i učvršćuju stupove za žicu brzojava, navažaju piesak, 
izpunjuju grabe, itd. 

Najednoč proviruju kroz šljivike malješne kućarice; 
sve postaje živahnije. Evo nas kod Dubrave. U selu ima 
hrišćana, kršćana, a ima, boga mi i Prusa i cigana, 

Kućarice turske razabiru ge od ostalih, jer imadu pa- 
pirom presvučene prozore i rešetku na njima — muše- 
bek. Taj ,mušebek“ služi da, skine li se zastor ili zar 
S prozora, nemože nitko kroz džan (staklo) unutra 
pogledati. Eto nas sred sela. Pruska naseobina — do 
80 obitelji velika — čini dosta jaku opreku od ostalih 
kuća. Kolonisti su marljivi ljudi i svojom će spekula- 
tivnošću, iztisnut brzo Bošnjake iz vlastitog doma, ne- 
budu li oprezni. Nu mora se reći, da obradjivaju svaki 
metrić zemlje, što se najbolje dade. I doista, nema u 
njih plota i ograde potrgane, vrta neprekopana il dvo- 
rišta smetna i zapuštena. Njihove kućice su prijatnijega 
izgleda, uredne i čiste, a gdjegdje i obieljene krečem. 

Eno dalje ciganskih kolibica! 

Cigana ima dobrahan broj desno i lievo kraj puta. 
Bošnjaci razlikuju ,Čargare“, od ,Bugara“. Čargari ili 
turski cigani su oni, koji imaju svoje kolibe te su pri- 
lično stabilni ; ovi prose, kradu, petljaju, lažu, gataju i 
karte otvaraju, samo da izvade koju paru. Provizorni 
pako ,Bugari“ imadu iste vrline k6 i oni, uz jedinu 
razliku, što su danas ovdje, a sutra odlaze iz sela. Po- 
kraj toga ipak rade, kalajišu, imaju svoj zanat: čanke 
Stružu ili zdjele, kašike grade, vretena, zatim medveda 
vode, prose i pjevaju. Inače su ko i čargari tvrda kre- 
menita zdravlja. Kad se porodi ciganče, okuplju ga po- 
najprije u vodi ledenoj, u kalu garavom, kuda se željezo 
zakaljuje, da otvrdi, n. pr. kao sjekira, nakovalo. Oni vje- 
ruju, da će jim i diete onako otvrdnuti. I kad poraste, 
hoda ono polunago po sniegu i zimskoj studeni. Kad 
podju ciganke na vašar, strpaju ga u torbu i nosaju 
sobom. Ovako priučen cigančić, svakoj će nevolji prkosit 
i neće mu lje lahorić nahuditi. Vidjasmo tih garavih 
Stvorića dosta sa naših kola; natjerivahu se, skakahu i 
udarahu po mlaci dugačkimi šibami. Kad prolaze ka- 

kva kola selom, teku za njima, dižući graju: ,Daj go- 
spodine darak, daj lipi — daj“! 

I dižuć ruke u zrak, trče dobar dio puta za kolima, 
dok se nesmiliš i dobaciš jim koj novčić za hljebac. 

Budući liep dan, izpuzala i ovaj put cigančad iz 
koljebica. Mužkarci tesali, izradjivali; starice, okrenuvši 
lice prema suncu, sunčale se kao zmije. Mlade ciganke 
šile, krpile koješta, sjedeć na panju pred kolibom, nu ne- 
kako zamišjjeno, poniknute glave. Kad kada bi samo 
podignule oči, da vide, tko prolazi drumom, a zatim bi 
dalje krpile. ... 

Kakvu nam je priču pripoviedao kočijaš o nekoj 
ciganki; da čujete. 

— Kad je umro Began i Haliman — dva brata, — 
onda se njihova majka ciganka baildisa. To će reći, 
od žalosti zadriema — onesviesti se. A kad se probudi, 
ustane i uzme pričati ženam svoj san. — Lipa sestro 
— kazuje garavka — snivala sam, kako sam bila u snu 
kod dragoga Allaha. Ama ti je liepo u dženetu kod pro- 
roka. Šta vidjah? S jedne strane sjedi moj Began, a 
s druge do njega, moj sin Haliman. Piju, vesele se! 
Allah zapalio čibuk, ćelibar mu u ustima, pred njim 
bikac pečen, a u bikcu bičak zadiven (nož). Tude reže 
Allah pečenku, pa djeci mojoj daje. Tu ima jemeka svaka- 
kova (hrane). Jedna rieka — riedka mlieka, druga rieka — 
gusta mlieka, i dolina puna varenike. Allah veliki ustane 
pa meni punu torbu natrpa. Ja na to Allahu: Ej satile! 
a on će meni: Merhaba! Te ja odoh. 

U Allaha, sestro, perčin duži od kamiša.... 

Tad se ja probudim. Sve mi se čini, ko da su me 
noge zabolile, a kad ja pogledam — hu! — u torbi 
ništa... Zaboliše me noge — eh! Neponesoh i nedo- 
nesoh. I to vam je drage drige, moj san... 

Domišljata priča, zar ne? 

Al eno u daljini jablana: bijahu to jablani onkraj 
Save, kod Stare Gradiške. Ugledasmo i mrke kućarice 
tvrdje berbirske, izmedju bašća i nasadjenog drveća 
provirujuće. Izmedj kuća razabirasmo munare i džamije, 
što no daju gradu osobitu neku zanimivost. Sve bliže i 
bliže domicasmo se cilju. Zadnji dio druma u liepom 
je redu: ravan — jednak — kao žica. Eto grada! Bi- 
jaše poslije podne 4 sata, kad stigosmo u Berbir. Od 
Maglaja do amo, trebalo je dva sata i pol vožnje. 

Po nejednakoj kaldrmi gradskoj odskakivala kola, 
zato se okanismo vožnje. Sadjosmo. Platismo kočijašu i 
ajd pješke do prijatelja. Poslije podne ovog dana nismo 
više ni izašli iz tvrdje u grad. 

Drugi dan bijaše nedjelja. Uranivši, krenuh da se. 
prevezem čamcem onkraj Save. Krasno bijaše jutro, nebo 
kao ribje oko. Tiho strujila Sava, jednolično se obraćali 
kotači mnogobrojnih mlinica nad površjem vode. Od 
vremena do vremena, sopotao hitri parobrod, siekuć va- 
love uz vodu, niz vodu. Kod prevoza se narod sabirao: 
sve je živo, neobično bilo. Ja do prevoza, a prevoz se 
otisne. Uh! da sam bar časak prije stignuo k obali. 
Sad je prekasno, valja počekati pol — ili najmanje 
četvrt sata. Krenuh s toga natrag u varoš. Kakve li 
slike pred očima! Prolazeći sokakom, razabireš tipe bo- 
sanske. Mahalom prolazio sviet u orientalnoj nošnji. Na 
ćošku džamije vidjaš živo prepiranje krivonosih ,jahu- 
dija“, podalje prolazi pekar dugom daskom na glavi, 
na daski poredao ,ekmek“ i viče: Uzmi brate vrućega! 
... Što si trenuo, prodje kraj tebe rulja bosanske žen- 
skadije — valjda u crkvu. Za njimi.koraca dostojan- 
stvenim korakom i podignute glave muhamedanac, u 
plavetnoj finoj halji. U jednoj ruci nosi ribu, u drugoj 
kus frižke govedine; nerazdruživi čibuk proviruje mu 
izpod pazuha. Gle čaršije! Fes do fesa, čalma do čalme 
Viri iz dućana. Malo je dućana zatvoreno, premda je. 

nedjelja. A ti dućani većinom su od drva i dasaka, pri- 
mitivne forme, neukusne gradje, sa širokim otvorom 
prema sokaku, odakle možeš svu imovinu dućandžije 
jednim mahom oka omjeriti. Otvor prema sokaku za- 
tvara se noćju gornjom i doljnom čepenicom. Kad otvore 
dućan, gornji čepenjak dignu u zrak, a dolnji podboče kao 
klupu. I jest to prava klupa. Dok trgovac sjedi u svom 
dućanu, zadju mu na čepenak komšije, pa ovo i ono — 
razgovaraju se, puše, naklapaju o važnih — da važnih 
dogodjajih, dok se ne razpline čitava sjednica u dolce 
far niente. Kupi li ikogod robe iz dućana, riedko će 
ustat trgovac, već će samo mahnut rukom, dohvatit 
robu, izmjerit ju ,aršinom“ i podat kupcu: O metričkoj 
mjeri nisam još čuo razgovora; pišu li namiru il račun 
— netreba im pisaćega stola, već koljeno il samo onako 
— na dlanu... Obična je roba kafa, šeker, duhan, 
rakija, svieće, lješnjaci, orasi: pa ima i naluna, beza, 
platna i drugoga nakita. Jahudije prodavaju i finiju robu, 
kao: fistane, fesove, saltane, pamre, mafeza, ahmedije 
(čim muhamedovac glavu veže); zatim mestve, jemenije, 
kundure, anterije, kolan, čeften, ferman od zlata, košulje 
od pomješane svile, šarene dimije i ječerme sa zlatnim 
širitom i orientalnom ornamentikom. 

Sad zatutnji od nedaleka zvono. Eno crkve kato- 
ličke. Crkvica je prilična; uz nju nov, drven tornjić sa | 
dva zvona: jedno manje, drugo veće; jedno tanjeg, drugo 
muklijega glasa. Kraj crkve je i župni dvor. Katolika 
ima do 1100 duša u cieloj parokiji. Berbir sastoji od 
tri diela. U jednom dielu su katolici, u drugom hrišćani, . 
a.u trećem muhamedanske vjere sljedbenici, sami za 
sebe, jer ine vjeroizpovjedi podnositi: nemogu u svojoj 
četvrti. U obće necvate tolerancija u tom gradu. Dika 
to nije, a nije valja ni mudrost, jer, razkroji malešan 
varošić na .još manje komade, stvorena je karikatura. 
Pociepaj veli vižlin, pa nedobiješ za njega ni kafe. Zaista, ; 

ima u Bosni elemenata, kojim je na ustima ,sloga“ 
svakdanja parola; na ustima, na jeziku — inače sijat 
u potaji razpre, rajska je za nje slast... Dalo bi se o 
tom puno govoriti, nu mudro reče Daumer: 

Auf ein Gemiith von Adel 

Wirkt schon ein leiser Tadel; 

Vergebens durhgebliut 

Wird stumpfe Niedrikeit... 

Zabludim u ,Cafe Europa“, jedinu kafanu po našem 
kroju, u kući gosp. Bože Ljuboje. To je prva kafana u 
gradu. Uzeh kafu. Opazih na zidovih razne dekoracije 
od tamno-zelene jelovine. Sinoć bijaše ples, a svirala je 
glasba 53. pukovnije, koju dozvaše iz Banjaluke. Bijahu 
razne slike izvješene po zidovih kao: kralj i kraljica, 
— ranjeni Crnogorac od Čermaka — posveta barjaka 
crnogorskog — knjaz Milan polazi na vojsku — pre- 
laz Filipovićev kod Broda — itd. Na biljaru ležalo srb- | 
skih i par brojeva zagrebačkih ,Narodnih Novina“. 

Rado bih pročitao bio koj redak, al se domislim, 
da je vrieme poći na prevoz. Za malo izadjoh. Krenuvši 
prema Savi, susretoh puk, koji je hrlio iz crkve; naj- 
prije djevojke, zatim bake iz šehera, pa seoska svjetina. 
Momci i djevojke iz sela, pomiču se lagano, jedan par | 
za drugim, držeć se za ruke kao djeca. Što više! od 
onih najposljednjih — jedan drugomu ovio ruku oko 
vrata, grle se na očigled puka, pa šapuću — šapuću 
nešta tiho, što nitko doznat nesmije: o vječnoj ljubavi 
.. . Sviet govori, da ašikuju! 
> Iduć prema nekoj ,kahvi“ zagledam se pred ka- 
hvom u stupu — mužar od drvena trupa. Kavedjija 
tuče kafu, — sije, pa opet tuče i presijava. Bat, kojim 
kafu drobi, zovu čuskija. Nekoliko žica, poput onih od 
brzojava, vode iz sokaka u kafanu; ovim dadnu znak 
bližnji dućandžije, kad jim kafe treba. Tako izvana. A 
unutra? Pogledam s daleka . .. Ah! — Tko može bit 


* 

onaj čovjek, što mi mahnu? Ne, nije moguće. . . Ono 
lice... onaj posmjeh ... Sad me pozdravlja . .. 
onaj glas... Hussein! Hussein! . .. Od radosti se 
lecnem. U kahvi upoznam Husseina iz Travnika, onog 
dugo nevidjenog suputnika kod povratka na Karaulu. 


— Husseine! kliknem, koja vas sreća ovdje drži? 

— Zdravo rode! skoči Muho iz daščare. Kako si 
brate, odakle? Aj, aj! 

I uhvati me za rame, dotakne se oštrom bradom 
moga lica s desne i lieve strane. 


— Znaš brate, kad se vraćah kroz Karaulu, bijaše 
kasno u noć i nemogoh te obaći — govorio Hussein, 
inače bi se vidjali. 

— O Husseine moj! 

— Ma duše ti, kako si? Boga mi, rode, ja mišljah, 
nikad te više vidjeti neću. 

— E da, božja je volja. A što vas amo nosi? Da 
nećete opet u Olomuco . . . 


— Neću brate! Neću nikako, viknu muhamedanac 
kroz smieh. Nisam ja ništa skrivio, Ja pošten, dobar — 
ko dobar! Da. Al da ti pravo kažem: došao sam hodo- 
častit. 

— Zar na čabu! E, ta nije ovdje Meka, Husseine. 

— Nije, znam. Al bez šale! mi fukara nemožemo 
na dalek put u Meku, bez novaca . .. 

. — Pa? / 

— Mi hodočastimo amo. 

— Amo zar? 

— Amo, da. 

— To mi je velika novina. Kako to? 

— A zar ti neznaš? | 

— Do sada nisam znao. Gdje je mjesto hodočašća? 

— Na vašoj strani, onamo preko Save. Zar niesi 
još bio prieko? 

— Kakvo pitanje! Jesam, da. Idem i ovaj čas preko 
Save. Ajde Husseine, da se prevezemo. Ajdemo zajedno! 

— Pa podjimo! odvrati on pripravno. Kazat ću ti 
grob našega svetca . .. 

— Svetca ? 

— Šuti... | 

I stignemo do obale savske. Prevoz je veći bio sa 
poštom prešo opet na onu stran, pa s toga podjemo uz 
obalu do gornjeg prevoza, da nas vojnici u čamcu Staroj 
Gradiški prebace. Iduć uz vodu, opazimo dvije muha- 
medanke, djevojčice u šarenih dimijah, kako za nama 
trče. Stanemo, a one će baš k nama. 

— Daj, brate lipi, koju krajcaru, zamoli starija, 
podignuvši ruke — nismo od jučer na večer ništa jele... 

Djevojčica — moglo joj biti 7 godina, liepe gla- 
vice, a plavih uvojaka, koji joj padahu izpod fesa — M 
gleda nas skrušeno poput angjela. 

— Bit će ti kod dragoga boga sevap — daj! na- 
stavi ona moliti. Ima nas šestero u majke djece, a ni 
komadića kod kuće kruha. Daj lipi! Sirote smo, ma umi- 
remo od gladi . . | 

Ganuo nas ovaj prizor. Dadosmo par novčića siroti- 
cam, pa skočismo u čun. 

— Što vam majka radi? zapita Hussein iz čuna. 

— Bolestna je, leži. 

One odskaču, a čun se otisne od obale. — Učini- 
smo dobro djelo, šaptnu Hussein — bit će nam to sevap. 

. Za čas presiecao čamac valove, voda savska kraj 
nas bridila, samo se čulo trzanje prikopčanih vesala i 
Pljusak vode nad površjem .. . Eto nas prieko. Sko- 
Čivši na obalu, zazievaše na nas ždriela naperenih to- 
Pova sa tvrdje. Podjosmo drvoredom duž Save. 

— Namah ćemo doći do ,Festuna“, prihvati Hus- 
seini. Pri izlazu, lievo, nastayi on: — vidjeti ćeš! — stoji 
grob našeg svetca, proroka Gaibije. Taj bijaše nekoč naš 

šeh. Za prijašnjih ratova, taj je poginuo od krvničke 
ruke, jer je vodio boj i podpirivao za čistu vjeru proro- 
kovu. Al je poginuo u bitci. Gdje je pao, tu mu car 
namjestio grobnicu, jerbo šeh reče: moja ledja i 
Turske medja... Svake večeri pako gori mu svje- 
tiljka nad grobom, a nažigača izplaćuje Turčin, turska 
vlada. Nu vidjet ćeš! Neće Turčin proći mimo, a da ne- 
klanja — — — 

Stignemo zbilja na , mjesto, koje mi Hussein označi. 
Nadjosmo onako, kako on reče. Na ulazu u tvrdju Gra- 
diške, a od savske strane, podignut je kameni asyl, ogra- 
djen željeznom rešetkom. Vrata grobnice bijahu zatvo- 
rena rešetkom, unutri goraše luč. Limeni polumjesec 
nad krovom  svetišla, označivao grob svetca  Gaibije. 
Dakle — ,moja ledja i Turske medja“, proricao Gaibija 

. Čudnovato! Hoće li zbilja taj prorok imati pravo? 
Možebit da neće . . . 

Kraj nas žurkao okolišnji sviet; žurkao iz sela, iz 
gornje i doljne varoši, u tvrdju k misi. Kako bijaše 
ugodno i sunce pripicalo ka ljeti. prolazila hrpa za hr- 
pom, sve mlada čeljad u svečanom i li&pom, čistom 
odielu. Bijahu to vesela i vedra hrvatska lica, i pozdrav- 
ljahu se svaki čas sa ,dobar dan“ ili ,hvaljen Isus“. 
Zaista, čim čovjek Savu predje, namah je pitomiji sviet. 

Dovršismo ekskurziju. Vidjesmo nekadanje logorište 
četa, prije nego unidjoše u Bosnu; pogledasmo mjesto, 
kuda bio načinjen most od pontona; razgledasmo i po 
tvrdji gradiškoj, a tad podjosmo natrag u čamac. Bivši 
na sred Save, dopre ugodno glagolanje zvona do našeg 
uha — onamo od bosanske strane. 

Prešav prieko, bijaše minulo podne. Tu se oprostih 
sa Husseinom, uročivši za predvečerje sastanak u gostioni. 

I tako budne. 

Oko četiri sata podjoh na ročište. Stanovnici izašli 
pred kuće, buduć bje nedjelja. U dvorištu crkve pravo- 

slavne, kraj koje :prodjoh, igralo veliko kolo. Katolici 
imali post, al zato, šta je bog dao liepih lica nekato- 
ličke čeljadi, ulovilo se u velik okrug pred crkvom. Sviet 
se skupljao, kolašice — prebirući sitno nožicami, pjevale: 

Podji kolo, podji bolje, | 

Da vidimo, ko li more. 

Ko li more, ko 1 nemore! 

I ja mogu, fala bogu — 

A ja znadem, ko nemore . .. 

Ko se skoro oženio, 

Svakog dobra poželio, 

Od punice maslenice, 

A od punca rujna vinca, 

Od divojke bila lica — — 


Podjem napred. Iz daleka opet začujem neko sklad- 
noglasje. Mišljah: i to je kolo. Nu kako se bližih go- 
stioni, našemu ročištu, razabirah glasove neobične glasbe 
— tamburaše. Bijahu Sriemci. Zakucavši nekoliko akorda, 
složnim glasom započmu: 


Glasna jasna od pameti 
Preko gora, preko dola 
Hrvatska nam pjesma leti 
Sve do sinjeg tamo mora — 


Izvedoše pjesmu toli krasno, gladko, udarahu toli 
precizno, da bi jih. čovjek, štono rieč, slušao žedan i 
gladan. 

Eto ročišta! Pred gostionu iznesoše stolove. Ja i 
Hussein, koj se ovamo već prije mene požurio, sjed- 
nemo za stol. Izgled nam je bio na trg, izmedju pra- 
voslavne crkve — za koju kažu, da je kroz noć sagra- 
djena — i ,,Cafe Europa“. Trgom prolazio sviet, amo 
došavši iz Gradiške, tamburaši pjevali: ,Sunce jarko“... 
krčmar nosio pivo i cigare, nosio vino, sav uzrujan — 
sav uznojen od napora, 

Husseinu se neizmjerno milila melodija pjesmice 
»Sunce jarko“. Bijaše razdragan od razkoši. 

— A gdje su vam kolajne? zapitah ga, ZI 
da jih ovaj put neima. 

— Ostavih je; što da je siki nosam ? 

— Jedna je iz Krima, zar ne Husseina? Vi ste bio 
u Krimu? 

— Kuda ja već nisam bio! Ma obišo brate pol 
svjeta. 

— Pol svieta ? | 

— Hm! Da ti pripoviedam, kuda me sudbina sve 
gonjala, kuda me ove dvie noge pronesle, reko bi: Eh! 
kako taj čovjek može još hodočastiti. — 

Govorasmo štošta, Hussein obeća pripoviedati neke 
zgode iz svoga života, ja se tomu radovah — kako i 
neću! bijaše to izkusna ljudesina, znah ga od puta na 
karaulsku goru. 

I zbilja, podigne za časak glavu, zafrče cigaretu, 
oslini, napali žigicom. Sisnu i odpuhnu nekoliko dugih 
dimova. Izvadi iza pojasa srebren cigarluk sa okruglim 
jantarom na kraju, stavi unj sfrkanu cigaretu. Sisnu i 
odpuhnu opet guste dimove . .. 

Poslije odpoče pričati, kuda je on sve bio, što je 
doživio, trpio, itd. 

— Ja sam siromašna roda, nastavi Hussein — u 
Travniku brojasmo se medj' fukaru. Iz rane mladosti 
svoje, neznam ti baš kazivati do nesreće. Šta. ćemo! 
Jutros kod Save, kad ono vidjah dvie djevojčice, živo 
se sjetih svoga mladovanja, svojih mladih dana. Hm! 
hm! Uboga djeca! Prosaju darak u dobrih ljudi! Od 
desetak omekčaju jednomu srdce, koj da jih daruje nov- 
čićem. Sirote! To je zlo, to .je nesreća. Bolje, da se 
takvo čedo nikad rodilo nije. Čuj me! Ja se rodih u 
Travniku, rekoh ti. Kod potoka Lašve, u doljnjem Osoju 
bijaše mi otčinski dom. Imadjah majku, imadjah otoca 

— majka mi bila dobra ko angjeo, nu otac — čovjek 
svojeglav — bijaše tvrda, ledena srdca, nije nas volio 
nimalo, nego držao nas ko svoje kmetove. Sjedio je bez 
brige u kahvi po vas dugi dan, gospodarstvo propadalo, 
pa napokon i propalo, a kad bi došao kući, zle je bio 
volje, bies ušo u njega ter dizao vazda graju. Težko domu 
u kom sloge nema! Ja ga se bojah kao žive vatre, jer 
zbilja nije umio šale. Našu milu majku ljubljah od svega 
srdca; ona bijaše naše zakrilje. Majka nam je bila me- 
kana srdca, dobra — i kako ljudi kazuju — bila je nekoč 
ljepota od žene, kad je pošla za moga otca. Kasnije bi 
poboljevala naviek, jer tuga, razdor i nesloga u kući, 
bacila ju u bolest. Kako neće, brate! Daj danas, daj 
sutra — ništa drugo neg jad i nemir; k tomu zatvorena 
ko u apsu. To je nesreća! K toj nesreći došla je i druga, 
veća nesreća po nas: — izgorismo. Komšiji upalio nočju 
zli čovjek kuružnjak, vatra zahvati u sve strane, za koj 
dekik plamtilo u vatri i cielo naše siromaštvo. Užasno! 
Sreća da bijaše to ljeti: mogasmo i na vedrom noćiti. 
A da nije na blizu potoka Lašve, ode i pol mahale u 
pepeo. Tako nam izgori što imadjosmo; jer vatra i vođa 
dobri su sluge, al zli gospodari. Kasnije se uredismo, 
namjestismo dašćaru — pravu pojatu, i brate moj! taj 
jad, ta fukareština — — ma nemogu ti ni kazati, ko- 
liko sam puta gladan pošo spavati. K tomu nam se otac 
bacio na rakiju; pio šljivu kao vodu, premda u kući ni 
kore somuna. Imadjasmo dvie kravice, a te još prije 
požara poprodasmo ; prodasmo njivice, prodasmo kućarku 
izvan Travnika, kud nam bio jedini kmet u najmu. Sve 
je izašlo na tanko; niesmo već imali do li vreću — dvić 
kuruze i nešta bubnjaša za hranu. Imadoh i nejaka brata 
Mustafu — koji još nije prosuditi mogao naše nevolje; 
Njega i majku svoju žalio sam živo, kada gladovahu. 
Ručasmo samo jedan put na dan. Malo bubnjaševe čorbe, 
kadkad ulovih ribu — eh! Ma samo da ostaneš živ. 

Često ostavih svoj dielić pire od samlivena brašna, re- 
kavši: da je nemogu; odkinuh si od ustijuh zadnji za- 
logajić hljeba i rekoh: na Mustafa, na majko, bolestan 
sam, ja nemogu. Pa odoh iz kuće, odoh u šumu po 
drva, da si malinami smirim glad. Eto, tako je bilo! 
Na prostom zraku, u šumi, gdje slušah ptičji veseli 
cvrkut, gdje trčah za leptirom i gdje se na vitu omo- 
riku uzpinjah, da ulovim vjevericu, zaboravih, da mi je 
želudac prazan, zaboravih, da sam gladan. Više puta po- 
mogoh pastirom obirati bukovinu, da jim se stado na- 
brstiti može, a tad mi dadoše sira, hljeba ili po koje 
jaje iz torbaka. Jednoč mi nedadoše ništa, a ja bijah 
ipak tako gladan. Zar zaprositi? Jok! Prosjak nisam i 
neću da budem. Stid me bilo — radje gladovah. I kad 
podjoh kući, vidim kraj druma voćku. Glad i kurjaka u 
gelo dotjera. A na drvu bilo šljiva, bilo mnogo zelenih 
šljiva. Skočim, otrgnem nekoliko, izjedem — ko brate 
gladan! Al kad dodjoh kući, navali na. me zima, navali 
vrućina, padoh u bolest. Ležah u svom ležaju, otac se 
ljutio, nemogavši smoći ni hljeba, kamo li će za me 
lie&ka. A meni sve gore bilo. Kada priznah, da sam jio 
šljive — razvali otac oči, uze štap, i bio me — bio 
trnovim štapom, kao da mu nisam sin. Svaki dan me 
tuko. Jedan dan ostavim ležaj, pobježem na polje pred 
batinami i zavučem se ravno kovaču u drugu mahalu. 
Taj me poznavao. Rekoh mu, da me otac bio, smilim 
mu se i uze me k sebi. Nehtjedoh više kući. Kada 
ozdravih, pomagah kovaču u poslu; gazih mješinu. do- 
nosih mu vode ili drva iz šume. Zato bi mi on davao 
hrane. Težko bi mi reći bilo, koliko sam tovara drvi 
na svojih plećih snosio u Travnik. Kadšto bi donio su- 
varaka i komšijam, te zato dobio para, koje sam kriomice 
poslao majci, da neumre od gladi, da si poprži findžan 
kafe. Kući nisam smio doći; reko je otac: da će me 
utući, da će mi kožu svući preko glave kao zecu. Majke 

nisam dugo vidjao, a kad bih sretio brata, zagrlili se 
obojica, plakali zajedno i lievali suze. Sviet nas saža- 
ljivao. Jedne večeri vraćah se iz mlina, uprćen brašnom. 
Bijaše u Travniku vašar. Težak mi je bio trh. Pokunjio 
ge ja i mislio: joj, kako se ja mučim i zašto se ja mu- 
čim na svietu! Nema li nikoga, tko bi mene pomilovao ? 
Kod kamene ćuprije, kako se u Osoje zakreće, stavim 
žak na zemlju, kad opazim, da se kod džamije sgrće 
sviet. Sve se onamo mieša i protiskuje; konji se popla- 
šili — kažu — satrli ženu na putu. Ja ostavim žak i 
pohrlim, zaletim se u rulju — kad jao! — moja majka 
leži u krvi — — 

Oh, težke žalosti! Konji mi oboriše majku i preko 
nje prodjoše težke harabe. Gorko zaplačem. Majka mi 
umirala, a ja vikah: Majko moja mila, nemoj ti nas 
ostaviti — nemoj nam umrieti. Jao, jao! 

Krvavu i na po mrtvu unesemo majku pod krov. 
Bijaše bez sviesti. Pred nas izleti moj brat i kad vidi, 
koga nosimo, pokrije si lice rukom i stane naricati, ko 
da će mu srdce pući. Otca nebijaše, sjedio negdje u kahvi. 
Povežemo majci rane, žene obliju dobrim sirketom zavoj. 
" Ona otvori oči, osviesti se. Hvala bogu, dodje k sebi ; 
bijaše joj bolje. Eto i otca, Unišav, ogleda se naokolo i 
pita: što je? Kad dozna, da je majka izašla bila, ulovi 
ga bies, plane i dohvati za štap, pa — — Al na! > 

Nije liepo, što kazujem. Davno je to bilo; sbilo se, 
prošlo je. Velim to zato, jer je istina, jer me još i danas 
peče to u srdcu. DA, da, moj otac izprebio najprije mene, 
tad digao ruku i onako biesan, tuko nemilice štapinom 
moju majku. Jedan čas plakah, a tad zaboravih, da sam 
8in, da pokoran biti moram — skočim kao pašče i ulo- 
Vim za otčev štap. 

— Stani otče! — ruknem — nebij majke, inače. 
Goveda se nebiju, zvier se mučiti nesmije, Fi uk 
— jer ću počiniti zlo. 

Uboga majka stenjaše od boli kao janje. Otac spu- 
stio ruku, al je nešto zamrimljao, ko da bi kletvu. Ja 
izpadoh iz sobe. Modrih ledja i sa kvrgom na. glavi 
udjoh kovaču u kuću, Stisnuh se u kut i zaplakah ljuto. 
Morah pripoviedati kovaču, zašto sam ostavio otčin- 
ski dom. Istomu kovaču zakriesila suza u očima. 

Plamen na ognjištu umirao, ponoć se bližila, kad 
završih svoje jade kazivati. 

Tad krenuh spavati, a kasnije? 

Minuše četiri godine iza toga. Naučih kovačiju; ra- 
dih od jutra do noći, od zore do mraka, kao da neću 
umrieti nikad. Kovač me je volio, bijah mu desna 
ruka, a rado me vidjevala i liepa kovačeva kći — Fatima. 
Ta je bila mlada kao zora, lica biela, vrane kose i ru- 
menih usana kao karamfil. Mladja od mene za četiri 
godine, a ja sam navršio upravo devetnaestu. Svoje 
majke nevidjah, da bi sviet znao za to; nu kad bi 
joj ponio para, uvukoh se pod otčinski krov, a da mi 
nije nitko ušao u trag. Da me bies oičev nezahvati, 
obukoh feredžu, prekrih se bielom havlijom k6 bula, a 
da mi se noge nevide, navukoh na nje žute čizme. Unišav 


u sobu, ostavih čizme pred vratima, neka se zna, da je. 


tobož tudja žena iz komšiluka unutra na eglenu. Turčin 
neće unići k ženi, kad vidja pred vratima tudje ženske 
papuče, 

Kada bi god ovako ušao k majci, ona bi svaki 
put udarila u plač. Imala je i zašto! Otac mahnitao 
sve više i povećavao biedu. | 

Meni bilo težko gledat Travnika. Jer kad bi se 
zgodila u kući sablazan, htjedoh namah pobjeći u sviet, 
da ništa — ništa više nečujem o domu — al me nije 
majstor puštao. ,Čekaj Husseine — reče on — ima 
kad. Jao nogama pod ludom glavom. Možeš dosta obijati 
još tudje gradove i poželiti si Travnika kao bielog krušca. 
Neluduj!“ 

Al badava! Bivši kivan na sviet — ljutit, nisam 
mario ni za istu Fatmu, koja bi mi jedina utjeha prije 
bila. Često, kad se klonih razgovora i po čitavu heftu 
dana šutih kao drvo, mišljahu ljudi, da sam bolestan. 
Fatma pomišljala, da mi je tko učinio žao i da se na 
nju ljutim. Pa ovi Travničani! Kad bi majka moja 
zaplakala, gurao se u mahalu sviet kao na dernek; iz- 
buljili oči kao žabe od čuda — te blente blentave. To 
me ljutilo, to izjedalo srdce moje. Da nebijaše toga — 
oh! — koliko bi laglje podnosio jade svoje. 

Neke večeri podjoh u malenu bašću za kućom, tik 
Lašve. Reko mi kovač, da odpilim neku uvelu granu 
sa jabuke. Dok ja tražah medju voćkami, unidje u bašću 
Fate i kad se jednoč okrenuh, bijaše ona preda mnom. 

— Eto te ipak jednoč. Što radiš Husseine? za- 
pita cura. 

— Ja? Evo vidiš, Fate, što radim. Tražim onu 
voćku sa uvehlom granom. Znaš li ju možebit ti? 

Djevojka me ošinu okom — k6 da bi ljutita. Ogleda 
se malko i šaptne: 

— Nesmijem dugo izostati . . Hodi sa mnom!... 
i povuče me sobom. 

Ja šutah. Gledajuć u njezine crne očice, kako me 
milo pogleduju: srdce mi igralo u prsima. Bijah za- 
bunjen, stanem izvinjavati, da neimam kada i koje- 
šta... 

— Husseine! Ti si kivan?... 

— Ja? Nisam Fatmo, nisam nimalo. Idi, bona, doći 
će tkogod... 

— Husseine! kriknu — tako ti duše tvoje, što 
Tadiš od mene? I započe tiho: Što negovoriš sa mnom, 
što sam ti skrivila ? Fatma, BETA glavu, upre opet 
pogledom u mene. 

Od čuda se lecnem. 

— Nisi skrivila... nisi... stanem pentati. 

— Nisam? De, kaži još da nisam; kaži Hus- 
seine... | 

— Nisi! — — 

— Ha, ha! ti nećeš, da kažeš pravo, je da?... 
Djevojka pocrljeni kao vatra. 

Časak šutasmo. 

— Husseine moj, nastavi ona. Allah dragi neka mi 
sudi, ako sam išta skrivila. Ti sa mnom nećeš da go- 
voriš, a ja — ja za te jedinoga živim. Niti s kime raz- 
govaram, niti s kime obćim, a ti me već osam dana ne- 
gledaš. Idem li u bašću — idem sama, idem li na vodu 
— idem sama; nit polazim prela, nit se kažem na so- 
kak, živim za sebe kao kukavica. A ti me zabacuješ? 
Neka ti babo, neka čitav komšiluk kaže, eglendiše li 
Fatma s kime. Osim na bunar, u vrt ili u džamiju, ni- 
kamo nezalazim. Pa što da radim? Mogu li se živa za- 
kopati u zemlju? Da kaži mi — reci — što me na 
muke stavljaš, Husseine ? 

Časak šućah kao panj. Istina je, ja sam tu dje- 
vojku volio od dana do dana, i kad ju vidjah, srdce mi 
se uznemirilo, kao list o vjetru. Al do tog časa nisam 
ju pravo poznavao. I htjedoh da govorim, al nemogu 
— jezik bio mi sapet, kad — za malo razmahnem ruke, 
ogrlim Fatmu — oj! bilo mi je kao da snivam, i kroz 
san da čujem zvati: Husseine! Husseine! 

Pa zbilja! U čas nestalo Fatme, izvinu se, odprbnu 
od mene u kuću kao ptica. I opet čujem zvati: — Hus- 
seine! Husseine! > 

Bijaše to glas kovačev. Ja se osviestim i ostavim 
bašču. Podjem u dvor, iz dvora kuću, a tu mi javi ko- 
vač, da se u mahali pred otčevom kućom skuplja sviet: 
valjda otac opet bije majku i biesni. Izletih lud na , 
polje. Podjem hrlo kroz mahalu i čujem viku moje 
mile majke. Zbilja! Otac ubija majku. Meni navrieše 

suze na oči. Nesmjedoh podignuti glave od rugla. Bijaše 
mi ko da ljudi prstom na mene kažu; bijaše mi ko 
da sam zlotvor i komu se pošten čovjek uklanjati mora 
s puta. Zdvojan obilazih po svih ulicah travničkih, krv 
mi vrila, glava šumila od biede. Što da radim? Na- 
jednoč pohrlih k Lašvi, al eno pred džamijom hrpa 
ljudi, u čaršiji stoji telal, podvikuje i zove mladež pod 
carske alaje... Meni munu misao u glavi. Cielu noć 
hodah po nekom kraju. Kad osvanu dan, podjoh opet 
u varoš. Zadjoh u konak i dadoh se zapisati u as- 
kere... 

Nerekav živu stvoru, što učinib, ostavih rodni kraj 
i podjoh daleko od domovine. Ostavih Travnik. Za kućni 
razdor nehtjedoh više znati. 

Služih kao prost vojnik u katanah ili suvariji — 
prost vojnik ili nefer, kažu Turci. Za neferom dodje 
bašnefes, pa večil-ombaša, butum-ombaša, večil-čauš, 
butum-čauš. Prvu godinu bijaše mi zlo, imadoh sto- 
tinu gospodara, a radio sam poslove ko i drugi pro- 
staci. Nu ja podnašah muku, kako valja. Tad bu-. 
dnem promaknut na više, a napokon me uvrstiše u isti 
Hadži-alaj. 

To je prva naša regimenta turska. 

Ti za tu regimentu možda i neznaš, pa kako bi , 
i znao, ako ti nitko o tom ni kazao nije. Je 1 tako? . 
Jednoč je carska mati pošla u Meku, pa joj izabraše od | 
sedam regimenta jednu — i to najboljih momaka — za . 
pratnju u sveti kraj. Najpouzdaniji, najvjerniji ljudi od- 
vedoše ju u Medinu, bijahu joj vierni čuvari putem. Pa 
onda, brate dragi, ovdje nebijaše željeznica ili parnjača, 
već se je moralo hodat po. suhom, pjeskovitom kraju, . 
kuda se junaci napatiše dosta muke. Nu im je čestiti | 
Car nagradio trud: svi postadoše hadžije..Svi, kažem ti,. 
do jednoga — pače i njihovi. konji. Od onog časa se 
broji taj regimenat kao prvi u Turskoj, i dobio je ime 

— Hadži-alaj. Taj stoji uz cara. Ima i carica svoj 
regimenat, po imenu: Ičindži-alaj. 

Eh, dobro ! 

Sudjeno bi, da vidim Stambul; vidjah, brate, i 
druge gradove i u njih zle i dobre običaje, vidjah opa- 
činu i vrline. Ako me s početka morila neka sjeta, bo] 
—— kasnije obikoh svemu. Puška me tištila nemilice, 
duge godine verah se medju stranimi ljudmi i dosta 
sam pojio gorkih zalogaja. Tude učih poznavati čovjeka, 
učih mu se gledati duboko u dušu. Nesudih više ljude 
po sladkom govoru ili po milom posmjehu. Nu bijah li 
. sretan? To je drugo. Mogu reći, vazda me je morila 
neka želja, vazda bolilo srdce. 

Jedno veče vraćah se u kršlu, u našu vojarnu. Bi- 
jaše to u Sofiji. Izadjoh u polje zeleno, da se odahnem, 
a vraćajući se zaokupe me čudne misli. Razgovarah 
sim sobom ; pomišljah na Travnik, na svoje mladovanje, 
na svoju majku, na Fatmu, na odlazak iz Travnika, koji 
mi je dan i noć tištio dušu, kao težak grieh. Od kuće 
nisam dobio knjige nikad — ta prosti Bošnjaci neumiju 
pisati! — kroz tri godine nedobih glasa iz rodnoga kraja. 
Pa onda kovačeva Fatma! Hoću li ja ikad eno bielo 
lišee za života svoga ugledati? Jesam li toj curi još na 
misli? Što bi bilo, da ju jednog dana u Travniku 7a- 
tečem ? Oj, da mi je polećeti onamo kud se uzpinje kršni 
Vlašić, kuda žubori Lašva, kud prebiva moja Fatma, moja 
majčica; gdje stoje dobri komšije, kojim nekoč donašah 
guvaraka iz šume . , .. Uzdahnem. Ovako promišljajuć niti 
neopazih, da sam unišo na kapiju vojarne. Ja kući, nu 
kad stupiv na prag, što vidjam? Vika, buna, metež: — 
A što se to radi? zapitam ja. — E, buknuo rat medju 
Ruskom i Turskom .— rekoše momci ; došo je haber, 
da ćemo u boj .. 

— Zar na Moskova ? zapitam. 

— Da — rekoše momci, mi ćemo na njega sa In- 
glezom ... 

— A kada nam je polazit? Kada? 

— Sutra! 

Mene zazeblo. Žile mi zakucale silnije, drhtah, mišljah. 
da ću pasti na zemlju. Napokon se saberem. Svu noć nisam 
spavao. Dielih džebanu i nove haljine medju momčad ; 
nijedna ruka nije mirovala u kršli, sve se spremalo na 
rat. Bijaše o jaciji, kad stiže prvi haber t. j. glas, da 
ćemo poći, a drugi dan bili smo već gotovi, spremni. 
To vrlo naglo ide. Oko dva sata iza podne, odoše iz So- 
fije prve naše čete na put. Ljudi nas darivali novcem, 
duhanom i koječim. 

Bijah kod druge čete. Drugi dan krenusmo i mi 
za njimi.  Ubogi asker, što taj neprometne muke! 
Sunce se radjalo, kadno stupismo na glavni drum. U 
Šumliju valjade poć. Bit će liep dan, mišljasmo s po- 
četka. Zrak bijaše hladan, sviež, miran, nebo bez oblaka: 
bit će liepo, pogodno vrieme. Al oko devete zavrući 
— i reć bi, udušit se moraš! Od šeste u jutro, pa do 
četiri ure iza podne, stupasmo okolicom bez hlada, bez 
šume, bez vrutka vode, ama bez ičesa na tome svietu 
putniku za okriepu. Svakim časom bi se na drumu srušio 
tkogodice bez sviesti, te mu krv poteče iz nosa. Naši 
ećimi, trebajuć sami okriepe, negledahu vrlo na jadne 
vojnike. Po jarugah uz drum, ležala momčad kao mrtva. 
Zdvojio bi! Po svem kraju nigdje kuće, nigdje vode, 
nigdje hladovine; prašina se diže u zrak kao vijavica, 
pješčenasta ravan žari se kao usijana, a meni se grlo 
izsušilo. 

Istom zatrubiše trube i budne odmor. Padosmo na 
zemlju. Kraj druma opazim mlaku — lokvu punu crva. 
Uh! kliknem radostan, priskočiv k njoj. Od žedje izgorih. 
Polegnem, prostrem svoju novu čevrmu na kaljužu i 
Srčem, srčem — pijem vodu, što mi sile dadoše. Opazi 

to moj kapetan. — ,Nepij vode Husseine!“ doleti on. 
— ,Umrieli ćeš!“ ciknu biesan. , Uzmi trave, pa žvači, 
dobit ćeš sline u ustima.“ — Badava! Tuče mene ka- 
petan korbačem po plećima, viče da ustanem, al nećutim 
ja, da mene tko udara, već jedino ćutim, kako mi voda 
grlo kvasi — — 

Odmor bijaše kratak, od nekoliko časaka. Zatim se 
digosmo i nastavismo put naš, dok poslije podne, ne- 
stigosmo na veliko ravno polje. I opet zatrubiše trube, 
a mi popadasmo na zemlju. Bijaše silna žega. Kroz je- 
dan sahat zabujio bujan život na ledini, ovdje ima- 
dosmo kuhati i prenoćiti. Brzo se snašale listnate grane 
sa bližnje živice, brzo se gradile kolibe, da se zakloniš 
pred jakom žegom. Svak bi rado, da se otme paljevini 
sunčanoj. 

Medjutim se pojavljali biljezi nepogode. Dok mi 
gradismo šušnjate zaklone, sukalo se nešto na zapadu: 
najednoč evo na nebu oblačine, kao crna ponjava. Od 
časa do časa udari vjetar, ptice ušutile, debele kaplje 
dažda počmu propadati. Sve brže dolazila oluja. Nasta 
bljesak, iza bljeska počelo dugo, podmuklo tutnjiti. Munje 
sievale, grmljavina orila za grmljavinom. Kadšto prasnu 
grom, da se zemlja tresla pod nama. 

U nas bijaše sve jadno i žalostno. Ima li gorega 
od nepogode na prostom polju? Ovakovo zlo i nas je 
zateklo. Bijaše ljudi, što cio dan ni zalogaja okusili 
nisu, a sad nam vihar zapriečio zapretat vatru, da se 
pristavi ručak. I smrači se. U tren oka digne se vihar, 
a malo zatim pljuštio silan dažd. Sve poteče u kolibe. 
Burna noć spremala se. Moji starješine poslaše moe 
nekuda pismom, kad me zateče ljuta kiša. U čas pro- 
kisnuh, ko da sam u bunar pao. Potekoh bolan do 
osvoje kolibe, da se u njoj zaklonim. Tumarajuć u 
tmini, padoh medju puške, a kad stigoh na mjesto, nenj& 
kolibe, vjetar ju raznio širom. Raznio moje utočište, pa 

što da radim? Oj, onda se na Travnik sjetih, sjetih na 
kovačeve rieči i onoga angjela, Fatme. Sve žešće hukao 
vjetar, dažd lievao, poljana bijaše kao široko jezero. 
Sad ovdje, sad ondje nestane kolibe; vjetar udari i nema 
je više.  Zamotan u kabanicu, stajah jedno vrieme 
kraj složenih pušaka, a tad sjedoh uz drugove na te- 
lećak. Crne misli vrzle mi se mozgom. Štogod bijaše 
ljudi, sve je nevremenu izvrženo bilo. Tmina kao u ma- 
gazi, kiša neprestano pljuštala, preko lica i za vrat tekla 
mi voda curkom. 

Težke žalosti — bijaše to užasna noć! Nu bilo pa 
prošlo ! 

Tekar pred dan prestalo dažditi. Tad mogoše nalo- 
žiti vatru, da svare ručak, jerbo je trebalo poći na put. 
Krenusmo najprije u Šumliju, pa zatim u Silistriju. U 
Silistriji se zadržasmo upravo trideset i jedan dan. Hulja 
Moskov obkolio nas, i držao kao liju u stupici. K tomu 
nam je za malo dana nestalo i hrane, od težke gladi iz- 
jedali konji grive jedan drugomu. Znadoh baš i od prije, 
što znači glad, ali gladovanju u Silistriji nije onaj bio 
nalik nipošto. Kad unidjosmo u Silistriju, već na četvrti 
dan počeo nas tući Moskov. Mi unutra, a Rus s polja 
Biva -— sastavio se oko tvrdje kao gvozden sindžir, i 
nije dao nikomu ni doći ni proći. Osamnaest dana tukao 
nas topom naviek i nije se čulo nego grmljavina. Iz 
vana ljuljalo unutra, iz nutra ljuljalo van. Sve se drmalo. 
U gradska vrata naperio topove, svaki čas udari zrno u 
vrata, da jih provali. Mi se branismo. Ja bijah uz one 
koji nedadosmo protivniku, da se prikuči. , 

Ah! k6 nije bio tamo, nezna se ni bogu molit . 

Al jedno jutro nema Rusa pred Silistrijom. Čuj 
brate! Omrko, štono kažu, a osvanuo nije. Već oko p6- 
noći umukoše njegovi topovi. Što to bi? A to se ovako 
dogodilo. U osamnaest dana, što nas je hulja tuko i 


držao zatvorene u tvrdji, osvojiše Inglezi s našimi če- 

tami njihov Sevastopolj. Moskov ugledavši pogibelj, po- 
vuče vojsku natrag; crnim morem jedrili amo tamo in- 
glezki parobrodi — džemije, kažemo mi. 

Ode Moskov izpred Silistrije — uteče. 

Mi za njimi namah, i kod Kalafata na novo se po- 
bismo. — Vidi ovu brazgotinu, na glavi . . . Hussein 
dignu fes u zrak i pokaže, vidi... tu uspomenu dadne 
mi neki Kozak u čas, kad si izbavih kapetana od smrti 
očite — onoga, koji mi je nalemao ledja, na putu iz 
Sofije. Tu ću brazgotinu ponieti sobom i u grob. Tukosmo 
se puna tri dana. Tad budne kavgi kraj. Rus svojim 
askerom ode u Ibrail, a mi se povukosmo u Kalafat, 
to jest — neki u Kalafat, neki u Totrokan. Mene — 
ranjena u glavu — spremiše u bolnicu, da se izliečim. 

Neke večeri poslah prvo pismo u Travnik. Javih 
majci, da sam ranjen, al da ću naskoro ozdraviti. Ako 
ozdravim, molit ću, da me puste kući. Dadoh pozdraviti 
i Fatmu, a pismu priložih desetak dukata, što sam jih 
bio prištedio za majku. 

Dva dana iza toga puče top, a sviet govorio, da je 


gazia. Rus je nadbijen — osvojio ga junak. I razviše 
»mirni barjak“, i sviet govorio: nema boja više, učinjen 
je mir. 


Sad skupiše vojnici svoje stvari, pa će svak k sebi 
Razišle se hordije. Četrdeset dana iza toga izašli ,vi- 
šani“, a koli se začudih, kad i meni jednu kolajnu sta- 
više na prsa. Ja se sad brzo oporavih i sa svojimi če- 
tami vratih natrag u Sofiju, odanle u Novi Pazar, 
Sjenicu, pa u Sarajevo, zatim u Mostar. Tu budem 
odpušten. 

S bogom askerija! klicah od radosti i pohitih, što 
brže mogoh k svome domu. Prodjoh duž vode Neretve, 
pa Gornji i Dolnji Vakuf i eto me nekog predvečerja 
u liepoj okolici travanjskoj. Šest godina nevidjeh ovoga 
kraja. Prolazeći od trih topola prema Travniku, srdce mi 

htjelo izskočiti od radosti, od neke nade i bojazni. Eto 
Travnika! Prošavši čaršijom skrenem desno; činilo mi: 
ge, da sve u mene gleda, nu ja oborih oči i pred so- 
bom kao da vidjam dvie osobe: majku i Fatmu. Tik 
Lašve stoji kuća, u koju unidjoh: bijaše to dom moj. 
Na dvoru opazih mladjeg brata, ciepajućeg drva, nu ne- 
prepozna me. Izljubih ga od srdea. Pitah ga to i ono, 
nu brat me povede u sobu, gdje sjednemo na jastuke. 
Sad mi reče, da nam je majka još prije dva mjeseca: 
umrla. — — Trznem se. Oćutih, da mi noge klecale i, 
suze navrle na oči. Za čas doznah za kovača. — ,A 
ona, tvoja Fatma — govorio brat — odselila se svojti u 
Stolac, te će poći za mladoga bega Gostišu, koji ju 
izprosio u otca. Cura bo naviek pitala za tobom, i što 
je, da od tebe glasa nema. Tad ode u Stolac“ . .. 

Kao da si me nožem ubo u srdce — — — 

S prva nemogoh tomu vjerovati, al vidjah, da bi- 
jaše tako. Brat moj nije lagao. Od toga dana, kao da je 
izumro za me sviet. Postadoh zamišljen, nujan — bijah 
lud od težke nesreće. Nemogoh si naći pokoja. Jednog 
dana, nerekavši nikomu ni rieči, podjoh na grob po- 
kojne svoje majke, da izljubim prašinu, koja njezine 
ostanke krije, zatim odoh — odoh daleko u sviet. Os-- 
tavih opet Travnik. Tako bi sudjeno. Kuda sve vrludah, 
nemogu ti ni kazati. Kada se bio boj sa Crnogorci, 
onda je tvoj Hussein stojao u prvom redu boraca, tra- 
žeći smrt. Jest, brate dragoviću. Podjoh u askeriju, 
Podjoh za dragovoljca, da mi kruti zapt iztisne misli 
za dom i nevjernu dragu; al badava sve to. Ja sam 
Fatmu odviše volio, a da bi ju meni vojnički red istis- 
Duo iz pameti; ljubav za nesretnom majkom mogla je 
Ugasnuti sa životom mojim. 

Al čuj! Bijaše na Gackom. Crnogorci nas obkoliše i 
Zatvoriše kao nekoč Moskov u Silistriji. Crnogoraca bi- 
jaše mnogo — mnogo više od nas. Bijaše po našem — 

biva po turskom računu — 1276. godine, ako se ne- 
varam. Al grdne rane moje! Na polju bio snieg do pasa, 
konji naši ošugivali, ogubavili od studeni i gladi. Ja 
šestnaest dana niesam kruha jio, već živ. Kada bi žir 
našo — k6 da sam našo komad tajin-ekmeka od tri 
krajcare. Kada je konj poginuo, izjeli smo ga... Ka- 
slije nebi nama ni vode za napitak, i za šaku sniega, 
davali bi ljudi po dva groša. Četiri divljake kruške sta- 
jale groš, oka crljenoga luka 13 groša ; jednoč dadoh za 
cigar duhana sve svoje pare — 20 groša. Sad znaš, 
kako je bilo. Dakako, novaca je bilo dosti, al od gladi 
gotovo onemogosmo. K tomu se bilo bez prestanka. Po- 
čelo se o ponoći il ranom zorom, a dovršilo oko ekindije. 
Tad podjoše :stićani, što ranjene nose i radiše do 
kasno u noć, odnašajuć ranjene u nosilah svaki u svoj 
kraj, kopajuć jame za mrtvace. 

Ujednoč budnem ranjen. Odbijajuć navalu, shvati 
me zrno i prodje kroz mene. Ja vrlo ni ćutio nisam, 
dok mi krv neoblija haljine. U prvi čas, ko da me buha 
ujela; ko usijana gvozdena žica da kroz tebe prodje — 
pa ništa. Obnemogav, padnem na zemlju i tu me drugo 
tane shvati u nogu. Na po mrtva ponesoše me sa bo- 
Jišta — — — 

Hussein zamuknu, zamisli se malko, a tad nastavi : 

Ovaj put bijah cielu godinu dana u bolnici. Rane 
moje nebijahu smrtne, kako sam želio, pa sam opeta ozdra- 
vio. A kad ozdravih, bacio sam carsku pušku u kraj, koja 
nie tolike godine žuljala. Dan danas, nit sluša aga agu, 
ni beg bega, ni spahija kmeta, ni kmet spahiju. Ovako 
bje i u askeriji, i ovako prodje carevina — — 

Hussein opet ušuti, namršti čelo, reć bi: sad će na 
munje sievati. Tad produži mirnijim glasom ovako: 

Kanimo se brate duljiti! Ovo što rekoh, bijahu 
ljeta moja najjadnija. Prekrojim na novo život — bud- 
nem s&mi svoj. Obradjivah polje, neka se nekaže, da mi 

je muka raditi, da mi je mila askerija, da mi je sladjan 
krušac -.bez motike. 

Malo mi je ipak težko bilo, kada odlazih — k6 brate 
navika. Večer, prije nego ću otići, sjedoh pred kršlu. 
Oborih glavu — plakah. 

Dodje k meni moj kapetan. 

— Husseine! zovnu onaj, komu sam nekoč život 
spasio. 

Ja ni mukajet. Oćutih, kako mi suze teku niz lice. 

— Husseine — zovnu opet — što gledaš? 

— Gledam, jer imam oči. 

— Što misliš? 

— Šta mislim? Hm! — Mislim, kako mi je otić 
kući. Da mi je raditi, da mi je sijati, da mi je orati, 
oda mi je kositi. Da nisam dužan, da nisam ružan: 
čovjek koji je dužan, on je i ružan . 

— Husseine, ti si vazda bio poštenjak. Uzmi ovo 
— i pruži mi kesu novaca; uzmi brate, vjeruj, da te ja 
nikad zaboraviti neću . . . 

I kapetan ode . . . 

Jest, tako je bilo. Još u nas vele, da je težko cara 
vidjeti. — ,E, moj sinko, rekoše mi, dok bijah mlad, 
težko ti je cara vidjeti, težko je do cara doć“ . . . To 
nije istina, jer ja vidjah dva Sultana, a vidjah i Frane- 
Josipa. U mene je mala glava — al mogu reći : velike 
je patnje vidila. Kad dodješ kući, slobodno kaži: vidjeh 
Bošnjaka, braćo, za koga nebiste dali dvie krajcare, a 
koj se dosta napatio i glada i jada. Hoćeš li ? 

Hussein naglo prestane, upre svoj pronicavi pogled 
u me, ko da čeka odgovora. 

— Hoću Husseine kazati, odvratih ja. 

— Hoćeš li? zapita opet. 

— Obećajem! Kazat ću u Zagrebu i onoj gospodjici, 
koja vam nekoč pružila kašiku — — — 

Hussein se nasmija i pruži mi ruku. 

— Al nešto mi još kažite, Husseine. Što? pitat 
ćete. Rekoste, da je Fatma pošla u Stolac. Molim vas, 
jeste li ju ikad do danas vidjali? ... 

— Ha, ha! Fatma je mojom ženom brate, ima 
tomu već mnogo godina. Nije cura pošla za Ibrahima. 
Gostiša je bolan postradao u lovu, srušiv se s konja, 
ubio se; a Fatma je na mene čekala, dok se nepovratih 
sa Crnegore. 

— Vaša žena! — začudim se ja. 

Sad znadoh sve; više nemogoh pitat za Fatmu. M u- 
hamedancu senemilitakovrazgovor... 

Nebo se medjutim smračilo, ja se moradoh oprostiti 
od prijana. Drugi dan vratih se u Maglaj i za malo 
vremena, odoh iz Bosne. | 


sk 
* * 


Skorih dana, sjetim se obećanja što ga obrekoh 
Husseinu; ime njegovo dosele još pred nikim nespo- 
menuh. Tek sada, nacrtav ove redke, riešavam se za- 
vjeta svoga. 





ME 


Kneževa priča. 







Vljaše zimsko jutro, a u sredini veljače god. 1880. 

U razmaku kojih deset koračaja nisi raz- 
poznao najboljega draga magle radi, koja se iz 
blizog Vrbasa izvijala i zastirajuć cielo obzorje 
našeg kraja, poput sitne prašine tamo amo plovila u 
zraku. 

Niema ravan maglajska zaniemila još bolje, daleka 
i pusta okolica opustila još više, bjelasajuć se u Zzim- 
skoj odori sve od goda svete Kate. I reć bi, da je iz- 
umro sviet. Sve naokolo ogluhnu, nigdje nevidjaš živa 
stvora, bud krštena bud nekrštena, osim što gdjegdje 
proviruje tamna točka iz debela sniega kano strašilo: 
to je kolibica ubogarca ili jadno seoce bosansko. 

Uz glavni drum, koji iz Stare-Gradiške vodi u Ba- 
njaluku, koče se na lievoj strani četiri carske barake, 
medju njimi kršla, naše utočište zimsko. »Kršla“ ili vo- 
jarna, bila je kroja bosanskoga i stanovao u njoj turski 
asker, dok neudjoše Austrijanci . . . Nisu to idilički 
dvori — nisu: sve je na kršli zbijeno za silu, sve trošno 
— slabo. 

U zgradi toj, bilo mi je — uz dva još druga — 
probaviti cielu spomenutu zimu. Bijahu u kršli smje- 
štene pisarne. 

Na tom svietu neima ništa savršena, veli rieč, a 0 
tom mogao se lako osvjedočiti onaj, koji je pregledao 

daščare, koje okupira momčad 9. i 10. satnije u zajed- 
nici. Daščare po Bosni, na vrat na nos sagradjene, od- 
govarale su da, primitivnim potrebam četa, ali pružat 
obrane proti studeni — nikako ne. Bijahu ponačinjene 
u ljetno doba i od sirovih piljenica; već za malo osuši 
sunce daske, a daščare zievnu kano orgulje. A mi sad 
u zimu maži smolom i trpaj kudeljom. Badava! Svuda 
zieva — naopaki posao! Tu si mogao ložit i do sudnjega 
dana, ali se nisi mogao pohvalit toplinom. U Banjaluci 
pako, u ,Jelisavinu predgradju“ podigoše kućetine, gdje 
je momčad mal ne skapala od zime. Bijahu doista zračne 
i visoke — pače previsoke, nu peći nevaljane. Bijahu 
obzidane i zidom, da se tko neoprži . .. Ono malo 
stopljena zraka poletilo u vis, a dolje se spustio težak, 
hladan zrak. E)! hrvatska će momčad upamtit zimu bo- 
sansku godine 1879—80! 

U veljači pako zavladala je najužasnija studen. Živa u 
toplomjeru padala sve niže. Bijaše i kraj naložene peći 
studeno. Momčad pošav spavati, navukla na se po tri, 
četiri — pa i više zimskih ćepeta. Nu kad jutro osva- 
nulo, evo jim se brada, vlasi, a bome i brci gospodski, 
prirasli na uzglavje. Na pokrivalu se inje sabralo kano 
snieg, kano mraz. 

A na polje nije se izlazilo bez nužde — osim jadnih 
stražara. Sapa im se smrzavala oko ustiju. I promjenji- 
vale se straže svaka pol sata. Ptica nestalo. Vani zavijali 
kurjaci, u šumi drvo pucalo kao puška, 

Kršla naša pravi prosjak! Sve je na njoj prnjavo i 
pognuto, sve klimavo i prikrpano za nuždu. Fukareština 
brate! — reko bi Bošnjak. Svjetlost ko u podrumu, & 
mrak vazdan kao u brlogu. Koliko smo, bože moj 
»Bosansko - Hercegovačkih novina“ turili u zjala izbe 
naše, koliko nam brige nezadavala studen. Al badava 
krparija! Okanismo se bezposlice za uviek. Tad je goso 
Sjeverović i opet pjevao po miloj si voljici. U sobu navi- 

rala Zima dan i noć. Radeći do prozorčića, bez prestanka 
u nas duvao studeni dah; svaki čas morasmo odložiti 
pero, da si uz peć otopimo uda, koja su nam od zime 
zbilja znala promrznuti. 

U jutro, o kojem evo govorim, bijah sam u sobi. 
Dva spomenuta draga otišla preko puta u gostionu, na 
razgovor. Možebit da gucnu i čašku čaja! Bijaše bo 
nedjelja — svečan dan, komu se veselio sviet, pa i oni. 
I ja bih s njimi držao, da nisam bio zapriečen. U osam 
sati imala je stići pošta iz Banjaluke, za koju imadoh 
nešta opremiti. Svršiv posao, podjoh k peći, očekivajuć 
poštara, slušajuć, neće li skoro dopriet mi do ušiju zve- 
kel zvončića poštarevih kola. Al zveketu ni glasa. 

Sjednem k peći, svrnem pogled slučajno na prozor. 
Na polju propadale pahuljice sniega, kano drobne, ledene 
mušice. Spuštale se lagahno, jednolično — lieno, nu 
nije se mogao snieg nikako spustiti, jer je zima odveć 
velika bila. | 

Turnem za čas glavnju drva u peć, te se zamislim. 
O čem? — Bog bi znao! Misao ti lieta poput hitre 
munje, maštaš s jedne stvari na drugu, roniš u kombi- 
nacijah i maglenih slikah. A u ždrielu moje furune pras- 
kalo, pucalo i zavijalo nekom rezonancom, kano struja 
glasova sa harfe i citare. Nerazumljivo i tiho, neko tu- 
galjivo lelijanje prodiralo iz peći, kao zvuci iz daleke 
dubrave. Prisluškivah pozorno toj glasbi. Bijahu ovo 
glasovi nježni i mekani, čas kao plač djeteta, čas kao 
divlji smiieh veselih bakantica. Čuj! . . . kako buči . . . 
Evo, kan da slušaš biesnu buru, kan da vjetar lomi 
slagu o tvrdoj hridi, pa kad se nabiesnio, natutnjio, kad 
se nabučio i naudarao — gubi se pomalo i gine medju 
stabli pravječne šime . . . Buči, praska . . . utihne. 

Opet poče brujiti . . . Zuji jače — življe, hej! ko 
da prisluskuješ vapaju brodolomaca ili jauku nesretne 
Ariadne, pomiešanu bukom morskih valova — — — 

Dašto, ugodno je biti kraj peći — kada plamsa 
unutra bukov panj. | 

Ujednoč, vrata se otvore — prenem se. U sobu bane 
čovjek — ne možda poštar, koga željno očekivah — već 
seljak iz blize okolice — Pero. Još bje na vratih, već 
mi nazove božju pomoć. 

— Da Bog d&4 dobro! odvratim došljaku, knezu 
seoskomu. 

Ponudim mu sjesti, našto on — puncat kako bijaše 
sniega, uzme otepati se. 

Kad evo i poštara. Donio nam pisma — službena i 
neslužbena — medju njimi ,Obzor“, dnevnik zagrebački, 
koj nam jedini donašao viesti iz miloga zavičaja. 

Poštar ode, i knez sjedne meni naproti. Skinem brzo 
zavitak s novina, da čitam, kad, razkretajuć list, zapnem 
okom na prozor. Pogledam bolje — vani vije snieg — 
u magli razabirem nepoznatu osobu, koja se daščari bli- 
žila. Sve se bolje bližila — netom stane. Prepoznam 
Bosanku. Razgledjuje se — nešta traži. 
| — Kneže, tko je ovo? hoću ja. Pogledajte! 

Knez se prikuči i stisnu me živo, prem nehotice 
O prozor. 

— To je Stoja! kliknu knez iznenadjen. Stoja — 
Stoja! Čekaj gospodine, da ju pozovem . .. Stoja! —- 
Stoja ! 

I knez uzme silno zvati. 

— Nevičite Pero! gurnem ga, buduć se u isti par 
bližahu dva častnika, omotana u debele ogrnjače. Pod 
prozorom sustigli oni baku. 

Da propusti ii svrne žena u kraj, upriev se 
štapinom u snieg. 

— Ne idi u snieg! doviknu joj častnik iz kabanice. 

Žena sagnuv koljenom, duboko se pokloni, dotaknuv 
se prstima desne ruke čela i prsiju. | 

— Što je ženo? . . . Koga tražiš? | 

— Gladna sam! 

— Hahaha, nasmiju se častnici; gladna? — ha, 
ha, ha! 

I grohotahu se od srdca, valjda im se glad najednom 
tako smiešnim pričinio . . . 

— Pa što ćeš? pita jedan ironički. Ti baš gladna? 

— Gladna — uzdahnu žena opet, zagviriv plaho u 
gospodina. 

Ovaj samo promatraše kukavicu. 

Žena izvuče iz sniega batinu i noge, te zamuca: 

— Došla sam k vami, da mi udielite što žita . . . 
Evo! ogladnila sam. Tri dana ima, što nejedoh — jer 
neimam šta. Poginut ću od gladi k6 havanjče; smilujte 
ge! dajte kuruza, neka izjedem — neka svarim — — 

Buduć se taj razgovor izpod našega prozora vodio, 
mogosmo razumjeti svaku rieč. 

Bosanka je bila slika prave nevolje. Zgurena struka 
i napred svita, lica navorana i mrka k6 ljuska u drveta, 
oči pako ugasle, upale — gvirile čudno u tu gospodu, 
zamotanu do nosu u zimske bunde. U istinu, lik njezin 
čudno je djelovao na častnike. Vojnik po zanatu — 
ako i nije nježne ćudi, to mu pogled na sirotinju omekša 
ipak srdce... Starica pako pred njimi bijaše takova 
girota. Moglo joj biti 50 godina. Pognula se — da li 
od gladi ili pod godinami — težko je znati. Odielo joj 
lošo, sve dronjci — sve krpa do krpe škura darovca, a 
uz krpe, rupa do rupe. Strašno! To je nije branilo od 
zime. Noge je zamotala u kožice ovnove, sapev je čvo- 
rastom uzicom, da jih iduć neizgubi. 

Častnici šućahu neko vrieme. Častnik Aleksa vješt 
hrvaštini — jer rodom Sriemac — bio mekana srdca, 
te će prvi prosliedit: 

— E, moja ženo — reče, ajde ti svome knezu — 
znaš? Idi, pa mu reci, neka ti kuruza dade. Mi borme 

neimamo — razumiješ? Ono malo, što je bilo desetine 
unišlo, to. se već i porazdavalo do zrna. Razumiješ ? 

— Čujem! odvrati baka. 

— Tako! tako! samo ti idi knezu, i to ti njemu 
kaži... 

Častnik pritegnu krila bunde, starica se okrenu, po- 
gleda prema nebu — i podje. 

— Čekaj! sustavi ju Aleksa; čekaj ženo... Kako 
ti je ime? 

— Stojom me zovu! odvrati žena. 

— Stoja! . . . Nu da vidimo! 

— Stoja ... Stoja . . . govoraše sam sobom, pre- 
vratajuć listove; napokon obustavi prevraćanje i pogleda 
ženu. 

— A prezime? zapita ju on. 

Na to se pitanje Bosanka od čuda zapanjila. 

— Stojom me zovu! viknu ona. A za drugo kako 
ću ja znati? 

— Eh ženo... častnik udari u smieh, ta čovječe, 
moraš imati i prezime. Kako se po kući zoveš? 

— Aha! aha! pobrza Stoja, to ti pitaš? ... Pa 
saobći svoje prezime. 

Aleksa opet gledao u listnicu. 

— E, — dakle Bielička? .. . Hm! 

Prevraćajući listnicu tražio je bez dvojbe ime nje- 
zino medju onimi, kojim pred malo dana kukuruz po- 
dieliše, po nalogu banjalučkog okružnog predstojničtva. 

— Nema ga, nema... zaklopi Aleksa listnicu, 
turnuv ju u žep ogrnjača. Zato idi knezu i reci mu 
— al na, uzmi ovo! Evo imaš. 

Kod toga tisne ženi nešto u šaku. — A što se tiče 
imena tvoga — produlji častnik — to znaj, bako, da ga 
u nas zapisana nema. Nije nam ga tvoj knez ni kazivao. 
A sad idi — idi. ( 

Žena, pola u čudu, pola ozbiljno, obrne na dlanu 
lieve šake papirnu stvar, dobivenu od častnika, i zapita : 

— Što to? 

Aleksa razvali oči. 

— To je tvoje, ženo. Podji s otim, pa si donesi 
kuruze. 

— Zar to pusula, gospodine, — teskera? 

— Kaka pusula*) — čovječe! ... To su novci! 

Starica pogleda bolje, kad tamo — dvie nove fo- 
rintače u šaki. 

Ona k6 da nevjeruje; za čas nagne smijati se. 

I častnici udare u smieh. 

— 1st das ein blčdes Ding — primjeti onaj drugi 
častnik. | 

— Evo — razloži joj Sriemac Aleksa — ovo su 
dvie forintače, ženo. Ovo jedna, ovo druga forintača, a 
svaka imade u sebi po desetak ovakovih ,,seksera“. Gle, 
— ovakovih ... I stavi joj na dlan jedan desetak. 

— Sekser! sekser! kriknu veselo Stoja. To biva 
— groš. 
| — To biva groš, nasmija se Aleksa . . . da, da; 
u svakoj forintači ima po deset ovakovih groša ili ,,se- 
ksera“, koji su od sada tvoji i božji. Nu idi, idi! 

— Velike pameti u vas, bože dragi! zavapi Stoja 
ozbiljno . . . 1 

— Ist das ein dummes Weib — doda sa pathosom 
onaj drugi častnik. Aleksa se samo smijao. 

— A zar ti nevidje našijeh para? zapita Sriemac, 

— Jok, gospodine nikad! Tek! — emoknu baka 
jezikom. To malo čageta — pa deset groša . .. 

— Nu sad je vidjaš! Gledaj je dobro — upamti 
8. Nu ovi novci...to je:kao milostinja — razumiješ ? 
Dadoh ti, da si kupiš kuruza, a da netrebaš poći knezu, 





*) Pusula — teskera == prolaznica, Passirschein. 

koj nam tvoga imena nije znao javiti. Nu spravi novce 
pa ajde — ajde ženo! Zima je. Prozebsti ćeš! 

— Hoću, hoću. Idem namah! ... 

Promotriv časak forintače, podigne baka glavu, 
spravi novce u njedra. I duhnu vjetar. Izpod žućaste 
marame zavitlaju se siedi uvojci staričini, kano suhi list 
na grani. 

Spraviv novce, hćede poljubit častnikove ruke mi- 
lostive. 

— Nisam fratar! uzmaknu Aleksa — da mi ruke 
ljubiš. Idi! ... 

Nu kano guja iza grma, sunu baka za njim, i u 
krilo kabanice wiše puta ga poljubi. 

— Bog ti platio! Bog ti raj udelio — lipi gospo- 
dine, što meni jadnoj pomože — zahvaljivaše stara. 
Zdravljice vam ovalo, duša vam lice božje i nebesa 
ugledala . . . 

Težko je bilo zadnje rieči razumjeti. Baka ode la- 
gano u polje, sve govoreć: 

—... Da, da... kršćani ste... dobri krš- 
ćani ... mirušite po krstu . . . 

— Mein _ Gott! sind diese Leute dumm, provali 
onaj drugi ćastnik. Glaubst nicht, die Bosnjaken sind 
tausend Jahre noch zuriick ? 

— Ja, ja, besonders an Blasirtheit iiber- 
treffen wir sie! odsječe Sriemac i zapita šaljivo: 
Glaubst nicht? ... 

Neznam, što je na to odvatio ,onaj drugi“ častnik... 

I snieg vijao zrakom, i jače duvao vjetar preko 
sniežna polja. Častnici gledali za bakom. Podštapiv 
ge o motku, kročila je nesigurnim krokom preko sniega. 
Dunuyvši vjetar odgalio haljinke s bake, a ona se još 
bolje pogurila od zime. Evo je na drumu. Pašče neko 
blizu kantine, opazi ju i zalaje; baka se zagrozi tolja- 
gom. U zao čas! Pseto poleti k ženi. Ona se brani. 

Pseto jače napada — laje kao biesno, pa eto štenadi i 
više. U tren oka, do 15 komada — kao kurjaka, napade 
.na odrpanku. Žena zapomaže, udara motkom, viče. Jedan 
lisko sčepa ju za rukav, baba se brani ljevicom. Lisko 
ju vuče, sve bjesnije navaljuju psi, ah za boga! srlja — 
pada u grabu — — 

— Obatališe ju! Pomoć, pomoć! — razderat će ju! 
viknu knez i uskoči na vrata. 

— Kneže! — viknem za njim, koj je tekao kao 
jelen, Pero! vraćajte se . . . 

— Doći ću! odpovrnu on, te ga nestane. 

Nu još prije nego je Pero onamo i stigo, bijaše 
žena izbavljena. Vojnici u blizoj stražari, začuv lelek, 
izpadoše na drum i bodami razćeraše čopor. 

A knez se domala vratio. Uzrujan, blied, izmuca na- 
porno : da jadnica, koju psi mal nerazparaše — njegova 
je punica! 

Ja protrnem. Knez sjede. Leden ga znoj posipao 
bio. Naložim furunu, zatim napalismo cigarete. Knez 
pričao ovo, ono, govorio jadan o zlu, koje tare Bošnjaka, 
o studeni i nevolji, pa o jadih, pa o gladi, o siro- 
maštvu, o slaboj i neizdašnoj pomoći, koja im dolazi iz 
Banjaluke itd. itd. 


IL. 


Upoznao sam vas evo u kratko sa Perom — glav- 
nom osobom svoje crtice — s ćovjekom, kojega se i dan 
danas rado sjećam, jer mi bijaše dobar prijatelj. Rado ga 
se i zato sjećam, jer nas čudna kob uročila, da i nehotice 
razgovaramo o tajnah srdca i duše, kao brat s bratom 
— što si ja napokon psyholožki i razložiti znadem jer, 
izmedju Hrvata i Bošnjaka nemože da bude naravnije 
veze, osim veze ljubavi — veze bratinstva i odanosti. 

A tko je Pero? pitat će nekoji, i što radi taj knez 
u kršli? Da dugo neokolišam, valja vam znati, da su 
19 

one spomenute satnije posadom bile za osiguranje zem- 
ljišta od Banjaluke do Gradiške, a najviše se uz pomoć 
seoskih knezova dolazilo u doticaj s narodom, i mogo- 
smo od njih doznati s prve ruke ovo i ono. Kod te 
dakle prilike upoznah Petra. Što više! Zavladao je 
škorbut; najednom evo naredbe, da vojničke posade — 
kud je iole moguće — urede vrtliće i nasiju povrilja 
za hranu momčadi. Pa tako i budne. Dugačak kom- 
pleks zemlje duž druma, bijaše odredjen za vrt; Kalina 
iz Zagreba donio sjemenja, a Pero — gore spominjani 
knez — obreče, da će nam on sam cieli prostor, čim 
snieg okopni, ograditi plotom. Evo dakle, sad znate 
zametak našemu prijateljstvu. Pero je —danas smijem 
to podpuno uztvrditi — mene od svih najvolio, jer mu 
čitah novine, a valjda i s toga, jer mu dadoh kadšto 
konservu — dvije, da nosi kući. Ubogarac! Knez bez 
penez... 

Bijaše to visok čovjek suholjava struka, prije jaka, 
sada slaba zdravlja. Inače osoba zanimive vanjštine. 
Ne prestar, al pola slomljen; vlasi posiedjelih, glave 
spuštene, mrkih, sumornih očiju, glasa slabahna, a po- 
našanja — nekako sumnjiva. Kaputaš-Nebošnjak sma- 
trao bi ga za sujet dangereux. Ali bez razloga! Po- 
štenjak — kažem vam — dobričina, od pete do 
glave. Za sebe nije baš vrlo mario, bijaše riedko obri- 
jan, a nije se svakdan ni umivao. A što da vam još 
kažem ? 

Da. Odievo se Petar u debeo darovac, glavu pri- 
krio prostim fesom, kadikad kapom krznenom, ako je 
zima bila. Noge obuvao u opanjke, koje nije majstor, 
već sam on gradio od ovčije kože. Al vjerujte, zlatno 
srdce pod ubogom ođorom. Ja sam ga vrlo rado imao, 
rađo s njime i sborio. Bijaše često zamišljen, govorio 
malo, al mudro — pametno. Nije ipak pred svakim 
odgalio duše, nije bio povjerljiv. Izkusiv puno, nije 

htio brbljat na sva usta, kao onaj, koji nije ništa iz- 
kusio, osim šupljih pustolovija. Bijaše miran, tih, ozbi- 
ljan, govorio riedko — naglasivao svaku rieč, kano ljudi, 
koji malo, a samo od potrebe govore. Zboreći, sjajilo . 
mu oko kano živi ugljen, a nisi mogao se naslušati 
onoga, što reče, premda je miešao dosta turskih rečenica | 
ili fraza. 

Ja ga i danas slušah kao proroka. Promatrah ga 
muče, kao sin otca, kad mu ona mila usta za posliednji 
put sipaju zlatne nauke, kad mu šapću mudre rečenice 
za poputbinu u daleki sviet. 

Na polju hukala bura, iz peći ozvanjali tužni gla- 
sovi, kano lelek pjesme jadikovke. Pribrah nešto suho- 
raka, da pritaknem, a u to je knez započeo pričati. 

Dolje brate, tamo u dubokoj šumi — započe Petar 
-- nedaleko Vrbasa, stajala je nekoč koliba na samu. 
I da nije kmet sabirajuć gorivo, i da nije čobanče ka- 
kvo ovcu tražeć, zabludilo u list, valaj se nebi znalo 
za tu daščaru. U daščari toj živila je baka osamljena, 
ko pustinjak sveti Ante, jer ti ona nije za sviet, kao 
što ni sviet nije za nju mario mnogo. Ostavila baka 
selo, odbila se od ljudi — zašto? O tom se koješta 
naklapalo. Govorkalo se — kako već ljudi rado govor- 
kaju o svačem, o dobru o zlu — ama bog jim sudio! 
Da, da. 

U našoj Bosni ima rieč: Kada umreš i na sud do- 
dješ pred boga, pitat će te on najprije: Effendija, kako 
si živio sa komšijom? Ele, grieh je, grieh vrlo težak, 
ne živjeti sa susjedom u slozi. Štovat, a netrovat valja 
glas tudji; treba se ljubiti, paziti — uči nas bog i 
sveta vjera Isusova. Jel de? Kriva neuradit nikomu, . 
a nekmo li. komšiji, inače s bogom mir duše i pokoj! 
Mora te stići kazan za nedjela. Eh! — da. Liepe li 
rieči: božji zakon. Al ima djavola, koji se toga i 
nedrže. Nije li tako? S toga se o baki i glasalo, 

** 


/ 


292 # Kneževa priča. 


da joj duša nemiriši po tamjanu, da je griešnica; što 
više, naklapalo se, da šuruje s Turci... Čuj! Znaš 
li ti, što će to reći? "Turci su, istina, pohadjali svoje 
čifčije (kmetove) izlazeći u lov ; oni su zalazili i k 
baki, nu čemu — zašto baki? Zar motat krunicu? 
Zar popiti kafu? Ne! u bake je liepa ćerca... liepa 
djevojčica bila... pa... Eh! Ti me razumiješ. Tako 
su govorili ljudi — zli ljudi, sad znaš! Al neznaš — 
neznaš svega, brate, ja bih morao posegnuti natrag, de- 
setak godina natrag, u prošlost, a ti me nebi poslušati 
htio — — | 

— Hoću! Hoću Pero — dajte! zamolim naglo, ja 
već slušam. 

I napalim cigaretu sebi i Petru, on se namjesti 
bolje, pa će za malo nastavit : 

Prije triest godina, brate, bila je u našem selu kuća 
Bielićeva, jedna od poboljih kuća. Bijaše to seljak zen- 
gilijan (imućan), u njega obilja kano na božić, pa se 
hranio k6 spahija. Kuća mu jaka, snažna, liepa, iz vana 
kao crkva, a kakova je tek iz nutra bila! Ti, brate, 
vidiš i moj haljetak iz vana, i znaš kakov je. Nu 
koliko vriedi, ti toga još neznaš, nevidiš li, koliko 
imadem u džepovih para. Je 1 tako? Ja mogu imati 
unutra sto dukata, dviesta dukata — eh! Ljudi pri- 
poviedaju — dobri ljudi, da je žena njegova najvred- 
nija bila u svom selu; radina k6 pčela, mirna kao 
Janje i dobra kano dobar dan u godini. A to je puno 
za žensku glavu! Pripoviedaju ljudi, da je u toj kući 
poredak bio kao malo gdje: duvari bieli, rafe čiste, ba- 
samki pometeni, oprani, a sobni pod bio biel, da bi 
insan s njega i grah kusao. Čistoća kuće, pol zdravlja 
— veli rieč, a u toj kući bilo i zdravlja i sreće, bogu 
budi hvala! 

Nuz kuću je bio gust šljivik, do potoka dalje ste- 

rala se plodna njiva: — oranica, usijana kukuruzom, 
raži, ječmom ili inim žitom, što po Bosni sijemo. 

Bielić bio vrlo radin; za kuću skrbio neumorno, 
za čeljad brinuo se kao dobar otac za djecu, on je bio 
i knezom seoskim. 

Knezom je biti čast, ali nije slast. Znam i ja to, 
izkusih evo. 

U nas je adet, da se puno tužba prinosi u sud. 
Knez seoski mora onda sprovadjati bezposlice do kadije 
i tamo jim tužbu prikazati. Uz jednoga podje i pi sela: 
jedni govore za 'voga drugi za 'noga; pred turskim 
sudom — čim jih više, tim je bolje, čim više glava, 
tim veća pravda. Ko budale bosanske! Bielić bio je 
zdušan čovjek, rado je učinio sve, jer da nije — objesio 
bi o klin tu častnu knežiju. A u našem selu, štono rieč, 
dva hajduka devet harambaša : sviet se inatio rad trica i 
kučina, milovali se kano tudji orozi, pa ni sam badnjak 
nebi jih izmirio. Tužbe, zlobe, da bog zakloni! 

Jednoč zavladao glad ko i danas. Bila je nerodica, 
sviet izjio hranu do sjemena. ,Ajde kneže — sletio 
sviet Bielića — ajde kneže u Banjaluku!“ A knez ode 
U šeher (varoš) i moli pomoći. Trči tamo, trči amo — 
zaklinji gospodu, dok se nevrati kući — liepih nada, 
nu praznih šaka. Zlo ti je, kada sit gladnomu nevje- 
ruje! I opeta šilju seljaci kneza u Banjaluku. I opet 
trči Bielić pred gospodu i moli u njih pomoći, kad i taj 
put gladnomu sit nevjeruje, pa što ćeš? Ode knez i vrati 
se kući. I pozove komšije, i uze dieliti svoje žito i 
Petru i Pavlu; i dao žita na dobru rieč. Uzajmio — 
biva, ko uz povratak. A seljakom reče: Sutra se opre- 
omite na put, poći moramo, što nas hodat može u Ba- 
njaluku, po milostinju. I tako budne. Čim svanuo 
drugi dan, bijaše kolač ukuhan; ode knez sa po sela 
prema šeheru. Pa u dobar čas! Dobiše dara pune 
vreće — mal se nepotukoše, tko veći dio da nosi. KO 

da je to bila milostinja za jednoga, a ne za. čitavo selo! 
Fratri je u samostanu na brdu darovali žitom svaka- 
kvim, jedan ujak dao jim tamam petdeset žutih dukata. 
Bože veliki, kolike radosti! Knezu uruče novce u po- 
hranu. Odoše. 

U selo se vraćajuć, svrate se u han klasnički do 
druma. Malo ljudi založili, jeli, pili rakiju, jer bilo je 
hladno — ta po Vrbasu plovio je led. I knez pio ra- 
kiju. Al kad opet guenu — probliedi, razvali oči, uze 
drktat. Što to za boga! Knezu se smučilo. Budne mu 
zlo. Handjija priskoči, ukućani donesu vode, sirketa, te 
mu sliepe oči nataru. Knez drkće, izvrnu oči, savija se, 
jauknu ko iz puške zgodjen. Tad zamuknu, zgrči se kano 
Grv, i pruži se opet — — 

Što je za miloga boga! Tad razkopče knezu ko- 
šulju, odpašu p4s, da laglje diše, nu Bielić već pre- 
ostao disati. — A kad pregledaju p4s, kamo bje spravio 
dukate — ajme žalosti! nema jih. Nema para — ne- 
stalo jih. Joj! Joj! Gdje je tat, gdje je lopov? na- 
stade graja. Uzaludu — nema više novaca. Seljaci se 
razišli k6 razbijena vojska, utihnu graja kano bura u 
dubravi. 

< Na seoske harabe (kola) polože kneza, te ga odvezu 
kući. Bijaše otrovan. | 

Za novcima je potraga bila, jer kesa dukata nije 
šala. Nu i opet uzalud! Drugo jutro — još se knez 
pravo ni ohladio nije — evo seljaka k udovi. Daj nam 
dukate! rekoše. — Kake dukate, braćo po bogu, i od- 
kuda? pita ona. — Bilo odkuda! Knez je primio 
novce, evo svi znamo, što nam nije podielio namah? 
Ti si mu pako žena, — rekoše seljaci, nisi fukara 
ko mi: namirivaj! — Ovako natucahu komšije. —- A 
odkle novci ? Imate li dušu? Niste li ga pokrali? A 
kuda žito, što ste nam dužni? pitala udova seljane. 
Nu ovi vikali, grozili se, a buduć se Bielićka nećkala, 

ode pol sela u Banjaluku, prodađu vragu dušu i prikažu 
tužbu. Novci bijahu cielom, selu dar — rekoše him- 
beni seljaci — a ne knezu, koji je zengilijan čovjek. 
Knez je pako umro, netko valja podmiriti — a tko će, 
ako ne žena mu? 

I Bielićka ode u sud, otišla, da se opravda pred 
kadijom i da tuži dužnike, sada svoje, a prije pokoj- 
noga čovjeka. Nu licumjerci zatajiše dug, jer dug je, 


rekoše — podmiren. A udova opet tuži bezočnike, za- 
klinjuć se, da lažu. K tomu je i mitila — k6 običaj 
bosanski! — u sudu primali darove, imetak Bielićev 


talio se kao snieg. Pod kraj konca reče kadija: da 
mudri sud druge pravice odkrojiti nemože, nego da ona 
plati petdeset dukata. Što se duga tiče, seljaci duga 
priznat neće, mrtvi iz groba negovore, pa nema druge, 
osim napustiti sve. 

I tako je bilo. Ugrij guju u njedrih, da te ujede 
za srdce. Udova izplati dukate, al je imetak Bielićev 
propao sasvim. Ele — dok srdce nezaboli, nemože ni 
oko plakati. Bielićka prokune komšije i nesta je iz 
sela. A1 kamo otidje? Eno ju ondje u šumi : ženski pu- 
stinjak! Budne kmetica. Uze u najam han turski, i 
jadna gazdinica Stoja — jer to bijaše Bielićka glavom 
— branila se od gladi, kako je znala. Ako i nema 
ništa drugo, ima svoje dvie ruke. Riedko je zalazila u 
selo, riedko je došla u dodir sa našim svietom ; živila 
kao jazavac. Malo se o njoj i doznalo — osim bajke, 
jerbo se udova klonila bimbe, klonila komšija, koji 
neće da znadu, kako će jih bog pobrati na obračun 

Knez prestao pričati — — zašto? Gle! Iz furune 
izlazi gust dim — ugušit ćemo se! Šta je to? Al 
unidje momak na vrata, pa javi, kako je u predsoblje 
Ptica uletila. Kakova ptica ? gdje je? zapitamo. Iza- 
djemo iz sobe, kad tamo — na izlazu Gievi, iz koje 

dim suklja na polje, sjedi ptica — grdna sovurina, ve- 
likih, zelenkastih očiju. E! — s toga dimi... Grdesija 
od ptice! Sjedi, pak nas gledi — nije nas se plašila ni- 
malo. Momak reče : ,Unesimo ju u sobu!“ pa se uzpne 
namah stepenicami do ptice. Ulovi ju za glavu, kad 
prhne ona, — ukvači momka za ruku... ,Joj! Joj!“ 
— zastenje ovaj... ,Pusti ju!“ — viknu knez — 
postavi čovječe ćuka s mirom“. — ,Ubijmo ju! ubijmo 
ju!“ vikao momak od boli, jer mu je noktima pandja 
živo zabola u meso. — ,Ama prodji se bezposlice — 
ostavi !“ nagovarao ga knez: ,daj ju radje meni“. — — 
Nu momak ćuka za kreljuti, zatisnu mu kažiprstom i 
palcem lieve ruke kljun, i sadje oprezno sa stepenica ; 
ode k svojim drugovom... 

— Ugursuz! nasmija se knez i prihvati: Ajdemo 
sada! — 

Časak zatim, pričao je Pero opet dalje. Reče 
ovako : 

U isto vrieme nekako padoh i ja u tu okolicu 
kao prosut iz vreće. I ja sam Bosanac, brate — Boš- 
njak-krajišnik. Davno je tomu — istina! bijah jošte 
malešnim dječakom, kad me otac doveo amo. Bijaše 
oko božića. Zima k6 i danas, kad krenusmo iz Kra- 
Jine, iz moga zavičaja. Brda bijahu pod sniežnom ha- 
ljom, drumi zametani, na daleko nema sela, riedko 
došli do hana, riedko do kakova zaklona. Prenoćismo 
u toru čobanina. Otac mi svedjer govorio, da moramo 
do Banjaluke. 

Al neznam pravo — čemu? ni koliko smo dana 
putovali, a kako i bi, ta bijah malić, k tomu izminulo 
mnogo godina iza toga. Jedno podne eto hana, eto sela 
Klasnice. Putem se potuži otac, da ga bode u prsima, 
a kad stižemo u han, bolo ga i jače. Bijaše to onaj 
isti han do ćuprije, koj i danas stoji — ono do Vrbasa. 
Još isti dan morasmo stići u Banjaluku, bilo je prevaliti 

četiri sata do šehera. Nu babo nemože napried, bode ga 
u prsima. Bava krv. Prehladio se. Siroma, trpio je 
mnogo, a još ga nisam vidjao bolestna. Od njega se 
nisam makao nikad. Najednoč ufati ga vrućica, budne 
mu .gore. Po svu dragu noć nije spavao, sve buncao 0 
groblju, o šeheru, o Turčinu — i Jelki nekoj Što je 
to babi? mišljah lud. Jedne noći probudi me on. Bijaše 
mu zlo. Zamoli me vode, ja skok k Vrbasu i donieh mu 
vode. Kada se ponapio, uze mucati potiho: 

Sinko moj, dragi — mili Pero! Sjedi k meni, meni 
je zlo, silno zlo. Vidiš! Moj je smrini čas na blizu i ja 
ću umrieti. Jest, umrieti, tako hoće bog dragi, njegova 
je sveta volja. Hoćeš li me žaliti — što? Sinko, valja 
da ti jednom kažem jade, koji mi srdce taru, već puno 
vremena. Da, kazati valja, kazati — dokle mogu, neka 
znaš! Spremih se na put — dalek put, do Banjaluke 
— na grob majke tvoje, koje poznavao nisi. A mogu 
li to? Evo nemogu! Ti si odrasao dječak — neka znaš. 
Čuj me! — — čuj — — 


NI. 


Babo je težko disao, lica mu osu znoj; za malo se 
smirio, disao laglje, desnicom me pritegnu k sebi, a 
ljevicu položio na burne svoje prsi i nastavi pričati 
ovako : 

Prije sedam godina, sine, zagledah se u djevojku 
siromašnu i dobru; bijaše mlada — liepa, kao rujna 
z0ra. Rado se imasmo — ljubismo se. A da zlopakomu 
svietu zavežemo jezike, nekog liepog dana, prije božića, 
vjenčao nas je ujak. Sada bijasmo svoji. 

Kada momak curu begeniše, nema onda druge, već 
Ju izprositi valja. Zaprosi ju s4m, pošalje knjigu — 
Pismo biva, ili ju zaprosi po bratu, komšiji, itd. U sriedu 
ode prosac prvi put, pa u subotu drugi put, pa u ne- 
djelju će poći treći put oteu njezinomu na uprose. So- 

bom uzme pljosku rakije i ponudi njom starca ćaku. 
Ovaj srkne, postavi bocu na gofru i pozove kćer: — 
»Oj ćeri, odi de amo“, reče. Cura znajući, o čem se radi, 
pokroči, poljubi otca u ruku, digne pljosku sa sofre i 
gucne malo ponudjena joj pića. Time dokazuje, da za 
momka poći voli. Nekoje cure traže i ,jabuke dva du- 
kata“ — da nebude privare. Kad otac — recimo 
— zatraži prosca: ,A hoćeš li dati za curu pet, — 
deset dukata?“ ovaj se maši pojasa i dade — pet ili 
deset dukata. Cura na to proscu amanet, t. j. dade mu 
košulju ili peškir vezeni za ženika. Prosac nahvali, sveže 
amanet, a ćako curin prihvati: ,Ajde kući prošče! Kaži 
momku, neka ukuha golemu pogaču, nek svinjče ubije 
i izpeče, — nek akov rakije pripravi i neka dovede 
triest svatova mladih, neženjenih i trideset konja vra- 
nih, nestrojenih . . .“ Prosac ode, u mladoženje pona- 
činu barjake. Saberu kitu svatova, u kući se sprema 
pir. Eh! — 

I ja dovedoh Jelku kući. Čitavo selo izašlo, da ju 
vidja. Kamo si skrenuo, sve vrije. Jelka jašila napred. 
Kad se primaknula  mojemu domu, grunu kiša šekera, 
grunu daždit sladkiši po njoj. | 

— Čujte, počujte! — klicao vojvoda svatovski, evo 
došla snaha, nije doniela graha, već staromu svatu — u 
veliku kapu — košulju — — 

— Ha! ha! — nasmija se čeljad, a kolo zaigra pred 
nami. 

— A što doniela djeveru? zapita netko iz kupa. 

— Djeveru šišku! — odviknu vojvoda, sunuv na- 
pried i podviknuv: 

— 0 — o! eto braje iz šehera, nosi zeza i maveza 
0—0—0! Eto braje iz šehera, nosi zeza i maveza, nosi 
riže i ovtuka — nosi nove opanke—e—e— 

— ljuh! — zapjevaju djeca. Al dosta! Liepo je 
bilo — preliepo. Oženih se. Dobro nam bilo — sreća 

nam cvala i za godinu dana — evo pomladka. Dobih 
mužko čedo, liepo mu nadjenuv ime na krstu — Pero. 
Ti si mi se narodio. Od velike sreće radio sam kano 
pčela, nisam mirovao nikad od zore do mraka. Nu kako 
je slabo žetva izašla, slabo je i nama bilo. U braku 
nije dosta, da se ljubite, mora da nema i oskudice. A 
nama nije najbolje išlo. K tomu si ti, Pero, tanka bio 
zdravlja, trebao si bolju njegu od zdrava djeteta. Ja sam 
te ljubio, ljubio Jelu, a tt našem kraju nemajuć dosta 
rada, dadoh se na put. Kao terzija, biva krojač, hodao 
sam svom Krajinom, krojih, šivah, a pare padale u kesu 
kano tuča. Ostah u tudjini dvie godine dana. Pare me 
zavele. Tad krenuh k domu: bogat kao mali beg. Ra- 
dovah se vidjat tebe, radovah se vidjat svoju Jelicu i 
moje srdce htjelo da izkoči, kad stigoh na prag domaći. 
Kad — nuto, što doživih jadan! Majke tvoje ne zatekoh, 
nije umrla, oh, nije — gorje!: klonula mi vjerom, 
utekla za Turčinom u sviet . . . 

Kano površje jezera, kad strovališ u vodu hrid, 
tako se i ja uzbibah od užasa. Da, bilo mi je, da po- 
ludim — strahota nečuvena! Evo, što se nedogodi u 
dvie godine dana. Da zna sunce pomrčati, to sam vidjao, 
al da će vjera postati nevjerom, tomu se nadao nisam. 
Jer pol godine sinko moj — kako ja odoh iz sela, došao 
neki bego, što li, svojti si u pohode — Ašim mu je 
ime bilo. 

Ugleda ti hulja majku, vidja ju, zavoli ju. Ona mu 
reče, da sam ja otišo u sviet, i kako hodam po radu, 
jer treba za diete skrbiti ; našto Turčin nehćede iz 
sela. Obilazio kuću, napastovao majku i nudio joj bolji 
život; pohotna duša nije mirovala, dok mu nije slo- 
bodno bilo zalazit u kuću — našu vriednu, poštenu kuću. 
A što se sbi? Majka zaludi — poda se Turčinu, posta 
nevjerom. 

Zato doznalo čitavo selo, pače se o drugom nije ni 
govorilo. 

Ruglo — uh! Strahota, da bog dragi sačuvaj. 

A ja o svem tom neznadoh ništa. To me boli i 
danas, to me peče. Majka tvoja plakala dan i noć. U to 
beg ode. Nato graknu sve na Jelku. Izjedali ju živu 
kano vrane. A Jelka omrknu pa nesvanu. Uteče iz sela. 
Nije mogla snosit prikora, uteče za Ašimom, da se po- 
turči — ljuta rano! . 

Ondje, u Banjaluci nadje njega. Ašim ju liepo do- 
čeka, uvede ju u sjajne hodaje, metnuše joj na noge 
fine čarape —- terluke vezene zlatom i srebrom. I met- 
nuše joj o vrat niz dukata i obuku joj dimije od svile 
crvene. Nabirlitaniše ju svačim liepim — dok je ne 
primite. 

S početka joj liepo bilo — dok se Turko kme- 
tovske naužio ljepote. Jer Jelka bijaše doista ljepota 
od oka. Mile očice, liepo čelo — a kad bi sborila, 
onako priprosto, otvoreno — dobri bože! ja bih ju 
glušao — rado slušao kano ujaka. Nu dugo ne bi tako. 
Svemu ima kraj. Ašim bio često pijan od rakije. Pija- 
nica nevalja. U pijanstvu odnemario ljubovcu — tvoju 
majku. A ona plakala, ljuto plakala; izjedao ju crv 
u duši. i... 

S početka se beg smijao njezinomu plaču, dok 
jednoč nepodigne kandžije na nju — iztuče ju, da, iz- 
bije kano kmeticu. Sad od zla budne gore. Sva češće 
zlostavljao Ašim Jelu, i kad Jela porodi diete — žensko 
diete, opije se Turčin, utopi diete u Vrbasu . . . Bez- 
božnik! Tad Jelka zaplače nad zulumom. 

Sluči se iza toga, da podje Ašim u Skoplje. Otišo 
na više dana od kuće. Tu zgodu upotriebi Jela, naumi 
uteći — ostaviti dvore, kamo ju zagnala težka kob. 

U Banjaluci, ondje s južne strane, odakle utiče 
Vrbas u grad, teče uz vodu drum carski, uz drum se 

pruža dugačak niz malih kućarica: gornji grad ili turski 
šeher. Tu obitavaju Turci. Siromašna raja, cigani i ži- 
dovi, žive u dolnjem šeheru. Od dolnjeg biva, pa do 
gornjeg grada, ako i nema crkve kršćanske pristojne, 
to ima preko četrdeset džamija — turskih bogomolja, 
ponajljepša Feradija u sried grada. , Turski šeher“ u 
guduri je dubokoj, sa obje strani klis i gorje do oblaka 
— planina Osmača. Po gorju gusta šuma, 

U nizu onih kućarica+ stojahu i dvori Ašimovi, do 
dvora bašća, za bašćom namah živica — šuma. 

Pa rekoh, da Jelka naumi uteći. Odluči odmaknut 
prije, nego se vrati gospodar s puta. Obuče se; na se 
baci feredžu zelenu, na koje bijahu udareni zlatni širiti 
i kopče. Feredžu prekrije havlijom bielom, preko ustiju 
i brade namjesti jašmak i sveže glavi na tjemenu. Pa 
uze bošcu i stavi ju preko čela i nad oči, udariv pod 
vratom topliju. Neka je nemože ,Vlah“ viditi . 
Bula kad je u kući, odjevena je k6 i kršćanka, nu kad 
izadje, navuče na se nespretnu feredžu, žute .čizmo 
bez petnica, oširoke — ko tobolci: da joj se noge 
nevide. i | 
I smrači se, smiri se. Ni odakle daška, osim što bi 
Vrbas skak6 preko kamenja, šumeć, zadievajuć se o ko- 
tače mlinske, o balvane čuprija što prieko vode, na lievu 
obalu rieke. Na munarah zauči hodža, akšam minu, u 
kućah palili luč — luč sjala kroz pendjere ko zmajeve 
oči. Smiri se, samo bi kadikad ulicom prošao beg, iduć 
iz kahve ili mehane, svietleć si fenjerom kao noćna sa- 
blast. Jela počeka, dok prikasni. I kad bude noći o po- 
noći — otvori pendjer od komore, pričvrsti dugu ponjavu. 
Spusti se po njoj u bašću. Prošulja se vrtnom stazom 
kad — nešto zalaje. Jela skok za busen. Badava! Opazi 
ju kućni garov i natisnu tuliti. Na triemu se pomoli 
čuvar harema — prisluhne lavežu. Sve jače zavija pseto. 
Suljo se izprieči, zagleda izvješenu ponjavu; Jelka se 

maknu — to čuvar opazi. — Tko je? poviče silnim 
glasom. Jela zaniemi. — Tko je u bašći? ponovi pazi- 
kuća. Jelu napane strah, natisnu u bieg. Evo vrtne 
ograde. Skoči ona, kad — maknu joj se noga — svali 
se natrag u bašću. U isti par prasnu hitac — prasnu 
opet. Suljo na hodaji izpalio pušku. — Isuse dragi! 
ciknu Luce ugreznuv u krvi. 

I strkala se kuća. Mlade kadune odnesu pod krov 
Jelku, koja, sgodjena zrnom —a očitova naumljeni bieg, 
izdahne dušu. 

Za dva dana vratio se Ašim. Nije zateko Jele — 
. nije zateko ni žive ni mrtve. Već ju ukopaše u mezarov 
izvan šehere. Udariše u grob golemo, dugačko drvo, na 
drvo nataknuše tanku, crvenu aspurliju — barjak. Dugo 
lepršala aspurlija zrakom, dok se od vremena neraz- 
pade — — — 

Doznav za smrt Jelke, pucalo mi srdce. Ta rana 
još se nije zarasla do danas. Naviek me vuklo nešta u 
Banjaluku, gdje mi ukopaše ženu. Tamo htjedoh poći, 
izplakat se; ondje želih izmoliti ,otče naš“ za njezinu 
dušu, kad — bog je inače odredio. Hvala mu, slava 
mu! Vidim, da su mi časovi odbrojeni; neću se pri- 
dignuti sa ležaja. Al što nemogoh ja, učini ti — ti 
sine. Pa ako zaklopim oči, podji onamo Pero, potraži 
gornji šeher i tursko groblje, ondje ti je majka, ondje 
kloni na koljena i učini, čega evo ja učiniti nemogoh ... 
Tako sine... tako... dobri moj sine... Blagoslovio 
te otac... 8in...1l... | 

Roditelja podliju suze, težko je disao. Meni u glavi 
šumilo, bijah lud od težke žalosti. Drugi dan mi umre 
otac. Bijaše ciča zima, kad ga seljaci metnuše u zemlju. 
Na grobu evilih: Oj! kamo ću ja bolan, kad mi nema 
babe ... 

A drumom prolazili seljaci; išli sa derneka, vra- 
ćali se kući iz Banjaluke. 

Neki starac vidjao me, kako plačem, ufati mi ruku 
drkćuću od zime, pa zapita: — Bili junače htio samnom 
poći? Pa kad odvratih, da hoću, nasmije se on, povede 
me sobom. Smilio mi se Bog. Na večer stigosmo u selo. 
Seljaci svak? k sebi, a samnom u kuću, kuda je plam- 
sala topla vatra, kuda bijaše večera pripravljena i uku- 
ćani pozdravljali starca. Starac odloži torbu, kazuje, što 
je sa mnom, i da će me posiniti, ako li vriedan budnem. 
Dobri starče! Ugrijah se kod vatre, utišah glad — za- 
spim. Drugi dan započe po me nov život. Starac Vid 
rado me imao, bio to starčić bjelokos, rumenih lica, du- 
gih, gojnih brkova, a blage ćudi kano diete. Dobar — 
predobar! Svedjer me tješio: 

— Neplač Pero za babom, i mi ćemo umrieti. I ti 
i ja. Nećemo vjekovati! Onaj hrast — recimo — raso 
je hiljadu godina u šumi, pa jedan vihar — i nema ga. 

Ovako se moja duša smirila — usahnuše suze. Mi- 
nuli jadi pričine mi se kano težak san i podignuh glavu 
kano cvjet, koji se oteo mrazu. Posiniše me! Bože moj, 
ala mi je dobro bilo. Bijah vedra srdca, vesele ćudi, 
nisam dangubio nikad. Nisam brate mirovao, sve smi- 
šljah: kako dobrotvorom da ugadjam. Bivši bistre glave, 
dosjetih se i načinu. Moje mlade ruke, otvrdnule ra- 
.deći ua brzo. Sve onako malešan, radio sam vazdan kakvi 
posao: ložih vatru, donosih vode, čuvah hajvane. Na 
paši jedanput mal da nisam nastradao. Uz hajvane bila | 
i kravica — objestna kravica. Hijela mi često otić u 
kvar. Svezah joj jednoč rogove konopcem, a drugi kraj 
konopca svežem sebi o pisu. Kad eno, dodje muha i . 
ubode žalcem kravu. Krava u trk. Ja svezan za rogove, 
za njom! Morao sam — ko slab dječarac! I krava poljem 
— ja za njom, krava jarkom — ja za njom, preko trna, 
preko grma i korienja šumskog, šepah bosonog, kad — 
padnem i razbijem si glavu o panju. Iz šume izadje 
ženska — nosila suharke. Videć mene, baci u kraj su- 

harke, stane pred kravu, sustavi ju. Oslobvdi me žena. 
I ode ona, uminu — nisam joj mogao reći ni ,hvala!“ 
Da — nisam znao reći, tko me izbavio rogova. Ali dalje. 
U ljeti bi znao djedu pomagati, pa sijati, kositi, žeti, 
— u jeseni pomagah peći šljivu i odnašat žito u mlin 
klasnički. Na paši gradih sepeta (košare), kašike i luči, 
kadikad krpio bih haljinku si. U prosto vrieme igrah 
se, nabacivah, skakah i trkah uz seosku djecu, penjah 
se na drvo il plovih po Vrbasu kao pastrva. Bijah živi 
nemir, zdrav — bože moj! — kano dren. Najradje se 
družih s Milovanom, dječakom, godinu dana mladjim 
od mene. Bio je sklon na igru, sklon na šalu, k tomu 
otvorena glava, a dobar — predobar drag. Toga najprije 
zavolih. 

Kada ponarastoh, dao mi djed pušku — dugu še- 
šanu, veću od mene za čitavi pedalj. Neka branim stado 
od zvieri, neka činim bruku, neka plašim u šumi kur- 
jaka. Puška mi bila mila zabavica, i vazda bih iz nje 
gadjao u cilj. U proljeće, ljeti, pa u jeseni — izgubih 
se šumom Motajicom, medju visokimi stabli, dozivajuć 
hajvane, srljajuć za lovinom. Bijah zadovoljan; nebih se 
mienjao sa Sultanom. Zadovoljan, zdrav — ko sretne, 
mlade godinice! 

Bijaše u šumi sila vjeverica, te bih ja za njimi 
držao hajku i lovio je. Al nemož se ti vjeverici priku- 
čiti, jer je hitra — k6 vjeverica i plašiva kao zec. Na- 
mah uskoči! Često se verah za njimi gustom šikarom, 
puzah kao sliepić kroz visoku travu i oštro kupinje — 
dokle mogoh, dok mi nije gustik priečio prolaza. Vjeve- 
rica skoči na omoriku kano mače, manne repom, pa skok 
s jednog vrha na drugi, kao munja. Grane se zanjišu, 
ti gledaš medju list — kud je živinica? 

Bome umače! Al evo je opet. Stane, mahne repom, 
ruga ti se — baca na te grančicu jelovu i žir. Ha! — 
zar si tu bjegunice? Čekaj, počekaj malo! I grane se 

zanjišu, odape se — skok živinica na drugo stablo, i 
tako dalje. Tko bi ju ulovio! Smuk — smuk! nema je. 
Nu ja sam ipak za njimi tekao po čitave dane — uz- 
nojen, omamljen, lud kao mlado vižle, pa se i čudim, 
da mi nije divlja zvier ukvačila ovce, il da nisam čelom 
poljubio panja. Bog čuva zelenu glavu od zla, — tako 
je. U zimi pako nisam ludio za lovom. Smirih se. Lahko 
se ljeti utrkivati, al je težko zimi. Kad nastane studen, 
kad snieg zapuše klanjce i puteve, kad zamete daleku 
ravan preko p4sa i snieg sipi, da misliš osliepiti; kad 
se u planini pod teretom sniega krše grane i križaju 
tragovi grabežljivih zvieri — nećeš rado izaći ni po su- 
harke, kamo li u lov. Kloniš se šume, a držiš ognjišta, 
na kome liže veseo plamen u zrak; držiš se kuće, jer 
je svagdje liepo, nu kod kuće najljepše. U šumi bome 
ima vukova. Zima zna bit stroga, pa čim zima strožija, 
obilaze kurjaci sela, staje, torove — a i čovjeka bi na- 
pali, ti hajduci. 

Ovako mi, rode moj, protekoše dani —- budnem 
gerz, momak za ženitbu. 

Čemu prije obikoh, tome i sad neodvikoh. Vazda 
jednak, svedjer zadovoljan — sretan: na večer bih izmo- 
lio ,otče naš“ za zdravlje djeda, za izpokoj duše, svoga 
babe i majke svoje. I kao nekoč, bijaše mi i sada Milovan 
ponajboljim drugom. Nas dvojica ponajradje bili zajedno, 
dva pobratima — pa koli bijasmo krasni vršnjaci! 

Bijaše pod kasnu jesen, minulo Miholje. S drveća 
padao list, mrzli vjetrić duvao prek poljane ravne.— du- 
vao prek kućarica, i treso šibami na grmu. Suncu oslabio 
jar, a kad sunce za goru, žarilo se nebo kć usijano 
gvoždje. Ptice ostavljale kraj, otišle pjevačice, a stigoše 
vrane i gavranovi, spuštajuć se: hrpimice na drum, na 
njive, na puste grane drveća. Po više dana zavijale jasno 
nebo sive oblačine, u selo dolazila magla, koja se iz 
Vrbasa dizala. I hladna su jutra bila, hladne večeri, 

radnja se smirila, sviet spremio usjeve, samo bi se još 
blago na okolo paslo. Nastanu prela, eh! — ugodno je 
po Bosni našoj, kad nastanu prela. 

Jednoč budne i u nas prelo. Djed pozvao komšije, da 
tuku divjake, biva — divje jabuke za sirket. I dodje 
večer. Za malo se kolo uhvatilo, noge prebirale: skoči 
noga! sutra nebu toga. Čeljad veselo zapjevala: 

Jesam li ti govorio draga, 

Da se s drugim ašikluka prodješ ? 
Ako li se toga proći nećeš — 

Odi draga, da se halalimo, 

Da se mladi više negledamo, 

Da se s tobom ašikluka prodjem — 
Da ti srdcu jada nezadajem! 

Od sevdaha goreg jada nema 

Nit žalosti od ašikovanja. 

Na žalost će i komšija doći, 

Al za jade nitko i neznade, 

Osim bože i srdašćce moje, 

Srdce moje, a i srdce tvoje — — — 

Šala zabuči, smieh prodirao u mirnu noć. Sva više 
dolazilo komšija — zlih i dobrih, zvanih i nezvanih, i 
komšijica puno došlo sa curama. Veselje obćenito. Al 
gle! — na pragu se pomoli žena: zubata Luce — ble- 
betalo seosko. Tko je nju pozvao! koji ju zao vjetar donio 
— grdu nesnagu žensku. 

— Pomoz bog! viknu Luce na pozdrav. 

— Da bog pomogo! odzdravi Vid. A što!... nisam 
te vidjao, ima dvi hefte. 

— A zašto nisi? — he! 

— Kuda hodaš? — dragoga ti boga. 

— Kuda i nikuda! Hm... 

— Čuj!... Rekoše ljudi, ti si otišla u Banjaluku. 
Je 1 tako? 

— Da — jesam! Imadoh posla, bijah na vašaru. 

— Na vašaru? Uh! Grdna rano — sretna, ko sretni 
Vaso. Evo ja nemogu nikuda. Ama unidji... u nas 
biva prelo... Unidji! 

— Jok — neću! Nemogu! 

— Čuj! — ti nemožeš? | 

— Jok! uzvrnu Luce šakami; nemogu. Nisam došla, 
kad me niste pozvali na prelo, van došla da vidim — 
i da te nešta zamolim. 

— Kazuj! Što ćeš? 

— Hej djedo, imaš li vratilo? Podaj mi ga! 

— Luce b6na — nemam! Uzajmih ga Mandi. 

— Mandi zar? 

— Ha, Mandi! Evo danas. 

— Onome arsuzu!... 

— Ha, ha — njoj. 

— Ala te djedo budalasta! Ama što si njoj pozaj- 
mio vratilo — nema je goropadnije u svem selu, od 
špilje do Vrbasa. 

Luce se udari šakom u čelo, pa kako došla, onako 
prošla. Hvala bogu! uzdahnem, jer mi ta Luca bila trn 
u peti. | 

Za malo snašah divjake u kuću, komšije tukli. Kad 
bi dosta natukli, ja bih to iznio opet na dvor, gdje je 
stajala velika kaca oliti bure. I zaplitali razgovore — 
razplitali, tukuć batići divjake, da je sve frealo. 

Samo jedna starica nije marila za divan — što je 
čudo veliko za ženu. U kutić se smjestiv, tucala bi ja- 
buke, mudro šuteć. Već pod njom bio čitav kup divjaka, 
.ja to opazim i skočim oname — — U isti par smotrim 
iza bake djevojče — liepo — mlado — kao ružicu. K6 
da me sunce ogrijalo. 

. Bijaše to cura biela ko lierak, očiju plamenitih — 
crnih, a malenih usana, i kao zrela jagodica rumenih. 

Ođakle ta djevica? — pitah se ja. Srdce mi se uz- 
buni i iznesav jabuke na dvor — unidjoh opet. Pogledam 

prema kutu — moj se pogled srete s djevojčinim. Oćutih 
drktanje. Djevojka me velikima očima čudno, ali mirno 
motrila. 
Žabunih se kao mladi zec, 
| I dok čeljad tukla divjake, tuklo je u meni srdce i 
topilo.se od žarkog pogleda cure neznanke, kao maslac 
o suncu. Zagledah se jadan, nisam od zabune znao nit 
što radim, nit što mislim, a da si me pito: Oj Pero, kako 
ti ime? nebih valaj reko Pero, već sigurno Pavo. A iz- 
našajuć divjake smetale mi i ruke i noge, jer, sad tresnuh 
košićem u čiju glavu, sad pristah komšijici na koljeno, 
da je zapomagala: a joj! 
O ponoći minu tucnjava. Poslije rada zaigra kolo 
— zaigra u meni srdce kano bjesni konjic. Bacim ko- 
šaru u kraj, zavitlam se i ravno k ljepotici. Ulovim 
Angju za ruku, dovedem ju u kolo; dugo je kolo igralo, 
dugo eglendisao Pero sa vilinskom ljepoticom. 
Bože moj, ala mi je dobro bilo! 
I minu prelo, odu komšije. Izpratih curu na dvor. 
— Pero! prihvati majka njezina, ti nisi iz ove 
kuće sin ? | 
— I nisam! 
— Ti si posinak ? 
— Jesam. 
— Da, da...a ti mene nepoznaš? 
— Nepoznam, ženo. 
— Tebe nekoč krava htjela na rogovih odnieti?.... 
— A!... pravo kažeš, ženo, još sam bio mladjan. 
— Atkote izbavio... ha? 
Ona se nasmija, ja ju pogledah... 
— Ja sam Pero — ja, nasmije se žena odlazeći. 
. Blejih za njom iznenadjen, čudeć se, kako do danas i 
nepogledah pravo te žene. 
> Dugo li nemogoh usnuti. Svedjer mi pred očima 
lebdila žena, koja me izbavi rogova . . . 

A tko bijaše moj spasitelj? Stoja! — ona ubogarka, 
koju si danas vidio. Ta mi se dugo mozgom motala, 
dok — što no kažu — došli ,podriemači“, sklonih 
glavu, zaspah. Snivah o Stoji, o prelu, snivah o veselu 
igranju kola i o mladoj momi; kako predvodih kolo, kako 
englendisah... Da, da, dobro se još toga domišljam. 
Oj ta mladost — to ludo srdce! Jer kad je srdce ve- 
gelo, lako onda gladovati, nasmija se Pero nestašno. 


IV. 


Izminuše tri mjeseca. Nasta pokladno vrieme. Od 
mene postane čudak — budne ludjak. Kada se mrak 
spustio i moji polegoše spavati, nemirno se bacalo u 
meni srdce, u njemu plamsala užasna vatra. Nemogoh 
usnuti pod živu glavu. Pa izpuzah na dvor, a odtole me 
nešta tiskalo napred, u šumu, i odtumarah zbilja kano 
noćno plašilo iz sela. Što me gonilo? Što mi nedalo 
spavati; zar je u šumi bolje bilo? Da. U šumi nadjoh 
mir, u šumi nadjoh pokoj, jer ondje je bio dom moje 
Angje. Tuj preskočih ogradu, bacih psu hljeba, da me 
neoda, pa se uzpeh orahu medju grane, kano puh. Do- 
puzavši liepo do vrška, vinem se granom do maloga 
pengjera, huknem kao sova, dva — tri puta. — Angje 
se pokaže na pengjeru. O brate, kakova slast! 

Lako sada dokazati, zašto me se klonuo san — 
je 1? 

I dugo englendisasmo — zatim hop! — skočih sa 
oraha. Odoh. | 

Tako brate, ovako je gerzu, kada se prvi put za- 
gleda. A draga mi je bila Angje, mila — k6 zjenica 
oka. Nu je i ona mene volila. Rado me vidjala cura i 
moje ime spominjala u pjesmi. Da. Po najljućoj studeni 
išla na vodu, znajuć, da ćemo se kod Vrbasa naći. Kad- 
ikad bi majka za njom viknula: 

— Kud ćeš Angje, majka te rodila? 

— Na vodu majko! 

—- Zima je ćerko — oboljet ćeš! Hodi majki svojoj ! 

— Ne ću! 

— Umriet ćeš! ... Ne ćeš poderati haljine, što sam: 
ti skrojila. 

— Uzet ću M haljinke sobom . . . trebam ja haljine 
i za onaj sviet. 

— Šejtan si ti mali, Angje! Žuri se kući! 

— Hoću majko! 

Te Angje došla k Vrbasu, kuda ju Pero njezin — 
naime ja — izčekivi. 

Jer ja bih naviek znao, kada poći treba na vodu, na 
sbor, u crkvu, pa na prelo ili na čiji pir — da govorit 
mogu s curom. Govorili zajedno, pa hajd — dobro je 
bilo! Tako je u nas običaj. | 

Još bi Angji dodavo jabuke, a na prelu bi joj podo 
i rakije, pa bielog somuna (kruha), donešenog iz še- 
hera. Jednoč joj donieh iz Banjaluke novo ogledalo i 
gjingjuhe — zrnast ovratnik, ko biva na dar. Tako u 
nas običaj! U selu baška, u šeheru baška. Još na selu 
cura — ko biva — stidi se više, nego li u gradu. 
Eh — dobro! Je nikad sretniji, kad — evo zla, ajme 
žalostan ! 

Angje oboli, nabladi se. Moja sreća ode kano liepi 
san. Ulovih se Milovanu za dušu, rekoh mu, da mjesto 
mene zadje k Bielićki, đa izvidi kadkad, kako je s Angjom. 
Vrati se jedanput Milovan. 

— Zlo je Pero! reče — cura oboli na smrt. 

— Ma nije! prepanem se. 

— Vidit ćeš! Podji sam onamo, što nebi pošo? 

— Još me nije tamo bilo. Bojim se zamjere! 

— Zar Stojine? Lud si Pero! Ravan je put naj- 
kraći. Idi! 

— Hoću! Večeras! Pripoviedaj, kako je tamo? 

— Sto? Stoja vari liekove, vrača, miesi zrnea.. 

— Ajme žalostan! 

— Nebude dobra! Vidit ćeš! Al imam ti još 
nešta kazivati, Petre. 

— Reci Milovane! 

— Luce se na te izkivila, ona brbljavica. 

— Prosto joj bilo! 

— Šara po selu koješta, upliće te amo i tamo. 

— Zlo je brže od dobra! Al mirna mi je sviest. 

— Zamjeravati — biva — što si okom zapeo na 
Angju, kad je vriednijih na prelu djevojaka bilo. 

— Luce nevidi brvna u svom oku, Milovane. Znam, 
što ju peče. Luce bi rada Maru udat, kćer svoju. To ti 
je ono! 

— Pogodio si! Zavist — zloba tu mieša račune, 
je P? 

— Nemarim za to! Gušava Mare slika je i prilika 
majčina. Al bježi od zla, kad ono neće od tebe. Oslo- 
bodi me bog napasti, a Mari želim sreću i u boga 
zdravlje. 


— Pero! Luce ti nije sklora — zove te oholicom. 
Kaže, da te na dobru sreću Vid posinio, a sada si uz- 
digo glavu kano prazan klas. Oro se vio pak u blato 
sio! — poručuje ti Luce. 

oIotišo Milovan. Meni bilo žao, što o meni tako 
sude. A nisam skrivio ništa. Pa oholija! Čemu oholija, 
što mi podmiće taj grieh? Lude! Zatim se sjetim Angje. 
Nemogoh jesti, piti, ni raditi — izgubih gotovo glavu. 
U večer napalim fenjer, a kad hoću da izadjem, zakrči 
mi Vid put. 

— Čekaj! otegnu on, nakašljav se — nesrljaj u 
mrak! Čekaj! Otvorio si oči kano mladi zec, — neboj 
Se, neću te posići! 

— Nebojim se, dragi djedo! 

— Vid se nakašlja opet. 

—- Dalje djedo — dalje! prihvatim ja nestrpljivo ; 
što da čekam? 

Starac spusti pogled, zatim me pogleda oštro izpod 
oka. | 
| — Ti ašikuješ Pero? zapita mirno. 

Odrvenih na to pitanje. 

— Govori! . . . jel istina? nastavi pitati djed. 
Žacnem se od čuda. 

— Istina je... prošaptnem nesigurnim glasom. 
— Hm... dakle ipak! otegnu Vid. A tko je tvoja 
izabrana, što? 

Mene davilo u grlu, nemogoh smoći rieči za taj 
odgovor. Starac nastavi ovako: 

— Čudne li gusle o tebi gude, sine, a ja ti moram 
prikričati: na zlu si putu! Ima dva puta, dobar i zao, 
ali ti nisi pošao dobrim putem. Zašto? Ti ašikuješ s ne- 
valjankom, tvoja Angje ja. . . turska djevojčura! 

— Vide! — kriknem jarostno. Šuti . . . duše ti! 
A djed me gledao mirno. Ja oborih oči, smrkoh se. 
Vid skupi obrve, pa se nakašlje. 

— Šutit veliš — šutit? Kamo sreće, da smijem i 
nadalje šutit kano ciepac. Od takova razgovora boli me 
naviek glava. I ja znam, da je govorit srebro, ašu- 
titi suho zlato, nu ima časova, kada je šutiti grieh. 
Razumiješ? Da si ti ikad reko: Djedo! Zavolio sam 
curu, draga mi je, što sviet o njoj kaže? — odvratio 
bih: bome ništa dobra nekaže; ništa dobra, liepa, ništa 
valjana. Nu ti ništa nereče, a ja ti velim: kuća je Bie- 
lićke — kuća nepoštena, a tvoja cura — — hrdjavica. 

— Potvora! skočim ja uzavriev, potvora djedo! Tko 
to reče? ... Kazuj!... 

— Miruj Pero! Nemoj glavom u duvar! Sjedi! 
mirio me Vid. Ne pravi galame! Ja hoću, da tamo 
nezalaziš, zašto? — čut ćeš isve, još nismo gotovi. 
Danas nemlatimo praznog klasja, jer ono, što ti reći 

kanim, promislio sam, promozgao dobro. Kaži mi, što 
imaš s Angjom ? 

— Ništa... 

— Ništa? Hm! I ciganin pojio kašiku u grahu, 
pa reko — ništa. Hoću da smo na čistu. Slušaj samo, 
šuti. Neodgovaraj prije, dok te pitao nisam. Moj ne- 
bore, mlada si ti, zelena grana, a na moju glavu pao 
je mraz starački. Staro sam ja ljudsko stablo, puno iz- 
kusio, mnogo prebolio — prometnuo, znaš i sam, da 
rado nebesjedim, premda besjeda moja ima ruke — 
noge — — 

— Dalje Vide! O čem sboriš . . . dalje! matisnem 
se nemirno uplitati. 

— Šuti, luda pameti! zaskoči Vid. Počuj sada, čega 
slušao nisi. Neću biti predug. 

— Star sam, istina je, al bogu hvala niesam dl: 
imade u mene još dva dobra oka, razpoznajem danak 
od noći, Još znam, što je pšenica, što li ječam; vidim 
modro nebo i zelenu travu, poznam ljude u dušu, a bome 
i tebe sinko poznam. Zagledah ti u srdce, kad i nisi 
znao da te gledam, Motrih te, sudih te, pa što opazih? 
Bora mi puno toga! Opazih, da nisi m&ran, nisi radin, 
nisi veseo i — više toga nisi, čega nabrajati neću. K tomu 
nespavaš, nejedeš — ko da nebi Znao, da hrana dušu 
veže s tielom. A kad «deš na prelo — i nevraćaš se, 
pa — oj Pero! što radiš ti? Zar da te vodim kao ne- 
donošće? Jok! Ti si zalutao, vidim, nu i konj poklizne 
na četiri noge, kamo li nebi čovjek na dvije. Ja to sve 
razumijem, jer sam i ja nekoč kolo vodio. Čuj me. Ti 
gledaš, a nevidiš. Cura ti smela mozag, šenuo si! Ah 
čemu to kažem? Evo, neka znaš što o tebi mislim. Ti 
nisi ružan momak — aja! Čil, stasit, uzraso kano to- 
pola, mišica si kriepkih, snažnih — oborio bi tri pro- 
tivnika, kako si jak. E — reci — hvala bogu na tom 
daru, jer treba cieniti dar božji ovakav. Bome brate, 

ima nemoćnih i kljastih u svietu; ima sakatih, grbavih, 
hromih, ima i gluhih, ima 1 slijepih — koji će ti za- 
viditi, što si zdrav; jer kad si drav i bogat si kano aga. 
Zar nije tako? | 

— Jest Vide! Dalje — dalje! propentam, neznajući, 
što se iza brda valja. 

— Šuti, da dorečem! opomenu djed. Šuti Pero! 
Tebi težko slušati, al težje meni zboriti. Pa da govo- 
vim u vjetar? A ja — tako se pogodili nismo. Tko te 
je našao na groblju? Ja. Tko te je doveo kući? Ja. 
Tko te posinio, kud si se ogrijao pred zimom, kuda si 
raso, je ? Reci! Nisam li ti dobar bio, što? A ti go- 
niš nekamo u noć, valah si postao mjesečnjak. Neka te! 
Mlad si, oči ti zamiču — vidim, i ženi se! moj te 
pratio blagoslov. Nu nepjeva slavulj u svakom grmu, pa 
kad kupuješ kapu, moraš znati, kakova je: jel vriedna 
valjana; a kad se ženiš, i kako treba znati, koju uzim- 
lješ za ženu! Bogatarku nemoj! Bogatarke su ofrkuše i 
vrag, a bolja je i prazna torba, nego vrag u torbi. 
Moraš ipak znati, je li cura vriedna, da život svoj, koji 
i onako dug nije, o stvor vežeš, koj bi mjesto: sreću 
donio nesreću, koj će ti po kući jad sijat, a nevolju žeti. 
Pa zar takovu uzeti curu, gdje je ljuska gladka, a jezgra 
nije sladka, za kojom će ljudi kazivati prstom i reći: 
Evo! evo! ašikala prije s Turci i Turko joj pokrojio ha- 
ljine; nosila na fesu dukate, što joj Turko pokloni — 
hu rugla! I obezčašćena je... hu sramote — i plju- 
nuti će na zemlju. Hoš li taku? 

Znaj, ja do novina iz blatnih ustiju mnogo ne- 
držim, do potvore stalo mi, kano i do lanjskog sniega. 
Nu veli rieč: U svakoj šali pol istine ima. Jutros te 
nije bilo, otišo si nekud, ja sam te trebao. Zovem ja iz 
svega grla, nema te. Gdje si? Kad ide Luce. — Peru 
zovete? pita ona. — Da, poslao bi ga u Klasnicu, 
trebam ga. A znaš li, što mi reče? Liepe stvari! Moj 

nebore, tako nejde — jok! S toga ti gineš kao riba na 
piesku! Hm! Petre, čuvaj se! Ne, ne! ti si bio dobar 
— neljuti me odsada. I! — — sočiju mi! Bježi, kud 
te noge nose. Znaš? Ja toga gledati nemogu! Neću, da 
mi tko sramoti kuće, dok sam ja živ, ja — Vid! Angje 
za tebe nije, nije — nadji si drugu! Nju zaboraviti 
moraš, moraš — — moraš! 

Evo dorekoh! Razmisli dobro. Cura ta već prije 
ašikala s Turci — prije, dok tebe nije bilo. Sad si ti 
na redu, je P? Čujem, da Mujo neki i sad tamo zalazi, 
čujem, — da je Angje i kopile tursko . . . Dakle tvoja 
ljuba, tursko kopile — ha, ha, ha! Ti ćeš pabirkovat... 
ha! ha! ha! ha! — — 

Dalje nisam čuo, nisam više razumio. Djed izadje 
na vrata i smijuć se ostavi me sama kod ognjišta. 

— Djedo! skočim za njime — djedo! — viknem 
ali ga nestade, uminu starina u noći. 

Bože! Bože! 

Naša Bosna liepa je kano raj; u raju živu angjeli, 
nu u Bosni ima malo tih ugodnika božjih, premda se 
u korizmi silno posti. Jest, bora mi! Posti se i moli, 
poste kršćani, poste hrišćani, Turci i jahudije, — i ne 
bi smjelo biti toliko grieha, toliko himbe i drugoga zla 
ljudskoga, sudeć po silnih otčenaših, koji se na dan 
odšapću. Koji je tomu razlog? — ja nebih znao! Ima 
u Bosni dobrih ljudi, al ima vragova više. Ima himbe 
kano malo gdje pod suncem! Ima zavisti — što znade 
bog i sviet. Ima komšija crna obraza, što nemogu mir- 
nom dušom gledat kapu novu, a ni košulje na komšiji, 
zavide mu zalogajac, što ga izjede, ako mu bar pola neda. 
Na zlo su brzo skloni, a štogod izmisliti, koga osvaditi 
Nekriva, drag im je to posao; crvi bi te raztočili uz 
njih. To nisu angjeli — sotone su! Kraj naš nije raj, 
nego pako, kud Lucifer vlada iz potaje. Već u nas neće 
poći zajedno ni muž ni žena — ljudi namah nadju ka- 

kovu m&nu. A kamo 1 izać momak sa djevojkom! Ne- 
će ovi poći izvan kuće, osim ako bi u Banjaluku, u 
Berbir — tada sjedi u kola, pa ništa više! Ljudi zabr- 
bljaju namah i kažu: Gle hrdjavica i jedan i drugi! A 
na putu sastavši se, pozdrave se: Kako — kako? Do- 
bro — dobro! Pa hajde! Ako stanu i postoje časkom, 
namah čuješ: E — vidi, vidi!... što je ono? ... Pa 
to, pa ovo — namah nije dobro. K6 naš liepi adet bo- 
ganski . .. 

Hvala bogu, da nije posvuda ovako; dvaput bogu 
hvala, da zlo ovo ima i dobrih svojih strana. U obće 
vlada običaj na selu, da ženskić nemože izać sam nikuda, 
već jal s djeverom, jal s bratom, jal svojati kakovom 
i poći u rod. S drugim? — nikako! Ako s drugim, 
namah nije dobro; sviet prigovara, pa ako omrkneš, 
znaj, da će graknut; Eh... oni su tako htjeli, oni su 
tamo izradjivali... U jeziku je med i jed; biesnom 
psu moći se je oteti i šibom, lajavomu jeziku nećeš 
ni jakom drenovačom. DA, da. I pošto uminu djed iz 
kuće, padoh shrvan do ognjišta; krv mi uzavri, suze 
me zalijale od ljutine, od boli. Moja cura da je hrdja- 
vica, baš moja!... A tko to izmisli ? Moja Angje da je 
zla? — Tko to reče? Nije! nije! Sve je laž! Težka 
osvada, koju izmisli šugavi jezik, zlobno srdce opake 
bake. Potvora! kleveta! Al badava nabacivate blatom 
glas Angjin, zloguci! Njezina je duša čista kao dukat, 
čista kao sunce božje na nebu, pa ako ju zavolih, zavo- 
lih ju od srdca, neću toga tajit ni pred fratrom — ne 
ću, ma se tomu opriečio sviet! Angje bit će moja — 
moja! .. 

Buncajuć ovako, izpadoh na dvor. Bijaše mrka noć. 
Nemogoh se smiriti. Odglumah u polutami — rieči 
djedove, žegle me u srdcu k6 usijano gvoždje. Dva, tri 
puta obidjoh selo, dva, tri puta stigoh na isto mjesto. 
Nenadjoh ipak pokoja. Opet podjem dalje. Na nebu 

sjale zviezdice, bijaše hladno. Iza gore. poče izlaziti mje- 
sec i za malo se ljeskao medju zviezdami pun — velik 
kano velika uskrsna pogača. A selo izginu u polutami. 
Evo staze, koja u šumu vodi. O grmlju se kriesilo inje, 
teturah dugo — eto rieke Vrbasa. Stanem, mozgom mi 
sjeknu misao . . . poželih umrieti. Stresoh se. Ludost! 
Ne — ne! Izgubiti dušu — utopit se — — ne! 
Strahota za selo, sramota za Vida, koji me je ipak 
posinio. 

I prekrstim se, sunem dalje. Tumarah po stazi 
kano ranjena zvier. Ostavih šumeću rieku, krenuh u 
šumu. Čudno šumio Vrbas zamnom, čudno se razliegao 
lavež pasji u selu. Dalje! dalje! . . . Ha! Eno luč svjet- 
luca! Onamo — u gustik, do crne sjene. I stigoh do 
kućarke, koračih preko praga, unidjoh u izbu. Vruć 
zrak omamio me, u izbi nikoga, ni odakle pozdrava. 
Što je to? Al ipak! Evo na ležaju bliede djevice, za- 
tvorenih očiju — spava. Prava prilika mrtvaca. Angje 
je to, sladka Angje moja! Pokročim bliže, sagnem se 
lagahno, poljubim ju u čelo, u usta . . . 

U to unidje Stoja — Angje se probudi. 

—- Što tebe amo nosi Pero, tako kasno ? zapita sta- 
rica, u ruci držeć rukovjet trave — što li. Mahnu mi 
da sjednem. 

— Sjedi! reče ona. 

Sjedoh na prostirku. 

— Bijah — produlji starica dalje — bijah u dru- 
goj komori, potražit liekove i korienja. Angji nešta po- 
goršalo . . . U to se spusti do mene na prostirku. 

Nemogu ti svega kazivati, što govorismo iz početka. 
Ja joj odgalih srdce — onaj prizor sa djedom — i 
kako Angju od srdca volim. Al mi starica zakrči rieč: 

— Dosta je sinko! Sve znam! — Ono, što ti je 
Vid reko i ja ti velim: Mani se Angje! Ne možda, što 

bi cura zla bila, ne Pero, al ti neznaš, da je Angje 
tvoja sestra — — 

— Sestra! . . . zapanjim se ja. 

— Po majci — sinko! Angje i ti jedne ste majke 
djeca. Angje tvoja biti nemože — — — 

Mene probije leden znoj, bilo mi, ko da sam pro- 
pao u vodu. Žena izpriča sliedeće zgode, kojih nikada 
zaboraviti neću. 

U buduće — reče ona — u buduće Pero netrebaš 
plaziti na orah ; udji u kuću u po biela dana — sestri 
svojoj! vrata moja nisu ti zatvorena — tebi nisu. Evo 
neka znaš sve! Prije petnaest godina bilo mi je bolje 
nego danas, živio mi je pokojni sada čovjek. Nu bilo 
je, pak nije. Onda još nepropade kuća Bielićeva u selu: 
zeleno stablo, od čijega je ploda mnogi nevriednik dobio 
dielak. Dobro nam je išlo — dobro, jadno moje spo- 
minjanje! Nu bilo i bitisalo. Moram reći, da bijasmo 
sretni, nu bez pomladka. Kad jednom, podjoh na vodu 
prati pšenicu za uskrsne svetce, al u grmu, do obale 
Vrbasa bešika — prava bešika dječija. U bešiki živo 
čedo — žensko diete. Bože! bože! ... I ostavih pšenicu 
i odnieh diete čovjeku. Bože svemogući! zavapi on, od- 
kuda to diete? A pročulo za to selo, došli ga vidjat 
ljudi i dugo se govorilo o ženskom Mojsiji. Kad stižei 
Turčin iz Banjaluke, došao k nemi bogati beg. Pita on 
za diete, pokažemo djevojčicu, a on nami: da je to nje- 
gova kći. Kako to? zapitamo. A on će nam reći to i 
ono; kako je doveo kršćanku u harem, kako se inatiše ; 
kako je rodila diete, a on je dao u gnievu diete baciti 
u vodu. Kako mu je žao bilo kasnije, nu je služavka 
spasila čedu život, što ga je pustila niz vodu poći po 
Vrbasu. Jela je — da, tako kazivaše Turčin — Jela mi 
zatim hijede uteći, a sluga ju ubio iz puške, misleć, đa 
je tat. — I ovako-i onako kazivao beg Ašim: — Žao 
mi je čeda — reče on — uzmite ga vi, hranite ga, i 

onako djece neimate. Neka je vaše i radite s njime, 
što je vami volja. Stavite ga na noge, a miraz djetetu 
— moja je briga. To reče i ode. Još nam naloži, da o 
tom u selu nekažemo živu stvoru ni rieči. A mi uze- 
smo čedo — pokrstismo ga. Kasnije mi umre čovjek. 
Ja se zavukoh u daščaricu, evo tuj — svojinu bega , 
Ašima. Obradjivam nešto zemlje, otac Angjin pošilja 
nam hrane, žita, brašna i haljinke za curu. Kadšto 
dodje i sam u našu zabit, po lovini i donie nam para. 
Bolje nam ide pod turskim krovom, nego u lajavom 
selu. Nemori me želja za zlobnim kršćanlukom. O meni 
dosta baju, znam, a najvećma baje ona Luce, iza prela 
u vašoj kući. Nemarim ipak za ose otrovne, ja sam 
tome sviknula. Jer ako brbljavicam i neživem uz volju, 
živem ipak, kako treba — kako je bogu milo i drago. 
To znaj ipak, da zgode ove pred ljudem još odkrila 
nisam, nisam zato, jer neću da sviet znade, da je curi 
pravi otac — Turčin. Čemu? Naslućuju ipak, prem 
nisam toga ni Angji još kazivala. Nas dvoje živismo ko 
dva angjela u miru i tišini ove šume. Ele — evo i tebe 
u naš kraj. Kada si došao u zimi, čula sam, al ništa 
više. I raso si, odraso — sve sam manje o tebi čula, 
dok te ono izpod biesne krave neizbavih. I postao si 
gerz. Što se kasnije zbi, to znadeš i ti i ja. Zagledo se 
u curu. Angje mi je govorila o tebi, znam sve što si 
joj govorio i na prelu i po večerih — baš sve. Poštenjak 
si! Meni to drago bilo i rekoh si: Ljubite se! tako hoće 
dragi bog. Nu kad Angje saobći i ono, što si joj ti 
kazo; tko ti je oteem bio, a tko majkom, pa kako ti 
majka zaglavi u Turčina, u Banjaluci — stanem ja — 
zapanjih se. Meni puče pred očima, prometnuh prošlost 
i tvoju i cure — zagledah svu grozu vašega poznanstva. 
... Vaj gospe, bogorodice! rekoh si — tome mora biti 
Kraj. Ne! ne! Treba vas rastaviti, treba. Zar sestra aši- 
kovati s bratom?... Bože jaki! budi nam u pomoći. 

Da, da. Evo smrtnog grieha, nevalja hotice srljat u 
propast. Ne! Pa kako to saobćih Angji, vrisnu ona, 
briznu u plač. Oboli — evo ju gledaj sirotu. Da. Ubo- 
garac si ti — ubogarka ona — sirote ste obadvoje. Nu 
jedan je bog — dobar bog. Taj nezapušta ubogarca. 
Zato klonite se grieha, manite napasti, molite za pokoj 
majke vaše, koja je platila životom lakoumnost i svoj 
težak grieh — — 

Stoja doreče. Ja si otirah suze, a i sestra je moja 
u sav glas jecala. Bože — bože moj! 

Rekoh Stoji, kada me izprati, da ću poslušati sa- 
vjet njezin, da neću nikome na svietu o tome kazati; 
da ću otić daleko, daleko — da ću gledat svoju nesreću 
zaboraviti — — — | 

Stoja me blagoslovi, ja izpadoh u pustu noć. Mišljah 
izdahnuti. 

Vraćajuć se kući, šumilo mi u glavi, šumilo u srdcu, 
neznah, što da uradim. Koracah oborene glave. Čuj! ... 
Uz šum Vrbasa začuh bugariti: 

Moj dilbere, kud se šećeš 

Jer i mene nepovedeš ? 

Dal me vodi, dal me prodaj 
Jal mom srdcu derman podaj ; 
Jal me uzmi za ručicu, 

Pa me vodi u čaršiju — 

Pa me prodaj bazrdjanu *). 
Uzmi za me oku zlata 

I pozlati dvoru vrata, 

I djogatu zlatnu hatu . 

I zamro zvuk pjesme, razliegajuć se sa nečijega 
prela. Sretni ljudi! 

V. ' . 

Krasna je, široka je očevina moja, liepa Bosna, i 
da me usud gane sa tog kusića zemlje, .gdje No 





-*) Trgovcu. 

prve zrake sunašca, kuda se veselih, kuda patih, ja bih 
obolio, ja bih — čini mi se, od tuge — i umro. 

Knez prestane časak pričati, smirio se, kano da o 
čemu razmišlja; napokon nastavi dalje. Govorio dalje, 
liepo govorio, gladko, milota ga bilo slušati, tog pri- 
prostog kneza, a seoskog čovjeka. Nije brzao nimalo, nije 
zaplitao jezikom, već naravno, lagano, kano da razpliće 
čarapu. 

Bošnjak sam — reče — lud Bosanac, al neželim, 
da me sahrane izvan Bosne, kada umrem. Mila moja 
očevina! mila moja domovina! E, da si sretna kano liespa 
— gladi bradu! 

Al nesretan je kraj ovaj od vajkada! Uz zlobu i 
himbu nesloga niče, pa medju nami toga korova uviek! 
A kada ga i bilo nebi, mislim, našo bi se vazda kakov 
sotona, koj bi ga posijo, mržnju razpirio, zadjevicu i 
jad medju nami, da se živi koljemo, a na radost trećega. 
Jedna zemlja, a tri su vjerozakona, jedna braća, a tri 
zakleta neprijatelja, ista krv, isti narod — govorimo isti 
jezik — drugoga i neumiemo, pa se mrzimo kano vrazi. 
Je li onda čudo, ako nam tudjin srpom zadire u njivu, 
da nas drugi kolju i zamiću, kad se sami nepazimo? 
Bome nije! A zašto je tako? Nepitaj me, morao bih 
puno govoriti, nebih danas svršio — a ti bi me ukorio 
i reko bi: Odviše pričaš Pero, a veli rieč: koj puno 
sbori, da nije baš najpametniji. I ja tako mislim. Pravo 
je! Nu možeš li šutit, kad tise krv baeh u žilama? 

. Bez zamjere rode! Ti si Hrvat, & ja &wo Bosanac, 
kršćanin sam ko i ti — katolik, smi smo ovdje i neima 
nikoga, da me čuje, i koji bi smio rići, da govorim od 
pizme. Nu što ti ja već nepretrpih od muhameđanaca, 
sklopio bi ruke i reko: Ajme brate! izvan ,pomosne“ 
Bosne i goveda bolje živa. Dia ti kažem, koja se nad 
dom glavom kršila turska nepravda, čudio bi se, da 
gstaduk i živ. Da, đa. Zulum muhanwdđanski bio velik, 

21 

bio nepravedan, htio nas kršćane zatrieti. Neću ipak go- 
voriti zla — ta minulo je! Moje srdce negoji osvete 
— bilo pa prošlo! ... To će se i onako jednom zabo- 
raviti. Hoće, hoće. Dao bog brzo! ... 

Kadkad promišljavam o minulom jadu, premda rado 
o tom i šutim. Kome se pritužiti, a? Danas je sgoda, 
kazat ću ti, što je Petra slomilo, ti toga neznaš — ne- 
možeš znati, jer ti je bešika onkraj Save bila. Čuj me! 

Vraćajuć se od Stoje kući, one kobne večeri, bijaše 
kasno, pače rano, jerbo već orozi navješćivali zoru dru- 
goga dana. Nad6 sam se zlu i neprevarih se. Drugo 
jutro stajah pred Vidom kao krivac. 

— Petre, reći će on, ti si van kuće noćas prospavao ? 

— Nisam djedo! 

— Nisi? Ta nije te bilo do ponoći. Čekasmo te! 

— Moguće; nije vam trebalo čekati me. 

— Zar si zaboravio sinoćni naš eglen? 

— Nisam. | 

— Kako nisi? 

— Nisam! 

— Ti hotice zavrzuješ. 

— Ne! Nije od potrebe. 

—' Ti me ujedaš za dušu. 

— Bože zakloni! 

— Kako ne? Gdje si bio dakle, kaži! 

— Nesmijem djedo! 

— A ja sam ti otac, poočim tvoj. 

— Znam to, djedo. 

— Kazivaj mi! 

— Neću, nemogu. 

— Odkrij ranu, velim ti. 

— Nesmijem! Nesmijem ! 

Djed me pogleda prezirno. 

— Nesmiješ? izlanu on glasom uvriedjenim, i od- 
vrnuv se od mene, iztisnu muklo kroz zube: — Ludove! 

To me sjeknu u dno duše. Da mi je reko nezah- 
valnik, možda bih se opravdao pred starcem, nu nadjevak 
ludov, zabolje me u srdcu. Ludove! reče, ludove!... 
Zar sam zbilja šenuo umom? Nisam, nisam! Nisam lud, 
ako i jesam nesretan — težko nesretan. Sada vidim, da 
me i djed rinuo od srdea. Što sada da činim? Neću li 
Zbilja izgubiti pamet uz takovi jad? Ha! domislim se, 
u selu mi nije obstanka — djed me odrinuo, k Stoji 
neću da idem — ajde u bieli sviet!... U Krajinu! 
sjetim se, u rodni kraj! — za drugo i neznah osim za 
Krajinu. Podjem zbilja u rodno mjesto — štono rieč: 
nS tudjega na ljudsko“. Ostavih Maglaj — pobjegoh! 
Nisam o tom nikoga obaviestio u selu, već torbu na 
rame, štap u šake — putuj Pero! 


VI. 


Zla žena — zajma nevraća, veli rieč, zlo djelo ne- 
radja — van opet zlo. I odlazak moj iz Maglaja bijaše 
takovo nedjelo, bijaše to koban korak, rode moj, kako 
ćeš i sam priznati. Jer kad stigoh u rodan kraj, nikoga 
tamo poznavao nisam, a ni mene nije cigla duša pozna- . 
vala, pa sam jedva stupio u kmete nekog hrišćanina za . 
izmećara. Čuvah mu ovce, obradjivah zemlju, trpih puno 
zla, al ciganče neplaši se varnice, naučio se i ja —- 
obiknuo mučnomu poslu. Nije mi dobra bilo u tom rod- 
nom Kraju, van zlo, pa opet zlo. Malo je hrane bilo, a | 
puno rada, puno glada. anu uzeo Turčin, sve unišlo u; 
njegovu vreću. x 

Dvije godine prokukah ovako i podnosih strpljivo. 
glad; bijaše to čudan ,ramazam“, prosti bože, ne ću ga . 
lako zaboravit. Uz glad morila me i druga nevolja, grizlo 
me u duši, što o biegu svom nerekoh nikomu rieči --— 
ni Vidu — a ipak mi je on bio dobar poočim. K tomu 
nisam mogao jada svojih pred nikime izjadit, falio je Mi-. 
lovan, nije bilo srdca prijateljskog, kojega nam u ne- 

sreći treba kano krušca zalogajac. S toga čudo nije, ako 
bijah često nujan, zamišljen, žalostan. Od tuge frcale mi 
suze na oči kano varnice pod tvrdom ocieli. Moja duša 
nekoč vesela, naličila sad proljeću bez evieća, jeseni bez 
voća. Objesti ni traga! Sve to se iz moje usijane glave 
izkadilo. Sve malo po malo, jer — i drvo u gori ne- 
pade na jedan udarac, već nakon velike muke, nakon 
više udaraca. Da, da, korila me savjest, nisi dobro uradio 
Pero, pa ako i nisi zla srdca: mrtva je vira bez 
dobrih dila... Ovako promišljajuć, tiesno mi znalo 
bit u kući, izletih na dvor i na paši, pod vedrim nebom 
božjim, utekoh se molit svemožnoga, da me utješi. Na 
paši rekoh, u izbi maloj, — jer crkve u nas nije 
bilo u Krajini. Nisu je ni gradili! U nas nije smjelo 
zvečit zvono — crkava nebijaše, već, ako je gdje i 
bila — bila ko pojata. Tko je branio gradit crkve? 
Turci! — ili kako ti veliš — muhamedovci. Je li to 
koran branio? Neznam! Zašto na nas nabiše? Opet ne- 
znam, osim, to ipak znadem, da bijahu Turci gospoda — 
objestna gospoda, koja se mogoše i ljuto našaliti s rajom, 
pa nikomu ni petka. Kad je Turčin, recimo, jašio drumom 
i prama njemu jašio kršćanin, tad mora kršćanin da sadje 
S konja, biva — da nečeka. Ako Turčin pješice, me- 
smije ga ni raja jašuć mimoići. Dok ugledaš Turčina, 
namah sjaši, pa vodi gjogu u ruci. Jer Mujo namah za 
malu, (kuburu), pa izpali na te. Kažu: Ubi Vlaha, pa 
NRji kašiku graha, sve jedno je . . . Da. I šta su godar 
Turci radili, sve je dobro bilo, a što mi — ništa. Ti si 
čuo i to, da oni nejedu krmećega mesa. Eh: to jim koran 
nepodnosi — zakon biva njihov. A kad bi jedan Tarčin 
Mi desetak njih k nama došli, na konak, a mi imali Kr- 
maka na blizu, namah bi morali krmke gonit iž Kuđe, 
da se cilik njihov nečuje i tamo je gdjeu strani čuvati, 
doklam Turci neizadju. Pa kud bi oni opazi komađ 
slanine, morali bi ju mi namah nositi u kraj. Tuvu, re- 

cimo, u kojoj se meso peklo krmeće, sažgali bi nad 
vatrom, a onda tek večeru u njoj opremali. Na putu sa- 
stavši krmka, namah za pušku pa ubi. Sve se mi brate, 
po Turcima ravnali. Bojasmo se njiha! Bojasmo njihove 
šale, kano i njihove zamjere, ta ako i, nezna svatko, što 
je slano i mastno, zna što je vrelo. Jer kad bi objestnik 
reko: Daj Gjorgje ili Šimune, izvrni ledja, tad bi 
Gjorgje ili Šimun okrenuo ledja, a Mujko bi jih dao 
izprašiti do mile volje. Što ćeš? Izpod božje volje 
nikuda! | 

A zar bi se prije svinjetina prodavala kao danas u 
čaršiji? Jok! Već kad bi tko šta donio na prodaju, 
doniet bi morao u vreći sakriveno. Ljudi, koji su znali 
zato, šaptali bi: Ovdje ima svinjetine, — čuj! ovdje 
ima krmetine, čuj! Pa dalje, dalje! — sve dalje; sve 
medju se i tako se razprodavalo. Sve kriomice brate, jer 
nedadu, da se vidja. 

Ubogi kmet nije smio imati ni dobra vola; ni dobra 
konja — namah mu ga spahija ote. Ako li ga u sud 
tužiš, onda te pozove k sebi, pa te u kući svojoj ubije 
— umori te — nemožeš ni zamračiti. 

Mi smo radili dva puta u hefti za sebe: u nedjelju 
i četvrtak; od toga davali tretinu, desetinu i primali u 
konak spahije. A na druge dane radili bi u bega. Mi 
imasmo kola i konje, nu tri godine dana nismo od njih 
vidili fajde, ni da bi za lulu duhana. Sve hajde na beg- 
luk, ajde onamo, ajde onamo — eh! K4 nije vidio, taj 
nemože vjerovati. Težko raji dok begluči; sa begluka 
težka raji muka — veli rieč. U četvrtak jednoč, kopah 
kukuruzu. Imao sam još brazdu koju za prekopati i 
mišljah, budnem li brz, bit ću gotov do noći. Nu eto 
k meni Turčina. — Ajde — veli — na begluk! Ja 
njega molio, da me pusti, neka dokopam brazdicu, :aa 
badava. Oćero me, pa hajd! Ovako je više puta učinio. 
A ja bih tu znao čitavi dan raditi, pa nit sam smio 

sjesti i nit mi je dao napiti se vode. Sve radi — radi. 
A kad bi večer nastala, izćera me gladna i nedade mi 
ništa za muku. Kad Turčin zovne, ostaviti valja svoje, 
pa ajde k njemu radit; sijat kukuruzu, žeti žito — sve 
džaba! Ako neću,«izguli kolac, pa me izprebija na mrtvo 
ime. Ako nema više šta raditi, kaže: Imaš žeti koprivu 
po bašći, pa vratima škrepetati. Biva otvarati i zatva- 
rati vratnicami . . . Objest! — zloba! moj brate. 

Bijahu i zle godine — nerodica; jedva mogosmo 
skucat, da se kroz dugu zimu prehranimo, i da nam što 
za usjev u proljeće ostane. 

Nu Turci nam izsisali krv, nismo se mogli nada- 
vati daća. Sve bolje, odabranije zrno uzimaše sebi, a 
nama ostavljaše pljevu. Eh, ciganinu crn obraz, al puna 
torba. Patismo Se, znojismo, radismo od zore do mraka, 
da stečemo zalogajac hrane. Mesa nismo okusili do bo- 
žića, do uskrsa ili na godove; grašak i para brašnena, 
gospodska nam bila hrana. Nedalo se ni štediti! Što si 
bolan priradio, sve ode u žitnice turske, u kese turske 
— bez dna. 

Kršćani patiše težke kušnje! Tko se nije klanjao 
proroku, nije znao za dobro. Turci tukli ,odmetnike“, 
ubijali, patili — strašili;j mogosmo liepo živit jedan 
uz drugoga, pazit se, pomagati, — ta ako i nismo iste 
vjere: jedan je bog dragi, a naša Bosna široka je do- 
movina, koja nas je kadra sve liepo hraniti kao begove! 
I ptica živi, a neumije raditi, živit će i čovjek uz ra- 
dine i zdrave ruke. Čemu se inatit, čemu grizti — mr- 
ziti, kada je ljepše u ljubavi živit i u slozi liepoj! Je 1 
tako rode? 

Jednoč potjerah hajvane na pašu. Bijaše iza podne. 
Sunašce topilo, napustih koze u grmlje, a ja se pro- 
metnuh medju grane visokoga stabla. Gradih si čakijom 
sviralu. Godilo mi. Tako radih nekoč i u Maglaju. Sad 
zaigrah sviralom, gledah za kozami, zagledah se prema 

onoj strani, kud leži Maglaj, kud živi djedo moj, a kuda 
proživih najsretnije časove života mladoga, uz sestricu 
Angju. U to zapjeva u grmu slavulj. Pjevao tako milo, 
tako tužno — kao da sa mnom dieli jad. Mišljah si: 
Bože moj! Bože moj! male li ptičice, nije kolih orah, 
pa umije tako liepo pjevati . . . 

I ptica prestane cvrkutat. Odprhnu u šumu, prema 
onoj strani, kuda me srdce gonilo. Zadubih se u misli. 
Već sunce tonulo za goru, a neki glas, kano da me zvao: 
Pero! Vrat se natrag — vrati! ... I sunce zašlo za 
goru, ja još sjedio na grani, svedjer razmišljao, bi 1? se 
dao na put, nebi li! 

Ali mala stvar čovjeka odvaži na velik korak. Slie- 
deća zgoda odvaži me, da se vratim u Maglaj. Čuj de! 

Na samo Petrovo zovnu me spahija na begluk. Ja se 
oprieh tomu — nehćedoh na imendan svoj beglučiti. 
Turčin pako zamnom, da me kandžijom izbije. Ja ute- 
koh. K6 lud — mlad! Sada pograbiše moga gazdu, starca 
— bilo mu 70 godina — pa mu metnuše bukagije na 
noge. Čitav dan ljetni pržio se starac na suncu, kao 
ovan. A bukalije su ono, u što se konj stavi, da neuteče, 
biva — da nemože napried pasući se. 

Nije li to lopovluk ? 

Sad ja ništa, nego gazdi kažem, da ću iz kuće! 
To mu bilo čudo, jer ja nikad o odlazku spomenuo ne- 
bih. I žao mu bilo mene! Pa kad s jutra dan bilo poći, 
opremili me kako valja, umjesili kolač, natrpali torbu 
svačim dobrim: kruhom  bielim, ovnovinom pečenom. 
Dobro! 

Kad u zoru — puče selom glas, da je naš spahija 
ubijen. — Na putu ga mrtva nadjoše — reče dječak, 
doletiv brez duše k nama; ugrezo Turko u krvi — reče, 
novci mu oteti. I posumnjao sviet, da to cigani uradiše, 
Ubogi spahija! Bio to onaj isti, koji je mene onako 
gonio kandžijom. Al što ćeš brate kazati, kad ujednoč 

straža dodje, da mene vodi u aps. Ja sam ubio bega, 
rekoše — ubio ga iz osvete; u mene mora da sui 
novci oteti spahiji. Sveta bogorodice! kriknem, ama ljudi, 
kuda vami duša? Nepomaže ništa, svežu mi ruke otraga 
— jer ja bih rado umaći, ja sam ubojica. 

I kad me izvedoše, krv mi skoči u obraze. Teturah 
kroz selo, bio bih se i srušio od muke, nu me zaptija 
šakom u rebra, da ciknuh — i srnuh napried omamljen. 

Ovako — mjesto u Maglaj, odvedoše me u aps, u 
Banjaluku. 

Znala je sva kuća, da sam nevin, ta svu noć sam 
prosjedio s njimi do vatre, razgovarajuć o putu, nu jedan 
samo, jedna duša jedina, mislila mi pomoći: gazda Di. 
mitriia. Onaj dobri starac, koji je za me vas vrući dan 
prosjedio u dukagijah. Htio me osloboditi, poštenjak, 
jer sam ga vierno služio. Pa kad me izvedoše stražari, 
metnu Dimitrija na se haljine svetačne, nerekne uku- 
ćanom ništa, pa na put. Jednog dana — još nije pievac 
zore naviestio, — eto njega u Banjaluci. Stiže pred 
konak, još nije dan bio svanuo. Sudanija zatvorena. Bi- 
jaše i nedjelja. Sviet grnuo u crkvu, ode i Dimitrija u 
našu crkvicu, premda bijaše ,hrišćanin“. Al ništa zato, 
kad je jedan bog! Već misa odpočela, sviet klonuo na 
koljena. Naokolo nosahu žižku, u koju svie& mećao 
milostinju. Dimitrija imao no dva groša. Eto k njemu 
žižke. ,Za mrtve!“ zamoli nosioc starca. A on se maši 
pojasa i dadne groš. Eto i drugog nosioca. — ,Za žive!“ 
šapnu taj opet. Dimitrija nije imao osim grošića, da si 
kupi hljeba. Nu on se sjeti mene, moje nesreće — 
pomisli na božje milosrdje — i maši se pojasa i dadne 
groš u žižku — — 

A nosioc se udalji, sviet u žičku davao milostinju, 
po paru — dvije, kako koji. 

Iza mise ode Dimitrija u konak. Kaza tamo liepo 

iz koje došo nahije, pade kadiji pred noge, skutove mu 
ljubeć. 

— Lipi kadija — zamoli, puštaj Peru, tako ti spasa ! 
Nekriv je! nevin je! 

Kadija turne pero, kojim je pisao, pod fes, ponad 
čela, izbolji oči na Dimitriju, žmirnu, te ga posve 
ozbiljno zapita, da li nije možda poludio? Dimitrija 
dušu u se, i kad ga paša poče izsmijavat, skunji se ko 
oparena koka, pa ni crne više, ni biele da iztisnu.. 
Ako je Petar nekriv, tim bolje po njega, uputi sudija 
starca, al to će mudri sud i bez tebe doznat! Nu raja 
ostaje gursuz — primjeti kadija dalje — raja nije za 
drugo, već ga treba mušketati... 

Videć Dimitrija, da je zašo golim grlom u jagode, 
i kako meni pomoći nema, vrati se kući. Mene izvedoše 
na preslušanje. 

Svezana me posadiše na sile četvorica uzela sablje 
te maši — zamahuj mi nad glavom, sve pitajuć: 

— Kazuj Pero, jesi li ubio Muhu ? 

— Nisam! 

— Kazuj, jesi li? 

— Nisam! 

— Kazuj Pero namah, sad ćemo te posići. 

Al ja sve jednako niječem i neću njima da kažem. 

— Posicite me! — govorio ja njima — radite od 
meneka, što vami drago, al ja neznam vami što kazati. 
Ja kriv nisam! 

Zatim me izvedoše opet, vrgoše me u zatvor, met- 
nuše mi na noge sindžir, biva pranjgu od trideset i 
pet ok4. Pustiše me gladovati, te mi nedadoše ni pila 
ni jela po više dana. Bože moj, što neprometnuh zla 
u svojoj tamnoj uzi! Ovako prokuburih tri godine u 
apsu — tri godine, velim, a ni zašto da bi! Mišljah 
zdvojiti! Ko upane Turčinu u šake — tamam je pro- 
pao, brate mili! 

U isto vrieme pojavili se hajduci u banjalučkih 
gorah. Na čelu jednoj četi bio Stojan harambaša. Tako 
mi je kazo moj vratar — Jusuf, mlado Ture, razgo- 
vorno, nu ljuta pijanica. Reče mi, da je u Stojana brada 
ko u proroka, zrno mu iz puške nauditi nemože, jer 
ima, kažu — vraga za pobratima. Boje ga se Turci 
silno. Nije jednomu odpuhnuo čalme krivošijom, već 
mnogim ; sa čalmom ode i rusa glava. Zna gursuz 
napipati žilicu, jer je domišljat, ma uteko vragu iz torbe 
i voli dukatom. Najradje vreba na begove, prem neprašta 
ni težkim, biva — bogatim agam. Zna jih oplienit do 
gole duše. Novce, kažu i dukate, kmetom podieljuje. 
Vrazi ga znali! Tamam ga, ja bih reko, i kmet zaklanja, 
jer ga naša patrola naviek traži, al nemože mu poći 
tragom. Ito vele, da se Stojan negdje ugniezdio u kršu, 
kod Sitnice, medju orlovi i medjedi. Samo noćju izlazi 
na plien, danju spava. | 

Ovako mi pripovjedi Jusuf. 

Neminu koj dan iza toga , al jedne noći otvori se 
moja uza. Evo Jusufa k meni. Za Jusufom unidje ču- 
dan dngoljan — ko topola, znaš li tko? Pogodi! Ama 
Stojan — onaj harambaša. 

— Pravedni bože! uzkliknem, a on mi mahnu, da 
šutim. 

Jusuf bio izašo i pritvorio vrata, tek onda mi Sto- 
jan kazivao, tko je i zašto je došao. 

— Šuti! sagnu se on k meni. Vratar me nepozna, 
šaptnu — danas nemam brade! Podmićen je, hulja, 
neće odati ni mene ni tebe. Ti me nepoznaš brate ? 

— Nisam te vidjao. 

— Da, nepoznaš me — nisi znao, rad koga čamiš 
u hladu. Oj, neubiše spahiju ni raja, ni cigani, već 
hajduk — evo ja! Jest! jest! Trebalo nam para — 
puno para, znaš? a u spahije novaca kano pljeve. Sa 
zlim zlo, pomislih; neboji se svaka suša boga, nego 

batina. U grmu ga pričekah — u zasjedi — veselo 
Muho stupao, veselo pjevucao: Elim de mekima kalki 
derum sikima ... a ja puk! — ode Muho k proroku. 


Oteh mu novce. Zar da stotina gladuje, a zulumčar 
pliva u obilju? Jok! Nevalja tako! Da neima sirota, 
nebi ni sunce sjalo. Mi smo ljudi, nije za nas bobova 
slama. Muho bio velik arsuz i da je mogo, pržio bi 
kršćane i vlahe na ražnju. — Sad ga nema više. Otišo 
k Muhamedu. Jest! jest! došo je i njemu crni petak. 

I oproštavaj brate! rad mene si trpio. Trpio si 
dugo, al danas evo došla vreća i na tvoj mlin. Možeš 
uteći .., | 

— Uteći... Sveti bože! — kako? ... Kuda? 

— Ako sada neumakneš, — neš više, Pero. Po- 
čuj! Vratar će biti na skoro drugi, Jusufa će izmieniti. 
Pijanica je! Odvaži se — uteci Pero! 

— Hoću brate! Ama kad? 

Sad mi Stojan razloži sve. Mudre li glavice! Sve 
me on poduči, što da radim i kako da radim. 

Za malo ode haramija. 

Treći dan — bilo već u mrak, poda mi Jusuf dugu 
pogaču — ekmek, i bardačić ,šljive“. Kaza mi, od 
koga je. Bilo od Stojana. Jusuf mi to poda, a ja 
njemu vratim bardak (barilo). Jusuf izadje, sjedne kraj 
vrata, zapuši malo, zatim guc — guco iz bardaka. 
Pije on... 

— Hoš li ekmeka, Jusufe? pitam njega. 

— E dašto! odvrati Ture. 

Dam mu okrajak pogače. I jede vratar, napije se, 
opet jede, pa guc — guc. Hvala bogu! uzdahnem. Ra- 
kija sladka — gladka, opije se on. To li je ona vreća 
na moj mlin? Ha! Sad ja pogaču razkinem do kraja, 
izvadim iz ekmeka gvozdenu turpiju, prepilim gvoždje 
na nogama, na rukama — padnu okovi! A vrata od 
uze tek pritvorena, do vrata Jusuf — pijan, da bog dragi 

zakloni! I hrče on — Kraj njega izvrnut prazan bar- 
dak... Izplazim kao zmija, prodjem kraj čuvara, srdce 
mi zakucalo silnije. U ime božje! uzdahnem, ej satila, 
dragi Jusufe! — Laku noć, mahnem čuvaru rukom i 
smuk na sokak. Za malo ostavih Banjaluku. Bijah izvan 
šehera. Ako izmaknem, vesela mi majka! Dadoh se u 
propanj, jurih kano vižle. Bježah prema Sitnici. Bijaše 
mjesečina. Put se uzpinjao naglo, i bijah visoko na 
brdu, kada stanem, odahnem se malko. Pogledam za 
sobom Banjaluku. Duboko pod brdom šumio je Vrbas, 
sterao se šeher, usried šehera, igrao trak mjeseca na 
krovu moje buturnice. Stresoh se i bjež. Trčah ravno 
k šumi. Ovkraj šume dočeko me Stojan. Izljubismo se, 
on mi da odielo. — Kako je brate? zapita. — Utekoh 
evo, nepitaj! — Da, da Pero, oteo si se; smionstvo je bilo. 
i pomisliti, nekmo li uteći! Al nečasi! obuci se! — I 
ja se presvukoh, zatim ajde! Sada mi uz brdo niz brdo, 
uz brdo niz brdo, dalje — u šumu, eh! Kad, evo gu- 
dure. Nad gudurom grdan Klis, kroz granje igrala je 
luč vatre. Tamo je cilj! Pa krenusmo klancem i svr- 
nusmo u dol; verasmo se kroz gusto stabalje, pod no- 
gami šuštio list — najednoč — 

— Stoj! viknu ponad naših glava. 

— Isuse! ciknem — što to? 

— Neboj se Pero! mirno će Stojan, to je stražar 
naš. Vidiš ono na pećini? Taj nas čuva od nenadane 
navale. 

Pa uzvinu glavom prema visu, 

— Ja sam Božidare! dovikne mu. 

— Kako lovina ? zapita onaj s klisa. 

— Dobro brate, evo ga uza me... 

— Neka, neka! bome liepo... 

— Ej satile! 

— U dobri čas! ... 

A mi napred. Luč se bližila sve većma, kad mi- 
nusmo šikaru, evo čistine. 

Oko vatre velike, deset kršnika svalilo se na zemlju ; 
u travi do svakoga počivala duga šešana, svima o po- 
jasu blistalo se oružje : oštri noževi i puške male. Jedan 
od tih ljudeskara, vrtio na kolcu bravca već na po pe- 
čena. Poustanu svikolici osim onoga, koj je okretao pe- 
čenku nad vatrom. Kako — kako? pozdravismo se 
bratski. Oni donesu biela hljeba i dobre ,šljive“, a ne- 
bilo dugo, budne i bravac pečen. Večerasmo. Najih se, 
napih se — pod vedrim, božjim nebom — prvi put iza 
tri duge godine. 

Za večerom saobći mi Stojan, da će družba pred 
nekog bega Alagića na doček izaći Taj će s jutra u 
Medinu, reče, valja ga dočekati i novce mu otet. Bego 
će na Gradišku krenut, a kod Klašnice, u busiji, sakrit 
ćemo se. I ti ćeš s nami — reče Stojan — od Klasnice 
ti nema koj sahat do sela. Medjutim podji Pero spa- 
vati, okriepi se malko snom, jer čim grane, mi ćemo 
put pod noge! — 

A ja, sustavši od biega i trebao sam sna, zavučem 
ge na kup mahovine — zadriemam. 

Nisam časak spavao, probudih se. Čujem brnku. 
Prisluhnem malo. Stražanin dojavi — tako u đivanu 
razabrah — da se šumom vucaju patrole. Skočim na 
noge. — ,Netreba se opirati!“ govorio harambaša ,naš 
je put prema Gradiški. Spremimo se brzo, izadjimo sa 
puškometa .. .“ Kad — puče nešto... Božidar opalio 
ga klisa hitac, kao znak, đa je pogibelj blizu. 

Mi u bieg — — — 

Patrola nam uvrebala trag, goniše nas Kroz planinu 
kao vukove. Bjegasmo pojedince, pa u čoporu, a mjesec, 
hulja, sjajio, kazivao za nami put. Meni noge Klecale, 
grane šibale me po licu, al odmićah — strah pred Tur- 
činom, podao mi nova krila. Kađikad ođjekuu u gorah 

— puče puška. Zrno udarilo u stablo, proletilo gdjegod 
kršeć kroza grane. Stojan da zamrsi trag, svrnu desno, 
prodjosmo brdine, dok evo malog sela. Već dawno mi- 
nula ponoć. Tuj ćemo prodaniti — izbavljeni smo! po- 
mislih sam u sebi... Hajduci će u večer na doček, a 
ja ću liepo u Maglaj. Hvala bogu! | 

U selu još sve spavalo. Stojan zakuca na kapke male 
kućarice. Kuca on, al ništa. Nečuju ga! 

— Otvori — otvori! poviknu on; otvori konšo! 

— Tko je? zapita glas iz kućarice. 

— Otvori konšo , . . dobri ljudi! 

Netom se vrata otvoriše, a guravi starčić pomoli 
nos. Držeći šakom kus goreće luči, zapita bojazljivo : 

— Tko ste? 

— Hajduci ! otresnu se Stojan na njega, šta oklievaš, 
čemu duplja svoga neotvaraš, he? 

— Nebranim, evo... otvoreno je! odmuca starčić 
pod silu  prepav se, kad sunusmo u kuću kano grom. 

— Sad amo novce! viknu Stojan od šale, al glasom 
— ko da bi ljutitim. 

— Joj žalosti! pusti domaćina luč iz šake — ne- 
mam para, osim da prodam vola. Tražiš para u fukare, 
gdje jih nema — uzmi glava moju, al — — 

— Neboj se! nasmija se harambaša. Šalimo se! 
Pazi ti svoga vola, čuvaj, al to te samo pitam, imaš 
i gdje zgradu, da možemo daniti? 

— Neimam brate, osim pojate. Pa čemu zgrada? 
Prostrana je u nas kuća... 

Stojan nereče ništa, sjede. Sad na dvoru prasnu 
hitac. — Stojan skoči na noge. 

— Jel vas tko šta čuo? zapita. 

— Grunulo — primjeti starčić domaćina — gru- 
nulo nešta, ko da puška puče . . . 

Harambaša probliedi. 

— Zar nam udjoše u trag? prošaptne pitati. 

Na dvoru grunu opet. 
 — Na noge! kriknu Stojan, za nami ide potjera. 

— Ajme, što nedočekah — uzdahnem ja u strahu. 

Hajduci sada zamandališe vatru i hitro puške po- 
grabiše. 

— Svi smo propali! zarida domaćin, sluteć zlo. 

Nu na njega se okosne harambaša : 

— Šuti kukavice! — Pa doda blažije: 

— Čuj starino! saberi se. Skupi pamet staru, koja 
ti, vidim, nije baš prava uzdanica, jer trebat ćeš ju. 
Mi smo hajduci, goni nas turska patrola. Imaš punu 
kuću čeljadi, potrieban si, evo ti kese novaca. Dobit ćeš 
ih još više, ako te pamet neizda. Evo kako. Ti ćeš izaći 
na dvor — ti jedini! ti ćeš govoriti s patrolom. Neboj 
ge, tebi neće vlasu nauditi. Reci njima slobodno, da smo 
ovdika na okupu, došli evo pred zoru, al da u kuću ne- 
pucaju, jer unutra ukućana ima svakakvih, koji ništa 
sakrivili nisu. Reci njima, ako nas puste na miru, da 
jim mi oružje predamo. Razumiješ? To jim reci, a mi 
ćemo te nadarit gospodski. Nu laž je to! — upamti si. 
Nikad mi još zaptijam oružja predali nismo, nećemo ni 
oviem. Zato ti petljaj, govori njima, što dulje znaš i što 
više možeš, maži, laži — do toga će nojca doći, uteć 
ćemo, pa svoji i božji. Razumiješ ? 

— Bog bi dao, da bude tako! 

— Sad znaš sve. Ho'š li poći? 

— Nemarim! odmuca starac — idem! 

— Evo kese, ponudi mn Stojan . . . 

Starac prihvati novce drhćuć — u isti čas puče 
puška — iz vana dosviri tane i zahvati starca. Posrnu 
domaćina, tane mu probušilo srdce. Umre starčić kao 
janje — — | 

— Izlazite! viknu glas iz vana, izlazite! . . . 

Vrlo se hajduci uznemirili, iz starca tekla krv — 
sav bio zalijan, a i ja se uzrujah kao trstika na vodi. 

Iz manjeg zla evo me u gorem. Nemogu uteć! Kad 
opet viknu iz vana, da izadjemo. 

— Počekajte! odviknu Stojan — još se nismo pro- 
mislili. 

— Nuder dakle! dajte se promislite. Bolje vam je... 

Medjutim je minuo i sahat, a zaptije odgovora još 
dobili nisu. Sva kuća obsjednuta bila, nebi pile umaknulo 
danju, a po noći — nu kuda još noć! Tekar bješe za- 
bielila zora. A hajduci čekali na mrak, hajduci naumili 
zavarati straže, htjela lija nadmudriti liju. Na jednom 
ču se povik s vana: 

— Izlazite! Položite oružje! Predajte se ljudi! 

— Mi oružja živi nepredajemo! odviknu jim glas 
našega četovodje. 

— Ako nam date živi, netrebate dati mrtvi! po- 
viknu s polja. 

— Nedamo mi oružja vami! 

— Ama uteći nemožete, van da imate krila . .. 

Smiri se malko opet. Oj u kakovu dospjeh stupicu! 
I bože dobri, hoću li živ izaći, neću li, uzdahnem tužan 
... Vani sunce granulo, na dvorištu, iza plastova slame, 
viri glava do glave crvenkapa, oboružanih zaptija. Opet 
pozove glas sa dvora na predaju. 

— Dali oružja, nedali — rekoše iz vana, živi otić 
nemožete ! 

— Pa hoćete 1' nas puštat barma kući, zapita Stojan, 
kad vam oružje pređamo? | 

— Mi vas pustit nemožemo . . . jer nesinijemo! 

— A mi tako nećemo! I da znate, mi sada ni 
oružja nedamo. 

— Amo s njime! kažemo po zadnjeg puta. An 
oružja ! 

— Nikako! Mi se vami nepređajemo! 

— “Pobit ćemo se! Bit će zla! 

—— Od smrti neće gore. 

— Negubite ludo glave! Budimo prijatelji. 

— Jok! 

— Ama zar nećete? 

— Dok dišemo — na! Bolje da nas sokoli izjedu, 


nego da nas vrane čupaju . . . 


— Izjesti ćemo, vas i očupati perje, skotovi vražji! 
: Ova put škijo, nepraštamo vo — zagrozi se glas 
pa 

I za malo grunu iz vana puška, grunu opet. Straža 


: * zapuca, taneta udare u pustu drvenjaru, kano grad. A 


. škija skoči na obranu. Stojan do vrata, a ostali se raz- 

; da me neshvati tane. Puškaralo duže od sahata. Svaki 


čas zukne tane kraj mene, a kuda tane prosvirilo dasku, 
odpadale ljuske, drvo praskalo kano pod sjekirom. Ja se 


| oledih, u meni stinula krv, čekah pod jedno, da me 


ufati zrno ko i domaćinu. To se neda kazivati! Od onog 
straha, posiedila mi i glava kano starčiću. Izba već imala 


. hiljadu rupa. Nad mojom glavom visila tkanica i na 


petnaest ju mjesta olovo probilo. Svaki čas zukne olovo, 


i ali me nepogodi — neučini mi ništa zla. A mogah. 


umrieti svaki tren. Ja se već nisam ni makao, ležah 
kano mrtvac, nu od težka straha ostavljala me pamet. 
Zaniemih, prestajah disati — — 

U icdsnpui me probudi strašna bruka. Vrata se 
otvore širom, škija provali na dvor. Hladan zrak osvie- 
stio me — čujem kriku : | 

— Drži ga, drži! | 

Izpadoh i ja na polje. Puške življe zapucaše, stoji 
krika, graja — ozivlje se glas: 

— Drži škiju — drži! ... 

Prepanem se toga i preskočim ogradu. Zaletim se 
nizbrdice. Trebalo je uteći. Fes mi pao s glave, odmicah 

29 

hrlo kao biesan vranac. Gonio me strah. U to pucnjava 
jenja, ja se obazrem — — jaki bože! za mnom trči 
zaptija, da me ulovi. I natisnuh letit, ko da me vile 
nose. Napred Pero, napred! dozivah si. A gonitelj za. 
ostao — još časak — eto šume. Uteć ću u šumu! Napred 
Pero... napred! ... Opet se obazrem — jao! lupim 
nogom o panj, posrnem, srušim se na zemlju — — 

Sad dotrči progonitelj, vinu puškom, opali me po 
glavi. Padnem pod udarcem kao snop. 

— Isuse! — zastenjem od boli. Odoše možgjani . 
Čemu se obazrieh bolan! A on podignu pušku opet, 
okrenu deblji kraj, pa udari — udari — udari; ošinu 
me po glavi, po pleći, izprebija mi ruku, glavu i krst. 

 Zastenjah od boli, pružih se na zemlju kano mrtav. 

Seljaci dotekoše i da nebi njih — molećih za me, 
utukao bi me sasvime. 

U to se glasalo, da je poletio zaptija na lakom 
konju u Banjaluku, dojavit paši o kreševu. 

I zbilja! O zalazku sunca stiže paša iz šehera. Dodje 
on — k njemu me privedu. Bijah krvav, uvaljan. 

— Ha! ha! ha! silno mi se nasmija paša; mutlače 
vražji . . . ala si nakažen! Gdje ga učepaste ? 

— Ondje pod orahom, možni pašo, odvrate mu. 

— Hahaha! ama bi mislio, da ga za grošić-kupiste. 

I kazivaše paši, kako je bilo. Na to se on smrknu. 

— Objestan arsuz — kmetska krv! Hm, hm. 

A gdje mu je družba ? 

— P6 jih uteče, gospodaru, polovina pobijena. 

— E da? 

— Doista gospodaru! Medju njima Stojan — onaj 
harambaša. | 

— Ubijen zar? : 

— Do kraja pašo! Evo ga u selu. 

— Sasvime ubijen? 

— Dašto! ulovi ga zrno. 

— To je junačtvo! pohvali paša kroz smieh; bre 
ste mi junaci. Nu što je s ovijem? Na *voga mi netro- 
šite džebane . . . 

— Al krivac je! 

— U aps s njime! Povežite ga! 

— Al kmetska je krv — pun objesti, rekao gi 
smožni pašo, primetnu zaptije veoma pokorno. 

— Da, da... kmetska je krv! velite. Pravo je! 
Ima li gdje konopac ? 

— Evo ga, gospodaru. | 

— Na orah s kmetom! — — 

U to se svjetina sastavila u hrpu, a na glas, da će 
me vješati. pristupe seljaci k paši i dignu ruke. 

— Milost pašo! Milost dobri pašo! zamole, baciv 
se pred konja ničice. 

— Siktar. bude! okosnu se on ljuto. Prije ćete 
kamen raztopiti, nego može pašina pofaliti besjeda. Na 
orah! viknu silno, podignuv kandžijom u zrak. | 

I dadoh si povezati ruke, metnuše mi o vrat uzicu, 
te me povedoše pod orah. Izmolih brzo ,otče naš“, tad 
me potegnu na drvo. 

— Angje moja! ... Vide! ... zaviknuh, pa već 
visih o grani — — 

Izgubih sviest, patih se užasno. 

Al jedva visih časak — puče konopac. PANEM na 
zemlju. Tako je bog dragi htio. 

— Milost! Milost pašo! zahuče sviet iz hrpe. Ja 
ge osviestih, te zaridah od boli. 

— Na orah s njim! zapovjedi paša opet. 

— Puštajte me! po bogu braćo, zamolih, praštajte 
mi. Nemojte me vješati, kad ste me već jednom obje- 
sili. Ako bijah i kriv, odužio sam se... . 

— Milost! Milost! žamorio sviet, padnuy. na ko- 
ljena pred pašu. 


Ž 

Paša se zamisli, prodje desnom preko čela. 

— Obješenjaće! — reče smijućke, sudjeno ti — 
da još živeš. Ele živi... ja ti prašćam. Zahvali Allahu 
— idi kući. 

Po tom bocnu djogata, vrenu se konj i poteče sko- 
kom preko ravnog polja. A sviet se tomu radovao. 

— Kako ime paši? pitahu se ljudi, kad je konjik 
izašo na drum. 

— Ašim! glasio odgovor . . 

Na to ime, lecnuh se — k6 nožem udaren u srdce, 
Ašim ... beg Ašim . . . Ta ovo je otac moje sestre! 
] nevarah se. Ovo bijaše doista otac Angjin, zavodnik 
mile moje majke, a taj čovjek — koj je početnik moje 
negreće — poklonio mi sada život. Čudan usud! — 
Zatim podjoh u selo. Pred sobom zagledah novi sviet. 
novi život, bolji? — gori? Toga nemogoh znati! Iz- 
bavih se zla, oteh konopcu, i bijaše mi, kao da sam se 
preporodio. 

Drugo jutro krenuh na put. Kano na krilih vjetra 
poletim prama kraju, kuda me to srdce vuklo. U mojoj 
glavi rojile se misli, na kakav ću je način iznenaditi, 
kuda početi, kako li dočeti izbrajanjem tolikih svojih 
jada. Žurkah veselo — evo Maglaja. 

Nu moja radost ugasnu kano dogorjela uljenica. Ni- 
koga nezatekoh. Vida metnuše u zemlju, pred dvie go- 
dine, a ni Angje nije bilo na životu. Samo Milovan, 
drig moj iz mladjih dana, on je još živario po malo. 
On me uzeo k sebi i sve mi kazivao. 

Sjedoh do prijatelja, zatisnuh čelo u šake, zapla- 
čem — oh! da mi je bilo onaj čas poginuti. | 

— Angje umre, kazivao Milovan, jedva si ti ostavio 
kraj. Umrije u vrućici. Cio dan ležala je mrtva na 
nizkom odru, kraj nje gorila svieća voštanica. Tad 
budne sprovod. Jadnijega nikad nebijaše u selu. Sve je, 
druže, izašlo, da ju sprovede: djeca, žene, starci. Onda 

doznasmo i to, da ti nije ljuba, već sestra bila. To nama 
je Stoja kazivala. A liep je bio sprovod, bože moj! 
Napred išla djeca noseć križ i svieće, za njimi pep išo, 
noseć knjigu, iz koje učio i bogu se molio. Za popom 
nosijahu mrtvu Angju: sve momci neženje; svaki ju 
nosio po malo, sve ovaj popusti, onaj primi. Svi se ob- 
redili — biva, preči je momak nego brat, kad djevojka 
umre.. I svak dobio po košulju novu, pripev ju toplijom 
o poramenu, i pop i djeca. 

A na groblju položili Angju nosioci na zemlju. 
Pop molio. kadio tamjanom i škropio svetom vodicom. 
Mi se spustili na koljena, gruvali u prsa, molili za 
dušu mlade pokojnice. I bacismo grudu zemljice u novi 
grob, i ostavismo pusto groblje. A pred dvije godine 
nekako, umre i Vid. Tako se puno promienilo, odkad 
tebe nije bilo. — 

Evo, ovako kazivao je Milovan, ovako, a ja kao 
kamen niem, slušah prijatelja dok nedoreče. Okupao bi 
se u suza, brate, što je onaj put prolijah — primjeti 
knez vrlo tronuto. Izgubih majku, izgubih otca — po- 
očima — sve! Sestru si nadjoh — đa ju opet izgubiti 
moram! Ah, grdna rano moja! udahnu knez, a suza mu 
zasja u očima kano rosica. 

Kasnije obolih — nastavi opet — jer strah, mi- 
nula muka i žalost, shrva me na toliko, da sam pao u 
bolest, od koje već nemišljah pridići se. Bijah ko ra- 
njeni Isus. Tielo mi slomljeno, a na glavi — sto je rana 
bilo. Osvojila me vrućica, snivah o sablastih. preda me 
dolazile čudne prikaze u snu ; buncah o Angji, o majci, 
o Ašimu, i koječem ludom. Tad mi izpadoše vlasi, a 
novo izrasli, bieli su ko predivo, evo vidiš! .. . Kuda 
bijahu rane, neće sada ni da raste: ko trava na zlo- 
čestoj livadi! Evo vidi! . . . I pokaže Pero glavu, gdje 
je doista uz plješu niknuo tamo amo koj čuperak vlasi, 

ko da recimo, medju djetelju posiješ šaku ječma ili 
raži... 


Pero zamuknuo opet, te si obriše suze. Tad pogladi 
rukom perčin, stavi fes na glavu i dva — tri li puta, 
težko uzdahnu. 

Promatrah muče biednika. 

— A kneže — zapitah ga, da prekinem stanku — 
što li bi od Stoje? | 

— Od Stoje, pitaš? Da. Eh . . . ona uteče! Stoja 
brate, pobježe u Hrvatsku — nešta kasnije. Bijaše naime 
buna. Turci navaljivali u sela, otimali, stali sjeći, paliti, 
harati što jim je na put stalo. Sviet se toga uplašio i 
bježao. Barma da zakloni glavu. Oko šestdeset hiljada 
uteče jih u Hrvatsku, medju njimi Stoja. Ja nikud ni 
makac. Ostah u selu. Hijedoh svršiti jade, jer za život 
mario nisam, koj mi toliko donio zla. 


Istom puče glas: Idu Austrijanci! Doznali za to 
fratri, a po njima mi. Skršit će se moć turska — re- 
koše, — vladar Austrije, kršćanski je car, neće on osim 
pravo. Izbavit će nas! — Hvala bogu, gospodinu — re- 
kosmo, jer nam je dogorilo do nokata. 


I dodjoste vi. Ja sam vas vidjao dopristi amo, 
popeh se brate na visoku topolu, ono kraj groblja. Išla 
vas je drumom čitava hordija, a bio vrući dan. Bilo je 
konjika, topova — a puno — puno pješadije, bože moj ! 
Niesam za vieka svoga toliko vidjao ljudi. Gledajuć u 
gilnu prašinu nad vami, šaptah u čudu: Joj, joj! koliko 
vojske u Frane-Josipa, odakle jim pare, odakle hrana... 
I minuste Maglaj i podjoste dalje. U Banjaluci se po- 
biste. Tamo se podigli Turci, bijaše okršaja — bune, 
nu svladaste ju. Kasnije planu šeher, zapaliste kuće, na, 
kojih nije bio znamen svetog krsta. Izgori i moja bu- 
turnica. U bitci jih puno palo, a zaglavio i Ašim — 
onaj nesretnik, bog mu oprostio griehe! I svladaste moć 

tursku, svladao krst nekrsta — odjeknu glas po Bosni — 
i nas će od sada grijati sunce. 

Pa odkad unidjoste, vazda se nadamo, bit će bolje. 
Treba počekati malko. Uzmuti lokvu, pa treba sahat — 
dva, dok se pročisti, a kamo li kad jezero uzmutiš! 
Tako i sa Bosnom. Neki kažu, da dobra nebude, da 
nije sretan novi vladar u izboru savjetnika. Nu to su 
zlnguci, mislim. Ja velim: i nas će grijati sunce slo- 
bodice — hoće — nevalja dvojit! U vas robova nema 
— rekao si mi — a stupi li rob na vašu zemlju — na 
brod, postaje slobodnim čovjekom. I pravo je! Ta gore 
nemogaše biti, nego je u nas i bilo. 

Prije si živio kano pas, a dandanas se mora sviet molit 
bogu i čestitomu Frane-Josipu za zdravlje, koji nas je 
izbavio zla. Danas nam u crkvi kuca zvonce, sviet po- 
lazi misu, pa — kad evo dočekah, da mi ne sudi turski 
sud — tamam bih hotio i umrieti! Onkraj Save ima 
braće, dobre naše braće, što govore k6 i mi, možemo se 
svi ufatit u jedno kolo, pa hajde! Pošljite nam takove 
dobre braće! Nevalja šiljat amo pustih tudjinaca, koji 
nas nerazumiju i mi nje nerazumijemo, pa da nam zato 
kažu, da smo glupi, divlji, da smo neuputni i više toga! 
Tome nije tako. Bošnjak nekune boga — dakle nije 
zao, nije ni lud — jer ga nećeš prevezti žedna preko 
vode; on je zastrašen, nesiguran, okržljavio kao voćka, 
koja vlage nema ni božje kišice. Treba tu voćku ople- 
menit — pa da se onda diviš! A tko će nas oplemenit ? 
Kaži! Magjar bome neće, neće ni Švaba, oni neumiju 
van preko dragomana*).... 

Kod toga upre knez oči u me, kan da želi odgo- 
vora. Časak šutih. 

— Al Pero, nećemo mi vjekovati kod vas. Mi ćemo 
otići. Toga vi neznate? ... 


*) Dragoman == tumač, Dolmetsch. 

Pero se trznu. 

— Ako vi to učinite — nebilo vam ni doći! Ako 
otidjete, ja ću, brate, namah za tobom... Nas bi Turko 
izsjeko . . . | : 

I klone glavom ; zamislj se. 

— Pero! prihvatim pitati ja za časak — Pero, a 
što je sa Stojom ? 

Knez uzdigne pogled. 

— Znam! znam! prenu se on kano od sna — pitao 
si već. Čuj me! Iza vašeg dolazka bilo se vratilo mnogo 
bjegunaca iz Hrvatske, ali Stoja nije. Zime ove oženio 
se naš konšo, hrvatski askeri bijahu mu na piru, a ja 
— k6 stari svat. Veselismo se. Drugi dan pao snieg, pa 
nikamo iz kuće. Kad reče netko: Evo Stoje sa bižanije! 

. Ama nije! — Ama jest! rekoše — prošla tamam 
kroz selo. I došla ona doista, al je nedobih na oko. Glu- 
mala iz jednog sela u drugo, klonula se znanaca, sviet 
reče — da jeluda... 

Hu! dragi bože. Kad danas, evo nje. Kakova je? 
— vidjao siju. Ubogarka! sirota — jel de? Možda i luda, 
kako nebi? Od težka straha, šenut će i zdrava pamet. 
Eh, ja ću ju uzet k sebi, hraniti ću siroticu, neka od 
glada neumre — jadna moja ,punica“. Nu kako ju do- 
vabiti? to je pitanje. Ha! — već znam. Milom, a ne 
silom, tako će biti. Je I pravo? 

— Tako, dragi Pero, tako! Gdje sada obitava ? 
zapitam. 

Knez ustane i pokaže rukom van. 

—— Vidiš brate, onu kolibu? ... ono crno od pleteri ? 

— Ono, kraj druma? 


— Ha! — ono. 
— Opažam, opažam. 
— Eh... ondje! Nekoč je .krčmar unutri prodavao 


pšljivu“, pržio kafu — ondje spava Stoja. Gola joj 
zemlja ležaj, a studeno -— da skapaš. 

— Užasno! ... 

— I kako nije! Evo čudim se, da ju nise obišhi i 
vuci — — — o O# 

Knez naglo zamukne. Ja se zamislih. 

Medjutim u peći utrnula vatra. Bijaše hladno, i 
kad htjedoh umočiti pero, pretvorilo se crnilo — u led. 

Ipak je jenjala bura, ako i bi kadikad uzdrmala 
kapcima bližnje staje. Snieg se spustio. sipio kano kroz 
rešeto, zametao daleku ravan maglajsku. Pravi zimski dan! 

Oko podne ostavi me Petar. 

Dugo mi se vrzla Stoja po pameti. 

Treći dan bijaše strašna zima. Sjedih uz drugove 
kraj peći. I sjeti se drug Jurica toplog ljeta, i uzdahnu 
zanešeno iz dna duše: 

— Kamo sreće! da bog dade tri ljeta — jednu zimu. 

— Pomozi nam sveti Dominko! saleti ga brkati 
Jozo, pamet ti se smrzla, da bog da... 

Jožek mislio, da Jure želi jednu zimu — tri ljeta 
dugačku, s toga i zaskoči, al u isti čas dahnu dah le- 
deni, vrata se od sobe otvore — eto Pere! Bit će no- 
vina — pomislih. Pogledam mu u oči. 

— Što je, kneže moj? zapitam ga. 

Nu on ništa nereče, nebijaše veseo, snuždio se 
štono rieč: ,ko da mu pura kruh odniela“. 

Kako je Pero? zapitam ga opet. 

— Nikako! odšapinu muklo. Gospodine, daj mi 
lopatu — primjeti knez. 

— A čemu? zapitam ga — zašto? 

— Da pokopamo Stoju... Stoja umrla. 

— Kneže! uzkliknem, | 

— Umrla brate... nema je više. Više je nećeš 
ugledati! 

Knezn kane suza na brkove, kano grašak. Oborivši 
glavu, šaptao je muklo pred sebe: 

— Da, nehtjede poći k meni, kad ju dozivah, a ju- 
tros ju nadje seljak kano drvo. Smrznula se. Umrla bez 
svieće . .. moj gospodine! Eno je ukočene — — 

I krupne suze podliju kneza, nije mogao rieči više 
iztisnuti. Okrenu se od nas. 

Bijah ganut veoma. Dadoh mu lopatu i ode Pero, 
zakopa Bosanku. Kukavac. 

Eno, na seoskom groblju, onamo gdje počiva starac 
Vid, gdje spava Angje, onamo zakopa knez i Stoju na 
viečni san, nemogav joj vratit milo za drago. 

A hrvatski se vojnici sabrasmo na domjenak, izte- 
sasmo velik krst, napisasmo nanj ime ,Stoja“ i jedne 
nedjelje poslije podne, mjesto u šetnju — na groblje: 
usadismo krst na pusti humak. 

Oj, kako se knez radovao! kako zahvaljivao tronuta 
srdca. 

— Ama Pero, ta nemojte, braća smo! 

A knez klimao glavom, šapćuć: 

— Braća si jesmo... braća. Bog vas čuo! 


Zatim krenusmo prema kršli, a Pero se vratio u selo 
kojim čuvstvom? — to sudite sami. 


* * 
* 


Iza toga prohujalo mnogo mjeseci, minu vrieme, 
koje izbrisa mnogu uspomenu iz moje duše, ali ove — 
još nije! | 

Evo opet zime! I evo nas izvan Bosne, mene — 
Josipa — i druga mi Gjure. Mjesec je prosinac — god 
ljute studeni. Goroviti kraj oko trojednog gradića Krems- 
Stein-Mauterna na Dunavu, već pokriva halja sniežna. 
I opustilo kano na groblju. Hladno je na dvoru, hladno 
na polju, al je ugodno u izbi, kraj tople peći. Oj rado 

zborimo o prošlih zgodah bosanskih, rado o tome i slu- 
šam; nu kad bruji u peći vatra, kad zavija bura nad 
krovom, a zrakom kruže sitne zviezdice sniega — prše 
—lietaju — blude — — zamislim se, misao moja za- 
bludi u južne krajeve onkraj Save, sjećam se onog zi- 
movanja jadnog — priče kneževe — pa i Stoje, čijoj 
uspomeni ove redke posvećujem. | 

